| Tulosta Avaa käytönaikaisen ohjeen PDF-versio

#### Yhdistetyn kentän kenttiä muokattaessa huomattavaa Huomaa seuraavat asiat, kun muokkaat yhdistetyn kentän kenttiä: Jos järjestelmänvalvoja on määrittänyt kentän Vain luku -tilaan tietuetyypissä tai tietosivun asettelussa, et voi muokata kyseistä yhdistetyn kentän kenttää. Jos järjestelmänvalvoja on määrittänyt kentän pakolliseksi, arvo on määritettävä, kun kenttä sisältyy yhdistettyyn kenttään. Kenttää koskevat tarkistussäännöt koskevat myös yhdistettyyn kenttään sisältyvää kenttää. Jos yhdistetyn kentän kenttään tekemäsi päivitys ei läpäise kentän tarkistusta, tekemiäsi muutoksia ei tallenneta. Näin ollen joko kaikki muokkausikkunassa tekemäsi muutokset tallennetaan tai mitään muutoksia ei tallenneta. Kun muokkaat yhdistettyä kenttää tietueen muokkaussivulla, muutoksiasi ei tallenneta, kun napsautat Tallenna-painiketta sulkeaksesi yhdistetyn kentän muokkausikkunan. Yhdistetyn kentän kenttiin tehdyt muutokset tallennetaan tietueen tallentamisen yhteydessä. Jos yhdistetty kenttä sisältää kentän, jonka avulla voit liittää tietueen parhaillaan käsiteltävään tietueeseen, ja automaattiliitokset ovat käytössä, niin yhdistetty kenttä tukee Automaattiliitokset-toimintoa. Tietoja automaattiliitoksista on kohdassa Tietoja automaattiliitoksista ja automaattisesta ratkaisutoiminnosta. Et voi muokata lisätekstejä, jotka järjestelmänvalvoja on määrittänyt yhdistettyyn kenttään. ### Tietoja yhdistettyjen kenttien osoitekentistä Järjestelmänvalvoja voi sisällyttää osoitekenttiä yhdistettyyn kenttään. Kun muokkaat osoitekentän sisältävää yhdistettyä kenttää, ota huomioon seuraavat asiat: Jos yhdistetyn kentän osoitekenttä on peräisin asiakkaan, yhteyshenkilön, kauppiaan tai kumppanin tietueen jaetusta osoitteesta, et voi muokata osoitekenttiä. Sen sijaan voit valita toisen osoitteen. Jos kenttä on peräisin muusta kuin jaetusta osoitteesta, ota huomioon seuraavat asiat: Voit muokata kaikkia osoitteeseen sisältyviä kenttiä. Jos esimerkiksi Laskutuskaupunki-kenttä sisältyy yhdistettyyn kenttään, voit muokata kaikkia kyseisen maan laskutusosoitemallin kenttiä. Jos yhdistetty kenttä sisältää myös toisen osoitteen kentän, kuten lähetysosoitteen Toimituskaupunki-kentän, voit muokata myös kaikkia mallin kenttiä kyseisen maan kyseisen osoitteen osalta. Jos valitset osoitetta varten jonkin toisen maan, osoitemallin muiden kenttien otsikot muuttuvat vastaavasti. HUOMAUTUS: Jos yhdistetty kenttä sisältää osoitekentän, joka ei kuulu maan osoitemalliin tietueen osoitteessa, kenttä on tyhjä yhdistetyssä tietueessa. Kun yhdistettyä kenttää tällöin muokataan, on mahdollista muokata kenttiä, jotka muodostavat osoitteen osoitemallin tietueessa. Et kuitenkaan voi muokata yhdistettyyn kenttään kuuluvaa kenttää, ellet vaihda osoitteen ja osoitemallin maaksi kentän uutta maata. #### Liittyvät aiheet Kohteeseen liittyvää tietoa on seuraavissa aiheissa: Tietoja yhdistetyistä kentistä Yhdistetyn kentän kenttien muokkaus

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.