| Tulosta Avaa käytönaikaisen ohjeen PDF-versio

### Suorituksen optimointi Aina kun käytät raporttia tai analyysia, raportointipalvelin käsittelee tietokannasta noudetut tiedot ja tulokset näytetään sivulla. Mitä monimutkaisempi analyysi on kyseessä, sitä pidempään tietojen noutaminen tietokannasta ja esittäminen kestää. Tämän aiheen ohjeiden avulla voit luoda raportteja, jotka näytetään mahdollisimman nopeasti. Ennen kuin aloitat. Tee seuraavat toiminnot: Tutustu sovelluksen Oracle CRM On Demand esimääritettyihin raportteihin. Ne saattavat täyttää osan raportointitarpeistasi. Osallistu koulutuskursseille. Luo raportointivaatimusten kooste ja hyväksytä se osakkailla. Varmista selaimen asetuksista, että selain on määritetty mahdollisimman tehokkaaksi. Lisätietoa raportin suorituskyvystä. on kohdassa Tietoja raporttien suorituskyvystä. ### Tietoja aihealueista Raportointi- ja liiketoimintatarpeiden mukaan voit käyttää kahta eri aihealuetta. Analytics-aihealueita käytetään aina, kun raportin luonti on mahdollista. Näiden aihealueiden luonnissa käytetään erityistä tietovarastoa, joka on määritetty parantamaan kyselyiden tehokkuutta. Analytics-aihealueiden tietovarasto päivitetään päivittäin, ja näitä aihealueita käyttävät raportit näytetään nopeammin kuin Reporting-aihealueita käyttävät raportit, vaikka kyselyt olisivatkin suuria ja monimutkaisia. Reporting-aihealueiden luonnissa käytetään tietokantaa, jossa sovelluksen kaikki muut käyttäjätapahtumat toteutetaan. Kun tästä tietokannasta noudetaan tietoja raportteihin, aihealueet joutuvat kilpailemaan resursseista, joista sovellus on riippuvainen. ### Reporting-aihealueen käyttösuositukset Jos käytät Reporting-aihealuetta, noudata seuraavia suosituksia: Käytä Osoite (laajennettu) -kansioiden kenttiä aina, kun se on mahdollista. Käytä mahdollisimman vähän seuraavia: Mukautettavat valintaluettelokentät. Omistava käyttäjä -kansioiden kentät. Käytä niiden sijaan Omistaja-kenttää. Asiakas-kansion Ensisijainen yhteyshenkilö -kansion kentät. Päivämäärä- tai Päivämäärä ja aika -kenttien CAST-funktiot. Pääasiakas-, Viimeksi muokannut-, Tekijän nimi- ja Esimies-kentät. Päivämäärä-tyypin kansioiden kentät, kuten Luontipvm ja Sulkemispvm. Vaikka näiden kansioiden avulla voi helposti ryhmitellä päivämäärämääritteet viikon, kuukauden, vuosineljänneksen tai vuoden mukaan, niiden käyttö lisää kyselyn monimutkaisuutta ja voi vaikuttaa raportin tehokkuuteen. Jos päivämääräkansioiden kenttien yhteydessä on tehokkuuteen liittyviä ongelmia, yritä käyttää ensisijaisen tietuetyypin kansion Päivämäärä- tai Päivämäärä/aika-kenttiä. Voit esimerkiksi avata Myyntimahdollisuus-aihealueen ja valita Sulkemispvm-kentän Myyntimahdollisuudet-kansiosta sen sijaan, että valitset kentän Sulkemispvm-kansiosta. ### Tehokkuuden parantamisen suositukset Voit parantaa tehokkuutta noudattamalla seuraavia suosituksia: #### Luo raportit asteittain Tee seuraavat toiminnot: Aloita raportin luonti vähitellen ja testaa raporttia, kun luot sitä. Aloita muutamalla kentällä ja testaa ne, ennen kuin lisäät sarakkeita. Testaa suodattimet ja määritä näin paras mahdollinen järjestys. Eri järjestykset voivat vaikuttaa tehokkuuteen, mutta vaikutus tehokkuuteen selviää vain testaamalla eri järjestyksiä. #### Käytä mahdollisimman vähän useita kenttiä tai sarakkeita kattavia tietuetyyppejä Noudata seuraavia suosituksia: Sarakkeet. Kun valitset analyysin sarakkeita useasta tietuetyypistä, tietokysely muuttuu monimutkaisemmaksi. Tämä voi vaikuttaa siihen, miten nopeasti tulokset näytetään. Harkitse siksi, kannattaako raporttiin sisällyttää useita tietuetyyppejä kattavia kenttiä. Sarakkeen valitsimet. Valitse sarakkeen valitsimia vain saman tietuetyypin sisältä. Jos mahdollista, älä käytä sarakkeen valitsimia, jotka kattavat useita tietuetyyppejä. Kehotteet. Yritä luoda kaikki kehotteiden viitekentät saman tietuetyypin kansiossa. #### Käytä indeksoituja kenttiä Tee seuraavat toiminnot: Suodata reaaliaikaisten raporttien tiedot indeksoidun kentän avulla. Indeksoidut kentät ovat optimoituja, joten saat raporttien tulokset nopeasti. Suunnittele etukäteen, miten määrität tiedot. Näin voit varmistaa, että indeksoituihin kenttiin tallennetaan oikeat tiedot. Seuraavia ohjeita noudattamalla voit luoda indeksoituja kenttiä käyttäviä raportteja. Kentät sijoitetaan mahdollisimman tehokkaasti. Oracle CRM On Demand sisältää muutamia mukautettuja indeksoituja kenttiä. Kenttien määrä vaihtelee kenttä- ja tietuetyypin mukaan. #### Rajoita organisaatiohierarkian tasojen määrä viiteen Mitä ylempänä käyttäjä on organisaatiohierarkiassa, sitä enemmän tietoja palautetaan ja sitä hitaammin raportit muodostetaan. Siksi kannattaa varmistaa, että hierarkiassa on enintään viisi tasoa. #### Käytä suodattimia Suodattimien avulla voit rajoittaa palautettujen tietojen määrää analyysia käytettäessä. Tietojen suodattaminen voi nopeuttaa raportin suoritusaikaa. Ota suodattimet käyttöön raportin luontiprosessin ensimmäisessä vaiheessa. Jos yrityksellä on paljon tietoja, älä käytä raportin esikatselua, ennen kuin olet ottanut suodattimet käyttöön. Suodata ensisijainen tietuetyyppi prioriteetiksi. Jos käytät esimerkiksi Toimet-aihealuetta, suodata toimet. Valitse ensin eniten rajoittavat suodattimet. Voit lieventää rajoituksia myöhemmin tarpeen mukaan. Ota kuitenkin seuraavat suositukset huomioon suodattimia lisätessäsi: Jos suodatin viittaa CASE-taustakaavan sarakkeeseen, suodatin saattaa hidastaa raporttien muodostusta kaavan ja siihen liittyvän käsittelyn mukaan. Kun kentän suodatuksessa käytetään CASE-lauseketta tai muuta kaavaa, määritä testaamalla, miten suodatus vaikuttaa raporttien tehokkuuteen. Pohdi seuraavia seikkoja, ennen kuin käytät CASE-kaavaa: Voidaanko tämä luokitus suorittaa ohjelman Oracle CRM On Demand työnkulkutoiminnolla? Käytetäänkö luokituskoodia muissa raporteissa. Jos käytetään, luo uusi sarake ja täytä se työnkulun avulla. Mukautetun päivämääräkentän suodattava raportti voi olla nopeampi kuin samankaltainen raportti, joka suodattaa mukautetun päivämäärä- ja aikakentän, sillä päivämäärä- ja aikakenttiä käytettäessä aikavyöhykkeet muunnetaan. Tämä vaikuttaa raportoinnin nopeuteen. Siksi kannattaa suodattaa mukautetut päivämääräkentät mukautettujen päivämäärä- ja aikakenttien sijaan. Vältä OR-lauseen käyttöä eri tietuetyypeissä tai sarakkeissa (esimerkiksi kun SR.Type = 'A' OR SR.Priority = 'Korkea' OR Account.Industry = 'Lääketiede'). Kokeile sen sijaan seuraavaa: Poista OR-lause ja luokittele tiedot tarkemmin pivot-taulukossa. Jaa raportti useaksi pienemmäksi raportiksi ja yhdistä tulokset yhdistetyn analyysin avulla. #### Noudata kehotteiden määrityksen suosituksia Voit määrittää raportille kehotteita analyysieditorissa. Näiden kehotteiden avulla lopullista raporttia käyttävät käyttäjät voivat rajoittaa raportin tietoja. Kun raportti sisältää kehotteita, kehotteiden ja raportin käsittelyaika vaikuttavat raportin käyttöön. Jos lisäät raporttiin kehotteita, toimi seuraavasti: Käytä raportissa mahdollisimman vähän kehotteita. Älä käytä kuvakehotteissa korkean tarkkuuden kuvia. Älä käytä raportissa kuvia, joiden tarkkuus on suurempi kuin 100 dpi. Voit lisätä tehokkuutta käyttämällä kuvia, joiden tehokkuus on pienempi kuin 50 dpi. Kun määrität kehotteita, valitse Käyttäjä-valikon Mitä arvoja käyttäjälle näytetään -kohdasta Ei mitään tai Kaikki arvot. Näin raportin tehokkuus lisääntyy. Jos mahdollista, älä käytä rajoitettujen arvojen suodatusta. Tämä asetus rajoittaa raportin näyttämät kehotevalinnat. Rajoitus perustuu muihin raportissa käytettäviin suodattimiin ja kehotteisiin. Jos raportti sisältää suuria tietomääriä, tämä asetus voi hidastaa raportointia. Kun valitset asetuksen (ei mitään, kaikki arvot tai rajoitettujen arvojen suodatus), on suositeltavaa pyrkiä tasapainoon raportoinnin tehokkuuden ja valittavissa olevien arvojen optimaalisen esityksen välillä. #### Lisää siirtymislinkit yksityiskohtaisiin raportteihin Älä luo raportteja, jotka sisältävät paljon taulukoita ja kaavioita, vaan toimi seuraavasti: Suunnittele alkuperäinen raportti, joka ilmaisee tietojen tai trendien yhteenvedon, ja luo käyttäjille siirtymislinkit lisätietoihin. Luo yksityiskohtaiset raportit kohdistamalla ensimmäisen raportin tiedot. Määritä sitten siirtymislinkit yhteenvetoraporttiin. Seuraavissa ohjeissa kuvataan, miten raportin voi linkittää taulukkoon. Raporttien linkitys taulukkoon Avaa Sarakkeen ominaisuudet -valintaikkuna napsauttamalla Sarakkeen muoto -kuvaketta. Valitse Sarakkeen muoto -välilehti. Valitse avattavasta Tyyppi-luettelosta Selaus. Valitse Siirry toiseen analyysiin -kentästä yksityiskohtainen raportti, johon haluat siirtyä, ja valitse sitten OK. #### Rajoita joukkotoimintojen määrää Voit yhdistää kyselyjä lisätoimintojen avulla. Tämän jälkeen voit luoda lopullisen raportin käyttämällä kyselyissä joukkotoimintoja, kuten yhdistyksiä, leikkauskohtia sekä muita liitostoimintoja. Mitä enemmän kyselytuloksia yhdistetään, sitä pidempään lopullisen raportin käsittely kestää. Voit nopeuttaa käsittelyä käyttämällä enintään kolmea joukkotoimintoa. #### Selkeytä HTML-koodia ja kuvauksia Kun käytät HTML-koodia SQL:n yhteydessä, toimi seuraavasti: Varmista, että HTML-koodi on selkeää ja tarkkaa eikä se sisällä tarpeettomia tunnisteita tai turhia tietoja. Varmista, että kuvaukset ovat selkeitä ja tarkkoja eivätkä ne sisällä turhia ohjeita. Tarkkojen ohjeiden avulla muotoilusta saadaan tehokkaampaa ja suorituskykyongelmat vähenevät. #### Poista sarakkeet pivot-taulukoista Pivot-taulukoiden avulla voit näyttää raportin useassa näkymässä kirjoittamatta useita raportteja. Tämä voi kuitenkin vaikuttaa tehokkuuteen. Jos mahdollista, poista raportin kriteereistä sarakkeet, joita ei käytetä itse pivot-taulukossa (vaihe 1 – kriteerien määritys). #### Kaavion pivot-muotoisten tulosten käyttö Jos mahdollista, käytä kaavion pivot-muotoisia tuloksia kaaviota edellyttävissä pivot-taulukoissa sen sijaan, että luot erillisen kaavionäkymän. Jos analyysi sisältää useita kaavioita, käsittelyaika voi kasvaa, sillä tällöin Oracle CRM On Demand luo kaaviot erikseen sen sijaan, että kaaviot luodaan samanaikaisesti pivot-taulukossa. #### Varmista, että raportit ovat skaalattavissa Raporttien testiajo voi sujua hyvin, ennen kuin kaikki tuotantotiedot on tuotu. Tuotantotietojen tuonnin jälkeen tietomäärän kasvu voi hidastaa raportointia. Jos olet ottamassa ohjelmaa Oracle CRM On Demand käyttöön, varaa riittävästi aikaa raporttien testaukseen ja hienosäätöön, kun kaikki tuotantotiedot on tuotu. #### Käytä suodattimissa optimoitua koodia ja UTC-kenttiä Monet raportoinnin aihealueet sisältävät dimensioissaan erityisiä kenttiä, jotka on optimoitu vähentämään kyselyaikaa, kun niitä käytetään suodattimissa. Optimoidut kentät päättyvät sanaan Koodi tai UTC. Asiakas-ulottuvuudella on esimerkiksi Asiakastyyppi-kenttä. Myös Asiakastyypin koodi -kenttä on olemassa, joka on Asiakastyyppi-kentän optimoitu versio. Sekä optimoidut että muut kuin optimoidut kentät tuottavat samat tulokset raportteihin, mutta optimoitujen kenttien käyttö suodattimessa tuottaa nopeampia kyselyitä. Tämä menetelmä on nopeampi verrattuna muun kuin optimoidun kentän käyttöön. Näiden kenttien käyttö suodatinehdoissa vähentää taulujen lisäliitoksia ja estää aikaleimamuuntoja, jotka perustuvat yrityksesi aikavyöhykkeeseen. Huomaa: Nämä optimoidut kentät tukevat kielen käännöksiä kaikille tuetuille kielille, mutta ne eivät tue tietuetyypin uudelleennimeämistä. Jos haluat parantaa optimoiduissa valintaluettelon kentissä suodattimia käyttävien analyysien toimintaa, käytä suodattimessa optimoitujen valintaluettelon kenttien (koodi) arvoja yrityksen kielestä riippuvaisten Optimoidut räätälöidyt kentät -kansioiden arvojen sijaan.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.