| Tulosta Avaa käytönaikaisen ohjeen PDF-versio

### Tapaamisten tallennus iCalendar-tiedostoina Tässä aiheessa kerrotaan tapaamisten tallentamisesta iCalendar-tiedostoiksi. Tämä koskee vain yhteydenottoja ja tapaamisia. Sovelluksen Oracle CRM On Demand avulla voit tallentaa tapaamiset iCalendar-tiedostomuodossa. Tämän toiminnon avulla voit tallentaa tapaamisen tiedot niin, että voit siirtää ne toisiin tietokoneisiin tai laitteisiin, kuten kannettaviin laitteisiin, ja avata ne iCalendar-muotoa tukevissa sovelluksissa. ### Liitteet Kun tapaaminen tallennetaan iCalendar-tiedostona, Oracle CRM On Demand yrittää lisätä iCalendar-tiedostoon kaikki tapaamisen liitteet. Sovelluksesta Oracle CRM On Demand tallennetun iCalendar-tiedoston sallittu enimmäiskoko on 500 megatavua (Mt). Kaikkia liitteitä ei ehkä lisätä iCalendar-tiedostoon, jos ne ovat liian isoja. Oracle CRM On Demand valitsee iCalendar-tiedostoon lisättävät liitteet seuraavasti: Oracle CRM On Demand lajittelee ja lisää liitteet, myös tiedoston ja URL-osoitteen liitteet, laskevassa aakkosjärjestyksessä. Järjestys perustuu Liitteen nimi -kenttään. Oracle CRM On Demand laskee ennen liitteen lisäämistä iCalendar-tiedostoon, onko liite niin iso, että iCalendar-tiedoston koko tulee ylittämään sallitun enimmäiskoon. Jos iCalendar-tiedoston sallittu enimmäiskoko ei ylity liitteen vuoksi, se lisätään tiedostoon. Jos iCalendar-tiedoston sallittu enimmäiskoko ylittyy liitteen vuoksi, Oracle CRM On Demand ohittaa kyseisen liitteen ja jatkaa luettelossa olevaan seuraavaan liitteeseen. VIHJE: kannattaa harkita liitteiden nimeämistä niin, että tärkeimmät liitteet näkyvät liiteluettelon alussa, kun luettelo järjestetään laskevaan aakkosjärjestykseen Liitteen nimi -kentässä. Seuraavassa kuvataan, miten tapaaminen tallennetaan iCalendar-tiedostona. Tapaamisen tallentaminen iCalendar-tiedostona Tee jokin seuraavista toimista: Valitse päivittäisessä, viikoittaisessa tai kuukausittaisessa kalenterinäkymässä sen tapaamisen Tallenna iCalendar-tiedostona -linkki, jonka haluat tallentaa. Valitse Tapaamisen tiedot- tai Yhteydenoton tiedot -sivulla Tallenna iCalendar-tiedostona. Selainasetuksista riippuen sinua saatetaan pyytää määrittämään iCalendar-tiedoston tallennussijainti. iCalendar-tiedostossa käytetään oletusarvoisesti .ics-tunnistetta. #### Liittyvä aihe Tähän liittyviä tietoja on seuraavassa aiheessa: Tietoja iCalendar-tiedostojen tiedoista

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.