| Tulosta Avaa käytönaikaisen ohjeen PDF-versio

### Tietoja tapaamisten vetämisestä ja pudottamisesta kalenterissa Jos sinulla on tapaamisen muokkaamisessa tarvittavat käyttöoikeustasot, voit ajoittaa tapaamisen uudelleen vetämällä ja pudottamalla sen kalenterinäkymässä. Jos käsittelet esimerkiksi päiväkalenterinäkymää, voit vetää tapaamisen saman päivän eri aikaväliin. Jos käsittelet viikkokalenterinäkymää, voit vetää tapaamisen eri viikonpäivään kuin tarkastelemasi päivä. Tapaamiset, jotka eivät ulotu usealle päivälle, toimivat seuraavasti: Päiväkalenterinäkymä. Voit vetää tapaamisen ja pudottaa sen saman päivän eri aikaväliin. Kun pudotat tapaamisen uuteen aikaväliin, tapaamisen alkamisaika päivittyy uuden aikavälin alkamisajaksi. Jos vedät esimerkiksi tapaamisen, jonka on määrä alkaa klo 9.15, aikaväliin, joka alkaa klo 10.30, tapaamisen alkamisajaksi päivittyy klo 10.30. Tapaamisen päättymisajaksi päivittyy automaattisesti asiaankuuluva arvo sen aikavälin mukaan, johon pudotit tapaamisen, ja tapaamisen keston mukaan. Jos vedät esimerkiksi 60 minuuttia kestävän tapaamisen ja pudotat sen aikaväliin, joka alkaa klo 10.30, tapaamisen päättymisajaksi päivittyy klo 11.30. Tapaamisen kesto pysyy samana siirron jälkeen. Uuden aikavälin on oltava sellainen, että tapaaminen alkaa ja päättyy samana päivänä. Et voi vetää esimerkiksi 60 minuuttia kestävää tapaamista ja pudottaa sitä aikaväliin, joka alkaa klo 23.30, koska tapaamisen päättymisaika ei ole samana päivänä kuin alkamisaika. HUOMAUTUS: Jos käytät klassista teemaa, näkyviin tulee punainen viiva, kun vedät tapaamista päivänäkymässä. Punainen viiva osoittaa, alkaako aikaväli tasatuntina vai puoli tuntia yli. Viikkokalenterinäkymä. Voit vetää tapaamisen ja pudottaa sen saman viikon eri päivään. Tapaamisen kesto ei muutu. Jos käytät klassista teemaa, et voi muuttaa tapaamisen aikaa vetämällä ja pudottamalla tapaamista viikkokalenterinäkymässä. Tapaamisen päivämäärä päivittyy, kun pudotat tapaamisen eri päivään, mutta tapaamisen aika ei muutu. Kuitenkin jos käytät modernia teemaa, voit muuttaa tapaamisen aikaa vetämällä ja pudottamalla sen päivän tiettyyn aikaväliin viikkokalenterinäkymässä. Tapaamisen alkamisaika ja -päivämäärä sekä päättymisaika ja -päivämäärä päivittyvät sen mukaan. Uuden ajan on oltava sellainen, että tapaaminen alkaa ja päättyy samana päivänä. Jos aikavälillä on enemmän tapaamisia kuin viikkokalenterinäkymässä voidaan näyttää, tapaaminen ei ehkä näy siirron jälkeen. Voit siirtyä päiväkalenterinäkymään, jotta näet enemmän tapaamisia. KuukausikalenterinäkymäVoit vetää tapaamisen ja pudottaa sen saman kuukauden eri päivään. Tapaamisen aika ja kesto eivät muutu. Jos haluat muuttaa aikaa tai kestoa, sinun täytyy muokata tapaamista. Jos päivänä on enemmän tapaamisia kuin kuukausikalenterinäkymässä voidaan näyttää, tapaaminen ei ehkä näy siirron jälkeen. Voit siirtyä päivä- tai viikkokalenterinäkymään, jotta näet enemmän tapaamisia. HUOMAUTUS: Jos haluat muuttaa tapaamisen kestoa ja käytät klassista teemaa, sinun on muokattava tapaamista. Mutta jos käytät modernia teemaa, voit päivä- tai viikkokalenterinäkymässä muuttaa nopeasti tapaamisen alkamis- tai päättymisaikaa napsauttamalla ja vetämällä tapaamisen reunaa. Lisätietoja tapaamisten muokkauksesta moderneissa teemoissa on kohdassa Tietoja kalentereista ja teemojen tyyleistä. Jos haluat muuttaa tapaamisen kestoa kuukausikalenterinäkymässä, sinun on muokattava tapaamista. Tapaamiset, jotka ulottuvat usealle päivälle, toimivat seuraavasti: Päiväkalenterinäkymä. Usealle päivälle ulottuvaa tapaamista ei voi vetää eri päivään tai aikaan käyttämällä päiväkalenterinäkymää. Viikkokalenterinäkymä. Osassa, jossa näkyvät usealle päivälle ulottuvat tapaamiset, tapaaminen voidaan vetää ja pudottaa eri päivään näkyvissä olevalla viikolla, vaikka tapaaminen päättyisi eri viikolla. Päivä, johon tapaaminen pudotetaan, on tapaamisen uusi alkamispäivä. Jos vedät esimerkiksi tapaamisen, joka alkaa klo 10.30 maanantaina 21. maaliskuuta ja päättyy klo 22.30 keskiviikkona 23. maaliskuuta sekä pudotat sen tiistaihin 22. maaliskuuta, tapaamisen tiedot muuttuvat siten, että tapaaminen alkaa klo 10.30 22. maaliskuuta ja päättyy klo 22.30 24. maaliskuuta. Jos haluat muuttaa tapaamisen alkamisaikaa tai kestoa, sinun täytyy muokata tapaamista. KuukausikalenterinäkymäVoit vetää usealle päivälle ulottuvan tapaamisen ja pudottaa sen eri päivään näkyvissä olevana kuukautena, vaikka tapaaminen päättyisi eri kuukautena. Päivä, johon tapaaminen pudotetaan, on tapaamisen uusi alkamispäivä. Jos vedät esimerkiksi tapaamisen, joka alkaa klo 10.30 24. maaliskuuta ja päättyy klo 22.30 29. maaliskuuta sekä pudotat sen maaliskuun 31. päivään, tapaamisen tiedot muuttuvat siten, että tapaaminen alkaa klo 10.30 31.. maaliskuuta ja päättyy klo 22.30 5. huhtikuuta. Jos haluat muuttaa tapaamisen alkamisaikaa tai kestoa, sinun täytyy muokata tapaamista.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.