| Tulosta Avaa käytönaikaisen ohjeen PDF-versio

#### Pää- ja tietonäkymien linkitys Voit yhdistää kaksi tai useampaa näkymää siten, että yksi näkymä (päänäkymä) ajaa tietojen muutokset yhdessä tai useammassa muussa näkymässä (tietonäkymä). Näkymästä tulee päänäkymä, kun määrität näkymässä sarakkeen vuorovaikutuksen, joka lähettää päätietotapahtumia määritettyihin kanaviin. Tämä sarake on pääsarake. Kun valitset päänäkymässä pääsarakkeen, valitsemasi solun tai alkion määritys siirretään kanavan kautta tietonäkymään. Tätä kutsutaan päätietotapahtumaksi. Tietonäkymä on näkymä, joka kuuntelee ja vastaa päätietotapahtumiin, joita päänäkymä lähettää määritettyyn kanavaan. Tietonäkymässä on yksi tai useampi sarake, jonka arvot muuttuvat suoraan päätietotapahtuman siirtämien tietojen perusteella. Nämä ovat tietosarakkeita. Kun päätietotapahtuma lähetetään tietonäkymään, sen tiedot tarkistetaan, jotta tiedoista voidaan määrittää sarake, joka vastaa tietosaraketta. Kun vastaavuus löytyy, tietosarakkeen arvot päivitetään pääsarakkeen arvoiksi, minkä jälkeen koko tietonäkymä päivitetään. Alla lueteltuja näkymätyyppejä voi määrittää pää- tai tietonäkymiksi. Suppilo Mittari Kaavio Pivot-taulukko Taulukko Trellis (vain uloimmat reunat, ei sisemmät visualisoinnit) Kun määrität pää- ja tietonäkymiä, ota huomioon alla olevat asiat. Tietonäkymä voi kuunnella useiden päänäkymien päätietotapahtumia. Tietonäkymä ei voi toimia toisen näkymän päänäkymänä. Päänäkymä ja tietonäkymä voivat olla samassa analyysissa tai eri analyyseissa. Sekä päänäkymälle että tietonäkymälle on käytettävä samaa kanavaa päätietosuhteessa. Mikä tahansa saraketyyppi (määrite tai mittari) voidaan määrittää pääsarakkeeksi. Sarake ei kuitenkaan voi olla pääsarake, jos se on päänäkymän Kehotteet-pudotuskohteessa tai Osat-pudotuskohteessa. Pääsarake on sijoitettava näkymän runkoon. Tietosarakkeen vaatimukset: Tietosarakkeen täytyy vastata päänäkymän saraketta. Tietosarakkeen täytyy olla tietonäkymän Kehotteet-pudotuskohteessa tai Osat-pudotuskohteessa riippuen näkymän tyypistä. Taulukko- ja pivot-taulukkonäkymissä tietosarakkeen on oltava Kehotteet-pudotuskohteessa. Kaavio- ja mittarinäkymissä tietosarakkeen on oltava Kehotteet-pudotuskohteessa tai Osat-pudotuskohteessa. Alla olevissa ohjeissa kuvataan, miten päänäkymä määritetään. Päänäkymän määritys Avaa analyysieditorin Ehdot-välilehdessä sen sarakkeen pudotusvalikko, josta haluat tehdä pääsarakkeen, ja valitse Sarakkeen ominaisuudet. Valitse Sarakkeen ominaisuudet -valintaikkunan Vuorovaikutus-välilehti. Valitse Arvo-osan Ensisijainen vuorovaikutus -kentässä Lähetä päätietotapahtumat. Syötä Määritä kanava -kenttään nimi kanavalle, johon päänäkymä lähettää päätietotapahtumia. Voit syöttää haluamasi nimen, joka voi olla esimerkiksi Myyntianalyysin kanava, Kanava 1 tai kanava 1. Sulje Sarakkeen ominaisuudet -valintaikkuna valitsemalla OK. Valitse analyysieditorissa Tulokset-välilehti ja lisää sitten päänäkymänä käytettävä näkymä. Päänäkymässä on oltava pääsarake. Tallenna analyysi. Alla olevissa ohjeissa kuvataan, miten tietonäkymä linkitetään päänäkymään. Tietonäkymän linkitys päänäkymään Muokkaa näkymää, josta haluat tehdä tietonäkymän. HUOMAUTUS: Tietonäkymä voi olla samassa tai eri analyysissa kuin päänäkymä. Valitse näkymäeditorin työkaluriviltä kuvake, jos haluat muokata näkymän ominaisuuksia. Esimerkiksi taulukkonäkymässä valitaan Taulukkonäkymän ominaisuudet -kuvake. Valitse näkymän ominaisuuksien valintaikkunassa Päätiedot-valintaruutu. VIHJE: Mittarin ominaisuudet- ja Kaavion ominaisuudet -valintaikkunoissa Päätiedot-valintaruutu näkyy Yleiset-välilehdellä. Taulukon ominaisuudet -valintaikkunassa Päätiedot-valintaruutu näkyy Tyyli-välilehdellä. Syötä Tapahtuman kanavat -kenttään sen kanavan nimi, josta tietonäkymä kuuntelee päätietotapahtumia. Tapahtuman kanavat -kenttä on käytössä vain silloin, kun Kuuntele päätietotapahtumia -valintaruutu on valittuna. Syötä tähän kenttään vähintään yksi kanava, josta tietonäkymä kuuntelee yhden tai useamman päänäkymän päätietotapahtumia. Kanavan nimi on kirjainkoosta riippuva, joten nimen on vastattava päänäkymässä määritettyä kanavan nimeä tarkalleen. Erottele kanavien nimet pilkulla, kuten kanava a, kanava b. Sulje ominaisuuksien valintaikkuna valitsemalla OK. Vedä Asettelu-ruudussa tietosarakkeena (tai sarakkeina) käytettävä sarake (tai sarakkeet) joko Kehotteet-pudotuskohteeseen tai Osat-pudotuskohteeseen seuraavien ohjeiden mukaan: Jos tietonäkymä on taulukko- tai pivot-taulukkonäkymä, vedä sarake tai sarakkeet Kehotteet-pudotuskohteeseen. Jos tietonäkymä on kaavio- tai mittarinäkymä, vedä sarake tai sarakkeet Kehotteet-pudotuskohteeseen tai Osat-pudotuskohteeseen. Et voi vetää saraketta Osat-pudotuskohteeseen, jos kaavio- tai mittarinäkymän Kehotteet-pudotuskohteessa on jo sarake. Tässä tilanteessa sarake tai sarakkeet on vedettävä Kehotteet-pudotuskohteeseen. HUOMAUTUS: Kaikki tietosarakkeet on vedettävä ja pudotettava samaan pudotuskohteeseen. Sarakkeita ei voi olla sekä Kehotteet-pudotuskohteessa että Osat-pudotuskohteessa. Valitse Valmis. Tallenna analyysi.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.