| Tulosta Avaa käytönaikaisen ohjeen PDF-versio

#### Kirjan valitsimen käyttö Kirjan valitsimen avulla voit rajoittaa haut koskemaan vain tiettyä käyttäjän kirjaa tai mukautettua kirjaa. Kirjan valitsimessa mukautettuja kirjoja kutsutaan kirjoiksi. NÄYTÄ MINULLE ### Missä kirjan valitsin näkyy? Kirjan valitsin näkyy seuraavissa kohteissa: toimintorivin Haku-osassa hakuikkunassa tarkennettujen hakujen Hakukohde-osassa luettelosivuilla Analyysit-välilehdessä. Kirjan valitsin näytetään vain, jos molemmat seuraavista ehdoista täyttyvät: Näytä kirjan valitsin -vaihtoehto on otettu käyttöön yrityksen profiilissa. Kirjojen tietuetyyppiä tuetaan. Lisätietoja kirjojen tuetuista tietuetyypeistä on kohdassa Kirjan hallinta. ### Kirjan valitsimen avulla voit rajata hakua Kirjan valitsimen avulla voit rajoittaa haun tiettyyn käyttäjään tai kirjaan. Kirjan valitsin näyttää siten käyttäjien hierarkian ja kirjojen hierarkian, joissa Kaikki on hierarkian yläpäässä. Useimmat työntekijät näkevät vain käyttäjien hierarkian, koska mukautetun kirjan toiminto ei ole oletusarvoisesti käytössä. Kirjahierarkia näkyy raporteissa ja koontinäytöissä vain, jos yrityksen profiilin Aiemmat aihealueet -asetuksissa on valittu Täysi näkyvyys. ### Kirjan hierarkian tasot Kun käytät kirjan valitsinta rajoittamaan tietueiden hakua tai raportin tietoja, voit tarkastella, laajentaa tai pienentää mukautetun kirjan tiettyjä hierarkiatasoja kirjan valitsimessa seuraavasti: Vakiosovelluksessa kirjan valitsin näyttää ylimmän tason kirjan (tai kirjat), jo(i)ta voit hierarkiassa käyttää. Voit laajentaa tai pienentää tätä hierarkiatasoa ja kaikkia sen alapuolella olevia tasoja. Hierarkiatasot, jotka ovat käytettävissäsi olevan tason yläpuolella, eivät ole näkyvissä. Jos pääkäyttäjä valitsee Näytä pääkirjan hierarkia kirjan valitsimessa -valintaruudun, tapahtuu seuraavaa: Ylimmän tason kirja (tai kirjat), jo(i)ta voit käyttää, on/ovat näkyvissä. Voit laajentaa tai pienentää tätä hierarkiatasoa ja kaikkia sen alapuolella olevia tasoja. Alikirjan pääkirja on näkyvissä jokaisella hierarkiatasolla, joka on käytettävissäsi olevan tason yläpuolella. Jos käyttäjäroolissasi on valittu Voi lukea kaikki tietueet -valintaruutu kirjan tietuetyyppiä varten, voit laajentaa tai pienentää kaikkia näkyvissä olevia hierarkiatasoja. Muussa tapauksessa voit laajentaa tai pienentää vain käytettävissäsi olevaa hierarkiatasoa ja sen alapuolella olevia tasoja. Käytettävissäsi olevien kirjojen nimet esitetään kirjan valitsimessa tekstin oletusvärillä. Näkyvissä olevien kirjojen, jotka eivät ole käytettävissäsi, nimet esitetään punaisella. HUOMAUTUS: Kun käytät kirjan valitsinta muuhun tarkoitukseen kuin rajoittamaan hakua tai raportin tietoja, kaikki mukautetut kirjat - sisältäen kirjat, jotka eivät ole käytettävissäsi - ovat näkyvissä kirjan valitsimessa, ja kaikkien kirjojen nimet esitetään tekstin oletusvärillä. Kun käytät kirjan valitsinta esimerkiksi valitaksesi tietueelle määritettävän kirjan, kaikki kirjat ovat näkyvissä kirjan valitsimessa. Kun laajennat kirjahierarkian tason ja hierarkian kyseisellä tasolla on yli 500 kirjaa, kirjat ryhmitetään 500 kirjan joukoiksi. Kirjajoukon otsikko näyttää joukon ensimmäisen ja viimeisen kirjan nimen. Voit etsiä haluamasi kirjan laajentamalla sopivan kirjajoukon. Lopullinen kirjajoukko voi sisältää vähemmän kuin 500 kirjaa. ### Kirjan valitsimen oletuskirja Käyttäjätietueen asetuksissa määritetään kirjan valitsimen oletuskirja. Lisätietoja kirjan valitsimen oletuskirjoista on Omien tietojen päivitys -kohdan seuraavissa kentissä: Oletuskirja Analyysien oletuskirja Säilytä oletuskirja ### Huomioon otettavat seikat, kun kirja valitaan kirjan valitsimessa Seuraavat seikat tulee ottaa huomioon valittaessa kirjaa kirjan valitsimessa: Kun valitset kirjan, jolla on alikirjoja, järjestelmä valitsee pääkirjan ja kaikki sen alikirjat. VAROITUS:Jotta suorituskyky ei heikkenisi, sisällytä alikirjat vain tarvittaessa. Kullakin käyttäjällä on joukko oletuskirjoja. Jos valitset Kaikki, ohjelma valitsee kaikki sinua ja mahdollisia alaisiasi koskevat kirjat. Käyttäjähierarkiassa voit valita käyttäjiä, jotka ovat delegoineet käyttöoikeutensa sinulle, tai yrityksen käyttäjiä. Kun olet valinnut kirjan tai käyttäjän ja napsauttanut OK, kirjan tai käyttäjän nimi tulee näkyviin kirjan valitsimeen. Plusmerkki (+) osoittaa, että myös hierarkian alitasot on valittu. Voit säädellä alikirjojen tai alaisten sisältymistä kuhunkin hierarkiaan valitsemalla Sisällytä alinimikkeet -valintaruudun. HUOMAUTUS: Aktiivisten kumppanitietueiden luonnin yhteydessä automaattisesti luodut kirjat näkyvät vain Kumppani-tietuetyypin kirjan valitsimessa.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.