| Tulosta Avaa käytönaikaisen ohjeen PDF-versio

#### Useiden aihealueiden yhdistäminen samaan analyysiin Analyysin luonti on helpointa ja nopeinta, kun käytetään vain yhtä aihealuetta. Jos kaikki dimension sarakkeet ja mittarit, joista olet kiinnostunut, ovat käytettävissä yhdellä aihealueella, tätä aihealuetta kannattaa käyttää analyysin luontiin. Jos mikään yksittäinen aihealue ei täytä analyysivaatimuksia, voit luoda analyysin, joka yhdistää tietoja useilta aihealueilta. Voit luoda yhdistetyn analyysin käyttämällä joukkotoimintoja, jotka olivat tuettuja versiota 40 vanhemmissa versioissa ja joita tuetaan edelleen. Lisätietoja joukkotoimintojen käytöstä on kohdassa Analyysien yhdistäminen joukkotoimintojen avulla. Versiosta 40 alkaen voit luoda yhdistetyn analyysin myös käyttämällä yhteisiä dimensioita. Yhteinen dimensio on dimensio, joka on käytettävissä kaikilla yhdistettävillä aihealueilla. Paikallinen dimensio on dimensio, joka on käytettävissä vähintään yhdellä aihealueella mutta ei kaikilla niistä. Voit sisällyttää yhdistettyyn analyysiin sekä paikallisten että yhteisten dimensioiden sarakkeita. Jos haluat käyttää useiden aihealueiden mittareita, kannattaa käyttää mahdollisuuksien mukaan pelkkien yhteisten dimensioiden sarakkeita. Kun luodaan useita aihealueita yhdistävä analyysi, kullekin analyysin aihealueelle tehdään erilliset kyselyt, joiden tulokset yhdistetään lopulliseksi analyysiksi. Eri aihealueilta palautettavat tiedot yhdistetään käyttämällä yhteisiä dimensioita. Jos käytät vain yhteisten dimensioiden sarakkeita, kaikkien aihealuekyselyjen palauttamissa tulosjoukoissa on sama tarkkuustaso, joten ne on helppo yhdistää ja esittää analyysissä. Kun analyysiin sisällytetään paikallisten dimensioiden sarakkeita, tulosten tarkkuustasot voivat vaihdella. Ota huomioon seuraavat seikat, kun yhdistät samaan analyysiin useita aihealueita: Analyysin luonnin yhteydessä valittua aihealuetta sanotaan ensisijaiseksi aihealueeksi. Analyysiin myöhemmin lisättyjä aihealueita sanotaan liittyviksi aihealueiksi. Voit yhdistää reaaliaikaisen aihealueen muihin reaaliaikaisiin aihealueisiin ja historia-aihealueen muihin historia-aihealueisiin. Reaaliaikaista aihealuetta ei voi yhdistää historia-aihealueeseen. Yhdistettyyn analyysiin täytyy sisällyttää mittari ensisijaiselta aihealueelta ja kultakin liittyvältä aihealueelta. Mittareita ei tarvitse näyttää tai käyttää, mutta niiden täytyy olla mukana. Voit piilottaa mittarin, jos et tarvitse sitä analyysissä. Jotta saat kaikilta aihealueilta tulokset, joilla on sama tarkkuustaso, sisällytä yhdistettyyn analyysiin vähintään yksi sarake vähintään yhdestä yhteisestä dimensiosta. Kun valitset sarakkeita yhteisestä dimensiosta, valitse vain sellaisia sarakkeita, jotka ovat käytettävissä samassa dimensiossa kaikilla aihealueilla. Joissakin tapauksissa useiden aihealueiden yhteinen dimensio ei sisällä samaa sarakejoukkoa kaikilla aihealueilla. Tällöin kannattaa valita vain sellaisia sarakkeita, jotka ovat käytettävissä yhteisessä dimensiossa kaikilla aihealueilla. Kun valitset sarakkeita yhteisestä dimensiosta, valitse kaikki sarakkeet samalta aihealueelta. Jos valitset sarakkeita sekä paikallisista dimensioista että yhteisistä dimensioista, ota käyttöön kyselyn dimensionaalisuusmuuttuja, jotta kysely palauttaa valittujen mittareiden kokonaisarvon. Jos valitset sarakkeita vain yhteisistä dimensioista, dimensionaalisuusmuuttujaa ei tarvitse ottaa käyttöön. Jäljempänä tässä ohjeaiheessa on tietoja dimensionaalisuusmuuttujan käyttöönotosta kyselyssä. Esimerkkejä useiden aihealueiden yhdistämisestä samaan analyysiin on kohdassa Esimerkki useiden aihealueiden yhdistämisestä samaan analyysiin. Seuraavassa kuvataan useiden aihealueiden yhdistäminen samaan analyysiin. Ennen kuin aloitat. Jos haluat tehdä nämä toimet, käyttäjäroolillasi on oltava aihealueiden välisten analyysien käyttöoikeus. Useiden aihealueiden yhdistäminen samaan analyysiin Valitse analyysieditorin Ehdot- tai Tulokset-välilehden Aihealueet-ruudussa Lisää/poista aihealueita -kuvake. Valitse kunkin analyysiin liitettävän liittyvän aihealueen valintaruutu. Voit nyt valita haluamasi sarakkeet ja mittarit ensisijaiselta aihealueelta ja liittyviltä aihealueilta. Muista, että mittari on sisällytettävä kultakin aihealueelta. Jos valitset sarakkeita sekä paikallisista että yhteisistä dimensioista, toimi seuraavasti, kun olet lisännyt sarakkeet ja mittarit analyysiin: Valitse Lisäasetukset-välilehti. Lisäasetukset-välilehdessä näkyy SQL-koodi, joka lähetetään Oracle BI -palvelimeen, kun analyysi suoritetaan. Valitse Lisäasetukset-välilehdessä Dimensionaalisuus-valintaruutu ja valitse sitten Käytä SQL-koodia. SQL-koodi päivittyy automaattisesti ja ottaa dimensionaalisuusmuuttujan käyttöön, joten kysely palauttaa dimensioista valittujen mittareiden kokonaisarvon. HUOMAUTUS: Jos et ota dimensionaalisuusarvoa käyttöön ja käytät SQL-koodia, kun analyysiin on valittu paikallisia dimensioita, tai jos et lisää mittareita kaikilta analyysiin sisältyviltä aihealueilta, analyysi saattaa palauttaa ODBC-virheitä tai virheellisiä tuloksia. Saatat saada virheellisiä tuloksia myös yhdistäessäsi aihealueita, joille ei ole määritetty suhdetta aihealueen tasolla. Luo tällaisissa tapauksissa yhdistetty analyysi käyttämällä SET-operaattoreita, jotta saat tarvitsemasi tulokset. Jos haluat poistaa liittyvän aihealueen analyysistä, tee alla olevat toimet. Liittyvän aihealueen poisto analyysistä Poista kaikki liittyvältä aihealueelta valitut sarakkeet ja mittarit analyysistä analyysieditorin Ehdot- tai Tulokset-välilehdessä. HUOMAUTUS: Jos jokin liittyvältä aihealueelta valituista sarakkeista tai mittareista jää analyysiin, et voi poistaa liittyvää aihealuetta analyysistä. Valitse Aihealueet-ruudussa Lisää/poista aihealueita -kuvake ja poista liittyvän aihealueen valintaruutu.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.