| Tulosta Avaa käytönaikaisen ohjeen PDF-versio

#### Tietoja upotettujen raporttien ja koontinäyttöjen suodattimien määrityksestä Voit upottaa raportteja ja koontinäyttöjä mukautettuun web-sovelmaan ja web-välilehtiin. Voit myös määrittää web-linkkikenttiä raporttien ja koontinäyttöjen avaamista varten. Kun luot raportin tai koontinäytön tyypin mukautetun web-applet-sovelluksen, web-välilehden tai web-linkin, voit määrittää suorituksen aikana käytettävät suodattimet. Koontinäytölle määritettyjä suodattimia käytetään kaikissa koontinäytön raporteissa. Upotettavassa raportissa on oltava määritettynä suodatin kullekin suodattimiin määritettävälle sarakkeelle. Jos upotat koontinäyttöä, sarakkeelle on oltava määritettynä suodatin jokaisessa koontinäytön raportissa. Raportin suodattimeksi voi asettaa "pyydetään kehotteella", tai siihen voi määrittää operaattorin ja arvon. Jos sarakkeelle ei määritetä suodatinta raportissa, mitään kyseiselle sarakkeelle web-sovelmassa, web-välilehdessä tai web-linkissä määritettyä suodatinta ei käytetä raporttia ajettaessa. Tietoja suodattimien lisäyksestä raporttien sarakkeisiin on kohdassa Suodattimien lisäys sarakkeisiin analyyseissä. HUOMAUTUS: Kun luot räätälöidyn web-sovelman, web-välilehden tai web-linkin, jonka tyyppi on Raportti, voit halutessasi määrittää, että upotetulle raportille määritetyt kehotteet näytetään ajon aikana. Voit tehdä tämän valitsemalla Näytä raporttikehotteet -valintaruudun. Jos kehotteet näytetään ajon aikana, käyttäjät voivat suodattaa raporttia. Näytä raporttikehotteet -valintaruudun asetus kuitenkin ohittaa kaikki upotetun raportin tai koontinäytön Parametrit-kentässä määritetyt suodattimet. Jos siis räätälöityä web-sovelmaa, web-välilehteä tai web-linkkiä varten valitaan Näytä raporttikehotteet -valintaruutu, kaikki Parametrit-kenttään tämän aiheen ohjeiden mukaan määritetyt suodattimet ohitetaan, vaikka upotetulle raportille ei olisi määritetty kehotteita. ### Suodatinmääritysten syntaksi Voit määrittää suodattimien parametrit jommallakummalla seuraavista tavoista: Käyttämällä Pn-parametreja (Pn-syntaksi). Käyttämällä opn-, coln- ja valn-parametrien ryhmiä (opn-syntaksi). Syntaksien sekoitusta ei voi käyttää. Pn-syntaksissa voidaan määrittää enintään kuusi suodatinta. P0-parametrilla määritetään asetettavien suodattimien määrä. P0-parametrin arvon on oltava kokonaisluku 1–6. Voit käyttää P0-parametria vain kerran parametrimerkkijonossa. Kukin suodatin käyttää kolmea parametria, joihin määritetään operaattori, sarake ja arvo. Ensimmäinen suodatin määritetään parametreihin P1–P3. Parametrin P1 täytyy määrittää operaattori, parametrin P2 sarake ja parametrin P3 arvo. Seuraavat suodattimet määritetään kolmen parametrin sarjoina: P4–P6, P7–P9, P10–P12, P13–P15 ja P16–P18. Erottele parametrit toisistaan et-merkillä (&). Kutakin parametria voi käyttää vain kerran parametrimerkkijonossa. Yksittäisen suodattimen syntaksi on seuraavanlainen, vaikkakin parametrit voidaan määrittää parametrimerkkijonossa mihin järjestykseen tahansa: P0=1&P1=operaattori&P2=taulukko.sarake&P3=arvo Jos haluat määrittää muita suodattimia, lisää parametrit P4–P6, P7–P9 jne. Kasvata myös P0-parametrin arvoa, jotta se vastaa lisäämiesi suodattimien määrää. Kahden suodattimen syntaksi on siis seuraavanlainen: P0=2&P1=operaattori&P2=taulukko.sarake&P3=arvo&P4=operaattori&P5=taulukko.sarake&P6=arvo Opn-syntaksia käytettäessä määritettävien suodattimien määrälle ei ole ylärajaa. Kukin suodatin käyttää kolmen parametrin ryhmää: opn-parametri määrittää operaattorin, coln-parametri sarakkeen ja valn-parametri arvon. Erottele parametrit toisistaan et-merkillä (&). Kullekin suodatinryhmän parametrille täytyy antaa sama numero, jonka on oltava nollaa suurempi kokonaisluku, ja parametriryhmät täytyy numeroida järjestyksessä. Yksittäisen suodattimen syntaksi on seuraavanlainen, vaikkakin parametrit voidaan määrittää parametrimerkkijonossa mihin järjestykseen tahansa: op1=operaattori&col1=taulukko.sarake&val1=arvo Kahden suodattimen tapauksessa syntaksi on seuraavanlainen: op1=operaattori&col1=taulukko.sarake&val1=arvo&op2=operaattori&col2=taulukko.sarake&val2=arvo HUOMAUTUS: Jos sarakeparametriin määritettävä taulukon tai sarakkeen nimi sisältää välilyönnin, nimi täytyy kirjoittaa lainausmerkkeihin. Jos taulukon tai sarakkeen nimessä ei ole välilyöntiä, nimeä ei tarvitse kirjoittaa lainausmerkkeihin. Voit kuitenkin halutessasi tehdä niin. Tämä pätee kumpaankin syntaksiin. ### Page-parametri Kun upotat koontinäytön, voit halutessasi määrittää Page-parametrin avulla, mikä koontinäytön sivu avautuu, kun koontinäyttö esitetään. Page-parametrilla on seuraava syntaksi: Page =sivun nimi missä sivun nimi on sivun nimi siinä muodossa, jossa se näkyy koontinäytössä. Älä kirjoita sivun nimeä lainausmerkkeihin, vaikka se sisältäisi välilyöntejä. Voit määrittää Page-parametrin yksinään tai yhdessä muiden parametrien kanssa. Page-parametrin voi sijoittaa mihin parametrimerkkijonon kohtaan tahansa, mutta se täytyy erottaa edellä ja perässä olevista parametreista et-merkillä (&). Page-parametria ei tarkisteta parametrien tallennuksen yhteydessä. Jos et sisällytä Page-parametria tai sisällytät sen mutta jätät parametrin arvon tyhjäksi, koontinäytön ensimmäinen sivu avautuu, kun koontinäyttö esitetään. Jos määrität jonkin muun arvon kuin valitun koontinäytön sivun nimen, ajon aikana näytetään virhe. ### Tietoja erikoismerkkien käytöstä parametreissa Jos parametriin määritettävä taulukon nimi, sarakkeen nimi, arvo tai koontinäytön sivun nimi sisältää seuraavia merkkejä, merkki täytyy koodata seuraavassa kuvatulla tavalla: % (prosenttimerkki). Koodaa muotoon %25. & (et-merkki). Koodaa muotoon %26. [ (vasen hakasulje). Koodaa muotoon %5B. ] (oikea hakasulje). Koodaa muotoon %5D. + (plusmerkki). Koodaa muotoon %2B. Jos näitä merkkejä ei koodata, järjestelmä saattaa palauttaa virheen, kun yrität tallentaa parametreja, tai ajon aikana ei ehkä saada oikeita tuloksia. ### Parametrien tarkistus Page-parametria lukuun ottamatta parametrit tarkistetaan, kun yrität tallentaa tekemäsi muutokset. Jos sovellus havaitsee virheitä, ne täytyy korjata, ennen kuin voit tallentaa muutokset. HUOMAUTUS: Versiota 40 vanhemmissa versioissa suodatinparametreja ei tarkistettu ennen tallennusta. Siksi suodatinparametreissa, jotka määritettiin upotetulle raportille tai koontinäytölle versiota 40 vanhemmassa versiossa, voi olla virheitä. Jos sovellus havaitsee virheitä suodattimen syntaksissa upotetun raportin tai koontinäytön esityksen aikana, näyttöön tulee virhesanoma. Jos muokkaat aiemmin luotua web-sovelmaa, web-välilehteä tai Raportti- tai Koontinäyttö-tyyppisen web-linkin kenttää ja teet muutoksia johonkin kenttään, kaikki kentät (Parametrit-kenttä mukaan lukien) tarkistetaan, kun yrität tallentaa tekemäsi muutokset. Jos sovellus havaitsee virheitä, ne täytyy korjata. Alla olevissa osioissa kuvataan parametrit, joista suodatin muodostuu. ### Operaattori Seuraava taulukko sisältää operaattorit, joita suodattimessa voidaan käyttää:
Operaattori | Kuvaus
--- | ---
eq | Yhtä suuri kuin tai sisältää
neq | Eri suuri kuin tai ei sisällä
lt | Pienempi kuin
gt | Suurempi kuin
ge | Suurempi tai yhtäsuuri
le | Pienempi tai yhtä suuri kuin
bwith | Alkaa
ewith | Päättyy
cany | Sisältää minkä tahansa. Arvoparametrilla voi olla useita arvoja, jotka on erotettu toisistaan plusmerkeillä (+). Jos käytät Pn-syntaksia, arvojen määrä täytyy ilmoittaa arvoluettelon alussa. Jos käytät opn-syntaksia, älä ilmoita arvojen määrää, sillä Oracle CRM On Demand tulkitsee myös määrää ilmaisevan numeron arvoksi. Jos esimerkiksi haluat löytää asiakasalueet Itä, Länsi ja Pohjoinen, määritä suodatin seuraavasti: P0=1&P1=cany&P2="Account"."Account Region"&P3=3+Itä+Länsi+Pohjoinen tai: op1=cany&col1="Account"."Account Region"&val1=Itä+Länsi+Pohjoinen
call | Sisältää kaikki. Arvoparametrilla voi olla useita arvoja, jotka on erotettu toisistaan plusmerkeillä (+). Jos käytät Pn-syntaksia, arvojen määrä täytyy ilmoittaa arvoluettelon alussa. Jos käytät opn-syntaksia, älä ilmoita arvojen määrää, sillä Oracle CRM On Demand tulkitsee myös määrää ilmaisevan numeron arvoksi.
like | Sama kuin. Arvoparametrilla on oltava arvo. Arvomerkkijonon täytyy päättyä yleismerkkiin % (prosenttimerkki). Muussa tapauksessa operaattori palauttaa vain merkkijonon tarkat vastineet. Prosenttimerkki täytyy koodata muotoon %25. Löydät esimerkiksi asiakkaan nimet, kuten Acme, seuraavasti: P0=1&P1=like&P2="Account"."Account Name"&P3=Acme%25 tai: op1=like&col1="Account"."Account Name"&val1=Acme%25
top | n parasta nimikettä. Löydät esimerkiksi kuusi parasta myyntitulojen lähdettä seuraavasti: P0=1&P1=top&P2="Account"."Account Revenue"&P3=6 tai: op1=top&col1="Account"."Account Revenue"&val1=6
bottom | n huonointa nimikettä. Löydät esimerkiksi neljä huonointa myyntitulojen lähdettä seuraavasti: P0=1&P1=bottom&P2="Account"."Account Revenue"&P3=4 tai: op1=bottom&col1="Account"."Account Revenue"&val1=4
bet | Välillä. Arvoparametrilla täytyy olla kaksi arvoa, jotka on erotettu toisistaan plusmerkillä (+). Jos käytät Pn-syntaksia, arvojen määrä (2) täytyy ilmoittaa arvoluettelon alussa. Jos käytät opn-syntaksia, älä ilmoita arvojen määrää, sillä Oracle CRM On Demand tulkitsee myös määrää ilmaisevan numeron arvoksi. Jos esimerkiksi haluat suodattaa asiakkaan tuotot 100 000–500 000: P0=1&P1=bet&P2="Account"."Account Revenue"&P3=2+100000+500000 tai: op1=bet&col1="Account"."Account Revenue"&val1=100000+500000
null | On tyhjä. Arvoparametrin on oltava 0 (nolla), eikä sitä voi jättää tyhjäksi.
nnull | Ei ole tyhjä. Arvoparametrin on oltava 0 (nolla), eikä sitä voi jättää tyhjäksi.
### Sarake Huomaa seuraavat asiat määrittäessäsi saraketta: Sekä taulukon nimi että sarakkeen nimi täytyy määrittää ja erotella toisistaan pisteellä. Jos taulukon tai sarakkeen nimi sisältää välilyönnin, nimi täytyy kirjoittaa lainausmerkkeihin. Jos taulukon tai sarakkeen nimessä ei ole välilyöntiä, nimeä ei tarvitse kirjoittaa lainausmerkkeihin. Voit kuitenkin halutessasi tehdä niin. Tämä pätee kumpaankin syntaksiin. Esimerkiksi kaikki seuraavat ovat sallittuja: "Account"."Account Name" "Service Request".Area Account."Account Name" Käytä alkuperäisiä sarakkeiden nimiä näyttönimien sijaan. ### Arvo Huomaa seuraavat asiat määrittäessäsi suodattimen arvoa: Voit määrittää arvon suoraan tai asettaa kentän parametriksi. Jos käytät opn-syntaksia ja määrität suoraan arvon, joka sisältää välilyönnin, arvo täytyy kirjoittaa lainausmerkkeihin. Jos määrität useita arvoja ja jokin niistä sisältää välilyönnin, jokainen arvo täytyy kirjoittaa lainausmerkkeihin. Esimerkki: val1="New York"+"Alabama"+"California" Jos käytät Pn-syntaksia, välilyönnin sisältävää arvoa ei tarvitse kirjoittaa lainausmerkkeihin. Jos haluat sisällyttää käyttäjä- tai järjestelmäkentän suodattimen parametriin, aseta kohdistin Parametrit-kentän kohtaan, johon haluat lisätä parametrin. Valitse sitten Käyttäjä- ja järjestelmäkentät -luettelosta kenttä, jonka haluat lisätä. Tietoja parametreissa käytettävistä käyttäjä- ja järjestelmäkentistä on kohdassa Käyttäjä- ja järjestelmäkentät. (Vain tietuetyypin tietosivujen web-applet-sovellukset ja web-linkit) Jos haluat sisällyttää tietuetyypin kentän suodattimen parametriin, aseta kohdistin Parametrit-kentän kohtaan, johon haluat lisätä kentän. Valitse kenttä sitten tietuetyypin Kentät-luettelosta, jossa tietuetyyppi on luotavan applet-sovelluksen tietuetyypin nimi. Jos valitset esimerkiksi Rivitunnus-kentän tietuetyypin Kentät-luettelosta, %%%Row_Id%%% lisätään. Suoritusvaiheessa %%%Row_Id%%% korvataan nykyisen tietueen rivitunnuksella. HUOMAUTUS: Raportin tai koontinäytön web-osoite luodaan suorituksen aikana. Raportin tai koontinäytön web-osoitteen pituus vaihtelee niiden suodatinarvojen mukaan, jotka välitetään web-osoitteeseen ajon aikana. Kunkin selaimen URL:n pituus on rajoitettu. Jos raportin tai koontinäytön web-osoite ylittää tämän pituuden, selain ei välttämättä toimi halutulla tavalla, kun käyttäjät yrittävät tarkastella raporttia tai koontinäyttöä. HUOMAUTUS: Raportin, koontinäytön tai koontinäytön sivun parametrit voidaan määrittää analyysien ajoitetun tapahtuman Lähetä sähköposti -toiminnossa samalla tavalla kuin upotetun raportin tai koontinäytön parametrit määritetään web-sovelmassa, välilehdessä tai linkissä. Lähetä sähköposti -toiminnossa ei kuitenkaan voi valita kenttiä parametrien arvoiksi. Tietoja analyysien ajoitettujen tapahtumien määrityksestä on kohdassa Analyysin ajoitettujen tapahtumien luonti.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.