| Tulosta Avaa käytönaikaisen ohjeen PDF-versio

4. #### Ajoitettujen tapahtumien luonti Tässä ohjeaiheessa kerrotaan, miten ajoitettuja tapahtumia luodaan. Ajoitetut tapahtumat ovat työnkulkusääntöjä, joilla on Ajoitettu tapahtuma -käynnistintapahtuma. Lisätietoja niiden työnkulkusääntöjen luonnista, joilla on muita käynnistintapahtumia, on kohdassa Työnkulkusääntöjen luonti. HUOMAUTUS: Analyysi-tietuetyypin ajoitetun tapahtuman luontiprosessi eroaa muiden tietuetyyppien ajoitetun tapahtuman luontiprosessista. Lisätietoja Analyysi-tietuetyypin ajoitettujen tapahtumien luonnista on kohdassa Analyysin ajoitettujen tapahtumien luonti. Tapahtuman ajoituksessa on otettava huomioon seuraavat seikat: Et voi määrittää ehtoa ajoitetulle tapahtumalle. Tapahtuman ajoitetut instanssit ja tapahtuman työnkulkutoimet suoritetaan aina, jos virheitä ei tapahdu. HUOMAUTUS: Kun Ajoitettu tapahtuma -käynnistintapahtuma on valittu työnkulkusäännön uudella sivulla, sivu päivitetään. Sivun Työnkulkusäännön ehto -osa poistetaan ja käyttöön tulee Ajoituksen tiedot -osa. Siinä voit määrittää tapahtuman ajoituksen. Useiden samanaikaisesti suoritettavien ajoitettujen tapahtumien määritystä kannattaa välttää, koska se voi heikentää suorituskykyä. Määritä ajoitetulle tapahtumalle alkupäivämäärä ja aloitusaika sekä joko loppupäivämäärä ja aika tai tapahtuman suorituskertojen lukumäärä. HUOMAUTUS: Oracle CRM On Demand ei luo instansseja päivämäärille ja ajoille, jotka on ohitettu, vaikka määrittäisit alkupäivämäärän ja ajan, jotka ovat menneisyydessä. Jos määrität ajoitetun tapahtuman alkupäivämääräksi esimerkiksi 15.1.2018 ja tapahtuma toistetaan 10 kertaa kuukauden välein ja kuluvan päivän päivämäärä on 30.5.2018, tapahtuman ensimmäisen instanssin ajoituksen päivämäärä on 15.6.2018. Vain instanssit, joilla on viisi tulevaa esiintymää, suoritetaan. Jos määrität ajoitetun tapahtuman suoritettavaksi tiettynä kuukaudenpäivänä, mutta kyseisessä kuussa ei ole tätä päivää, tapahtumaa ei suoriteta kyseisen kuukauden aikana. Jos esimerkiksi valitset kuukauden 29. päivän, tapahtuma suoritetaan helmikuussa vain, jos kyseessä on karkausvuosi. Ajoitetun tapahtuman valinnassa on otettava huomioon seuraavat seikat: Et voi aktivoida ajoitettua tapahtumaa, jos ajoitettua tapahtumaa varten valittu suodatettu luettelo ei ole käytettävissä. Jos ajoitetun tapahtuman aktivoineella käyttäjällä ei ole ajoitetulle tapahtumalle valitun luettelon käyttöoikeutta tapahtuman instanssin suoritusajankohtana, instanssin suoritus epäonnistuu. Kun ajoitetun tapahtuman instanssi suoritetaan, palautettava luettelo sisältää vain tietueet, jotka vastaavat luettelon suodatusehtoja ja näkyvät ajoitetun tapahtuman aktivoineelle käyttäjälle. Ajoitetun tapahtuman instanssi voi käsitellä enintään 1 000 tietuetta. Jos ajoitetulle tapahtumalle valittu luettelo palauttaa sallittua enimmäismäärää suuremman tietuemäärän tapahtuman instanssin suorituksen aikana, instanssin suoritus epäonnistuu. Voit välttää tämän ongelman varmistamalla, että ajoitetulle tapahtumalle valitun luettelon suodatin on määritetty niin, että se ei todennäköisesti palauta suuria tietuemääriä. Ajoitettujen tapahtumien luettelon suodattimen määrityksessä voi käyttää yhtä tai useaa seuraavista Päivämäärä- ja Päivämäärä/aika-kenttien funktioista: Duration() Timestamp() Today() Voit käyttää näitä funktioita seuraavin ehdoin: Välillä Yhtä suuri kuin Käytössä Aikaisintaan Viimeistään Ei ole välillä Eri suuri kuin Voit kirjoittaa funktiot sisältävän lausekkeen suoraan luettelon ehtojen suodattimen arvon kenttään. Jos esimerkiksi haluat palauttaa myyntimahdollisuustietueet, joiden sulkemispäivämäärä on kaksi päivää myöhempi kuin kuluva päivä (joka on ajoitetun tapahtuman suorituspäivämäärä), valitse ehdoksi Yhtä suuri kuin ja syötä seuraava lauseke: Today() + 2 Jos haluat palauttaa myyntivihjetietueet, joiden arvioitu sulkemispäivämäärä on seuraavien 36 tunnin aikana, valitse ehdoksi Välillä ja syötä seuraava lauseke: Timestamp(), Timestamp() + Duration('P0YT36H') Lisätietoja näistä funktioista on seuraavissa ohjeaiheissa: Kesto, Aikaleima ja Tänään. Ennen kuin aloitat: Sovelluksen Oracle CRM On Demand työnkulkutoiminnot on määritettävä yritykselle kohdassa Tietoja työnkulkusääntöjen toiminnon ottamisesta käyttöön kuvatulla tavalla. Tässä aiheessa kuvattujen toimintojen suorittaminen edellyttää, että käyttäjäroolillasi on Tietosääntöjen hallinta - työnkulkusääntöjen hallinta -käyttöoikeudet. Voit luoda ajoitettuja tapahtumia Käyttäjä-tietuetyypille, jos käyttäjäroolille on myönnetty tietosääntöjen ja työnkulkusääntöjen hallintaoikeus. Järjestelmänvalvoja voi ottaa tämän oikeuden käyttöön Järjestelmänvalvoja-roolia ja muita rooleja varten tarpeen mukaan. Lisätietoja Käyttäjä-tietuetyypin ajoitettujen tapahtumien luonnin yhteydessä huomioon otettavista seikoista on kohdassa Huomioon otettavaa luotaessa työnkulkusääntöjä Käyttäjä-tietuetyyppiä varten. Tietoja oikeuksien lisäämisestä rooleihin on kohdassa Roolien lisäys. Tarkista tiedot kohdasta Tietoja ajoitetuista tapahtumista. Ajoitetun tapahtuman luonti Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessin hallinta -kohdassa Työnkulun kokoonpano -kohtaa. Tee Työnkulkusääntöjen luettelo -sivulla jokin seuraavista: Voit luoda uuden ajoitetun tapahtuman kopioimalla olemassa olevan ajoitetun tapahtuman, kun valitset kopioitavan ajoitetun tapahtuman Kopioi-kohdan. Voit luoda uuden ajoitetun tapahtuman, joka ei perustu olemassa olevaan ajoitettuun tapahtumaan, kun valitset otsikkopalkin Uusi-kohdan. Kirjoita ajoitetun tapahtuman tiedot Työnkulkusäännön tiedot -sivun Tärkeimmät työnkulkusäännön tiedot -osaan. Seuraavassa taulukossa on kenttien kuvaukset.
   Kenttä | Kuvaus
   --- | ---
   Työnkulun nimi | Kirjoita yksilöllinen nimi, enintään 50 merkkiä.
   Aktiivinen | Aktivoi ajoitettu tapahtuma tai poista sen aktivointi Aktiivinen-valintaruudun avulla. Ajoitetun tapahtuman aktivointiin asti ajoitetun tapahtuman tietueen Aloittaja-kentässä näkyy tapahtuman luoneen käyttäjän nimi. Aloittaja-kenttä näkyy tietueen tallennuksen jälkeen ajoitetun tapahtuman Tiedot-sivulla. Kun ajoitetun tapahtuman Aktiivinen-valintaruutu on valittu ja tietue tallennettu, tietueen Aloittaja-kenttään päivitetään Aktiivinen-valintaruudun valinneen käyttäjän nimi. Tällä käyttäjällä on oltava ajoitetulle tapahtumalle valitun luettelon käyttöoikeus tapahtuman instanssin suoritusajankohtana. Muussa tapauksessa instanssin suoritus epäonnistuu. Ajoitetun tapahtuman kaikkien odottavien instanssien ja virheellisten instanssien Aloittaja-kentässä näkyy myös ajoitetun tapahtuman Aktiivinen-valintaruudun valinneen käyttäjän nimi. Lisätietoja ajoitetun tapahtuman aktivoinnista tai aktivoinnin poistosta on kohdassa Tietoja ajoitetuista tapahtumista. HUOMAUTUS: Kun ajoitettu tapahtuma aktivoidaan, tapahtuman ensimmäiselle ajoitetulle esiintymälle luodaan välittömästi instanssi. Hyvä käytäntö on määrittää kaikki ajoitetun tapahtuman työnkulkutoimet ennen tapahtuman aktivointia. Muussa tapauksessa ensimmäinen instanssi saatetaan suorittaa ennen työnkulkutoimien määrityksen valmistumista, kun ajoitetun tapahtuman aloitusaika lähestyy.
   Kuvaus | (Valinnainen) Anna ajoitetun tapahtuman lisätiedot, kuten tapahtuman tarkoitus.
   Tietuetyyppi | Valitse ajoitetun tapahtuman tietuetyyppi. Ajoitettu tapahtuma liittyy vain yhteen tietuetyyppiin. Kun tapahtuma on luotu, sen tietuetyyppiä ei voi muuttaa.
   Käynnistintapahtuma | Valitse ajoitettu tapahtuma.
   Ota ilmoitus käyttöön | Valitse tämä valintaruutu, jos haluat, että Oracle CRM On Demand lähettää sähköpostiviestin aina, kun ajoitetun tapahtuman instanssin suoritus onnistuu tai epäonnistuu tai aina, kun tapahtuman odottava instanssi poistetaan. Sähköpostiviesti lähetetään ajoitetun tapahtuman aktivoineelle käyttäjälle.
Valitse Ajoituksen tiedot -osan hakukuvake (suurennuslasi). Valitse sitten suodatettu luettelo, joka palauttaa tietueet, joita haluat työnkulkutoimen käsittelevän. Valitse Aloituspvm ja -aika -kentässä päivämäärä ja aika, jona ajoitetun tapahtuman instanssi suoritetaan. Valitse Toistuva-kentässä väli, jonka mukaan ajoitettu tapahtuma toistetaan. Väli voi olla esimerkiksi Viikoittain. Määritä toistuvien instanssien välin kausi Jokainen-kentän avulla. Jos valitset Toistuva-kenttään esimerkiksi Viikoittain-arvon ja haluat, että instanssit toistuvat kahden viikon välein, anna Jokainen-kenttään arvo 2. Pienin mahdollinen arvo on 1. Jos valitset Toistuva-kenttään Kuukausittain-arvon ja haluat ajoittaa ajoitetun tapahtuman suoritettavaksi kunkin suorituskuukauden viimeisenä päivänä, valitse myös Kuukauden viimeinen päivä -valintaruutu. Jos esimerkiksi määrität ajoitetun tapahtuman alkamaan 23.4. ja toistumaan kahden kuukauden välein, tapahtuman ensimmäinen instanssi suoritetaan 23.4. Toinen instanssi suoritetaan 23.6., kolmas instanssi 23.8. ja niin edelleen. Jos kuitenkin valitset Kuukauden viimeinen päivä -valintaruudun, tapahtuman ensimmäinen instanssi suoritetaan 30.4., toinen instanssi 30.6., kolmas instanssi 31.8. ja niin edelleen. Määritä ajoitetun tapahtuman suorituskertojen määrä tai loppupäivämäärä ja -aika tekemällä jompikumpi seuraavista toimista: Valitse Jälkeen-vaihtoehto ja määritä ajoitetun tapahtuman suorituskertojen määrä. Antamasi arvon on oltava suurempi kuin 0 (nolla). Valitse Päivämäärän mukaan -vaihtoehto ja valitse sitten ajoitetun tapahtuman loppupäivämäärä ja -aika. Loppupäivämäärän ja -ajan on oltava myöhempiä kuin alkupäivämäärä ja -aika. Tallenna muutokset. ### Tietoja ajoitettujen tapahtumien päivityksestä Ajoitusta ja ajoitetun tapahtuman luetteloa voi muuttaa ajoitetun tapahtuman aktivoinnin jälkeen. Ajoitetun tapahtuman voi kuitenkin päättää aktivoinnin poiston avulla. Jos poistat ajoitetun tapahtuman Aktiivinen-valintaruudun valinnan ja tallennat tietueen, voit muokata ajoitettua tapahtumaa ja muuttaa ajoitusta tai valita toisen luettelon. Kun ajoitettu tapahtuma aktivoidaan uudelleen, sitä käsitellään uutena ajoitettuna tapahtumana. VAROITUS: Kun poistat ajoitetun tapahtuman aktivoinnin, tapahtuman kaikki odottavat instanssit poistetaan. Jos ajoitetun tapahtuman instanssia suoritetaan parhaillaan, luettelon joidenkin tietueiden toimet saattavat epäonnistua. Lisätietoja ajoitetun tapahtuman aktivoinnin poistosta on kohdassa Tietoja ajoitetuista tapahtumista.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.