| Tulosta Avaa käytönaikaisen ohjeen PDF-versio

### PRM:n hinnastojen määritys Tuotemerkin omistajat voivat ylläpitää ja julkaista tuotteidensa hinnastoja, joita kumppanit voivat käyttää luodessaan erityishinnoittelupyyntöjä. Tuotemerkin omistajan järjestelmänvalvojat voivat luoda useita hinnastoja ja liittää ne asiakkaiden ja kumppaneiden organisaatioihin. Hinnastoon voi liittää useita tuotteita, ja usealle tuotteelle voi määrittää tietyn hinnan. Asiakkaan hinnasto määrittää erityishinnoittelupyynnössä tuotteiden valmistajan ohjevähittäishinnan (OVH:n). Omistajakumppanin hinnasto taas määrittää jälleenmyyjän ostokulut. Näiden hinnastojen ylläpito yksinkertaistaa hallintaa ja helpottaa erityishinnoitteluprosessia. Ennen kuin aloitat: Voit suorittaa tässä aiheessa kuvatut toimenpiteet, jos roolisi sisältää sisällönhallintaoikeuden. HUOMAUTUS: Hinnastoja voivat käyttää vain tuotemerkin omistajan järjestelmänvalvojat, joilla on roolissaan PRM-käyttöoikeuksien hallinta -oikeus. Hinnaston määritys Napsauta Hallinta-yleislinkkiä minkä tahansa sivun oikeassa yläkulmassa. Valitse Sisällönhallinta-osassa Sisällönhallinta. Valitse Tuoteluettelo-osassa Hinnastot. Tee hinnastoluettelosivulla jokin seuraavista toimista: Lisää hinnasto valitsemalla Uusi. Jos haluat päivittää hinnaston tiedot, napsauta hinnaston Muokkaa-linkkiä. HUOMAUTUS: Voit rajoittaa sivulla näytettäviä tietueita napsauttamalla otsikkorivin valikkoa ja vaihtamalla valintaa. Luettelo sisältää ohjelman Oracle CRM On Demand mukana toimitettavat vakioluettelot sekä itse luomasi ja esimiehesi luomat luettelot. Täytä tiedot hinnaston muokkaussivulla. Seuraavassa taulukossa on hinnastojen kenttien kuvaukset. Yrityksen järjestelmänvalvoja voi lisätä ja poistaa kenttiä sekä nimetä niitä uudelleen, joten sovelluksen kentät voivat erota tämän taulukon kentistä.
Kenttä | Kuvaus
--- | ---
Hinnaston avaintiedot
Hinnaston nimi | Hinnaston nimi.
Voimassa alkaen | Tämä päivä aloittaa hinnaston voimassaoloajan.
Voimassa asti | Päivä, johon hinnaston voimassaoloaika päättyy. Jos kenttä on tyhjä, hinnasto on voimassa toistaiseksi.
Tyyppi | Hinnaston tyyppi. Seuraavat arvot ovat käytettävissä oletuksena: Jak. kust. (DIST COST) Jakelijoiden kustannukset. Ne ovat alkuperäisiä varastokustannuksia, jotka kumppanin tai jälleenmyyjän on maksettava ostaessaan tuotteita tuotemerkin omistajalta. Valmistajan ohjevähittäishinta. Valmistajan ohjevähittäishinnat. Tuotemerkin omistaja suosittelee, että tuotteet myydään asiakkaille näillä hinnoilla. Yritys voi lisätä arvoja Tyyppi-kentän valintaluetteloon. Ohjelmaan oletusarvoisesti sisältyviä arvoja ei saa muuttaa. Jos näitä arvoja muutetaan, erityishinnoittelupyyntöjen vastaaviin kenttiin ei täytetä tietoja hinnastoista.
Tila | Hinnaston nykyinen tila (Käsitellään tai Julkaistu). Kaikkien uusien hinnastojen oletusarvo on Käsitellään. Kun hinnasto voidaan jakaa muille käyttäjille, muuta sen tilaksi Julkaistu.
Valuutta | Uuden hinnaston valuutan tyyppi. Hinnaston kaikki hinnat käyttävät samaa valuuttaa. Valuutta määritetään hinnaston luonnin yhteydessä. Kun tallennat uuden hinnastotietueen, tämä kenttä muuttuu vain luku -kentäksi.
Lisätietoja
Luotu | Hinnaston luoneen henkilön nimi sekä hinnaston luontipäivämäärä ja -aika.
Muokattu | Hinnastoa viimeksi muokanneen henkilön nimi sekä hinnaston edellisen muokkauksen päivämäärä ja aika.
Kuvaus | Hinnaston lisätiedot. Tähän kenttään voi kirjoittaa enintään 2 000 merkkiä.
### Hinnastojen julkaisu Kun järjestelmänvalvoja on päivittänyt hinnaston, sen voi julkaista käyttäjille ja sitä voi käyttää erityishinnoittelupyyntöjä luotaessa. Hinnaston julkaisu Napsauta Hallinta-yleislinkkiä minkä tahansa sivun oikeassa yläkulmassa. Valitse Sisällönhallinta-osassa Sisällönhallinta. Valitse Tuoteluettelo-osassa Hinnastot. Napsauta julkaistavan hinnaston Muokkaa-linkkiä. Valitse hinnaston muokkaussivun Tila-valikosta Julkaistu. Valitse Tallenna. Kun muutat hyväksynnän tilaksi Julkaistu, tapahtuu seuraavaa: Hinnaston voi liittää asiakkaan tai kumppanin organisaatioon. Jos hinnasto on liitetty asiakkaaseen tai kumppaniin erityishinnoittelupyynnössä ja erityishinnoittelutuote luodaan, hinnastoa käytetään täyttämään valmistajan ohjevähittäishintakentän (Ovh.) ja kumppanin ostokulukentän tiedot erityishinnoittelutuotteen osalta. Pääasiakkaaseen erityishinnoittelupyynnössä liitettyä hinnastoa käytetään ohjevähittäishintakentässä. Omistajan kumppaniin erityishinnoittelupyynnössä liitettyä hinnastoa käytetään ostokulukentässä Myös seuraavien ehtojen on täytyttävä: Loppuasiakkaaseen liittyvän hinnaston tyyppi on MSRP (Ovh.), ja omistajan kumppaniin liittyvän hinnaston tyyppi on DIST COST (Jak. kust.). Hinnaston tila on Julkaistu. Erityishinnoittelupyyntöön lisättävä tuote sisältyy hinnastoon. Erityishinnoittelupyynnön aloituspäivä on hinnaston (ja hinnaston rivinimikkeen) Voimassa alkaen- ja Voimassa asti -päivämäärien välillä. ### Hinnaston rivinimikkeiden lisäys Kun olet luonut hinnaston, voit lisätä tuotteita sen rivinimikkeiksi. Hinnasto voi sisältää useita tuotteita, mutta tuotteen voi lisätä samaan hinnastoon vain kerran. Hinnaston rivinimikkeen lisäys Napsauta Hallinta-yleislinkkiä minkä tahansa sivun oikeassa yläkulmassa. Valitse Sisällönhallinta-osassa Sisällönhallinta. Valitse Tuoteluettelo-osassa Hinnastot. Valitse päivitettävän hinnaston nimi. Valitse hinnaston tietosivun hinnaston rivinimikkeeseen liittyvien tietojen osassa Lisää. Täytä tiedot hinnaston rivinimikkeen muokkaussivulla. HUOMAUTUS:Voit siirtyä hinnaston rivinimikkeen muokkaussivulle myös tuotteen muokkaussivulta. Seuraavassa taulukossa on hinnaston rivinimikkeiden kenttien kuvaukset. Yrityksen järjestelmänvalvoja voi lisätä ja poistaa kenttiä sekä nimetä niitä uudelleen, joten sovelluksen kentät voivat erota tämän taulukon kentistä.
Kenttä | Kuvaus
--- | ---
Hinnaston avaintiedot
Hinnasto | Hinnaston nimi.
Tuote | Hinnaston rivinimikkeen tuote.
Voimassa alkaen | Tämä päivä aloittaa määritetyn hinnaston rivinimikkeen voimassaoloajan. Päivämäärän on oltava hinnaston Voimassa alkaen- ja Voimassa asti -arvojen välillä.
Voimassa asti | Päivä, johon määritetyn hinnaston rivinimikkeen voimassaoloaika päättyy. Jos kenttä on tyhjä, hinnaston rivinimike on voimassa toistaiseksi.
Hintatyyppi | Tarkoittaa hinnan tyyppiä. Nykyinen oletusarvo on Vakio.
Listahinta | Rivinimikkeen hinta määritettynä voimassaoloaikana.
Lisätietoja
Luotu | Hinnaston rivinimikkeen luoneen henkilön nimi sekä hinnaston rivinimikkeen luontipäivämäärä ja -aika.
Muokattu | Hinnaston rivinimikettä viimeksi muokanneen henkilön nimi sekä hinnaston rivinimikkeen edellisen muokkauksen päivämäärä ja aika.
Kuvaus | Hinnaston rivinimikkeen lisätiedot. Tähän kenttään voi kirjoittaa enintään 2 000 merkkiä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.