| Tulosta Avaa käytönaikaisen ohjeen PDF-versio

#### Jaettujen dynaamisten valintaluetteloiden määritys Tietuetyypeissä, jotka tukevat jaettuja valintaluettelon arvoja, voidaan määrittää dynaamisia valintaluetteloita, jotka jakavat toiselle tietuetyypille aiemmin luodut dynaamisten valintaluetteloiden määritykset. Tietuetyyppiä, jossa alkuperäiset dynaamiset valintaluettelot määritetään, sanotaan lähdetietuetyypiksi, ja tietuetyyppiä, joka jakaa alkuperäisten dynaamisten valintaluetteloiden määritykset, sanotaan kohdetietuetyypiksi. Voit esimerkiksi määrittää dynaamiset valintaluettelot Asiakas-tietuetyypissä niin, että niissä on samat valintaluettelon arvot ja samat dynaamisten valintaluetteloiden väliset liitokset kuin Yhteyshenkilö-tietuetyypille on jo määritetty. Tässä esimerkissä Yhteyshenkilö on lähdetietuetyyppi ja Asiakas kohdetietuetyyppi. Lisätietoja valintaluettelon arvojen jakoa tukevista tietuetyypeistä on kohdassa Mukautettavien valintaluettelon kenttien luonti käyttäen jaettuja arvoja. Voit määrittää jaetut dynaamiset valintaluettelot alla olevien vaiheiden avulla. Ennen kuin aloitat. Lähdetietuetyypin dynaamisten valintaluetteloiden täytyy olla jo määritettyjä. Jaettujen dynaamisten valintaluetteloiden määritys Luo tietuetyypin Kentät-sivulla kohdetietuetyypille mukautettuja valintaluettelokenttiä, jotka saavat arvonsa lähdetietuetyypin dynaamisten valintaluetteloiden luonnissa käytetyistä valintaluettelokentistä. Jos esimerkiksi Yhteyshenkilö-tietuetyypin dynaamiset valintaluettelot käyttävät päätason valintaluettelona kenttää nimeltä Laji ja liittyvänä valintaluettelona kenttää nimeltä Alilaji, tee Asiakas-tietuetyypissä seuraavat toimet: Luo mukautettu valintaluettelokenttä ja määritä se ottamaan arvonsa Yhteyshenkilö-tietuetyypin Laji-kentästä. Luo toinen mukautettu valintaluettelokenttä ja määritä se ottamaan arvonsa Yhteyshenkilö-tietuetyypin Alilaji-kentästä. HUOMAUTUS: Lisätietoja sellaisten valintaluettelon kenttien luonnista, joiden arvot saadaan muista valintaluettelon kentistä, on kohdassa Mukautettavien valintaluettelon kenttien luonti käyttäen jaettuja arvoja. Napsauta kohdetietuetyypin Sovelluksen mukauttaminen -sivulla pakollista Dynaamiset valintaluettelot -linkkiä ja tee sitten seuraavat toimet: Valitse Dynaamisten valintaluetteloiden määritys -sivun vaiheessa 1 Päätason valintaluettelo- ja Liittyvät valintaluettelot -kentissä ne mukautetut valintaluettelokentät, jotka määritit näiden toimintaohjeiden vaiheessa 1, ja kirjoita halutessasi dynaamisten valintaluetteloiden kuvaus. Varmista, että päätason valintaluettelon ja liittyvän valintaluettelon välinen suhde on sama kuin vastaavien lähdetietuetyypin kenttien suhde. Aiemmassa esimerkissä Laji-kenttää käytettiin Yhteyshenkilö-tietuetyypin dynaamisten valintaluetteloiden päätason valintaluettelona ja Alilaji-kenttää liittyvänä valintaluettelona. Siksi Asiakas-tietuetyypin dynaamisissa valintaluetteloissa kentän, joka ottaa arvonsa Yhteyshenkilö-tietuetyypin Laji-kentästä, täytyy olla päätason valintaluettelo, ja kentän, joka ottaa arvonsa Yhteyshenkilö-tietuetyypin Alilaji-kentästä, täytyy olla liittyvä valintaluettelo. Valitse Dynaamisten valintaluetteloiden määritys -sivun vaiheessa 2 Ota jaettu dynaaminen valintaluettelo käyttöön -valintaruutu. Kun olet valinnut tämän valintaruudun, sivu näyttää liitokset, jotka on jo määritetty lähdetietuetyypin dynaamisten valintaluetteloiden päätason arvojen ja liittyvien arvojen välille. Näitä liitoksia ei voi muuttaa. Tallenna dynaamisen valintaluettelon määritys valitsemalla Valmis. Jos jotakin lähdekenttien arvoa muutetaan myöhemmin, samat muutokset vaikuttavat automaattisesti myös kohdekenttiin. Jos jotakin lähdetietuetyypin dynaamisten valintaluetteloiden päätason arvojen ja liittyvien arvojen välisistä liitoksista muutetaan, muutokset vaikuttavat automaattisesti myös kohdetietuetyypin dynaamisiin valintaluetteloihin. Jos myöhemmin poistat Ota jaettu dynaaminen valintaluettelo käyttöön -valintaruudun valinnan dynaamisissa valintaluetteloissa, päätason arvojen ja liittyvien arvojen välisiä liitoksia voi taas muokata eivätkä dynaamiset valintaluettelot enää jaa lähdetietuetyypin dynaamisen valintaluettelon määrityksiä. Jos jotakin lähdetietuetyypin dynaamisten valintaluetteloiden liitoksia myöhemmin muutetaan, muutokset eivät siis vaikuta näihin dynaamisiin valintaluetteloihin. Kohdetietuetyypin mukautetut valintaluettelokentät saavat kuitenkin edelleen arvonsa lähdetietuetyypin valintaluettelokentistä, ellet muuta kenttien määritystä niin, että ne eivät enää toimi näin.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.