| Tulosta Avaa käytönaikaisen ohjeen PDF-versio

### Tietoja tietueiden lukituksesta Tiettyjen tietuetyyppien osalta yrityksen järjestelmänvalvoja voi prosessien avulla rajoittaa toimia, joita tietueelle voidaan tehdä, kun tietueen kentässä on tietty arvo. Käyttäjien suorittamien toimien rajoittamista tällä tavalla kutsutaan tietueiden lukitukseksi. Kun jokin prosessi lukitsee tietueen, Oracle CRM On Demand ei anna suorittaa toimia, joita prosessi ei salli, ja tällaisen toiminnon yrittäminen voi aiheuttaa virhesanoman. Sen mukaan, miten yrityksen järjestelmänvalvoja määrittää yrityksen tietueiden lukitusprosessit, prosessit voivat rajoittaa käyttäjien toimia seuraavasti: Tietuetason toiminnot. Tietueen lukitusprosessit voivat estää seuraavien toimintojen suorittamisen lukitussa tietueessa: tietueen päivitys tietueen poisto tietueen poisto suhteesta toiseen tietueeseen, jos tietueen poisto suhteesta johtaa tietueen poistoon sovelluksesta Oracle CRM On Demand. Jos tietueen poisto suhteesta ei kuitenkaan johda tietueen poistoon sovelluksesta Oracle CRM On Demand, voit poistaa tietueen suhteesta vaikka et voikaan poistaa tietuetta. Yrityksen järjestelmänvalvoja voi määrittä prosessin esimerkiksi Ratkaisu-tietuetyypille. Prosessi voisi estää käyttäjiä esimerkiksi poistamasta ratkaisuja, joiden tila on Hyväksytty, tai päivittämästä ratkaisuja, joiden tila on Vanhentunut. Liittyvät tietuetason toiminnot. Tietueen lukitusprosessit voivat estää seuraavien toimintojen suorittamisen tietyn liittyvän tietuetyypin tietueissa päätietueen ollessa lukittuna: Liittyvän tietuetyypin uuden tietueen luonti päätietueesta. Liittyvän tietuetyypin sellaisten tietueiden päivitys, jotka ovat päätietueen alitietueita. Tällaisessa tapauksessa et voi päivittää liittyviä tietueita missään sovelluksen Oracle CRM On Demand osassa päätietueen ollessa lukittuna. Liittyvän tietuetyypin aiemmin luodun tietueen lisääminen päätietueeseen. Esimerkiksi yhteyshenkilötietueiden linkitys tehtävään on voitu estää, jos tehtävän tilaksi on asetettu Valmis. Kenttätason toiminnot. Tietueen lukitusprosessit voivat estää tiettyjen kenttien päivittämisen, jos tietueen jossakin kentässä on tietty arvo ja tietue on näin ollen osittain lukittu. Esimerkiksi jos yrityksessä käytetään jaettuja osoitteita, osoiterivien 1, 2 ja 3, osavaltion, postinumeron ja maan kenttien päivitys on voitu estää, kun osoitteen tilana on Tarkistettu. Voit kuitenkin edelleen päivittää osoitetietueen mukautettuja kenttiä. Lisätietoja tietueiden lukituksen prosessien määrittämisestä on kohdassa Prosessien hallinta. ### Tietoja tietueiden lukitusprosessin ohittamisesta Tietyille käyttäjille annetaan prosessin hallinnan ohitusoikeus, jotta he voivat päivittää lukittuja tietueita. Jos käyttäjän roolilla on käytössä prosessin hallinnan ohitusoikeus, tietueen lukitusprosessit eivät estä toimien tekemistä lukituille tietueille. Et myöskään näe tietueen lukitusta koskevia varoitus- tai virhesanomia.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.