| Tulosta Avaa käytönaikaisen ohjeen PDF-versio

## Aktiviteettikentät Tehtävän muokkaus -sivua voi käyttää tehtävän lisäykseen tai olemassa olevan tehtävän tietojen päivitykseen. Tapaamisen muokkaus -sivua voi käyttää tapaamisen lisäykseen tai tapaamisen tietojen päivitykseen. Yhteydenottojenmuokkaussivua voi käyttää aiemmin luodun suunnitellun yhteydenoton päivitykseen. Muokkaussivuilla on tehtävän tai tapaamisen kaikki kentät. VIHJE:Käyttäjä voi myös muokata toimia Toimien luettelo -sivulla ja Tapaamisen, Tehtävän ja Yhteydenoton tiedot -sivuilla. Lisätietoja tietueiden päivittämisestä on kohdassa Tietueen tietojen päivitys. HUOMAUTUS: Yrityksen pääkäyttäjät voivat mukauttaa Oracle CRM On Demand -sovellusta monin eri tavoin. He voivat esimerkiksi muuttaa tietuetyyppien, kenttien ja valintaluettelon vaihtoehtojen nimiä. Näytössä näkyvät tiedot voivat siis poiketa käytönaikaisessa ohjeessa kuvatuista vakiotiedoista. Seuraavassa taulukossa on tietoja joistakin Tehtävän muokkaus- ja Tapaamisen muokkaus -sivujen kentistä. Lisätietoja yhteydenottojen muokkaussivun kentistä on kohdassa Asiakaskäyntien (myyntipuheluiden) seuraaminen. HUOMAUTUS: Jos toimen tietuetyyppi on määritetty yhdistelmä- tai kirjatilassa, Delegoitu-ilmaisin-kenttä ei saa sisältyä tapaamisen, tehtävän tai yhteydenoton tietosivun asetteluun, sillä muuten tapahtuu virhe yritettäessä tallentaa tapaamista, tehtävää tai yhteydenottoa.
Kenttä | Kuvaus
--- | ---
Asiakas | Tähän aktiviteettiin liittyvä asiakas.
Tapaamismuistutus | Kuinka paljon aikaisemmin ennen tapaamisen aloitusaikaa muistutus tapaamisesta on lähetettävä. Järjestelmä lähettää muistutukset tapaamisen omistajalle ja tapaamisen käyttäjäluettelon kullekin käyttäjälle, jos käyttäjä- tai yritystasolla olevan aktiviteetin ilmoituksen kentän asetus sallii, että aktiviteetin muistutuksia lähetetään käyttäjälle. Tietoja aktiviteetin ilmoituksen kentästä on kohdassa Kalenterin oletusnäkymän määritys. Tietoja käyttäjille lähetettyjen muistutusten muodosta ja sisällöstä on kohdassa Tietoja aktiviteetin muistutuksista. Jos jätät Tapaamismuistutus-kentän tyhjäksi, tapaamisesta ei lähetetä muistutuksia. HUOMAUTUS: Jos muutat tapaamismuistutuksen määritettyä ajan pituutta, muutos koskee tapaamisen kaikkien käyttäjien muistutusta. Tapaamismuistutus-kenttä ei oletusarvoisesti näy Tapaamisen tiedot -sivulla vakiosovelluksessa, mutta järjestelmänvalvoja voi lisätä kentän roolisi sivuasetteluun.
Hyväksynnän tila | Tietueen hyväksynnän tila tehtävän luonnin yhteydessä. Tämä kenttä ei näy oletusarvoisesti. Yrityksen järjestelmänvalvojat voivat lisätä kentän Toimi-sivun asetteluun. Yrityksen järjestyksenvalvojat voivat käyttää kenttää kumppanisuhteen hallinnan (PRM) tietueiden hyväksyntöjen seurannassa. Kenttä voidaan täyttää työnkulun osana. Lisätietoja tehtävän luonnin työnkulusta on kohdassa Työnkulkutoimien luonti: Tehtävän luonti. Lisätietoja kumppanisuhteen hallinnan määrityksestä on kohdassa Oracle CRM On Demand for Partner Relationship Management Configuration Guide.
Yhteydenoton tulos | Tulos aktiviteetille, jonka tyyppi on Syntymäpäiväpuhelu, Suositukseen perustuva puhelu tai Seurantapuhelu. Tulos voi olla esimerkiksi Ei tavoitettu, Tapaaminen, Pidä yhteyttä tai Suljettu arkistoitu. Kun lisäät arvon tähän kenttään, siitä tulee vain luku -tyyppinen.
Kampanja | Tähän aktiviteettiin linkitetty kampanja.
Kommentit | Tämä kenttä sisältää toimen huomautuksia. Kentän enimmäismerkkimäärä on 250 merkkiä.
Valmistumispvm | Toimen valmistumisaika ja -päivämäärä. Tehtävissä kenttä täydentyy automaattisesti, kun Tila-kentän arvoksi päivittyy Valmis tai Merkitse valmiiksi -painiketta on napsautettu. Jos tapaamisten valmistumispäivämäärä jätetään tyhjäksi, sen arvoksi tulee automaattisesti Päättymisaika-kentän arvo, kun tapaaminen luodaan ja tallennetaan. Jos Valmistumispvm-kenttää ei ole määritetty vain luku -kentäksi, voit syöttää kenttään päivämäärän, joka poikkeaa tapaamisen päättymispäivämäärästä. Jos kuitenkin myöhemmin muutat Päättymisaika-kentän arvoa, myös valmistumispäivämääräksi tulee automaattisesti Päättymisaika-kentän uusi arvo. Valmistumispvm-kentän päivämäärän muutos ei saa aikaan Valmis-valintaruudun valitsemista eikä Tila-kentän asettamista Valmis-tilaan, vaikka uusi päivämäärä olisikin menneisyydessä. Valmistumispvm-kenttää ei koskaan voi jättää tyhjäksi tapaamisten osalta, sillä kentän avulla päätellään, mitkä tapaamiset lisätään sovelluksen Oracle CRM On Demand Avoimet toimet- ja Avoimet tapaamiset -luetteloihin, jotka näkyvät useissa sovelluksen Oracle CRM On Demand osissa. Jos tyhjennät tapaamisen Valmistumispvm-kentän arvon, Oracle CRM On Demand palauttaa automaattisesti kentän arvoksi Päättymisaika-kentän arvon.
Valmis | Tehtävissä tämä valintaruutu valitaan automaattisesti, kun tehtävän Tila-kentän arvoksi asetetaan Valmis. Tapaamisissa tätä valintaruutua ei valita automaattisesti, kun tapaamisen Tila-kentän arvoksi asetetaan Valmis.
Pääyhteyshenkilö | Tähän aktiviteettiin liittyvä pääyhteyshenkilö. Ryhmä-ominaisuutta käyttäville yrityksille tämä yhteyshenkilö on pääyhteyshenkilö Kalenteri-näytöissä.
Delegoija | Käyttäjä, joka delegoi toimen toiselle omistajalle. Jos Delegoija-kenttä on tyhjä, kun määrität toimen toiselle omistajalle, nimesi näkyy automaattisesti Delegoija-kentässä toimen uudelleenmäärityksen jälkeen. Jos Delegoija-kentässä on jo käyttäjän nimi, kenttää ei päivitetä automaattisesti, kun määrität toimen uudelleen. Voit tarvittaessa päivittää kentän manuaalisesti siten, että siinä näkyy nimesi tai jonkun muun käyttäjän nimi. Oletusarvo on, että Delegoija-kenttään tehtyjä muutoksia ei tarkisteta.
Kuvaus | Lisätietoja tästä aktiviteetista. Enimmäispituus on 16 350 merkkiä.
Määräpäivä | Päivämäärä, jolloin tehtävä umpeutuu (koskee vain tehtäviä).
Lopetusaika | Aika ja päivämäärä, jolloin tapaaminen päättyy (koskee vain tapahtumia). Oletuksena on tämä päivämäärä ja kellonaika 1:00. Oracle CRM On Demand päivittää kentän automaattisesti tapaamisen alkamisajan ja keston perusteella. Jos jätät tapaamisen Valmistumispvm-kentän tyhjäksi, kenttä täytetään automaattisesti Päättymisaika-kentän arvolla. Jos muutat Päättymisaika-kentän arvoa, myös valmistumispäivämääräksi tulee automaattisesti Päättymisaika-kentän uusi arvo.
Myyntivihje | Tähän aktiviteettiin liittyvä myyntivihje.
Sijainti | Paikka, jossa tapaaminen on (koskee vain tapahtumia).
Myyntimahdollisuus | Tähän aktiviteettiin liittyvä myyntimahdollisuus.
Omistaja | Toimitietueen omistaja. Yrityksen järjestelmänvalvojan tietuetyypille määrittämän tietueen vastuuhenkilötilan mukaan tietueen tietosivulla saattaa näkyä Omistaja-kenttä tai Kirja-kenttä tai molemmat ja toinen tai kumpikin kenttä saattaa olla tyhjä. Lisätietoja tietueiden vastuuhenkilötiloista on kohdassa Tietoja tietojen käytöstä, tietueiden jakamisesta ja tietueiden vastuuhenkilöistä.
Prioriteetti | Prioriteettitaso, kuten 1-Korkea, 2-Keskitaso tai 3-Alhainen. Prioriteettitaso koskee vain tehtäviä. Oletusarvo on 3-Keskitaso. Jos Prioriteetti-kenttä ei ole pakollinen kenttä yrityksesi tehtäville, voit luoda tehtävän, jonka arvo on nolla Prioriteetti-kentässä. Jos Prioriteetti-kentän arvoksi on kuitenkin tehtävän luonnin tai päivityksen yhteydessä asetettu arvo, joka ei ole nolla, et voi myöhemmin muuttaa tuon tehtävän Prioriteetti-kentän arvoksi nolla, vaikka Prioriteetti-kenttä ei olisi pakollinen kenttä. HUOMAUTUS: Jos yrityksen pääkäyttäjä muuttaa Prioriteetti-kentän näyttöarvoja oletusarvoista käsin (esimerkiksi oletusarvosta 1 - Korkea arvoon Korkein), Oracle CRM On Demand ei näytä nuolia tehtävälistojen Prioriteetti-kentässä, ellei yrityksen pääkäyttäjä käytä seuraavia malleja: 1 - otsikko, 2 - otsikko tai 3 - otsikko, joissa otsikko viittaa nimeen, jonka yrityksen pääkäyttäjä on antanut tehtävän prioriteetille. Tässä tapauksessa Oracle CRM On Demand näyttää ylänuolen arvolle 1-label, ei mitään nuolta arvolle 2-label, alanuolen arvolle 3-label eikä mitään nuolta millekään muulle näyttöarvolle. Oracle CRM On Demand näyttää esimerkiksi ylänuolen arvolle 1 - Oma korkein, mutta se ei näytä nuolta arvolle Oma korkein. Oracle CRM On Demand ei näytä nuolta räätälöidyille arvoille, jotka yrityksen pääkäyttäjä lisää Prioriteetti-kentän valintaluetteloon. Lisätietoja valintaluettelojen oletusarvojen, esimerkiksi Prioriteetti-kentän arvon, muuttamisesta on kohdassa Valintaluettelon arvojen muuttaminen.
Yksityinen | Jos valitset Yksityinen-valintaruudun, toimitietue ei näy oletusarvoisesti muille käyttäjille, vaikka toimi olisi linkitetty tietueeseen, joka näkyy muille käyttäjille. Toimitietue voi kuitenkin näkyä joillekin käyttäjille. Käyttäjät, joiden roolissa on toimitietuetyypille otettu käyttöön yksityisten toimien katseluoikeudet ja kaikkien tietueiden lukuasetukset, voivat katsoa kaikkia toimia, jotka on merkitty yksityisiksi, riippumatta siitä, kuka on toimen omistaja. Yksityisten toimien katseluoikeudet eivät salli käyttäjän päivittää tai poistaa toimea, joka on merkitty yksityiseksi ja joka on toisen käyttäjän omistama. Käyttäjät, joiden roolissa on toimitietuetyypille otettu käyttöön kaikkien toimien poisto-oikeudet ja kaikkien tietueiden lukuasetukset, voivat poistaa toimia, joita he eivät omista tai jotka on merkitty yksityisiksi. Yleensä kaikkien toimien poisto-oikeudet ja yksityisten toimien katseluoikeudet annetaan vain yrityksen järjestelmänvalvojalle.
Hylkäyksen syy | Osoittaa nimikkeen palautuksen tai hylkäyksen syyn. Tämä kenttä ei näy oletusarvoisesti. Yrityksen järjestelmänvalvojat voivat lisätä kentän Aktiviteetti-sivun asetteluun. Yrityksen järjestyksenvalvojat voivat käyttää kenttää kumppanisuhteen hallinnan (PRM) tietueiden hyväksyntöjen seurannassa. Kenttä voidaan täyttää työnkulun osana. Lisätietoja tehtävän luonnin työnkulusta on kohdassa Työnkulkutoimien luonti: Tehtävän luonti. Lisätietoja kumppanisuhteen hallinnan määrityksestä on kohdassa Oracle CRM On Demand for Partner Relationship Management Configuration Guide.
Palvelupyyntö | Tähän aktiviteettiin liittyvä palvelupyyntö.
Aloitusaika | Aika ja päivämäärä, jolloin tapaaminen alkaa (koskee vain tapahtumia). Oletusarvo on nykyinen päivä klo 12.00.
Tila | Tehtävän tai tapaamisen tila, esimerkiksi Valmis, Siirretty, Meneillään, Odottaa vastausta tai Ei aloitettu. HUOMAUTUS: Järjestelmänvalvojat voivat muokata tilan valintaluetteloa ja lisätä uusia arvoja tai päivittää nykyisiä arvoja, jos heidän roolinsa antaa oikeuden mukauttaa sovellusta muokkaamalla aktiviteetin tilan valintaluetteloa ja mukauttaa sovellusta. Tietoja valintaluettelon arvojen muuttamisesta on kohdassa Valintaluettelon arvojen muuttaminen. VAROITUS: Jos Aktiviteetti-tietuetyypin Tila-kentän valintaluettelossa oletusarvoisesti näkyviä arvoja muokataan tai arvoja lisätään, aktiviteetin käsittely voi aiheuttaa ei-toivottuja tuloksia. Oracle CRM On Demand etsii erityisesti Valmis-, Lähetetään-, Lähetetty- ja Suunniteltu-kenttien arvoja aktiviteettien käsittelyn aikana. Jos yrityksesi poistaa nämä tila-arvot käytöstä ja korvaa ne mukautetuilla arvoilla, Oracle CRM On Demand ei käsittele toimia kuvatulla tavalla. Tämän vuoksi ei ole suositeltavaa muuttaa Tila-kentän valintaluettelon arvoja Aktiviteetti-tietuetyypin osalta.
Aihe | Tämän aktiviteetin otsikko tai lyhyt kuvaus.
Alityyppi | Hyväksynnän objektin tyyppi. Tämä kenttä ei näy oletusarvoisesti. Yrityksen järjestelmänvalvojat voivat lisätä kentän Aktiviteetti-sivun asetteluun. Yrityksen järjestyksenvalvojat voivat käyttää kenttää kumppanisuhteen hallinnan (PRM) tietueiden hyväksyntöjen seurannassa. Kenttä voidaan täyttää työnkulun osana. Lisätietoja tehtävän luonnin työnkulusta on kohdassa Työnkulkutoimien luonti: Tehtävän luonti. Lisätietoja kumppanisuhteen hallinnan määrityksestä on kohdassa Oracle CRM On Demand for Partner Relationship Management Configuration Guide.
Tehtävän muistutus | Päivämäärä ja kellonaika, jolloin tehtävän muistutukset on lähetettävä. Järjestelmä lähettää muistutukset tehtävän omistajalle ja tehtävän käyttäjäluettelon kullekin käyttäjälle, jos käyttäjä- tai yritystasolla olevan aktiviteetin ilmoituksen kentän asetus sallii, että aktiviteetin muistutuksia lähetetään käyttäjälle. Tietoja aktiviteetin ilmoituksen kentästä on kohdassa Kalenterin oletusnäkymän määritys. Tietoja käyttäjille lähetettyjen muistutusten muodosta ja sisällöstä on kohdassa Tietoja aktiviteetin muistutuksista. Jos jätät Tehtävän muistutus -kentän tyhjäksi, tehtävästä ei lähetetä muistutuksia. HUOMAUTUS: Jos muutat tehtävän muistutuksen päivämäärää tai kellonaikaa, muutos koskee tehtävän kaikkien käyttäjien muistutusta. Tehtävän muistutus -kenttä ei oletusarvoisesti näy Tehtävän tiedot -sivulla vakiosovelluksessa, mutta järjestelmänvalvoja voi lisätä kentän roolisi sivuasetteluun. HUOMAUTUS: Jos muutat tehtävän määräpäivää, Tehtävän muistutus -kenttää ei päivitetä automaattisesti. Jos haluat muuttaa tehtävän muistutuksen päivämäärää ja kellonaikaa, sinun täytyy päivittää tämä kenttä manuaalisesti.
Tyyppi | Sekä tehtävien että tapaamisten osalta tämä kenttä viittaa luokkiin, kuten Hyväksyntä, Onnittelusoitto, Puhelu, Kirjeenvaihto, Esittely, Sähköposti, Tapahtuma, Faksi, Lounas, Kokous, Henkilökohtainen, Esitys, Muu, Suositussoitto, Tarkistussoitto tai Tehtävä.
Aktiviteetti | Tämä vain luku -muotoinen valintaluettelokenttä viittaa toiminnon tyyppiin, joka voi olla Tehtävä, Tapaaminen, Automaattinen tehtävä, COD Aktiviteetti tai Automaattipuhelu. HUOMAUTUS: Tämä kenttä ei näy toimintosivun oletusasetteluissa, esimerkiksi tehtävä- tai tapaamissivun asetteluissa.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.