| Tulosta Avaa käytönaikaisen ohjeen PDF-versio

### Analytics-sovelluksen toimintojen käyttö SQL-funktiot suorittavat erilaisia sarakkeiden arvoja koskevia laskutoimituksia. Tässä osiossa selitetään sovelluksen Oracle CRM On Demand tukemien funktioiden syntaksi. Lisäksi osiossa selitetään, miten literaaleja ilmaistaan. Järjestelmässä käytetään yhdistettyjä funktioita, merkkijonofunktioita, matemaattisia funktioita, kalenterin päivämäärä-/aikafunktioita, muunnosfunktioita ja järjestelmäfunktioita. Funktioita voi käyttää missä tahansa, missä kaavojen tai SQL-lausekkeiden käyttö on sallittua. Esimerkki: Sarakkeen kaavat.Lisätietoja on kohdassa Sarakkeen kaavojen määritys. Suodattimien kaavat.Lisätietoja on kohdassa Suodattimien lisäys sarakkeisiin Analytics-sovelluksessa. Säilöt.Lisätietoja on kohdassa Suodattimien lisäys sarakkeisiin Analytics-sovelluksessa. ### Kaavojen nimet Viitattaessa sarakkeeseen funktiossa on käytettävä sarakkeen sisäisen kaavan nimeä. Kaikilla sarakkeilla on kaksi eri nimeä. Sarakkeen näyttönimi on se nimi, joka näkyy sivun vasemmalla puolella olevassa Aktiivinen aihealue -osassa tietyn kansion nimen alla. Näitä nimiä käytetään sarakkeiden otsikoiden oletusotsikoina. Nämä nimet muuttuvat käyttäjän kieliasetusten mukaan sekä mahdollisten yrityksen Oracle CRM On Demand -järjestelmänvalvojan tekemien kentän nimien muutosten mukaan. Kaavan nimi on sarakkeen kiinteä sisäinen nimi. Nämä nimet ovat aina englanninkielisiä. Kaavojen nimet ovat kaksiosaisia, ja osat erotetaan toisistaan pisteellä. Ensimmäinen osa vastaa kansion nimeä ja toinen osa sarakkeen nimeä. Jos joko kansion tai sarakkeen nimessä on välilyöntejä, tuo osa nimestä on laitettava lainausmerkkeihin. Kaavan nimen kansion nimeä vastaava osa on usein sama kuin näytössä näkyvä kansion nimi, mutta ei kuitenkaan aina. Alla olevassa taulukossa annetaan esimerkkejä tiettyjä kansiota vastaavien kaavojen nimistä ja sarakkeiden näyttönimistä.
Kansion nimi | Näyttönimi | Kaavan nimi
--- | --- | ---
Asiakas | Ensisijainen puhelinnumero | Account."Phone Number"
Asiakas | Vuotuinen liikevaihto | Account."Annual Revenue"
Luontipvm | Tilivuoden kvartaali/tilivuosi | "Date Created"."Fiscal Quarter/Yr"
Omistava käyttäjä | Käyttäjätunnus | Employee."Employee ID"
### Kaavan nimen hakeminen Voit määrittää sarakkeen kaavan nimen lisäämällä ensin sarakkeen raporttiin. Valitse Muokkaa kaavaa [fx] -painike ja valitse avautuvasta valintaikkunasta Sarakkeen kaava -välilehti. Sarakkeen kaavan nimi näkyy Sarakkeen kaava -tekstikentässä. VIHJE: Kun kursori on Sarakkeen kaava -valintaikkunassa, voit napsauttaa jotakin Toiminto-palkin saraketta ja lisätä sarakkeen kaavan nimen suoraan tekstikenttään, jossa kursori on (mutta saraketta ei lisätä raportin sarakkeiden luetteloon). Tämä tapa toimii vain Sarakkeen kaava -valintaikkunassa, ei missään muissa valintaikkunoissa, joissa SQL:ää voi käyttää. Lisätietoja on seuraavissa aiheissa: Literaalien ilmaiseminen Yhdistetyt funktiot Merkkijonon funktiot Matemaattiset funktiot Kalenterin Aika/Päivämäärä-toiminnot. Muuntofunktiot Järjestelmäfunktiot

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.