| Tulosta Avaa käytönaikaisen ohjeen PDF-versio

### Myyntimahdollisuuskentät Myyntimahdollisuuden muokkaussivulla voit lisätä myyntimahdollisuuden tai päivittää aiemmin luodun myyntimahdollisuuden tiedot. Myyntimahdollisuuden muokkaussivulla näkyvät kaikki myyntimahdollisuuden kentät. VIHJE: Voit muokata myyntimahdollisuuden tietoja myyntimahdollisuuden luettelosivulla ja myyntimahdollisuuden tietosivulla. Lisätietoja tietueiden päivittämisestä on kohdassa Tietueen tietojen päivitys. HUOMAUTUS: Yrityksen järjestelmänvalvojat voivat mukauttaa sovellusta monin eri tavoin. He voivat esimerkiksi muuttaa tietuetyyppien, kenttien ja avattavan luettelon vaihtoehtojen nimiä. Näytössä näkyvät tiedot voivat siis poiketa tässä taulukossa kuvatuista vakiotiedoista. VAROITUS: Syöttämäsi myyntimahdollisuuden tiedot voivat vaikuttaa yrityksesi tuloennusteisiin. Seuraavassa taulukossa on lisätietoja kentistä.
Kenttä | Kuvaus
--- | ---
Tärkeimmät myyntimahdollisuuden tiedot
Myyntimahdollisuuden nimi | Tämän myyntimahdollisuuden nimi.
Asiakas | Tähän myyntimahdollisuuteen linkitetty asiakas.
Päämyyntimahdollisuus | Tähän myyntimahdollisuuteen linkitetty päämyyntimahdollisuus.
Myynnin vaihe | Myyntiprosessin vaiheet, esimerkiksi Hyväksytty myyntivihje, Näkemyksen muodostaminen, Lyhyt luettelo, Valittu, Neuvottelu, Päätetty/voitettu tai Päätetty/menetetty. HUOMAUTUS: Kun myynnin vaihe muuttuu, todennäköisyysprosenttikentän arvoksi tulee automaattisesti uuden myynnin vaiheen oletustodennäköisyysarvo, paitsi jos myynnin vaihetta muutetaan joukkopäivityksen avulla. Jos muutat yhden tai useamman tietueen Myynnin vaihe -kentän arvoa joukkopäivityksen avulla, tietueiden todennäköisyysprosenttikentän arvoa ei päivitetä uuden myynnin vaiheen oletustodennäköisyysprosentiksi.
Seuraava vaihe | Myyntimahdollisuuden seuraava tarvittava toimi.
Tulot | Myyntimahdollisuuden tuoton summa. Oletusarvo on nolla. Tämä arvo vaikuttaa myyntimahdollisuuden tuoton ennusteisiin. HUOMAUTUS: Kaikki tälle kentälle määritetyt oletusarvot tai viennin oletusarvot ohitetaan.
Sulkemispvm | Myyntimahdollisuuden oletettu päättämispäivämäärä. Tämä on pakollinen kenttä. Kun luot myyntimahdollisuuden vakiosovelluksessa, Sulkemispäivämäärä-kentän oletusarvona on kuluva päivämäärä. Järjestelmänvalvoja voi määrittää eri oletusarvon kenttää varten tai voi määrittää kentän siten, että se on tyhjä, kun luot uuden myyntimahdollisuuden. Jos kenttä on tyhjä, se on päivitettävä. Sulkemispäivämäärää käytetään ennusteiden luonnissa.
Ennuste | Jos tämä valintaruutu on valittuna, myyntimahdollisuus sisällytetään ennusteen tulon laskentaan.
Myyntitiedot
Tila | Tämän myyntimahdollisuuden tila, esimerkiksi Odottaa, Menetetty tai Voitettu.
Prioriteetti | Tämän myyntimahdollisuuden prioriteettitaso, esimerkiksi Korkea, Keskitasoinen tai Matala.
Myyntivihjeen lähde | Ensisijaisen lähteen luokka, esimerkiksi Mainos, Suora posti, Sähköposti, Tapahtuma - seminaari, Tapahtuma - messut, Tapahtuma - muu, Luettelo - ostettu, Luettelo - vuokrattu, Kumppani, Suositus - työntekijä, Suositus - ulkoinen, Web-sivu tai Muu.
Lähdekampanja | Myyntimahdollisuuden luonut kampanja. Jos myyntimahdollisuus on luotu myyntivihjeen muuntoprosessissa, tiedot päivittyvät tähän kenttään automaattisesti myyntivihjetietueen Kampanja-kentästä. Jos myyntimahdollisuuden on luonut käyttäjä, hän voi syöttää tiedot tähän kenttään.
Todennäköisyysprosentti | Prosentti, joka ilmaisee, millä varmuudella uskot kaupan sulkeutuvan määritetyillä tuloilla ja määritettynä päättämispäivämääränä. Todennäköisyysprosenttikenttä perustuu valitun myynnin vaiheen oletustodennäköisyysarvoon. Voit tarvittaessa muuttaa todennäköisyysprosenttikentän arvoa kuvaamaan paremmin tiettyä myyntimahdollisuutta sen ollessa kyseisessä myynnin vaiheessa. Kun valitset myyntimahdollisuudelle uuden myynnin vaiheen, todennäköisyysprosenttikenttä päivitetään kuitenkin automaattisesti uuden myynnin vaiheen oletustodennäköisyysarvoksi. HUOMAUTUS: Jos muutat yhden tai useamman myyntimahdollisuustietueen Myynnin vaihe -kentän arvoa joukkopäivityksen avulla, tietueiden todennäköisyysprosenttikentän arvoa ei päivitetä uuden myynnin vaiheen oletustodennäköisyysprosentiksi. Jos haluat, että myyntimahdollisuuksien todennäköisyysprosentti muuttuu myynnin vaihetta päivitettäessä, sinun on päivitettävä kunkin tietueen myynnin vaihe erikseen tai Web-palvelujen kautta.
Tuottoennuste | Valuutta-arvo, joka lasketaan kertomalla Tulo-kentän arvo Todennäköisyys-prosenttikentän arvolla. Todennäköisyys-prosenttikentän arvon pienentäminen pienentää tuloennusteen oletettua arvoa.
Voiton/tappion syy | Myyntimahdollisuuden voiton tai tappion syy, esimerkiksi Asennuskanta, Hinta, Suhde, Tap. tähän menn., Ei projekteja, Ei budjettia, Ei määritetty, Menetetty kilpailijalle, Menetetty - ei päätöstä tai Muu.
Lisätietoja
Omistaja | Myyntimahdollisuustietueen omistaja. Yleensä tietueen omistaja voi päivittää tietueen, siirtää tietueen toiselle omistajalle tai poistaa tietueen. Yrityksen järjestelmänvalvoja voi kuitenkin muuttaa käyttöoikeuksien tasoa eli rajoittaa tai lisätä käyttäjän käyttöoikeuksia. Omistaja-kentän arvo vaikuttaa siihen, mitkä tietueet sisältyvät sinun tai esimiestesi Analyysit-sivuilta ajamiin raportteihin. Voit jakaa myyntimahdollisuustietueita muiden käyttäjien kanssa myyntimahdollisuustiimin tai asiakastiimin sivuilla. Lisätietoja tietueiden jakamisesta muiden käyttäjien kanssa on kohdassa Tietueiden jako (tiimit). Yrityksen järjestelmänvalvojan tietuetyypille määrittämän tietueen vastuuhenkilötilan mukaan tietueen tietosivulla saattaa näkyä Omistaja-kenttä tai Kirja-kenttä tai molemmat ja toinen tai kumpikin kenttä saattaa olla tyhjä. Lisätietoja tietueiden vastuuhenkilötiloista on kohdassa Tietoja tietojen käytöstä, tietueiden jakamisesta ja tietueiden vastuuhenkilöistä.
Määritä myyntimahdollisuus uudelleen | Viittaa myyntimahdollisuuden uudelleenmäärityksen tarpeeseen. Jos yrityksen järjestelmänvalvoja on asettanut myyntimahdollisuuksien määrityssääntöjä, tämän kentän valinta saa aikaan sen, että toimeksiantohallinta sovelluksessa Oracle CRM On Demand käsittelee myyntimahdollisuuden uudelleen ja määrittää sen sääntöjen mukaan. Toimeksiantohallinta voi määrittää tietueita uudelleen vain käyttäjille. Se voi määrittää tietueita uudelleen vain, jos tietuetyyppi on määritetty tietueen vastuuhenkilön käyttäjätilassa tai yhdistelmätilassa. Toimeksiantohallinto ei voi määrittää tietueita uudelleen, jos tietuetyyppi on määritetty kirjatilassa. Lisätietoja tietueiden vastuuhenkilötiloista on kohdassa Tietoja tietojen käytöstä, tietueiden jakamisesta ja tietueiden vastuuhenkilöistä. HUOMAUTUS: Tietueiden uudelleenmäärityksen käsittelyaika voi vaihdella sen mukaan, kuinka monimutkaisia yrityksesi määrityssäännöt ovat, kuinka monta uudelleenmääritettäviä tietueita on ja mikä on järjestelmän nykyinen kuormitus. Myyntimahdollisuuksien käsittelyaikaan vaikuttavat lisäksi myyntimahdollisuuden tiimin jäsenten määrä ja tietueeseen liitettyjen asiakkaiden ja yhteyshenkilöiden määrä. Kun tietue määritetään uudelleen, omistajan nimi vaihtuu.
Kuvaus | Myyntimahdollisuuden lisätiedot. Voit esimerkiksi sisällyttää myyntimahdollisuuden kuvaukseen tuotekiinnostuksen (500 osaa) ja asiakkaan (Acme Corp.). Tämän kentän enimmäismerkkimäärä on 16 350.
Osoite | Myyntimahdollisuuden osoitteen nimi. Tämä kenttä ei ole oletusarvoisesti käytössä, mutta pääkäyttäjä voi lisätä kentän tietosivun asetteluun. Pääkäyttäjä voi tarvittaessa lisätä sivun asetteluun myös yksittäisiä osoitekenttiä. Jos myyntimahdollisuuden osoitteen yksittäiset kentät ovat näkyvissä, ne ovat vain luku -tilassa.
Asiakkaan osoite | Sen asiakkaan osoitteen nimi, joka on linkitetty myyntimahdollisuuteen. Tämä kenttä ei ole oletusarvoisesti käytössä, mutta pääkäyttäjä voi lisätä kentän tietosivun asetteluun. Pääkäyttäjä voi tarvittaessa lisätä sivun asetteluun myös yksittäisiä osoitekenttiä. Jos osoitteen yksittäiset kentät ovat näkyvissä, ne ovat vain luku -tilassa.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.