| Tulosta Avaa käytönaikaisen ohjeen PDF-versio

#### Tietojen tuonnin kenttätyyppiohjeet Varmista, että tuotavat tiedot täyttävät oman kenttätyyppinsä vaatimukset. Tässä osiossa esitellään seuraavat kenttätyypit: Teksti Valintaluettelo Numero Kokonaisluku Valuutta Prosentti Valintaruutu Sähköpostiosoite Puhelin Pvm/aika Pvm #### Teksti Jokaiselle ohjelman Oracle CRM On Demand tekstikentälle on määritetty enimmäispituus. Tekstikenttään ei voi tuoda ylimääräisiä merkkejä. Tällaisesta tilanteesta varoitetaan Tuonnin tulokset -sähköpostiviestillä. Vihje: Vertaa tuotavien tietojen pituutta sallittuun pituuteen. (Avaa tiedosto taulukkolaskentaohjelmassa ja määritä sarakkeen pisin arvo taulukkolaskentatoiminnolla.) Jos tietojen pituus ylittää annetun rajan, voit joko tuoda tiedot mukautettuun kenttään, jakaa tiedot kahteen eri kenttään tai lyhentää tietoja siten, että ne eivät ylitä sallittua pituutta. #### Valintaluettelo Yhden arvon valintaluettelokenttien avulla käyttäjä voi valita kenttään halutun yksittäisen arvon luettelosta. Monen arvon valintaluettelokenttien avulla käyttäjä voi valita kenttään useita arvoja luettelosta. Kun tuot useita arvoja monen arvon valintaluettelokenttään, arvot täytyy erotella puolipisteillä. Jos käyttäjän kieli on sama kuin yrityksen kieli, voit tuonnin aikana valita, lisätäänkö sovellukseen uusia valintaluetteloarvoja CSV-tiedostosta. Valitsemasi vaihtoehto vaikuttaa sekä yhden että monen arvon valintaluettelokenttiin. HUOMAUTUS: Uusien valintaluettelon arvojen tuonti ei ole käytettävissä huomautuksia tuotaessa eikä silloin, kun käyttäjän kieli poikkeaa yrityksen oletuskielestä. Jos päätät olla lisäämättä arvoja, ainoastaan täsmällisesti sovelluksen arvoja vastaavat valintaluettelon arvot tuodaan. (Arvoissa erotellaan isot ja pienet kirjaimet.) Tällaisesta tilanteesta varoitetaan Tuonnin tulokset -sähköpostiviestillä. Yrityksen järjestelmänvalvoja voi muuttaa valintaluettelon kenttien arvoja muutamaa kenttää lukuun ottamatta (nämä poikkeukset ilmenevät tuotavan tietuetyypin ohjeista). Huomautuksia: os valitset tietoja tuotaessa uusien valintaluetteloarvojen lisäämisen, uudet arvot eivät ehkä näy raporteissa vielä seuraavien 24 tunnin aikana. Tämän vuoksi uusia valintaluettelon arvoja ei voi välttämättä käyttää suodattimina kyseisen ajan kuluessa. Jos tietueen yhden arvon valintaluettelossa on käytöstä poistettu arvo ja tietue päivitetään tuonnin aputoiminnon avulla, arvo poistetaan kentästä vain, jos kentälle määritetään tuontitiedoissa uusi, aktiivinen arvo tai tyhjä arvo. Jos tietueen monivalintaluettelon kentässä on vähintään yksi käytöstä poistettu arvo, yrityksen profiilin Säilytä käytöstä poistettu valintaluettelon arvo päivityksen yhteydessä -valintaruudun asetus määrittää, voiko tuonnin aputoiminto päivittää kenttään valintalistan, joka sisältää kentässä jo valittuna olevat käytöstä poistetut arvot. Lisätietoja Säilytä käytöstä poistettu valintaluettelon arvo päivityksen yhteydessä -valintaruudusta on kohdassa Tietoja Säilytä käytöstä poistettu valintaluettelon arvo päivityksen yhteydessä -asetuksesta. Tiedoston tietojen vertaaminen sovelluksen hyväksyttyihin arvoihin Avaa tiedosto taulukkolaskentaohjelmassa. Vihje: Jos tiedosto avataan Microsoft Excel -ohjelmassa, automaattisuodatuksen avulla on mahdollista tarkistaa määrättyjä tiedostosi sarakkeita vastaavat arvot. Voit verrata tiedostosi arvoja ohjelman Oracle CRM On Demand hyväksyttyihin arvoihin tekemällä seuraavat toimet: Jos olet järjestelmänvalvoja, napsauta sovelluksen yleistä Järjestelmänvalvoja-linkkiä ja siirry Kentän asetukset -sivulle, jolta löytyvät verrattavia arvoja sisältävät kentät. Napsauta ohjelmassa Oracle CRM On Demand asianomaista välilehteä ja valitse tietue. Napsauta Muokkaa-sivulla tarkistettavan kentän avattavaa luetteloa ja vertaa arvoja omiin tietoihisi. Vihje: Jos päätät rajoittaa tietojen tuonnin vain sellaisiin arvoihin, jotka vastaavat olemassa olevia, varmista, että jokainen tuotu arvo vastaa olemassa olevaa arvoa Vastaavuuden määrittämisessä otetaan huomioon isot ja pienet kirjaimet. Voit muuttaa tuontitiedoston tiedot vastaamaan hyväksyttyjä arvoja tai voit lisätä valintaluettelon arvot sovellukseen (katso Valintaluettelon arvojen muuttaminen). #### Numero Tuodut tiedot voivat olla mitä tahansa lukuja väliltä -2 147 483 648 - 2 147 483 647. Pilkkuja tuontitiedoissa ei oteta huomioon. Desimaalipilkun jälkeiset luvut pyöristetään lähimpään sadasosaan. Jos tuonnin yhteydessä havaitaan poikkeavia merkkejä sisältävä tai hyväksytyn alueen ulkopuolelta oleva arvo, kentän tietoja ei tuoda. Tällaisesta tilanteesta varoitetaan Tuonnin tulokset -sähköpostiviestillä. Tuotujen tietojen muodosta riippumatta numerokentät esitetään sovelluksessa yleisessä muodossa (esimerkiksi: 1 234). #### Kokonaisluku Kokonaisluvut voivat olla mitä tahansa lukuja väliltä - 2147483648 - 2147483647. #### Valuutta Tuodut tiedot voivat olla hyväksyttyjä lukuja, joissa on enintään 15 merkkiä. Pilkkuja ei oteta huomioon. Desimaalipilkun jälkeiset luvut pyöristetään lähimpään sadasosaan. Tuotujen tietojen alussa voi olla $ tai muu valuuttasymboli. Negatiiviset luvut hyväksytään. Jos tuonnin yhteydessä havaitaan poikkeavia merkkejä tai liian monta merkkiä sisältävä arvo, kentän tietoja ei tuoda. Tällaisesta tilanteesta varoitetaan Tuonnin tulokset -sähköpostiviestillä. Tuotujen tietojen muodosta riippumatta valuuttakentät esitetään sovelluksessa yleisessä muodossa (esimerkiksi: $ 1 000 000,00). #### Prosentti Tuodut tiedot voivat olla hyväksyttyjä lukuja, joissa on enintään 15 merkkiä. Pilkkuja ei oteta huomioon. Desimaalipilkun jälkeiset luvut pyöristetään lähimpään sadasosaan. Negatiiviset luvut hyväksytään. Tuotujen tietojen alussa tai lopussa voi olla %-merkki, ja luvun ja %-merkin välissä voi olla haluttu määrä välilyöntejä. Esimerkiksi seuraavat hyväksytyt arvot esitetään sovelluksessa arvona 1 234,36 %: 1234.36 1,234.36 1234.35678 1234.36% 1,234.36 % Jos tuonnin yhteydessä havaitaan poikkeavia merkkejä sisältävä tai hyväksytyn alueen ulkopuolelta oleva arvo, kentän tietoja ei tuoda. Tällaisesta tilanteesta varoitetaan Tuonnin tulokset -sähköpostiviestillä. Tuotujen tietojen muodosta riippumatta prosenttikentät näytetään yleisessä muodossa sovelluksessa (esimerkiksi: 1 234,36 % (desimaalipilkun kanssa, lopussa %-merkki). #### Valintaruutu Valintaruudulla on vain kaksi asetusta: "valittu" tai "ei valittu". Seuraavasta taulukosta ilmenevät arvot, joita on mahdollista käyttää tietoja tuotaessa. Arvoissa ei erotella isoja ja pieniä kirjaimia, joten sovellus tunnistaa esim. arvot "tosi" ja "t".
Valintaruutu valittu | Valintaruutu on tyhjä (ei valittu)
--- | ---
1 | 0
K | E
Kyllä | Ei
T | E
Tosi | Epätosi
Valittu | Valinta on poistettu
Kaikki muut tuotujen tietojen arvot aiheuttavat valintaruudun "ei valittu" -valinnan sovelluksessa. Tällaisesta tilanteesta ei varoiteta Tuonnin tulokset -sähköpostilla. Tuotaessa eri kielellä tulee käyttää taulukkoarvojen käännöksiä. Kieliasetuksesta riippumatta sovellus hyväksyy kuitenkin taulukon kahden ensimmäisen rivin arvot: Y, N, 1, 0. Vihje: Tarkista, onko sellaisia arvoja, joiden voidaan olettaa antavan tulokseksi "valittu"-valinnan, mutta joita ei tunnisteta sellaiseksi tuonnin aikana. Muunna näiden arvoksi Y ennen tuontia. Jos tuotavan tietotyypin valintaruutukenttää ei tuonnin aikana kohdisteta tuontitiedostokenttään, tuontitiedoissa sen arvoksi määritetään "ei valittu" jokaisessa tuodussa tietueessa. #### Sähköpostiosoite Jos tuotavat tiedot eivät vastaa vaadittua muotoa, kentän tietoja ei tuoda. Seuraavanlaiset tiedot eivät kelpaa: Sähköpostitiedot, joiden alussa tai lopussa on at-merkki (@) tai piste (.). Molempien ympärillä täytyy olla kirjaimia tai numeroita. Esimerkiksi seuraavat arvot eivät kelpaa: a@. @a. @.a a@a. a@.a @a.a Tyhjä merkkijono Liian pitkä merkkijono @-merkin edessä ei merkkejä, esimerkiksi: @riqhtequip.com Ei @-merkkiä, esimerkiksi: isampleriqhtequip.com Ei pistettä (.), esimerkiksi: isample@riqhtequipcom Ei verkkotunnusta, esimerkiksi: isample@ Ei verkkotunnuksen loppuosaa (kuten com), esimerkiksi: isample@riqhtequip Useita @-merkkejä, esimerkiksi: isample@@riqhtequip.com Peräkkäisiä pisteitä (.), esimerkiksi: isample@riqhtequip..com Merkkijonossa välilyöntejä, esimerkiksi: isa mple@riqhtequip Sähköpostiosoitteen paikallisosassa muita kuin seuraavia merkkejä: Isoja ja pieniä kirjaimia (erotellaan toisistaan) Numeroita 0 - 9 Merkkejä ! # $ % & ' * + - / = ? ^ _ ` { | } ~ . Sähköpostiosoitteen verkkotunnuksessa erikoismerkkejä. Erikoismerkkejä ovat: ! # $ % & ' * + - / = ? ^ _ ` { | } ~ () Jos pääkäyttäjä valitsee Unicode-merkit sähköpostikentissä sallivan valintaruudun yrityksen profiilissa, voit käyttää useimpia Unicode (UTF-8) -merkkejä, myös aksenttikirjaimia, vain tietuetyyppien Yhteyshenkilö ja Myyntivihje sähköpostikentän osoitteessa. Voit käyttää Unicode (UTF-8) -merkkejä sekä näiden sähköpostiosoitteiden paikallisissa osissa että verkkotunnusosissa, mutta peräkkäiset jaksot eivät ole silti sallittuja. Seuraavat merkit eivät myöskään ole sallittuja, vaikka Unicode-merkit sähköpostikentissä salliva valintaruutu olisi valittuna yrityksen profiilissa: , ( ) [ ] : ; " < > Jos kentän tietoja ei voi tuoda väärän muodon vuoksi, siitä varoitetaan Tuonnin tulokset -sähköpostiviestillä. #### Puhelin Puhelinnumerotietojen tuontia koskevat samat muotosäännöt kuin puhelinnumerotietojen syöttämistä. Tunnistetussa puhelinnumeromuodossa olevat tiedot muunnetaan sovelluksen käyttämään muotoon. Tekstikenttiin sovellettavat kentän pituussäännöt koskevat myös puhelinnumerokenttiä. Erityisesti jos tuodut tiedot ylittävät sovelluksen kentän pituuden, pituuden ylittäviä merkkejä ei tuoda. Tällaisesta tilanteesta varoitetaan Tuonnin tulokset -sähköpostiviestillä. #### Pvm/aika Tuodut tiedot voivat sisältää useita erilaisia päivämäärän ja ajan esitystapoja. Tuontiprosessin osana on valittava CSV-tiedostossa käytetty muoto. Tuotavien tietojen muodosta riippumatta päivämäärä/aika esitetään sovelluksessa yleisessä muodossa (esimerkiksi: 01/19/1964 12:15 PM). Tietojen esitysmuoto määritetään käyttäjän Kieliasetukset-asetuksessa, joka on Omat tiedot -sivulla. Päivämäärä- ja aika-arvojen oletetaan olevan oikein tuonnin suorittavan henkilön aikavyöhykkeellä, joka on määritetty sovelluksen Omat tiedot -sivulla. Kun päivämäärä ja aika on tuotu, eri aikavyöhykkeellä tietoja katselevat käyttäjät näkevät kuitenkin omaan aikavyöhykkeeseensä mukautetun ajan/päivämäärän. Vihje: Varmista, että tuonnin suorittavan henkilön aikavyöhyke vastaa tuotujen tietojen tiedoston päivämäärän/ajan aikavyöhykettä. Jos esimerkiksi tuoduissa tiedoissa määritetyt päivämäärät/ajat koskevat Tyynenmeren aikaa ja tiedot tuo EST-aikavyöhykkeen käyttäjä, kaikissa ajoissa on kolmen tunnin virhe. Ongelma voidaan ratkaista siten, että käyttäjä asettaa tuonnin ajaksi väliaikaisesti aikavyöhykkeeksi Tyynenmeren ajan, jotta ajat tuodaan oikein. Varmista ennen tuonnin aloittamista mihin aikavyöhykkeeseen tuontitiedoston päivämäärä/aika liittyy. Huomaa, että CSV-datatiedostojen päivämäärä/aika on hyvin usein Greenwichin aika (GMT) -muodossa, joten tämä seikka on varmistettava ennen tuontia. Tietoja Päivämäärä/aika-kenttätyypin päivämääristä Tuonnin aputoimintoa käytettäessä on määritettävä, ilmoitetaanko tuotujen tietojen päivämäärissä ensin kuukausi (KK) vai päivä (PP). Jos ensimmäiseksi määritetään kuukausi, järjestelmä tukee seuraavia muotoja: KK/PP/VV KK/PP/VVVV KK/PP (vuosi on oletusarvoisesti kuluva vuosi) Jos ensimmäiseksi määritetään päivä, järjestelmä tukee seuraavia muotoja: PP/KK/VV PP/KK/VVVV PP/KK (vuosi on oletusarvoisesti kuluva vuosi) Voit määrittää tuotujen tiedon muodoksi myös VVVV-KK-PP. Kaikissa näissä muodoissa KK- ja PP-arvo voi alkaa 0:lla, jos päivämäärän tai kuukauden arvossa on vain yksi numero, mutta 0 ei ole pakollinen. Huomautuksia: Päivämäärän muotoa PP-KUU-VV tai PP-KUU-VVVV ei tueta tällä hetkellä. Tietoja Päivämäärä/aika-kenttätyypin kellonajoista Tuontitiedoissa voidaan määrittää kellonaika. Kun kellonaika määritetään päivämäärän kanssa, päivämäärän jälkeen on välilyönti ja sitten kellonaika. Jos kellonaikaa ei määritetä päivämäärän kanssa, ajaksi asetetaan 00:00:00 (keskiyö). Järjestelmä tukee seuraavia kellonajan esitysmuotoja: HH24:MI:SS HH:MI:SS AM (jolloin HH24 tarkoittaa 24-tuntista esitystapaa, ja AM tarkoittaa joko AM- tai PM-arvoa, jos HH vastaa 12-tuntista esitystapaa). MI tai SS voidaan hylätä, jolloin niiden arvoksi asetetaan tuonnin yhteydessä 00. HH-, MI- ja SS-arvo voi alkaa 0:lla, jos arvossa on vain yksi numero, mutta 0 ei ole pakollinen. Huomautuksia: Huolimatta tuonnin aikana valitusta päivämäärän /ajan muodosta tuonnissa hyväksytään kellonajan 24-tuntinen esitystapa. Jos valitset esimerkiksi oletusarvoisesti Kanadassa käytetyn esitystavan hh:mm:ss AM/PM, ja tiedoston aika on 15:00:00, tiedot tuodaan oikein muodossa 3:00:00 PM. #### Pvm Sovelluksen Päivämäärä-tyyppikentiin voidaan syöttää ja niissä näkyy vain päivämäärä, kellonaikaa ei voi määrittää. Tuotaessa tietoja johonkin näistä kentistä hyväksytyt tuotujen tietojen muodot ovat samat kuin päivämäärä/aika-tyyppikentissä. Kellonaikaa ei tule kuitenkaan määrittää tuoduissa tiedoissa. Jos kellonaika määritetään, se ohitetaan tuonnissa. Tuotujen tietojen muodosta riippumatta päivämääräkentät esitetään sovelluksessa yleisessä muodossa (esimerkiksi: 12/18/2003). ### Tietoja vaadituista kentistä Jos kenttä on määritetty vaadituksi (oletusarvoisesti tai järjestelmänvalvojan toimesta), koko tiedosto hylätään, jos et kohdista vaadittuja kenttiä CSV-tiedostosi sarakkeisiin. Tällaisesta tilanteesta varoitetaan Tuonnin tulokset -sähköpostiviestillä. Vihje: Tarkista, mitkä tuotavan tietuetyypin kentistä ovat vaadittuja kenttiä. Varmista, että tuoduissa tiedoissa on hyväksytty arvo näissä kaikissa kentissä. ### Tietoja Vain luku -kentistä Vain luku -kenttien käyttäytyminen tuonnin yhteydessä: Jos Vain luku -kentässä on valintaluettelo, valintaluettelon arvojen vastaavuuksien tulla olla täsmällisiä, jotta ne voidaan tuoda. Jos sinulla on kenttään on vain luku -oikeudet, et voi tuoda kenttään tietoja.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.