| Tulosta Avaa käytönaikaisen ohjeen PDF-versio

#### Työnkulkutoimien luonti: Odotus Odotus-toiminto aiheuttaa sen, että sovellus Oracle CRM On Demand viivyttää muiden (seuraavien) toimintojen suorittamista työnkulkusäännössä, kunnes odotusjakso on kulunut. Voit määrittää odotuskauden ajanjaksona tai voit määrittää odotuskaudelle päättymispäivämäärän ja päättymisajan. Voit määrittää odotuskauden suodaan tai luoda lausekkeen sen laskemiseksi. HUOMAUTUS: Odotusjakso määrittää vähimmäisajan, jonka on kuluttava, ennen kuin Oracle CRM On Demand aloittaa muiden toimintojen suorituksen työnkulkusäännössä. Todellinen kulunut aika ennen muiden toimintojen suoritusta voi olla pitempi. Siihen vaikuttavat sovelluksen Oracle CRM On Demand tietokannan ja sovelluksen Oracle CRM On Demand palvelimen kuormitus sekä sellaisten Odotus-toimien lukumäärä, jotka odottavat, kun odotusjakso päättyy. ### Tietoja odotustoimista ja integrointitapahtuma luontitoimista Jos haluat käyttää Luo integrointitapahtuma -toimintoa ja luoda integrointitapahtuman, joka kerää työnkulkusäännön käynnistäneen tapahtuman tietueeseen tekemät muutokset, sijoita Luo integrointitapahtuma -toiminto ennen Odota-toimintoa työnkulkusäännön toimintojärjestyksessä. Jos Odota-toiminto on ennen Luo integrointitapahtuma -toimintoa työnkulkusäännössä, Odota-toiminto estää Luo integrointitapahtuma -toimintoa havaitsemasta tietueen muutoksia. Kun Odota-toiminnon odotusaika päättyy, tietue luetaan uudelleen ennen säännön jäljellä olevien toimintojen suoritusta. Niitä tietueen kenttien arvoja, jotka olivat ennen työnkulkusäännön käynnistänyttä tapahtumaa, ei säilytetä. Tämän vuoksi kentän edellistä arvoa ja nykyistä arvoa pidetään samoina. Luo integrointitapahtuma -toiminto ei luo integrointitapahtumaa, koska se ei havaitse muutoksia seurattavissa kentissä. HUOMAUTUS: Työnkulkusäännölle voidaan luoda useita toimia. Enimmäismäärä on 25 toimea sääntöä kohti. Seuraavassa kuvataan, kuinka odotustoimi luodaan. Ennen kuin aloitat. Nämä toimet edellyttävät, että käyttäjäroolille on myönnetty Tietosääntöjen hallinta - työnkulkusääntöjen hallinta -käyttöoikeus. Lisätietoja oikeuksien lisäämisestä rooleihin on kohdassa Roolien lisäys. Odotustoimen luonti Navigoi sääntöön, johon haluat luoda toimen: Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessin hallinta -kohdassa Työnkulun kokoonpano -kohtaa. Etsi Työnkulkusääntöjen luettelo -sivulta sääntö, johon haluat luoda toimen. Lisätietoja työnkulkusääntöjen etsimisestä luettelosivulta on kohdassa Luetteloiden suodattaminen. Napsauta säännön Työnkulun nimi -linkkiä. Valitse työnkulkusäännön tietosivun Toimet-otsikkopalkissa Valikko ja valitse sitten Odota. Huomautus: Työnkulkusäännön käynnistintapahtuma määrittää, minkä tyyppisiä toimia sääntöön voi luoda. VIHJE: Nykyisestä työnkulkusäännön toimesta voidaan luoda kopio napsauttamalla toimen Kopioi-linkkiä. Syötä työnkulkutoimen muokkaussivulle toimen nimi. Voit ottaa toimen käyttöön valitsemalla Aktiivinen-valintaruudun. Jos et halua, että Oracle CRM On Demand tarkistaa säännön ehdot uudelleen odotuskauden jälkeen, poista Tarkista säännön ehdot uudelleen odotusajan jälkeen -valintaruudun valinta. Huomautus: Lisätietoja Tarkista säännön ehdot uudelleen odotusajan jälkeen -valintaruudusta on kohdassa Tietoja aikaperusteisista työnkulkusäännöistä. Määritä odotuksen kesto määrittämällä jokin seuraavista valinnoista: Valitse Kausi ja syötä viiveen kausi vuosina, kuukausina, päivinä, tunteina ja minuutteina seuraavasti: Syötä Vuosi-kenttään positiivinen kokonaisluku väliltä 0 (nolla) ja 5. Syötä Kuukausi-kenttään positiivinen kokonaisluku väliltä 0 (nolla) ja 12. Syötä Päivä-kenttään positiivinen kokonaisluku väliltä 0 (nolla) ja 200. Syötä Tunnit-kenttään positiivinen kokonaisluku väliltä 0 (nolla) ja 200. Syötä Minuutit-kenttään positiivinen kokonaisluku väliltä 0 (nolla) ja 59. Et voi määrittää negatiivista arvoa tai desimaaliarvoa, esimerkiksi arvoa 1,5. HUOMAUTUS: Pisin kausi, jonka voit määrittää Kausi-asetuksella, on 5 vuotta, 12 kuukautta, 200 päivää, 200 tuntia ja 59 minuuttia. Jos haluat määrittää pidemmän kauden, käytä Kauden lauseke -vaihtoehtoa Kausi-vaihtoehdon sijasta. Valitse Kauden lauseke ja napsauta kentän vieressä olevaa fx-kuvaketta. Luo lauseke viiveen kauden laskentaa varten lausekkeen muodostimen avulla. Lausekkeen muodostimen Kesto-toiminnon avulla voit laskea kauden päivinä tai päivän osina. Lisätietoja on kohdassa Kesto. Lausekkeen arvoksi tulee määrittää numero. Seuraavassa on esimerkkejä viiveen kauden laskennassa sallituista lausekkeista: Kesto ("P0YT1H") + kesto ("P0YT1M") + kesto ("P1Y") Kesto ("P0YT1H") + 1 Kesto ("P1YT1H") - 1 Lausekkeen palauttaman kauden pituutta ei ole rajoitettu. Huomautus: Jos laskettu odotuskausi on negatiivinen, odotuskauden arvoksi määritetään nolla ja odotustoiminto päättyy välittömästi. Työnkulkusäännön jäljellä olevat toimet suoritetaan ilman viivettä. Valitse Aika, napsauta kalenterikuvaketta ja valitse viiveen päättymispäivämäärä ja -aika. Valitse aika käyttäjän asetuksissa määritetyn aikavyöhykkeen mukaan. Valitse Ajan lauseke ja napsauta kentän vieressä olevaa fx-kuvaketta. Luo lauseke viiveen päättymispäivämäärän ja -ajan laskentaa varten lausekkeen muodostimen avulla. Lausekkeen muodostimen Kesto-toiminnon avulla voit laskea kauden päivinä tai päivän osina. Lisätietoja on kohdassa Kesto. Lausekkeen arvoksi on määritettävä päivämäärä ja aika. Seuraavassa on esimerkkejä viiveen päättymispäivämäärän ja -ajan laskennassa sallituista lausekkeista: Aikaleima () + kesto ("P0YT5M") Kuluva päivä () + kesto ("P0YT1H5M") Huomautus: Jos laskettu päättymispvm ja -aika ovat menneisyydessä, toimen odotuskauden arvoksi määritetään 0 (nolla) ja odotustoiminto päättyy välittömästi. Työnkulkusäännön jäljellä olevat toimet suoritetaan ilman viivettä. Jos lausekkeen arvoksi ei määrity sallittu päivämäärä ja aika, odotustoiminto päättyy välittömästi. Työnkulkusäännön jäljellä olevat toimet suoritetaan ilman viivettä. Voit asettaa laskennallisen päivämäärän niin kauas tulevaisuuteen kuin haluat. Tallenna toiminto. Lisätietoja muun tyyppisten työnkulkutoimien luonnista on kohdissa: Työnkulkutoimien luonti: Kirjan määritys Työnkulun toimien luonti: Luo integrointitapahtuma Työnkulkutoimenpiteiden luonti: Tehtävän luonti Työnkulun toimien luonti: Lähetä sähköpostiviesti Työnkulun toimien luonti: Päivitä arvot #### Liittyvät aiheet Tähän liittyviä työnkulkujen tietoja on seuraavissa aiheissa: Tietoja työnkulkusäännöistä Tietoja työnkulkutoiminnoista Tietoja aikaan perustuvista työnkulkusäännöistä Työnkulkusääntöjen luonti Työnkulkusäännön toimien järjestyksen muuttaminen Työnkulkusääntöjen ja -toimien käytöstäpoisto Työnkulkusääntöjen ja -toimien poisto

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.