| Tulosta Avaa käytönaikaisen ohjeen PDF-versio

#### Mukautettujen kenttien asettelujen toiminta roolien sivuasettelujen kanssa Käyttäjät voivat mukauttaa kenttäasettelua tietuetyypin tietosivulla, kun käyttäjärooli on määritetty seuraavasti: Roolille on otettu käyttöön Mukauta tietosivu - Kentät -oikeus. Rooliin on liitetty mukautettu sivuasettelu tietuetyyppiä varten. HUOMAUTUS: Jos vakioasettelu liitetään rooliin tietuetyyppiä varten, käyttäjät eivät voi mukauttaa kentän asettelua kyseisen tietuetyypin osalta. Et voi myöskään määrittää käyttäjäroolia siten, että käyttäjät voivat mukauttaa joitakin mutta eivät kaikkia roolinsa liitettyjä mukautettuja sivuasetteluja. Jos käyttäjärooli sisältää Mukauta tietosivu - Kentät -oikeuden, käyttäjät, joilla on kyseinen rooli, voivat mukauttaa kaikkia rooliin liitettyjä mukautettuja sivuasetteluja. Kun määrität mukautettuja sivuasetteluja, voit määrittää, että tiettyjen kenttien täytyy näkyä asettelussa aina. Lukuun ottamatta pakollisia kenttiä ja kenttiä, jotka määrität näkymään aina asettelussa, käyttäjät voivat näyttää ja piilottaa kenttiä omassa mukautetussa asettelussaan. Käyttäjät voivat myös muuttaa kenttien näyttöjärjestystä tietosivulla. Käyttäjät eivät voi lisätä mukautettuun asetteluunsa kenttiä, jotka eivät näy oletusasettelussa. Käyttäjät voivat mukauttaa sekä staattisten että dynaamisten asettelujen kenttien asetteluja. HUOMAUTUS: Käyttäjäroolin asetusten perusteella käyttäjät voivat ehkä mukauttaa myös liittyvien tietojen osien asettelua tietueiden tietosivuilla. Lisätietoja on kohdassa Mukautettujen liittyvien tietojen asettelujen toiminta roolien sivuasettelujen kanssa. Kun käyttäjä on luonut mukautetun kenttäasettelun, asettelua käytetään aina, kun käyttäjä avaa kyseistä tietuetyyppiä olevan tietueen tai muokkaa sitä, kunnes jokin seuraavista toiminnoista tapahtuu: Käyttäjä muuttaa kenttäasettelua uudelleen. Käyttäjä palauttaa sivun oletuskenttäasettelun. HUOMAUTUS: Kenttäasettelun palauttaminen oletusasetteluksi ei vaikuta liittyvien tietojen osien mukautettuihin asetteluihin. Samoin liittyvien tietojen osien mukautetun asettelun palauttaminen oletusasetteluksi ei vaikuta tietuetyypin mukautettuihin kenttäasetteluihin. Järjestelmänvalvoja palauttaa käyttäjäroolin sivuasettelun oletusasetteluksi tai liittää rooliin eri asettelun kyseistä tietuetyyppiä varten. HUOMAUTUS: Jos järjestelmänvalvoja palauttaa tietuetyypin sivuasettelun roolin oletusasetteluksi, kaikki mukautetut kenttäasettelut ja kaikki kyseisen tietuetyypin liittyvien tietojen osien mukautetut asettelut palautetaan niiden käyttäjien oletusasetteluiksi, joilla on kyseinen rooli. Kuitenkin jos järjestelmänvalvoja liittää tietuetyypin uuden sivuasettelun rooliin, kaikki ne käyttäjät, joilla on kyseinen rooli, näkevät tietuetyypin uuden kenttäasettelun, mutta käyttäjät näkevät edelleen tietuetyypin liittyvien tietojen osien mukautetut asettelunsa, kunnes he palauttavat liittyvien tietojen asettelunsa oletusasetteluksi. ### Tietoja uusien tietueiden sivujen kenttien asetteluista Käyttäjän omaa mukautettua asettelua käytetään myös sivuilla, joihin käyttäjä syöttää tietoja kyseisen tietuetyypin uutta tietuetta varten, ellei uuden tietueen sivun mukautettua asettelua liitetä käyttäjän rooliin tietuetyyppiä varten. Jos uuden tietueen sivun mukautettu asettelu liitetään käyttäjän rooliin käytettäväksi kaikissa tapauksissa, käyttäjän omaa mukautettua asettelua ei käytetä koskaan uusien tietueiden sivuilla. Kuitenkin jos käyttäjän rooli määrittää, että uuden tietueen sivun mukautettua asettelua käytetään vain silloin, kun käyttäjä luo tietueen toimintopalkin tai yleisen otsikon avulla, käyttäjän omaa mukautettua kentän asettelua käytetään, kun käyttäjä luo tietueen missä tahansa muussa sovelluksen Oracle CRM On Demand alueessa. ### Mitä tapahtuu, jos sivuasettelu muuttuu sen jälkeen, kun käyttäjät ovat mukauttaneet kentän asettelua? Sen jälkeen kun käyttäjät, joilla on tietty rooli, ovat mukauttaneet kentän asetteluaan tiettyä tietuetyyppiä varten, järjestelmänvalvoja voi tehdä muutoksen roolin oletusasetteluun. Sen mukaan, millaisen muutoksen järjestelmänvalvoja tekee, asetteluun tehdyt muutokset toimivat omien mukautettujen asettelujen kanssa seuraavasti: Jos järjestelmänvalvoja liittää rooliin eri tietosivuasettelun tietuetyyppiä varten, kaikki ne käyttäjät, joilla on kyseinen rooli, näkevät tietuetyypin uuden kentän asettelun, kun he seuraavan kerran kirjautuvat sovellukseen Oracle CRM On Demand. Jos järjestelmänvalvoja kuitenkin myöhemmin liittää alkuperäisen sivuasettelun rooliin uudelleen, käyttäjät näkevät asettelusta oman mukautetun versionsa. Jos järjestelmänvalvoja tekee muutoksen rooliin liitetyn tietosivun kenttäasettelun kenttien sijaintiin, asetteluun tai ominaisuuksiin, muutosta ei käytetä automaattisesti mukautetuissa asetteluissa. Esimerkki: Jos järjestelmänvalvoja poistaa kentän tietosivuasettelusta, kenttää ei poisteta mukautetuista asetteluista. Myös jos käyttäjä avaa sivuasettelun Henkilökohtainen asettelu - Kentät -sivun, järjestelmänvalvojan poistama kenttä on edelleen käytettävissä joko asettelun jossakin osassa tai Käytettävissä olevat kentät -luettelossa käyttäjän määrityksen mukaan. Jos järjestelmänvalvoja lisää kentän tietosivuasetteluun, uusi kenttä ei näy mukautetuissa asetteluissa. Myös jos käyttäjä avaa sivuasettelun Henkilökohtainen asettelu - Kentät -sivun, järjestelmänvalvojan lisäämä kenttä ei näy missään asettelun osassa eikä Käytettävissä olevat kentät -luettelossa. Jos järjestelmänvalvoja muuttaa kentän ominaisuuksia, muutos ei vaikuta automaattisesti mukautettuihin asetteluihin. Jos järjestelmänvalvoja esimerkiksi määrittää pakolliseksi kentän, joka ei ollut aiemmin pakollinen sivuasettelussa, kentästä ei tule pakollinen kenttä niille käyttäjille, jotka ovat mukauttaneet asetteluaan. Samoin jos järjestelmänvalvoja valitsee Aina asettelussa -valintaruudun kentälle, käyttäjän ei tarvitse näyttää kenttää omassa mukautetussa asettelussaan, vaikka käyttäjä tekisi lisää päivityksiä mukautettuun asetteluunsa sen jälkeen, kun järjestelmänvalvoja on tehnyt muutoksen. Jos järjestelmänvalvoja haluaa, että hänen kenttäasetteluunsa tekemät muutokset koskevat kaikkia käyttäjiä, joilla on kyseinen rooli, järjestelmänvalvojan täytyy palauttaa sivuasettelu roolin oletusasetteluksi. Vaihtoehtoisesti käyttäjät voivat palauttaa sivuasettelunsa oletusasetteluksi ja halutessaan mukauttaa asettelua uudelleen. #### Liittyvät aiheet Lisätietoja sivuasetteluista on seuraavissa aiheissa: Staattisten sivujen asettelujen mukauttaminen Dynaamisten sivujen asettelujen määrittäminen Mukautettujen sivuasettelujen palautus Mukautettujen liittyvien tietojen asettelujen toiminta roolien sivuasettelujen kanssa

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.