| Tulosta Avaa käytönaikaisen ohjeen PDF-versio

#### Ryhmien ja laskettujen alkioiden luonti Voit luoda uusia sarakkeen arvoja käyttämällä ryhmiä ja laskettuja alkioita. Analyyseissa ryhmä on valittujen sarakkeen arvojen staattinen luettelo tai valinnan vaiheiden avulla luotu staattinen tai dynaaminen luettelo. Ryhmä esitetään sarakkeen arvona. Kaikkien ryhmän muodostavien arvojen on oltava peräisin samasta sarakkeesta. Ryhmät näkyvät aina sarakeluettelon alla lisäysjärjestyksessä. Ryhmät voivat sisältää sarakkeen arvoja tai muita ryhmiä. Voit luoda räätälöidyn ryhmän ja lisätä räätälöidyn ryhmän näkymän sarakkeeseen. Laskettu alkio on sarakkeen arvojen välinen laskutoimitus, joka esitetään yhtenä arvona. Lasketun alkion avulla voit ohittaa tietovarastossa määritetyn oletusarvoisen koostesäännön ja olemassa olevassa analyysissa analyysin tekijän valitseman koostesäännön. Voit määrittää lasketun alkion käyttämällä räätälöityä kaavaa, mikä on oletusarvoinen menetelmä. Voit myös yhdistää valitut sarakkeen arvot toiminnolla (esimerkiksi SUM). Kun luot ryhmän tai lasketun alkion, valinnan vaihe luodaan automaattisesti. Jos haluat lisätietoja valinnan vaiheista, katso Valinnan vaiheiden luonti. Voit tallentaa luomasi ryhmät ja lasketut alkiot luettelon liittyvän aihealueen kansioon myöhempää käyttöä varten. Alla olevissa ohjeissa kuvataan, miten näkymäeditorissa luodaan ryhmä tai laskettu alkio. Ryhmän tai lasketun alkion luonti Valitse analyysieditorin Tulokset-välilehdellä sen näkymän Muokkaa näkymää -kuvake, jolle haluat luoda ryhmän tai lasketun alkion. Valitse näkymäeditorin työkaluriviltä Uusi ryhmä- tai Uusi laskettu alkio -kuvake. HUOMAUTUS: Voit luoda ryhmän tai lasketun alkion myös Valinnan vaiheet -ruudussa. Jos haluat lisätietoja, katso Valinnan vaiheiden luonti. Määritä Uusi ryhmä- tai Uusi laskettu alkio -valintaikkunassa ryhmän tai lasketun alkion tiedot. Sulje valintaikkuna valitsemalla OK. Valitse Valmis, niin palaat yhdistelmäasetteluun. Jos haluat tallentaa ryhmän tai lasketun alkion luetteloon, toimi seuraavalla tavalla: Valitse Valinnan vaiheet -ruudussa sen alkion linkki, jonka haluat tallentaa. Valitse alkion tallennuksen valinta. Hae Tallenna nimellä -valintaikkunassa kansio, johon haluat tallentaa alkion. Sulje valintaikkuna valitsemalla OK.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.