| Tulosta Avaa käytönaikaisen ohjeen PDF-versio

#### Ennusteiden tarkastelu Ennusteet luodaan automaattisesti yrityksen liiketoimintaprosessin mukaisesti joko viikoittain tai kuukausittain. Saat uuden ennusteen luonnista aina ilmoituksen omalle kotisivullesi. Tarkista ennuste saatuasi ilmoituksen. Kun tarkistat ennustetta, ennusteyhteenvedon kuukaudet tasataan yrityksesi tilivuosikalenterin määrityksen mukaan. Jos tilivuosikalenterisi on tyyppiä 4-4-5 tai 5-4-4 tai se on mukautettu, yrityksesi ennustekaudet eivät välttämättä ole gregoriaanisen kalenterin mukaiset. Jos siis esimerkiksi myyntimahdollisuus on kirjattu kesäkuussa, sen ennustetta ei kuitenkaan välttämättä laadita tilivuoden kesäkuussa. Lisätietoja mukautetuista tilivuosikalentereista on kohdassa Tietoja tilivuosikalentereista. Huomautus: Jos käytössä on mukautettu tilivuosikalenteri, ennustekausien perusteena käytetään yrityksen järjestelmänvalvojan määrittämiä tilivuosia ja tilivuoden kuukausia. Ennusteiden tarkastelu Valitse Ennusteet-välilehti. Ennusteen kotisivulla näytetään ennusteiden yhteenvetotiedot, joihin kuuluvat Tila, Potentiaali ja Toteutunut tuotto. Voit lajitella ennusteyhteenvedon tilan, ennusteen päivämäärän tai vastuuhenkilön (vain esimiehet) perusteella. Potentiaali ei ole käytössä asiakkaan eikä yhteyshenkilön tuottoennusteissa. Napsauta ennusteiden kotisivulla haluamasi ennusteen Ennusteen päivämäärä -linkkiä. Tarkastele Ennusteen tiedot -sivulla seuraavien osien tietoja: Ennusteyhteenveto. Tässä osassa esitetään ennusteiden yhteenveto vuosineljänneksittäin ja kuukausittain. Ennusteyhteenveto-luettelon tietoja ovat Kiintiö, Toteutunut tuotto, Kiintiö-%, Ennustettu määrä, Parhaassa tapauksessa, Potentiaali ja Odotettu tuotto. Yhteenvetoluettelon voi lajitella kuukauden perusteella. Tiimin kuukausiyhteenveto. Tässä osassa esitetään luettelo kunkin tiimin jäsenen ennusteista. Jos olet esimies, ennusteessa näytettävät tiedot ovat Kuukausi, Kiintiö-%, Ennustettu määrä, Toteutunut tuotto, Parhaassa tapauksessa, Potentiaali ja Viimeisin päivityspvm kullekin vastuuhenkilöaliakselle (tiimin jäsen). Jos menet yksittäisen tiimiläisen riville Tiimin yhteenvedossa, näkyviin tulee vastaava yksityiskohtainen ennustesivu valitulle käyttäjälle. Tällä sivulla näkyy tiimin jäsenen henkilökohtainen ennusteyhteenveto ja ennustettu tuotto Omat myyntimahdollisuudet, Omat tuotot tai Omat tuotteet -osassa. HUOMAUTUS: Asiakastuotot ja Yhteyshenkilötuotot-ennustetyypeissä yhteenveto-osuudet eivät sisällä tietoja Potentiaali, Parhaassa tapauksessa ja Odotettu tuotto. Tiimin tuoteyhteenveto. (Vain Tuotemäärä-ennustetyyppi.) Tässä osassa näytetään tuote-ennusteiden luettelo kullekin tiimiläiselle. Jos olet esimies, näytettävät tiedot ovat Toteutunut määrä, Ennustettu määrä, Potentiaalinen määrä, Toteutunut tuotto ja Odotettu tuotto kullekin vastuuhenkilöaliakselle (tiimin jäsen) ja tuotteelle. Jos menet yksittäisen tiimiläisen riville Tiimin tuoteyhteenvedossa, näkyviin tulee vastaava yksityiskohtainen ennustesivu valitulle käyttäjälle. Täällä näkyvät henkilökohtainen ennusteyhteenveto ja ennustetut määrät tuotteittain Omat tuotteet -osassa. HUOMAUTUS: Ennusteen tietosivulla näytetään vain viisi tiimin tietuetta. Voit tarkastella koko tietueluetteloa napsauttamalla Tiimin kuukausiyhteenveto -osassa Näytä koko luettelo. Omat myyntimahdollisuudet. Jos käytät Myyntimahdollisuuden tuotto -ennustetyyppiä, tämä osa näkyy osana ennusteesi tietoja. Tässä osassa luetellaan nykyiset myyntimahdollisuudet ja ilmoitetaan, onko myyntimahdollisuudelle tehty ennuste. Tässä näytetään myös kullekin myyntimahdollisuudelle päättymispäivä, asiakkaan nimi, tuoton määrä, nykyinen myyntivaihe ja seuraava vaihe, jos määritelty. Omat tulot. Jos käytät Myyntimahdollisuuden tuote-, Asiakas- tai Yhteyshenkilö-ennustetyyppiä, tämä osa näkyy osana ennusteesi tietoja. Tässä osassa luetellaan nykyiset tuotot ja ilmoitetaan, onko vastuuhenkilö tehnyt tuottotietueelle ennusteen (ennusteilmaisin valittuna). Tässä näytetään myös kullekin syöttämällesi tuottotietueelle alkamis- ja päättymispäivä, tuotteen nimi, tuoton määrä ja asiakkaan nimi. Omat tuotot -osassa voidaan näyttää myös muita sarakkeita ennustettavasta tuottotyypistä riippuen. Myyntimahdollisuuden tuotteen tuottoennusteessa näytetään seuraavat sarakkeet: Myyntimahdollisuuden nimi Myynnin vaihe Asiakkaan ja yhteyshenkilön tuottoennusteissa näytetään seuraavat sarakkeet: Tuoteluokka Tila Yhteyshenkilön nimi Omat tuotteet. Jos käytät Myyntimahdollisuuden tuotemäärä -ennustetyyppiä, tämä osa näkyy osana ennusteesi tietoja. Jokaisesta ennustetusta tuotteesta näytetään rivi, jossa on vastaava tuoteluokka, toteutunut määrä, ennustettu määrä, potentiaalinen määrä, toteutunut tuotto ja odotettu tuotto. Nämä arvot ovat valitun käyttäjäennusteen kaikkien ennustettujen myyntimahdollisuuksien summa. Napsauta tuotteen nimeä, niin määrättyyn tuotteeseen liittyvät ennustetut myyntimahdollisuudet tulevat näkyviin. HUOMAUTUS: Jos käytät Myyntimahdollisuuden tuotemäärä -ennustetyyppiä, voit katsella myös määrätyn tuoteryhmän kaikkia ennustettuja myyntimahdollisuuksia napsauttamalla Tuoteryhmä-kenttää. Voit varmistaa ennustetyypin, jota käytettiin ennusteessa ja joka perustui Ennusteen tiedot -osan Tyyppi-kenttään. ### Ennusteiden tarkastelu ja muokkaus toisessa valuutassa Tarkastele valuutassa -muunto-ominaisuuden avulla voit määritellä, missä valuutassa haluat näyttää ennusteesi. Ennusteiden tarkastelusta ja muokkaamisesta eri valuutoissa on lisätietoja kohdassa Ennusteen tarkastelu ja muokkaus käyttäen eri valuuttaa

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.