| Tulosta Avaa käytönaikaisen ohjeen PDF-versio

#### Sarakkeiden lisäys analyyseihin Kun analyyseja luodaan tai muokataan, niihin lisätään sarakkeita niin kauan, kunnes analyysi sisältää kaikki halutut tiedot. Voit lisätä sarakkeita analyysiin analyysieditorin Ehdot-välilehdellä tai Tulokset-välilehdellä. Tässä ohjeaiheessa kerrotaan, miten sarakkeita lisätään Ehdot-välilehdellä. HUOMAUTUS: Analyysien kaudet saattavat perustua yrityksesi tilivuosikalenteriin, joka voi erota vakiokalenterista. Yrityksesi tilivuosi saattaa alkaa esimerkiksi tavallisen kalenterivuoden kesäkuun 1. päivänä. Jos yrityksesi on äskettäin muuttanut tilikauttaan sovelluksessa Oracle CRM On Demand, tarkista huolellisesti sellaiset aiempien tietojen analyysit, jotka kattavat useita vuosia. Edelliseen tilivuosikalenteriin perustuvien raporttien tietoja ei voi kohdistaa uuden tilivuosikalenterin tietoihin. ### Tietoja uusien sarakkeiden poistosta nykyisistä näkymistä Jos analyysisi sisältää jo näkymiä Tulokset-välilehdellä, et välttämättä halua, että Ehdot-välilehdellä analyysiin lisäämäsi uudet sarakkeet näytetään nykyisissä näkymissä oletusarvoisesti. Voit määrittää analyysin ominaisuudet siten, että ehtoihin lisäämäsi sarakkeet suljetaan pois nykyisistä näkymistä. HUOMAUTUS: Jos haluat sulkea uudet sarakkeet pois nykyisistä näkymistä, määritä analyysin ominaisuudet ennen kuin lisäät sarakkeita Ehdot-välilehdellä. Uusien sarakkeiden nykyisissä näkymissä näytön määritys Valitse analyysieditorin Tulokset- tai Ehdot-välilehden työkaluriviltä Muokkaa analyysin ominaisuuksia -kuvake. Valitse Analyysin ominaisuudet -valintaikkunassa Tiedot-välilehti. Valitse Ehdot-välilehdellä lisättyjen sarakkeiden näyttö -kentässä haluamasi vaihtoehto: Näytä nykyisissä ja uusissa näkymissä. Lisäämäsi sarakkeet näytetään oletusarvoisesti nykyisissä ja uusissa näkymissä. Sulje pois nykyisistä näkymistä, mutta näytä uusissa näkymissä. Lisäämäsi sarakkeet näytetään oletusarvoisesti vain uusissa näkymissä. Nykyisissä näkymissä sarakkeet näytetään näkymäeditorien poissuljetussa pudotuskohteessa. Lue lisää pudotuskohteista kohdassa Tietoja näkymäeditorien pudotuskohteista. Sulje valintaikkuna valitsemalla OK. Sarakkeiden lisäys analyysiin Laajenna analyysieditorin Ehdot-välilehden Aihealueet-ruudussa sarakeluettelot siten, että niissä näkyvät sarakkeet, jotka voit sisällyttää analyysiin. Kaksoisnapsauta sarakkeita, jotka haluat sisällyttää analyysiin. HUOMAUTUS: Voit poistaa sarakkeen raportista valitsemalla poistettavan sarakkeen pudotusvalikosta Poista-vaihtoehdon. Voit lisätä mukautettuja kenttiä analyysien sarakkeiksi. Monikielisissä ympäristöissä mukautetut kentät täytyy kääntää jokaiselle käytettävälle kielelle niin, että niitä voidaan lisätä raportteihin ja analyyseihin. Jos mukautettu kenttä on luotu esimerkiksi englanninkielisenä, se on käännettävä saksaksi, jotta saksalainen käyttäjä näkee kentän omalla kielellään ja voi käyttää sitä analyysissä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.