| Tulosta Avaa käytönaikaisen ohjeen PDF-versio

### Vaihe 3: Analytics-sovelluksen kehotteiden määritys (valinnainen) Määritä analyysille ajonaikainen kehote, jos haluat, että käyttäjät voivat määrittää suodattimen arvon analyysin ajon aikana. Ajonaikaiset kehotteet ovat hyödyllisiä, koska analyyseja on ehkä suodatettava eri tavoin eri käyttäjien tai analyysien ajopäivämäärän perusteella. Ajonaikainen kehote eroaa valmiista suodattimesta siten, että suodatin määritetään analyysin määrityksen yhteydessä. Jos suodatinta muutetaan, myös analyysia muutetaan. Jos esimerkiksi määrität raportin asiakastyypin kehotteen, työntekijöitä pyydetään valitsemaan analyysin ajon aikana näytettävä Asiakastyyppi-arvo. Jos määrität ennakkoon luodun suodattimen tietyksi asiakastyypiksi, joka voi olla esimerkiksi Kilpailija, suodatin on pysyväiskoodattu eikä käyttäjä voi muuttaa sitä ajon aikana. Voit luoda analyysieditorin Kehotteet-välilehdellä seuraavanlaisia kehotteita: Sarakekehote Sarakekehote määrittää analyysin sarakkeen yleisen suodatuksen. Sarakekehote voi näyttää sarakkeen kaikki valinnat tai sarakkeen rajoitetut valinnat. HUOMAUTUS: Voit luoda jokaista analyysin saraketta kohti enintään yhden sarakekehotteen. Valuuttakehote Valuuttakehotteen avulla käyttäjät voivat vaihtaa valuutan tyyppiä analyyseissa, jotka sisältävät valuuttasarakkeen. Kuvakehote Kuvakehote tuottaa kuvan, jonka valittuaan käyttäjät voivat valita analyysin kriteerit. Esimerkiksi myyntiorganisaatiossa käyttäjät voivat tuoda näyttöön myyntitietoja napsauttamalla karttakuvassa näkyviä alueitaan tai tuotteen myyntitietoja napsauttamalla kyseisen tuotteen kuvaa. Käyttäjät, jotka osaavat käyttää HTML-tunnistetta <map>, voivat luoda kuvatiedoston määrityksen. Muuttujakehote Muuttujakehotteen avulla käyttäjät voivat valita arvon kehotteen määritetystä arvojoukosta. Voit luoda yhdelle analyysille useita saman tyypin kehotteita ja useita eri tyyppien kehotteita. #### Liittyvät aiheet Kohteeseen liittyvää tietoa on seuraavissa aiheissa: Sarakekehotteiden lisäys analyyseissa Valuuttakehotteiden lisäys analyyseissa Kuvakehotteiden lisäys Analytics-sovelluksessa Muuttujakehotteiden lisäys analyyseissa

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.