| Tulosta Avaa käytönaikaisen ohjeen PDF-versio

#### Ennustemäärityksen päivitys Voit vaihtaa ennustetiheyden tai esimerkiksi lisätä tai poistaa rooleja päivittämällä yrityksen ennustemäärityksen. Lisäksi osa käyttäjätietojen tai tilivuosikalenterien muutoksista edellyttää, että ennustemääritys päivitetään, jolloin muutokset sisällytetään ennustemääritykseen. Ennustemääritys on päivitettävä, kun käyttäjätietueisiin tehdään seuraavia muutoksia: Ennusteen osallistujan esimies on muuttunut. Esimies-tieto on tallennettu ennusteen osallistujan käyttäjätietueen Raportointikohde-kenttään tai Raportointikohde (Alias) -kenttään sen mukaan, kumpi kenttä näkyy käyttäjätietueen sivun asettelussa. Jos ennusteen osallistujan esimies on vaihtunut, ennusteen määritys on päivitettävä seuraavasti: Jos uudelle esimiehelle määritetty rooli ei vielä sisälly ennustemääritykseen, kyseinen rooli on lisättävä siihen. Jos uudelle esimiehelle määritetty rooli sisältyy ennustemääritykseen, ennustemääritys on ladattava uudelleen, jolloin uusi raportointirakenne tulee käyttöön uusissa ennusteissa. HUOMAUTUS: Ennusteen osallistujahierarkian tulee sisältää kaikkien osallistujien esimiehet päätason henkilöä lukuun ottamatta. Ennustehierarkiaan sisältyvien osallistujien aktivointi poistetaan. Kun työntekijä lähtee yrityksestäsi, kyseisen käyttäjän tila on vaihdettava passiiviseksi. Jos passiivinen käyttäjä oli ennustehierarkiassa esimiehenä, myös kaikkien kyseiselle käyttäjälle raportoineiden ennusteen osallistujien käyttäjätietue on päivitettävä. Tällöin ennustemääritys on päivitettävä seuraavasti: Jos uudelle esimiehelle määritetty rooli ei vielä sisälly ennustemääritykseen, kyseinen rooli on lisättävä siihen. Jos uudelle esimiehelle määritetty rooli sisältyy ennustemääritykseen, ennustemääritys on ladattava uudelleen, jolloin uusi raportointirakenne tulee käyttöön uusissa ennusteissa. HUOMAUTUS: Jos ennustemääritys sallii passiivisten käyttäjien ennusteet, ennustemääritystä ei tarvitse päivittää, kun ennusteen osallistuja määritetään passiiviseksi. Käyttäjiä lisätään ennustemääritykseen sisältyviin rooleihin tai poistetaan rooleista. Tällöin tarvitsee päivittää vain ennustemääritys, jolloin muutokset sisällytetään ennustemääritykseen. Yrityksen tilivuosikalenteriin tehdään muutoksia. Tällöin tarvitsee päivittää vain ennustemääritys, jolloin muutokset sisällytetään ennustemääritykseen. HUOMAUTUS: Ennustemääritys on päivitettävä, kun tilivuosikalenteriin tehdään muutoksia, huolimatta yrityksen käyttämän tilivuosikalenterin tyypistä (vakio tai mukautettu). HUOMAUTUS: Kun tässä kuvattuja muutoksia tehdään sovellukseen Oracle CRM On Demand, muutoksilla ei ole vaikutusta luotaviin ennusteisiin, ennen kuin ennustemääritys päivitetään. Seuraavissa ohjeissa kuvataan, miten ennustemääritys päivitetään. Ennustemäärityksen päivitys Napsauta Hallinta-linkkiä minkä tahansa sivun oikeassa yläkulmassa. Napsauta yrityksen prosessihallintaosassa olevaa linkkiä Tietosäännöt ja toimeksianto. Napsauta Ennusteen määreet kohdassa Ennusteiden hallinta. Napsauta Ennusteen määreet -sivulla olevaa Päivitä-kohtaa. Jos muutokset ovat tarpeen vaiheessa 1: Valitse ennustetyypit, tee tarvittavat muutokset. Valitse vaihe 2: Valitse ennustetiheys. Jos muutokset ovat tarpeen vaiheessa 2: Valitse ennustetiheys, tee tarvittavat muutokset. Valitse vaihe 3: Valitse ennusteroolit. Jos muutokset ovat tarpeen vaiheessa 3: Valitse ennusteroolit, tee tarvittavat muutokset. Valitse Valmis. Ennustemääritys päivittyy automaattisesti, ja määrityksen yhteenveto, joka sisältää ennusteen päivitetyn osallistujaluettelon, tulee näkyviin Ennustemääritys-sivulla.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.