| Tulosta Avaa käytönaikaisen ohjeen PDF-versio

7. ### Uusien teemojen luonti Teema määrittää sovelluksen Oracle CRM On Demand ulkoasun. Kun Oracle CRM On Demand määritetään ensimmäistä kertaa uudelle yritykselle, käytettävissä on useita ennalta määritettyjä teemoja. Oletusteema on Oracle. Voit määrittää, minkä roolien käyttäjät voivat luoda ja hallita teemoja ohjatun roolien hallinnan määrityksen avulla. Lisätietoja roolien lisäyksestä on kohdassa Roolien lisäys. Lisätietoja teemojen määrityksestä yritystasolla on kohdassa Yritysprofiilin ja yleisten oletusarvojen määritys. Voit valita teeman yrityksen, roolin tai käyttäjän tasolla. Käyttäjätasolla määritetty teema on ensisijainen ja roolitasolla määritetty teema on toissijainen. Yrityksen oletusteemaa käytetään, jos teemaa ei ole määritetty käyttäjätasolla eikä roolitasolla. Jos päivität sovelluksen Oracle CRM On Demand version 16 tai uudemman version teemoja, huomaa seuraavat seikat: Uudet yritykset. Yritystason oletusteema on Oracle. Teemaa ei ole valittu rooli- tai käyttäjätasolla. Yrityksen järjestelmänvalvoja voi luoda uusia teemoja ja määrittää ne oletuksiksi. Hän voi myös poistaa aiemmin luotuja teemoja käytöstä niin, etteivät käyttäjät voi valita niitä. Olemassa olevat yritykset. Kaikkien vanhojen teemojen nimet korvataan seuraavilla määrityksillä: Oracle - vanhentunut, Moderni - vanhentunut tai Klassinen - vanhentunut. Suositamme, että muutat vanhoja teemoja, valitset jonkin uusista teemoista ja poistat vanhat teemat käyttäjäprofiileista. Olemassa olevat yritykset, jotka käyttävät logoja ja linkkejä. Päivitys ei vaikuta vanhentuneeseen teemaan, joka on valittuna. Suositamme kuitenkin, ettet käytä vanhoja (vanhentuneita) teemoja, vaan määrität uudet teemojen oletukset yrityksen tai roolin tasolla. Ennen kuin aloitat. Teemojen luonti ja muokkaus edellyttää, että käyttäjärooliisi sisältyy teemojen hallintaoikeus. Seuraavassa kuvataan, kuinka voit luoda oman teeman sovelluksessa Oracle CRM On Demand. Uuden teeman luonti sovelluksessa Oracle CRM On Demand Valitse Hallinta-yleislinkki minkä tahansa sivun oikeasta yläkulmasta. Napsauta Sovelluksen räätälöinti -osion Sovelluksen räätälöinti -linkkiä. Napsauta Sovelluksen asetukset -osan Teemat-linkkiä. Valitse Teemat-sivulla Uusi. Syötä tiedot seuraaviin kenttiin: Teeman nimi. Kirjoita uuden teeman nimi. Näytä ohjeen oletuslinkki. Valitse tämä valintaruutu, jos haluat sisällyttää ohjeen oletuslinkin uuteen teemaasi. Näytä asiakaspalvelun oletuslinkki. Valitse tämä valintaruutu, jos haluat sisällyttää asiakaspalvelun oletuslinkin uuteen teemaasi. Näytä poistettujen nimikkeiden oletuslinkki. Valitse tämä valintaruutu, jos haluat, että uusi teemasi näyttää poistettujen nimikkeiden yleisen oletuslinkin. HUD-näytön asetusten tuki. Valitse tämä valintaruutu, jos haluat, että uusi teemasi tukee HUD-näyttöä. Voit poistaa HUD-näytön kokonaan poistamalla valinnan tästä valintaruudusta käyttäjän teemassa. HUOMAUTUS: Sen lisäksi, että teemasi tukee HUD-näyttötoimintoja, käyttäjien on otettava käyttöön HUD-näyttö henkilökohtaisten tietojen sivulla. Jos HUD-näytön kenttä on tyhjä käyttäjän henkilökohtaisessa profiilissa, käytetään yrityksen asetusta. Lisätietoa HUD-näytöstä on kohdassa Oracle CRM On Demand -sovelluksen sivujen yleiskatsaus ja Omien tietojen päivitys. Kuvaus. Kirjoita uuden teeman kuvaus. Teeman tyyli. Tämä kenttä on pakollinen. Tässä valikossa oletusarvo on Klassinen. Välilehden tyyppi. Valitse Klassinen tai Moderni. Tämä valikko on käytettävissä vain, jos valitset Teeman tyyli -valikosta Klassinen. Tämä valikon oletusarvo on Pinottu. Fonttikoko. Valitse Normaali tai Suuri. Jos valitset Teeman tyyli -valikosta vaihtoehdon Klassinen, tämän valikon oletusarvo on Tavallinen. Jos valitset Teeman tyyli -valikosta vaihtoehdon Moderni, tämän valikon oletusarvo on Suuri. Valitse Tallenna. Oracle CRM On Demand avaa teeman tietosivun uuden teeman esikatselua varten. Uusi teema näkyy näytön oikealla puolella. Näet esikatselussa uuden teeman mukaisen kotisivun, tietosivun, luettelosivun ja kalenterisivut. Syötä tiedot seuraavassa taulukossa nimettyihin kenttiin: NÄYTÄ MINULLE Huomautus: Kun haluat syöttää uuden värikoodin, syötä joko sen heksadesimaaliarvo tai siirrä osoitin värin oletusarvon kohdalle, jolloin näyttöön tulee väripaletin kuvake. Voit valita kentän värin napsauttamalla väripaletin kuvaketta.
   Yleistiedot | Kuvaus
   --- | ---
   Näytä ohjeen oletuslinkki. | Valitse tämä valintaruutu, jos haluat sisällyttää ohjeen oletuslinkin uuteen teemaasi.
   Näytä asiakaspalvelun oletuslinkki. | Valitse tämä valintaruutu, jos haluat sisällyttää asiakaspalvelun oletuslinkin uuteen teemaasi.
   Näytä tietuetyyppilinkit alatunnisteosassa | Valitse tämä valintaruutu, jos haluat uuden teeman näyttävän tietuetyyppilinkit sivun alareunassa.
   HUD-näytön asetusten tuki | Valitse tämä valintaruutu, jos haluat, että uusi teemasi tukee HUD-näyttöä. Voit poistaa HUD-näytön kokonaan poistamalla valinnan tästä valintaruudusta käyttäjän teemassa. HUOMAUTUS: Sen lisäksi, että teemasi tukee HUD-näyttötoimintoja, käyttäjien on otettava käyttöön HUD-näyttö henkilökohtaisten tietojen sivulla. Jos HUD-näytön kenttä on tyhjä käyttäjän henkilökohtaisessa profiilissa, käytetään yrityksen asetusta. Lisätietoa HUD-näytöstä on kohdassa Oracle CRM On Demand -sovelluksen sivujen yleiskatsaus ja Omien tietojen päivitys.
   Sovelluksen tausta | Tämä kenttä viittaa sovelluksen Oracle CRM On Demand taustaan. Modernissa teemassa tämä kenttä viittaa myös yläosan taustaan, jossa painikkeet näkyvät.
   Sovelluksen teksti | Tämä kenttä on käytettävissä vain klassista teemaa varten. Se viittaa sovelluksen sivun alareunassa näkyviin käyttöehtoihin ja -sääntöihin sekä yleisten linkkien ja välilehtien linkkien välisiin pystypalkkeihin.
   Sovelluksen linkit | Tämä kenttä on käytettävissä vain klassista teemaa varten. Se viittaa sovelluksen Oracle CRM On Demand sivun ylä- ja alareunassa näkyviin yleisiin linkkeihin, joita ovat esimerkiksi Hallinta, Omat asetukset, Yksityisyyden suoja ja Käyttöehdot.
   Ilmoituksen teksti | Tämä kenttä viittaa pakollisten kenttien ja myöhässä olevien tehtävien teksteihin. Tämä kenttä viittaa myös vieritettävän tekstipalkin tekstiin. Se saattaa olla näkyvissä Oracle CRM On Demand -sovelluksen kunkin sivun alaosassa riippuen siitä, miten yrityksen ilmoitukset on määritetty.
   Ilmoituspalkin tausta | Tämä kenttä viittaa vieritettävän tekstipalkin tekstin taustaan. Se saattaa olla näkyvissä Oracle CRM On Demand -sovelluksen kunkin sivun alaosassa riippuen siitä, miten yrityksen ilmoitukset on määritetty.
   Välilehdet (vain klassinen teema)
   Välilehden tyyppi | Valitse valikosta Pyöristetty, Pinottu tai Suora.
   Aktiivisen välilehden teksti | Tämä kenttä viittaa aktiivisten välilehtien teksteihin.
   Aktiivisen välilehden tausta | Tämä kenttä viittaa aktiivisen välilehden taustaväriin.
   Passiivisen välilehden teksti | Tämä kenttä viittaa passiivisten välilehtien teksteihin.
   Passiivisen välilehden tausta - yläosa | Tämä kenttä viittaa passiivisen välilehden taustan yläosan väriin.
   Passiivisen välilehden tausta - alaosa | Tämä kenttä viittaa passiivisen välilehden taustan alaosan väriin.
   Passiivisen välilehden tausta - hiiri päällä | Tämä kenttä viittaa passiivisen välilehden väriin, kun pidät hiirtä välilehden päällä. Se viittaa myös valikkovälilehden väriin.
   Yleinen otsikko -osa (vain moderni teema)
   Tausta | Tämä kenttä viittaa yleisen otsikon taustan väriin.
   Yläosa (vain moderni teema)
   Teksti | Tämä kenttä viittaa painikkeiden alapuolella olevaan tekstiin.
   Toimintopalkki (vain moderni teema)
   Toimintopalkin kuvake | Tämä kenttä viittaa toimintopalkin kolmiokuvakkeeseen.
   Toimintopalkin teksti | Tämä kenttä viittaa toimintopalkissa käytettävään tekstiin.
   Toimintopalkin linkit | Tämä kenttä viittaa toimintopalkissa käytettävissä oleviin kenttiin, esimerkiksi Suosikkitietueet- tai Lähiaikoina näytetyt -osien alapuolella oleviin siirtymislinkkeihin.
   Toimintopalkin tausta | Tämä kenttä viittaa toimintopalkissa näkyvään taustan väriin.
   Painikkeet (vain moderni teema)
   Painikkeen tausta - yläosa | Tämä kenttä viittaa painikkeen taustan yläosan väriin.
   Painikkeen tausta - alaosa | Tämä kenttä viittaa painikkeen taustan alaosan väriin.
   Painikkeen reunus | Tämä kenttä viittaa painikkeen reunuksessa käytettävään väriin.
   Painikkeen teksti | Tämä kenttä viittaa painikkeessa käytettävään tekstiin.
   Sivu (klassinen ja moderni teema)
   Sivun teksti | Tämä kenttä viittaa kaikkiin sivun tai ponnahdusikkunan teksteihin, joita ovat esimerkiksi riviin sisältyvä ohje, kentän otsikko, kentän arvo, sivun otsikko, passiivinen linkki, näytön osan otsikko, pystypalkki ja luettelomerkki.
   Sivun linkit | Tämä kenttä viittaa kaikkiin sivun taustan linkkeihin, joita ovat esimerkiksi Näytä koko luettelo -linkki ja Luettelon hallinta -linkki.
   Sivun tausta - yläosa | Tämä kenttä viittaa kunkin sivun (esimerkiksi myyntimahdollisuuden tietosivun) tai ponnahdusikkunan yläreunan otsikkopalkin väriin. Painikkeet sijaitsevat tässä palkissa. Tämän kentän avulla hallitaan myös toimintopalkkia, liittyvää luetteloa ja Kalenteritapaamiset-ikkunaa. Klassisessa teemassa tämän kentän avulla hallitaan aktiivista Kalenteri-välilehteä. Huomaa: modernissa teemassa aktiivinen Kalenteri-välilehti on korvattu valikolla.
   Sivun tausta - alaosa | Tämä kenttä viittaa kunkin sivun (esimerkiksi myyntimahdollisuuden tietosivun) tai ponnahdusikkunan alareunan otsikkopalkin väriin. Painikkeet sijaitsevat tässä palkissa. Tämän kentän avulla hallitaan myös toimintopalkkia, liittyvää luetteloa, kalenterinäkymää ja aktiivista Kalenteri-välilehteä.
   Korostetun sivun tausta | Tämä kenttä viittaa sivun korostettujen kohteiden väriin. Korostettuna voi olla esimerkiksi rivin muokkauksen kenttä, kalenterin kuluva päivä, ohjatun toiminnon aktiivinen vaihe tai heijastusnäytön tausta.
   Sivun otsikkoteksti | Tämä kenttä viittaa sivun nimen (esimerkiksi nimen Myyntimahdollisuuksien kotisivu) tekstin väriin.
   Sivun otsikon tausta - yläosa | Tämä kenttä viittaa sivun nimen taustan yläosan väriin.
   Sivun otsikon tausta - alaosa | Tämä kenttä viittaa sivun nimen taustan alaosan väriin.
   Osan otsikon viivat | Tämä kenttä viittaa osan otsikon viivoihin tietosivuilla.
   Sivun viivat | Tämä kenttä viittaa väreihin, joita käytetään esimerkiksi luettelon tietueissa, tietosivujen näyttöosissa ja ohjattujen toimintojen vaiheissa.
   Sivun kuvake | Tämä kenttä on käytettävissä vain modernia teemaa varten. Se viittaa sivun osien laajentamisessa ja kutistamisessa käytettävän kolmiokuvakkeen väriin.
   Liittyvät tiedot -painikkeen tausta | Tämä kenttä on käytettävissä vain modernia teemaa varten. Se viittaa Liittyvät tiedot -painikkeen taustassa käytettäviin väreihin.
   Luettelot (klassinen ja moderni teema)
   Luettelon otsikkoteksti | Tämä kenttä viittaa tekstin väriin, jota käytetään päivittäisen ja viikoittaisen kalenterinäkymän suodatinpalkissa, luettelon alatunnistepalkissa ja aikajanassa.
   Luettelon otsikon tausta | Tämä kenttä viittaa taustaväriin, jota käytetään päivittäisen ja viikoittaisen kalenterinäkymän Aika-osiossa, suodatinpalkissa ja luettelon alatunnisteessa, jossa sijaitsevat luettelon navigointikuvakkeet.
   Sarakkeen otsikkoteksti | Tämä kenttä viittaa tekstin väriin, jota käytetään sarakkeen otsikoissa ja kalenterinäkymien Päivä-osiossa modernissa teemassa.
   Sarakkeen otsikon tausta | Tämä kenttä viittaa taustaväriin, jota käytetään liittyvissä luetteloissa, täydellisissä luetteloissa ja kalenterinäkymien Päivä-osiossa modernissa teemassa.
   Viivat | Tämä kenttä viittaa luettelo-osan vaakasuorien viivojen väriin.
   Kalenteri (klassinen ja moderni teema)
   Tapaamisen tausta - oletusarvo | Tämä kenttä viittaa tapaamisen taustaväriin, joka näkyy kalenterin päivä-, viikko- ja kuukausinäkymissä.
   Tapaamisen teksti - linkit | Tämä kenttä viittaa linkkeihin, jotka ovat käytettävissä kalenterin tapaamisissa, esimerkiksi tapahtuman, yhteyshenkilön ja asiakkaan linkkeihin.
   Tapaamisen teksti - muu kuin linkit | Tämä kenttä viittaa tapaamisten tekstin väriin.
   Muiden kuin työtuntien tausta | Tämä kenttä viittaa taustaväriin, jolla kalenterissa merkitään muut kuin käyttäjän työtunnit.
   Kalenterin viivat | Tämä kenttä viittaa kalenterinäkymissä ja kalenterisivujen Kalenterinäkymä-osassa käytettävien viivojen väriin.
(valinnainen) Voit lisätä teemaan mukautetun yleisen linkin valitsemalla Yleiset linkit -osan Uusi-painikkeen. Näyttöön avautuu linkin muokkaussivu. Kirjaa seuraavat tiedot: Linkin nimi. Syötä teemaan lisättävän yleisen linkin nimi. Tyyppi. Valitse valikosta Otsikko tai Alatunniste sen mukaan, haluatko sijoittaa yleisen linkin sivun ylä- vai alareunaan. Linkin URL-osoite. Syötä yleisen linkin URL-osoite. Linkkien järjestys. Syötä arvo, joka ilmaisee linkkien näyttöjärjestyksen. Jos esimerkiksi syötät tähän numeron yksi, kyseinen linkki määritetään ensimmäiseksi yleiseksi linkiksi. Valitse Tallenna. Tai jos haluat lisätä mukautettuja yleisiä linkkejä teemaasi, valitse Tallenna ja uusi linkki. (valinnainen) Voit lisätä teemaan logon valitsemalla Logo-osan Lisää logo -painikkeen. Näyttöön avautuu logon muokkaussivu. Valitse Selaa ja hae kuva, jota haluat käyttää teeman otsikkologona. Huomautus: Voit ladata otsikkologoiksi kuvia, joiden tiedostopääte on jokin seuraavista: JPEG, JPG, PNG tai GIF. Oracle CRM On Demand voi näyttää klassista teemaa varten otsikon logon, jonka korkeus on enintään 45 kuvapistettä. Oracle CRM On Demand voi näyttää modernia teemaa varten otsikon logon, jonka korkeus on enintään 50 kuvapistettä. Otsikon suositeltu leveys on 1680 kuvapistettä, jotta se peittää alueen vaakasuunnassa. Muista, että sinulla täytyy olla oikeudet teemaan lisättävän kuvan käyttöön ja lataukseen. Kirjaa seuraavat tiedot: Nimi. Syötä teemaan lisättävän logon nimi. Logon tyyppi. Valitse valikosta Otsikko tai Alatunniste sen mukaan, haluatko sijoittaa logon sivun ylä- vai alareunaan. Jos valitset sijainniksi otsikon, logo sijoitetaan taustalle linkkien ja välilehtien taakse. Jos valitset sijainniksi alatunnisteen, alatunnistelogo sijoitetaan sovelluksen alareunaan linkkien kohdalle. Valitse Tallenna. HUOMAUTUS: Sinun täytyy kirjautua ulos sovelluksesta Oracle CRM On Demand ja uudelleen sisään, jotta voit esikatsella teemaan lisäämäsi uutta logoa. (Valinnainen) Jos haluat määrittää taustalle, linkeille ja tekstille eri värit aktiviteettien tyypeistä riippuen, valitse Kalenterin aktiviteetit -osassa Uusi. Kalenterin aktiviteettien tietosivu avautuu. Kirjaa seuraavat tiedot: Aktiviteetin tyyppi Valitse tarvittava kalenterin aktiviteetti. Järjestys. Syötä arvo, joka osoittaa järjestyksen, jossa kalenterin aktiviteetit näytetään kalenterin selitteessä. Kalenterin selitteessä näytetään ensimmäiset neljä aktiviteettityyppiä, kun tarkastelet päivä- ja viikkokalenteria. Kalenterin selitteessä näytetään ensimmäiset kuusi aktiviteettityyppiä, kun tarkastelet kuukausikalenteria. Valitse Tallenna. Tai jos haluat määrittää muille aktiviteettityypeille värejä, valitse Tallenna ja valitse sitten Uudet kalenterin aktiviteetit. Kalenterin aktiviteetit -osassa on kaikkien niiden aktiviteettien luettelo, jotka haluat näyttää kalenterissasi tietynvärisinä. Määritä napsauttamalla seuraavia kenttiä, kuinka kukin kalenterin aktiviteetti näkyy kalenterissasi: Taustaväri. Määritä kalenterin aktiviteetin taustaväri syöttämällä heksadesimaaliarvo tai valitsemalla väri värivalikoimasta. Linkkien väri Määritä väri, jolla linkit näytetään kalenterin aktiviteetissa, syöttämällä heksadesimaaliarvo tai valitsemalla väri värivalikoimasta. Muiden kuin linkkien väri Määritä väri, jolla teksti näytetään kalenterin aktiviteetissa, syöttämällä heksadesimaaliarvo tai valitsemalla väri värivalikoimasta. HUOMAUTUS: Sinun täytyy kirjautua ulos sovelluksesta Oracle CRM On Demand ja uudelleen sisään, jotta näet kalenterin aktiviteetteihin tekemäsi muutokset. Lisätietoja kalenterin käyttämisestä sovelluksessa Oracle CRM On Demand on kohdassa Kalenterisivujen käyttö.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.