| Tulosta Avaa käytönaikaisen ohjeen PDF-versio

##### Myyntivihjeen asetusten määritys Seuraavassa taulukossa kuvataan, miten myyntivihjeen asetusten osa määritetään yrityksen profiilisivulla sovelluksessa Oracle CRM On Demand. HUOMAUTUS: Jotkut lisäkentät saattavat tulla näkyviin, jos yritykselläsi on tiettyjä ominaisuuksia käytössä.
Kenttä | Kuvaus
--- | ---
Muunna vain muokattavat liittyvät objektit | Jos valitset tämän valintaruudun, käyttäjät voivat muuntaa myyntivihjeitä muiksi tietuetyypeiksi, esimerkiksi asiakkaiksi, yhteyshenkilöiksi, kaupan rekisteröinneiksi tai myyntimahdollisuuksiksi, vaikka muuntoa suorittavalla käyttäjällä ei olisi kaikkien muunnoissa tarvittavien aktiviteettien ja mukautettavien objektien tietueiden muokkausoikeutta. Muunnetun myyntivihjeen tietueeseen kuitenkin linkitetään vain ne aktiviteetit ja mukautetun objektin tietueet, joihin käyttäjällä on muokkausoikeus. Lisätietoja myyntivihjeiden muuntamisessa vaadittavista asetuksista on kohdassa Käyttöoikeusprofiilin ja roolin asetukset myyntivihjeiden muuntoa varten. Jos et valitse tätä valintaruutua, muuntamisen suorittavalla käyttäjällä on oltava kaikkien myyntivihjeeseen linkitettyjen aktiviteettien ja muuntoa varten valittujen mukautetun objektin tietueiden muokkausoikeus. Muussa tapauksessa myyntivihjeen muuntaminen ei onnistu. Tämä on oletusasetus.
Omistajan koko nimi, Luokitus ja Myyjä on otettava käyttöön, jotta myyntivihje voidaan hyväksyä | Jos valitset tämän valintaruudun, Omistajan koko nimi-, Luokitus- ja Myyjä-kentät ovat pakollisia myyntivihjetietueessa, kun myyntivihje hyväksytään. Tämä on oletusasetus. Jos et valitse tätä valintaruutua, näitä kenttiä ei tarvita myyntivihjeen hyväksymisessä.
Päivitä Myyjä-kenttä automaattisesti, kun asiakas liitetään myyntivihjetietueessa | Jos valitset tämän valintaruudun, Oracle CRM On Demand päivittää myyntivihjeen Myyjä-kentän automaattisesti, kun myyntivihjeeseen liittyvä asiakas päivitetään joko käyttöliittymän, tuontityökalun, työnkulkujen tai Web-palvelujen avulla. Tämä on oletusasetus. Jos et valitse tätä valintaruutua, Oracle CRM On Demand ei päivitä Myyjä-kenttää. HUOMAUTUS: Jos käyttäjä napsauttaa Muunna-painiketta Myyntivihjeen tiedot -sivulla liittääkseen myyntivihjeen aiemmin määritettyyn asiakkaaseen, Oracle CRM On Demand ei päivitä Myyjä-kenttää.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.