| Tulosta Avaa käytönaikaisen ohjeen PDF-versio

#### Tulosten näyttö kaavionäkymissä Käytä kaavionäkymää tietojen esittämiseen kaaviossa. Seuraavassa taulukossa on lueteltu käytettävissä olevat kaaviotyypit ja niiden käyttötarkoitukset. Taulukossa näytetään myös kullekin tyypille käytettävissä olevat tyylit. Kaikki kaaviotyypit, lukuun ottamatta pistekaaviota, säteittäistä kaaviota ja mikrokaaviota, voivat olla kaksiulotteisia (2D) tai kolmiulotteisia (3D). Kaikki kaaviotyypit eivät sovellu kaikille tietotyypeille.
Kaavion tyyppi | Kaavion alityyppi | Kuvaus | Tyylit
--- | --- | --- | ---
Pylväs | Pystysuuntainen Vaakasuuntainen Pinottu pystysuuntainen Pinottu vaakasuuntainen Kokonaan pinottu pystysuuntainen Kokonaan pinottu vaakasuuntainen | Pylväskaavio näyttää luokkiin liittyvät määrät. Määrät näytetään eripituisina pylväinä ja luokat pylväinä tai pylväsryhminä. Pylväskaaviot ovat hyödyllisiä verrattaessa eroja samankaltaisten kohteiden välillä. Voit verrata esimerkiksi kilpailevien tuotteiden myyntiä, saman tuotteen myyntiä eri ajanjaksoina tai saman tuotteen myyntiä eri markkina-alueilla. Pylväskaavioiden pylväät voidaan näyttää vaaka- tai pystysuunnassa, ja tätä voidaan hyödyntää mittarin sarakkeiden vertailussa. | Suorakulmio Kolmio Lieriö Vinoneliö Liukuväri Kuviotäyttö
Viiva | Ei mitään | Viivakaavio näyttää määrät tietyltä ajanjaksolta tai luokan mukaan. Viivakaaviot ovat hyödyllisiä tietyn aikavälin trendien tarkasteluun. Niiden avulla voidaan esittää useita mittarin sarakkeita. | Vakioviiva Porrastettu viiva Käyrä viiva
Alue | Pinottu Kokonaan pinottu | Aluekaavio näyttää kunkin arvon osuuden trendin tietyltä ajanjaksolta tai luokan mukaan. Aluekaavio on viivakaavio, jossa viivojen väliset alueet on täytetty. Alueet pinotaan ja lasketaan yhteen kunkin ajanjakson tai luokan kokonaisarvoon. Kokonaan pinotuissa kaavioissa jokainen luokka näytetään kokonaisarvon prosenttiosuutena. | Tasainen täyttö Liukutäyttö Kuviotäyttö
Ympyrä | Ei mitään | Viipalekaavio näyttää tietojoukot prosenttiosuuksina kokonaisuudesta. Viipalekaaviot ovat hyödyllisiä, kun verrataan kokonaisuuden osia, kuten myyntiä alueittain tai piireittäin. | Tasainen täyttö Liukutäyttö Kuviotäyttö
Viiva-pylväs | Standardi Pinottu | Viiva-pylväskaaviossa on kaksi tietojoukkoa, joilla on eri arvo-alueet. Yksi joukko esitetään pylväinä ja toinen pylväiden päällä näkyvinä viivoina. Viiva-pylväskaaviot ovat hyödyllisiä tietojoukkojen välisten trendien suhteiden tarkasteluun. | Suorakulmio Kolmio Lieriö Vinoneliö Liukuväri Kuviotäyttö
Aikasarjaviiva | Ei mitään | Aikasarjan viivakaavio esittää aikasarjan tietoja. Se skaalaa vaaka-akselin arvopisteiden välillä kuluneen ajan perusteella. | Vakioviiva Porrastettu viiva Käyrä viiva
Pareto-kaavio | Ei mitään | Pareto-kaavio on tyypiltään pylväs- ja viivakaavio, jossa ehdot näytetään laskevassa järjestyksessä. Tässä kaaviotyypissä viiva esittää prosenttien kumulatiivisen summan. Pareto-kaaviot ovat hyödyllisiä, kun pitää tunnistaa merkittäviä elementtejä, kuten paras ja huonoin tai eniten ja vähiten | Suorakulmio Kolmio Lieriö Vinoneliö Liukuväri Kuviotäyttö
Piste | Ei mitään | Pistekaavio esittää x-y-arvot yksittäisinä pisteinä, jotka perustuvat kahteen itsenäiseen muuttujaan. Pistekaavion avulla voit esittää lukuisia tietopisteitä sekä tarkastella, miten tietopisteet ryhmittyvät. Pistekaaviot ovat hyödyllisiä, kun tarkastellaan suurten tietojoukkojen suhteita ja trendejä. VIHJE: Jos haluat luoda pistekaavion, lisää jokin tiedoista x-akselille ja toinen y-akselille. Nämä faktat sijoitetaan tasoakselille valintoja varten. | Perushajonta Hajonta ja viivat
Kupla | Ei mitään | Kuplakaavio on pistekaavion yksi muoto, joka näyttää tietoelementit ympyröinä (kuplina). Se näyttää kolme muuttujaa kaksiulotteisena. Yhtä arvoa edustaa ympyrän sijainti x-akselilla. Toista arvoa edustaa ympyrän sijainti y-akselilla. Kolmatta arvoa edustaa sen ympyrän suhteellinen koko. Kuplakaavioiden avulla voit havainnollistaa kolmen muuttujan tietoja tai esittää taloustietoja jonkin ajanjakson ajalta. VIHJE: Jos haluat luoda kuplakaavion, lisää jokin tiedoista x-akselille, toinen y-akselille ja kolmas kuplan säteen akselille. Nämä kolme faktaa sijoitetaan valittaviksi tasoakselille. | Ei mitään
Säteittäinen kaavio | Ei mitään | Säteittäisessä kaaviossa esitetään sama tieto kuin pylväskaaviossa, mutta tiedot näytetään säteittäin kaavion keskustasta lähtien. Jokaisella tietoelementillä on oma arvoakselinsa. Säteittäiset kaaviot ovat hyödyllisiä, kun tutkitaan tietojen päällekkäisyyttä ja jakautumista. | Ei mitään
Mikrokaavio | Viiva Viivapylväs Viiva-alue | Kaikkien kaaviotyyppien grafiikka on lähellä olevan tekstin koossa. Grafiikka näytetään vain trellis-näkymän kontekstissa, mikä soveltuu hyvin trenditietojen esittämiseen. Mikrokaavio on hyödyllinen laajassa trellis-näkymässä, jossa tiedot esitetään viivakaavioiden ja numeroiden avulla. Mikrokaaviossa ei ole akseleita tai selitteitä. Kuten isommissakin kaavioissa, myös mikrokaavion mittarin arvot muunnetaan pylväiksi (tai viivoiksi tai alueiksi), joiden koko on suhteellinen. Kunkin mittarin nimi näytetään sen sarakkeen otsikossa. Mittarin lisätiedot näkyvät työkaluvihjetekstissä, kun osoitin siirretään tietosolun ylle. | Ei mitään
Vesiputouskaavio | Ei mitään | Vesiputouskaavion avulla näet peräkkäiset ja kumulatiiviset arvon vaihtelut. Vesiputouskaavion avulla käyttäjä näkee, miten kukin mittari vaikuttaa kokonaissummaan. Arvojen esittämiseen käytetään värejä. Kokonaissumma saadaan laskemalla yhteen alkuarvo ja sitä seuraavat arvot (sekä negatiiviset että positiiviset erot tai muutokset). Vesiputouskaaviossa voi olla vain yksi kokonaissumma. Välisummia voidaan lisätä. | Kolmiväri (lisäys, vähennys ja kokonaissumma) Neliväri (ensimmäinen, lisäys, vähennys ja kokonaissumma) Yksivärinen Kaksivärinen Mukautettu
HUOMAUTUS: Oracle CRM On Demand käyttää kolmannen osapuolen kaavio-ohjelmaa. Kaavion tyyppi, sen koko sekä kaavioon lisättyjen elementtien määrä voi vaikuttaa siihen, näytetäänkö akseleita tai selitteitä. Selaimen sivulla käytettävissä olevan tilan määrä rajoittaa akseleiden ja selitteiden näkymistä. Joissain tapauksissa kaavion akselit ja selitteet voidaan saada näkyviin leveyttä ja korkeutta säätämällä. HUOMAUTUS: Jos valitset kaavion, joka ei ole yhteensopiva tulosten kanssa, tuloksia ei esitetä. Seuraavassa annetaan ohjeet kaavionäkymän muokkausta varten. Kaavionäkymän muokkaus Jos näkymä ei ole vielä yhdistelmäasettelussa, lisää näkymä siihen. Näkymien lisäysohjeet ovat kohdassa Näkymien lisäys ja muokkaus. Valitse analyysieditorin Tulokset-välilehdellä kaavionäkymän Muokkaa näkymää -painike. Kaavionäkymän editori avautuu. Asettelu-ruudussa voit vetää ja pudottaa kenttiä haluamiisi pudotuskohteisiin. Lisätietoja pudotuskohteista on kohdassa Tietoja näkymäeditorien pudotuskohteista. VIHJE: Kun olet kaavionäkymän editorissa, voit lisätä sarakkeita analyysiin valitsemalla sarakkeen kentän nimen Aihealueet-ruudussa ja vetämällä sen pudotuskohteeseen. Vaihtoehtoisesti voit siirtyä Ehdot-välilehdelle ja lisätä sarakkeet siellä. Lisätietoja sarakkeiden lisäyksestä Ehdot-välilehdellä on kohdassa Sarakkeiden lisäys analyyseihin. Kaikki kaavionäkymän editorissa lisätyt sarakkeet lisätään koko analyysiin. Näet sarakkeet Ehdot-välilehdellä ja kaikissa muissa näkymissä sekä kaavionäkymässä. Et kuitenkaan voi poistaa saraketta analyysista, kun käytät kaavionäkymän editoria. Jos haluat poistaa sarakkeen kaavionäkymästä ja analyysista, siirry Ehdot-välilehdelle ja valitse sarakkeen pudotusvalikosta Poista-vaihtoehto. Valitse työkaluriviltä Muokkaa kaavion ominaisuuksia -kuvake. Määritä haluamasi ominaisuudet Kaavion ominaisuudet -valintaikkunassa. Voit määrittää seuraavat tiedot: kaavionäkymän taustaan liittyvät ominaisuudet, kuten leveys, korkeus ja selitteen sijainti kaavionäkymän ulkoasuun vaikuttavat ominaisuudet, kuten tyyli HUOMAUTUS: Voit muotoilla kaavion ulkoasua kahdella tavalla: kaavion elementtien sijainnin perusteella tai sarakkeissa käytössä olevien ehtojen perusteella. Lisätietoja kaavioiden ulkoasun muotoilusta asetusten perusteella on myöhemmin tässä aiheessa. akselin rajojen ja merkkien ominaisuudet kaavion otsikoiden ja selitysten näyttöominaisuudet Kun olet tehnyt muutokset, sulje Kaavion ominaisuudet -valintaikkuna valitsemalla OK. Kaavio päivittyy. Kaavion koko voi muuttua valintoihisi sopivaksi. Sulje kaavionäkymän editori valitsemalla Valmis. Tallenna analyysi. ### Kaavioiden ulkoasun muotoilu Voit muotoilla kaavion ulkoasua seuraavien asetusten avulla: Kaavion elementtien sijainti (kuten viivat tai pylväät viiva-pylväskaaviossa tai sektorit ympyräkaaviossa). Sijaintiin perustuvan muotoilun avulla voit räätälöidä kaavion ulkoasua kaavion elementtien sijainnin perusteella. Tämä viittaa numerojärjestykseen, jossa kaavioelementit (esimerkiksi pylväät) näytetään ryhmässä. Ryhmä määritetään kaavionäkymän editorin Ryhmittelyperuste-pudotuskohdealueella näytettävien määritesarakkeiden mukaan. Sarakkeiden ehdot. Ehdollista muotoilua käytetään ehtoa vastaavissa sarakearvoissa. Voit määrittää värin, jolla tietyn sarakearvon mukaiset kaaviotiedot tai sarakkeen ehdon mukainen sarakearvojen sarja esitetään. Seuraavassa on ohjeita kaavion ulkoasun muotoiluun. Kaavion ulkoasun muotoilu Valitse analyysieditorin Tulokset-välilehdellä kaavionäkymän Muokkaa näkymää -kuvake. Valitse kaavionäkymän editorin työkaluriviltä Muokkaa kaavion ominaisuuksia -kuvake. Valitse Kaavion ominaisuudet -valintaikkunassa Tyyli-välilehti. Avaa Tyyli ja ehdollinen muotoilu -valintaikkuna valitsemalla Tyyli ja ehdollinen muotoilu -linkki. Toimi seuraavasti, jos haluat muotoilla kaavion ulkoasua kaavioelementtien sijainnin perusteella: Valitse Tyylin muotoilu -välilehti. Valitse kaavioelementin välilehti (esimerkiksi pylväs), johon haluat lisätä muotoilultaan räätälöidyn sijainnin. Valitse Lisää uusi sijainti -kuvake (vihreä plusmerkki). Määritä uuden sijainnin muotoilu Räätälöidyt muotoillut sijainnit -taulukossa. Voit valita esimerkiksi sijainnin värin, kun valitset Väri-ruudun vieressä olevan alanuolen, joka avaa Värivalitsin-valintaikkunan. (Huomaa, että muotoiluasetukset ovat elementtikohtaisia.) Valitse OK. Toimi seuraavasti, jos haluat muotoilla kaavion ulkoasua käytössä olevan ehdon perusteella: Valitse Ehdollinen muotoilu -välilehti. Valitse Lisää muotoiluehto ja valitse sarake, jossa haluat käyttää ehtoa. Valitse Uusi ehto -valintaikkunassa operaattori ja anna ehdolle sarakearvo tai sarakearvoalue. Valitse OK. Valitse Ehdollinen muotoilu -välilehdellä sarakearvoissa ehdon täyttyessä käytettävä väri valitsemalla Väri-ruudun vieressä oleva alanuoli, jolloin Värivalitsin-valintaikkuna avautuu. HUOMAUTUS: Jos määrität useita ehtoja, kaikki ehdot arvioidaan ja täyttyneiden ehtojen muodot yhdistetään. Jos muotojen välillä on ristiriita, viimeisenä täytetyksi vahvistettu ehto määrittää näytetyn muodon. Valitse OK. Kun olet tehnyt muutokset, sulje Kaavion ominaisuudet -valintaikkuna valitsemalla OK. Sulje kaavionäkymän editori valitsemalla Valmis. Tallenna analyysi.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.