| Tulosta Avaa käytönaikaisen ohjeen PDF-versio

- - ### Tietueiden poisto ja palautus Tietueluettelosta poistetut tietueet säilytetään 30 päivän ajan Poistetut nimekkeet -alueella. Tänä aikana voit palauttaa tietueet. Poistetut nimekkeet kuitenkin hävitetään pysyvästi 30 päivän kuluttua, eikä niitä sen jälkeen voi palauttaa. HUOMAUTUS: Jos tarvitset luettelon Poistetut nimikkeet -alueeseen tallennetuista tietuetyypeistä, katso Oracle Web Services On Demand Guide, joka on käytettävissä dokumentointikirjastossa Oracle CRM On Demand kohteessa Oracle Technology Network. ### Poistotoimien tyypit Kun poistat tietueen, tietueille ja niihin liittyville tietueille tehdyt poistotoimet määräytyvät tietuetyyppien ja tietueiden välisten suhteiden mukaan. Poistotoimien tyypit ovat seuraavat: Suora poisto. Kun poistat tietueen, itse tietue poistetaan. Tätä toimea kutsutaan nimellä suora poisto. Poisto vyöryttäen. Kun poistat tietueen, sen kaikki muun kuin ylimmän tason tietuetyypin alitietueet poistetaan myös. Ylimmän tason tietuetyyppiä edustavat esimerkiksi huomautukset ja liitteet. Tätä toimea kutsutaan nimellä poisto vyöryttäen. Seuraavat poikkeukset ovat voimassa: Vyöryttäen poistoa ei tehdä kirjausketjun tietueille, joiden päätietue on poistettu. Vyöryttäen poistoa ei tehdä alitason osoitetietueelle, jos kyseessä on jaettu osoite. Syväpoisto. Joissakin tapauksissa tietueen mukana poistuvat myös jotkin sen ylimmän tason alitietueista. Tätä toimea kutsutaan nimellä syväpoisto. Kun syväpoisto tehdään alitietueelle, tapahtuu seuraavaa: Poisto vyöryttäen tehdään kaikille tietueen alitietueille, jotka eivät ole ylimmän tason tietuetyyppiä pois lukien kirjausketjun tietueet ja kaikki alitason osoitetietueet, joissa kyseessä on jaettu osoite. Syväpoisto tehdään tietuetyypin mukaan tietyille tietueen alitietueista, jotka ovat ylimmän tason tietuetyyppiä. Seuraavassa taulukossa näytetään tietuetyypit, joille tehdään syväpoisto päätietueen poiston yhteydessä. Tässä taulukossa lueteltuja tietuetyyppejä lukuun ottamatta kaikki muut ylimmän tason tietuetyyppiä olevat alitietueet jätetään paikalleen, kun niiden päätietue poistetaan.
    Päätietueen tyyppi | Tietuetyypit, joille tehdään syväpoisto
    --- | ---
    Asiakas | Omaisuus Myyntivihje Myyntimahdollisuus Ajoneuvo
    Yhteyshenkilö | Myyntivihje
    Kauppias | Ajoneuvo
    Myyntimahdollisuus | Myyntivihje
    Kumppani | Myyntivihje Myyntimahdollisuus
Oletetaan esimerkiksi, että sinulla on asiakas, jolla on alitason huomautustietueita, alitason räätälöidyn objektin 04 tietue ja alitason myyntimahdollisuustietue. Alitason myyntimahdollisuustietueella on alitason huomautustietueita, alitason räätälöidyn objektin 05 tietue ja alitason myyntivihjetietue. Jos poistat asiakastietueen, tapahtuu seuraavaa: Asiakastietueelle tehdään suora poisto. Asiakkaan alitason huomautustietueille tehdään poisto vyöryttäen. Asiakkaan alitason räätälöidyn objektin 04 tietue jätetään paikalleen, koska räätälöidyn objektin 04 tietuetyyppi on ylimmän tason tietuetyyppi, jota ei ole listattu syväpoistoon sisällytettävien tietuetyyppien taulukkoon. Asiakkaan alitason myyntimahdollisuustietueelle tehdään syväpoisto. Kun asiakkaan alitason myyntimahdollisuudelle tehdään syväpoisto, myyntimahdollisuuden alitietueita käsitellään seuraavasti: Myyntimahdollisuuden alitason huomautustietueille tehdään poisto vyöryttäen. Myyntimahdollisuuden alitason räätälöidyn objektin 05 tietue jätetään paikalleen, koska räätälöidyn objektin 05 tietuetyyppi on ylimmän tason tietuetyyppi, jota ei ole listattu syväpoistoon sisällytettävien tietuetyyppien taulukkoon. Myyntimahdollisuuden alitason myyntivihjetietueelle tehdään syväpoisto. ### Tietoja tietueliitosten poistosta Kun poistat alitietueen, joka on linkitetty toiseen (pää)tietueeseen, sovelluksessa Oracle CRM On Demand ei poisteta tietoja, jotka liittävät tietueet toisiinsa. Liitostiedot säilytetään. Tämän ansiosta poistetun tiedoston mahdollisen palauttamisen yhteydessä voidaan palauttaa myös palautetun tietueen ja siihen aiemmin linkitettyjen tietueiden väliset liitokset. Koska poistetun alitietueen liitostiedot säilytetään päätietueessa, päätietuekyselyjä sisältävien Web-palvelukutsujen yhteydessä liitostiedot palautetaan. Jos siis haluat poistaa tietueen ja tiedot, jotka liittävät kyseisen tietueen toiseen tietueeseen, sinun kannattaa ensin poistaa tietueiden välinen liitos purkamalla tietueiden linkitys. Jos esimerkiksi asiakastietueesi on linkitetty mukautetun objektin 01 tietueeseen ja haluat poistaa asiakkaan sekä asiakkaan ja mukautetun objektin 01 tietueen välisen liitoksen, pura asiakastietueen ja mukautetun objektin 01 tietueen välinen linkitys, ennen kuin poistat asiakkaan. Jos myöhemmin palautat asiakastietueen, asiakastietueen ja mukautetun objektin 01 tietueen välistä suhdetta ei kuitenkaan palauteta. ### Lisätietoja tietueiden poistosta Seuraavassa taulukossa on lisätietoja tietueiden poistamisesta.
Jos poistat tämän, | sinun tulisi huomioida tämä
--- | ---
Asiakas | Et voi poistaa asiakasta, jos se on linkitetty myyntimahdollisuuteen, jonka myyntivaihe on suljettu-voitettu.
Aktiviteetti | Käyttäjät, joiden käyttäjäroolilla on kaikkien aktiviteettien poisto-oikeus, voivat poistaa aktiviteetteja, joita he eivät omista tai jotka on merkitty yksityisiksi. Yleensä kaikkien toimien poisto-oikeus on määritetty vain yrityksen järjestelmänvalvojille.
Osoite | Jos poistettu osoite palautetaan, laskutus- ja toimitusasetukset on päivitettävä, koska Oracle CRM On Demand ei palauta osoiteasetuksia niiden alkuperäisin arvoihin osoitetietueen palauttaessaan. Virheellisten tietojen luonnin välttämiseksi nämä arvot on asetettava uudelleen. Lisätietoja jaettujen osoitteiden poistamisesta on kohdassa Jaettujen osoitteiden poistaminen.
Osasto | Tietoja siitä, mitä tapahtuu, kun yksiköitä poistetaan, on kohdassa Tietoja yksiköiden yhdistämisestä ja poistamisesta.
Ryhmä | Kun poistat ryhmän, järjestelmä poistaa viittaukset ryhmään ryhmän tietueista. Tällöin tietue palaa Omistaja-kentässä olevan työntekijän omistukseen. Mikäli ryhmällä on suuri määrä tietueita, prosessiin saattaa mennä aikaa. Ryhmän jäsenet eivät voi luoda tietueita prosessin aikana.
Myyntimahdollisuus | Et voi poistaa myyntimahdollisuutta, jos Myyntivaihe-kentän arvona on Valmis, koska sen tietoja käytetään yrityshistorian raporteissa.
Tuote | Et voi poistaa tuotetta. Jotta tuote voidaan poistaa myyntimahdollisuuksiin linkitettävien tai asiakkaisiin omaisuutena linkitettävien tuotteiden luettelosta, yritysten pääkäyttäjät voivat poistaa Tilattavissa-valintaruudun valinnan Tuotteen muokkaus -sivulla.
Tuoteluokka | Käyttäjä, jolla on sisällönhallintaoikeudet, voi poistaa tuotteiden luokkia. Kun tietty luokka poistetaan, luokan tuotteen säilyvät, mutta niiden ja luokan välinen yhteys katoaa.
Rooli | Käyttäjä, jolla on roolien ja käyttöoikeuksien hallintaoikeudet, voi poistaa rooleja. Poistettuja rooleja ei säilytetä 30 päivän ajan, vaan ne hävitetään järjestelmästä heti eikä niitä voi palauttaa. Ennen roolin poistamista kaikille kyseisessä roolissa oleville käyttäjille on määriteltävä uusi rooli. Muuten sovellus ei hyväksy roolin poistamista.
Ratkaisu | Kun poistat ratkaisun, myös sen historiatietueet poistetaan. Jos ratkaisu on ollut liitettynä palvelupyyntöön muttet usko sen olevan enää hyödyllinen, älä poista sitä, vaan muuta sen tilaksi Vanhentunut. Nyt yrityksesi asiakaspalveluedustajat eivät enää käytä ratkaisua, mutta se jää talteen yrityshistoriaa varten. Siirtymällä ratkaisun Tiedot-sivulle ja katsomalla siihen liitettyjen tietueiden Palvelupyynnöt-osiota voit selvittää, onko ratkaisua käytetty.
Alue | Käyttäjä, jolla on alueiden hallintaoikeudet, voi poistaa alueita. Alueita voi poistaa riippumatta esimerkiksi siitä, liittyvätkö ne toisiin alueisiin, asiakkaisiin tai myyntimahdollisuuksiin. Yrityksen järjestelmänvalvoja näkee alueen Tiedot-sivulta, onko alueella alitietueita. Yrityksen pääkäyttäjä voi etsiä esimerkiksi asiakkaita tai myyntimahdollisuuksia hakuehtojen Alue-kentän avulla selvittääkseen, onko poistettavaan alueeseen liitetty tietueita.
HUOMAUTUS: Lisätietoa linkitetyistä tietueista on kohdassa Myyntivihjeiden muuntaminen asiakkaiksi, yhteyshenkilöiksi, kaupan rekisteröinneiksi tai myyntimahdollisuuksiksi. ### Poistetut kohteet Kun napsautat globaalia Poistetut kohdat -linkkiä, tulee näkyviin Poistetut kohdat -sivu, jolla on kaikki poistamasi nimikkeet. Mikäli sinulla on kaikkien tietueiden palautusoikeudet, sivulla näkyvät kaikki yrityksessäsi poistetut nimikkeet. Poistettujen nimekkeiden luettelossa näkyy päätietue mutta ei siihen linkitettyjä tietueita. Linkitetty tietue näkyy erillisenä tietueena ainoastaan, mikäli se on poistettu ennen päätietuetta. Jos esimerkiksi poistat asiakkaan, johon on linkitetty kolme huomautusta, huomautustietueet eivät näy poistettujen nimekkeiden luettelossa. Jos kuitenkin olit poistanut jonkin linkitetyistä huomautuksista ennen asiakkaan poistamista, kyseinen huomautus näkyy poistettujen nimikkeiden luettelossa erillisenä tietueena. Kun palautat tietueen, palautetaan myös kaikki ne tietueet, jotka olivat linkitettyinä kyseiseen tietueeseen silloin, kun se poistettiin. Tietueiden keskinäiset suhteet säilyvät ennallaan. Palauta aina päätietue ensin. Jos yrität palauttaa alitietuetta ensin, näkyviin tulee virhesanoma. Poistetut kohdat -sivulla on luettelo, jonka avulla löydät poistettuja tietueita. Kun valitset luettelosta tietuetyypin, näkeviin tulevat kaikki kyseistä tyyppiä olevat poistetut tietueet, myös huomautukset ja liitteet. Linkitettyjä tietueita koskeva sääntö on kuitenkin voimassa. Yhdessä päätietueen kanssa poistetut huomautukset ja liitteet eivät näy luettelossa. Jos esimerkiksi valitset luettelosta asiakastietueet, saat näkyviin poistetut asiakastietueet sekä ne asiakashuomautukset ja -liitteet, joita ei ole poistettu yhdessä päätietueen kanssa. HUOMAUTUS: Tietomäärä, jonka yritys voi varastoida, on rajoitettu. Poistetuissa kohdissa olevat tietueet eivät vie tilaa yrityksen käytössä olevasta levytilasta. ### Tietoja poistettujen kohteiden rivitunnuksista Kun poistat tietueen, poistetulle kohteelle annetaan rivitunnus, joka on muu kuin alkuperäisen tietueen rivitunnus. Kun palautat tietueen, tietueen alkuperäinen rivitunnus palautetaan. Jos valitset kaikkien kenttien viennin poistettujen kohteiden luettelon viennin yhteydessä, kunkin poistetun kohteen vietyihin tietoihin sisältyvät poistetulle kohteelle määritetty rivitunnus ja tietueen alkuperäinen rivitunnus. Lisätietoja tietueluetteloiden viennistä on kohdassa Tietueiden vienti luettelona. #### Liittyvä aihe Seuraavassa aiheessa on ohjeita tietueiden poistosta ja palautuksesta: Tietueiden poisto ja palautus

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.