| Tulosta Avaa käytönaikaisen ohjeen PDF-versio

#### Tulosten näyttö trellis-näkymissä Trellis-näkymän avulla voit näyttää moniulotteiset tiedot solujoukkoina ruudukossa niin, että jokaisessa solussa on tietojen alijoukko kaavioina tai numeroina. Käytettävissä ovat seuraavat trellis-näkymien tyypit: Yksinkertainen trellis-näkymä. Yksinkertaiset trellis-näkymät soveltuvat tietojoukon samankaltaisuuksien vertailuun. Yksinkertaisessa trellis-näkymässä näytetään yksi sisäinen kaaviotyyppi, esimerkiksi ruudukko, jossa on useita pylväskaavioita. Sisäisissä kaavioissa käytetään aina yhteistä akselia, joten kaavioilla on sama asteikko. Laaja trellis-näkymä. Laajat trellis-näkymät soveltuvat tietojoukon trendien seurantaan ja mallien tarkasteluun. Laajassa trellis-näkymässä näytetään ruudukko, jossa on pieniä viivakaavioita. Mittarit voidaan näyttää numeroina tai esittää erityyppisinä viivakaavioina. Laajassa trellis-näkymässä jokainen mittarisarake toimii riippumattomasti muun muassa siirtymistä ja akselin skaalausta varten. Yksinkertaisissa trellis-näkymissä voit käyttää seuraavia kaaviotyyppejä: Pylväs (Pystysuuntainen-alityyppi) Pylväs (Vaakasuuntainen-alityyppi) Viiva Alue Viiva-pylväs Ympyrä Piste Kupla Laajoissa trellis-näkymissä voit käyttää seuraavia visualisointityyppejä: Numerot Seuraavien alityyppien mikrokaavioita: Viivapylväs Viiva Viiva-alue Trellis-näkymän muokkaus Jos näkymä ei ole vielä yhdistelmäasettelussa, lisää näkymä siihen. Näkymien lisäysohjeet ovat kohdassa Näkymien lisäys ja muokkaus. Valitse analyysieditorin Tulokset-välilehdellä trellis-näkymän Muokkaa näkymää -kuvake. Trellis-näkymän editori avautuu. Asettelu-ruudussa voit vetää ja pudottaa kenttiä haluamiisi pudotuskohteisiin. Valitse työkaluriviltä Trellis-näkymän ominaisuudet -kuvake. Tee valinnat Trellis-näkymän ominaisuudet -valintaikkunassa. Voit määrittää seuraavat tiedot: ruudukon taustaan liittyvät ominaisuudet, kuten selitteen sijainti (vain yksinkertaisissa trellis-näkymissä) trellis-näkymään sisältyvien visualisointien kaaviokokoon liittyvät ominaisuudet ominaisuudet, joilla määritetään tietojen selaustapa (vieritys tai sivun hallintatoiminnot) trellis-näkymän päätietotapahtumien kuunteluun liittyvät asetukset ominaisuudet, joilla määritetään trellis-näkymän ruudukon ja sen visualisointien ulkoasu, kuten erilaiset tyylivalinnat ja selitteiden näyttötapa ominaisuudet, joilla määritetään trellis-näkymän kunkin visualisoinnin asteikkotyyppi ja asteikkomerkkien ulkoasu (vain yksinkertaisissa trellis-näkymissä) ominaisuudet, joilla määritetään otsikoiden ja nimien näyttötapa (vain yksinkertaisissa trellis-näkymissä). Kun olet tehnyt muutokset, valitse OK. Sulje trellis-näkymän editori valitsemalla Valmis. Tallenna analyysi.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.