| Tulosta Avaa käytönaikaisen ohjeen PDF-versio

### Tietoja myyntimahdollisuuksista ja ennusteista Myyntimahdollisuus on tapahtuma, josta saattaa tulla tuloja. Se voidaan liittää myyntiennusteeseen, kun se saavuttaa tietyn vaiheen myyntiprosessissa. Myyntimahdollisuus- tai tuotetulotietueen voi ottaa mukaan ennusteeseen, jos tietueen sulkemispäivä osuu ennustekaudelle ja tietueen omistaja osallistuu ennusteeseen. Ennustekaudet ja osallistujat määritetään ennusteen määrityksissä. Lisätietoja ennusteista on kohdassa Ennusteet. HUOMAUTUS: Yrityksessä voidaan määrittää erilaisia myyntiprosesseja eri rooleja ja myyntimahdollisuustyyppejä varten. Myyntimahdollisuuden tyyppiin perustuva myyntiprosessi ohittaa käyttäjärooliin perustuvan oletusmyyntiprosessin. Kun luot myyntimahdollisuuden, käyttäjäroolisi oletusmyyntiprosessi liitetään myyntimahdollisuuteen. Jos valitset myyntiprosessiin liitetyn myyntimahdollisuuden tyypin, myyntimahdollisuuden myyntiprosessi määräytyy valitsemasi myyntimahdollisuuden tyypin mukaan. ### Vihjeitä myyntimahdollisuustietueiden hallintaan Kun myyntimahdollisuuden tietoja päivitetään kaupoista neuvoteltaessa, tiiminsisäinen viestintä on selkeää ja ennusteet ja raportit pitävät paikkaansa. Tiettyjen myyntimahdollisuuden tietojen päivittäminen on erityisen tärkeää. Tulo-, Sulkeutumispäivä- ja Myynnin vaihe -kentät ovat erittäin tärkeitä seurattaessa potentiaalihistoriaa. Niitä käytetään myös trendianalyyseissä ja ennusteissa. Jos yritys tekee ennusteita myyntimahdollisuuksien perusteella, lisää myyntimahdollisuus ennustettuun tuottoon myyntiprosessin oikeassa vaiheessa valitsemalla myyntimahdollisuustietueen Ennuste-valintaruutu. Jos yritys tekee ennusteita tuotteiden perusteella, valitse liitetyn tuotteen Ennuste-valintaruutu. #### Myynnin vaiheet Jokaisessa myyntiprosessissa on eri vaiheita. Jokaiseen myynnin vaiheeseen kuuluu tiettyjä aktiviteetteja ja toimituksia tai tehtäviä, jotka on tehtävä ennen kuin myyntimahdollisuus siirtyy seuraavaan myynnin vaiheeseen. Kun työskentelet myyntimahdollisuuden parissa, voit arvioida sitä yrityksen myyntijakson vaiheille määritettyjen kriteereiden pohjalta. Kun kriteerit täyttyvät, päivitä myyntimahdollisuustietueessa oleva Myynnin vaihe -kenttä. Myyntimahdollisuustietueen todennäköisyysprosenttikentän oletusarvona on myyntimahdollisuuden valittuun myynnin vaiheeseen liitetty arvo. Voit muuttaa arvoa vastaamaan paremmin juuri kyseistä myyntimahdollisuutta, kun se on tietyssä myynnin vaiheessa. Kun myynnin vaihe muuttuu, todennäköisyysprosenttikentän arvoksi tulee automaattisesti uuden myynnin vaiheen oletustodennäköisyysarvo, paitsi jos myynnin vaihetta muutetaan joukkopäivityksen avulla. Jos muutat yhden tai useamman tietueen Myynnin vaihe -kentän arvoa joukkopäivityksen avulla, tietueiden todennäköisyysprosenttikentän arvoa ei päivitetä uuden myynnin vaiheen oletustodennäköisyysprosentiksi. Oletetut tulot -kentässä näkyy valuutta-arvo, joka on laskettu kertomalla tulokentän arvo todennäköisyysprosenttikentän arvolla. Lukua käytetään ennusteissa. Päivitä Seuraava vaihe -kenttä myyntijakson seuraavan vaiheen kriteerien perusteella. #### Tietoja myynnin vaiheista hauissa ja luettelon suodattimissa Hakuehdoissa ja luettelon suodattimissa valitsemasi myynnin vaiheet määräytyvät seuraavasti: Myyntimahdollisuus-tietuetyypin kohdennettu haku toimintopalkissa: jos Myynnin vaihe - kenttä on käytettävissä hakukenttänä, voit valita vain käyttäjäroolillesi määritettyyn myyntiprosessiin liittyvät myynnin vaiheet tai oletusmyyntiprosessin myynnin vaiheet, jos käyttäjäroolillesi ei ole määritetty myyntiprosessia. Myyntimahdollisuuden tyyppi ei rajoita käytettävissä olevia myynnin vaiheita, vaikka Myyntimahdollisuuden tyyppi -kenttä on käytettävissä hakukenttänä toimintopalkissa ja valitset myyntimahdollisuuden tyypin haulle. Myyntimahdollisuus-tietuetyypin tarkennetussa haussa voit valita minkä tahansa sovelluksessa Oracle CRM On Demand olevan myynnin vaiheen suodattimen arvoksi Myynnin vaihe -kentälle. Käytettävissä olevat suodattimen arvot eivät rajoitu tietyn myyntiprosessin myynnin vaiheisiin, vaikka käyttäjäroolillesi on määritetty oletusmyyntiprosessi tai valitset myyntimahdollisuuden tyypin suodattimeksi haulle. Kun määrität luettelon suodattimen Myyntimahdollisuus-tietuetyypille, voit valita minkä tahansa sovelluksessa Oracle CRM On Demand olevan myynnin vaiheen suodattimen arvoksi Myynnin vaihe -kentälle. Käytettävissä olevat suodattimen arvot eivät rajoitu tietyn myyntiprosessin myynnin vaiheisiin, vaikka käyttäjäroolillesi on määritetty oletusmyyntiprosessi tai valitset myyntimahdollisuuden tyypin suodattimeksi luettelolle. ### Ennusteet Kun sovellus Oracle CRM On Demand luo ennusteita, ennusteeseen mukaan otettavat tietueet, kentät ja tiedot määräytyvät ennusteen laatimistavan mukaan. Jos edellytykset täyttyvät, sovellus ottaa tietueet mukaan ennusteisiin. Sulkeutumispäivä. Sovellus Oracle CRM On Demand tarkistaa, että myyntimahdollisuus- tai tuotetulotietueen sulkeutumispäivä osuu ennustekaudelle: Jos yrityksen ennusteet tehdään myyntimahdollisuuden tulon perusteella, myyntimahdollisuustietueessa (yksinään tai tuotteisiin liitettynä) on oltava sulkeutumispäivä, joka on ennustekaudella. Jos yrityksen ennusteet tehdään tuotetulon perusteella, tuotetulotietueen sulkeutumispäivän on oltava ennustekaudella. Oletetut tulot. Sovellus Oracle CRM On Demand laskee oletettujen tulojen ennustetiedot seuraavasti: Sovellus laskee myyntimahdollisuus- tai tuotetulotietueiden Oletetut tulot -kenttien summan. Summa näkyy ennustetietueen Oletetut tulot -kentässä. HUOMAUTUS: Tuotteen todennäköisyyden keskiarvon määritys käytössä -asetus täytyy valita yrityksen profiilissa, jotta myyntimahdollisuuden tuloennuste heijastaa oikein myyntimahdollisuuden tuotteisiin perustuvaa tuloennustetta. Keskiarvon määritystoiminnon käyttöönotolla varmistetaan, että jokaisen tuotetulotietueen todennäköisyysprosentti (tallennettu Todennäköisyys (%) -kenttään) sisältyy laskentaan. Ellei Myyntimahdollisuuden kokonaissummien automaattinen päivitys käytössä -asetusta valita yritysprofiilissa, sinun täytyy päivittää myyntimahdollisuuden tuloennuste napsauttamalla Päivitä myyntimahdollisuuden kokonaissummat -painiketta. Lisätietoja myyntimahdollisuuden kokonaissummista on kohdassa Tuotteiden linkittäminen myyntimahdollisuuksiin. Potentiaali. Sovellus Oracle CRM On Demand laskee potentiaalin ennustetiedot seuraavasti: ennustekauden kaikkien mahdollisten sopimusten myyntimahdollisuus- tai tuotetulotietueiden tulokenttien arvot lasketaan yhteen kenttien tilasta riippumatta. Summa näkyy ennustetietueen Potentiaali-kentässä. HUOMAUTUS: jos tuotetulo on toistuva, mukaan otetaan vain ennustekauden tulot eikä kaikkia tuotetuloja. Ennuste. Sovellus Oracle CRM On Demand hakee tulokentän tiedot tietueista, joiden Ennuste-valintaruudut on valittu. Summa näkyy ennustetietueen Ennuste-kentässä. Jos yritys tekee ennusteet myyntimahdollisuuksien perusteella, mukaan otetaan myyntimahdollisuustietueet, joiden Ennuste-valintaruutu on valittu. Jos yritys tekee ennusteet tuotteiden perusteella, mukaan otetaan tuotetulotietueet, joiden Ennuste-valintaruutu on valittu. HUOMAUTUS: Ennuste-ilmaisin osoittaa, että myyntimahdollisuuden sulkeutumismahdollisuus on suuri. Jos ilmaisin on valittuna, vastaava tulo lisätään yhteenlaskettuun ennustettuun tuloon. Ennuste-ilmaisin ei määritä, onko myyntimahdollisuus- tai tuotetulotietue mukana kokonaisennustetietueessa. Toteutunut tuotto. Sovellus Oracle CRM On Demand hakee tulokenttien tiedot tietueista, joiden myynnin vaihe on Suljettu - voitettu. Tuotto näkyy ennustetietueen Toteutunut tuotto -kentässä. Jos yritys tekee ennusteet myyntimahdollisuuksien perusteella, mukaan otetaan myyntimahdollisuustietueet, joiden sulkemispäivämäärä osuu ennustekaudelle. Jos yritys tekee ennusteet tuotteiden perusteella, mukaan otetaan tuotetulotietueet, joiden aloitus- ja sulkemispäivämäärät osuvat ennustekaudelle. HUOMAUTUS: Jos tuotetulo on toistuva, mukaan otetaan vain ennustekauden tulot eikä kaikkia tuotetuloja.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.