| Tulosta Avaa käytönaikaisen ohjeen PDF-versio

## Ennusteet Ennuste-sivuilla voit tarkistaa, oikaista ja lähettää ennusteita. Ennuste tallennetaan odotettujen tulojen tilannevedoksena ajan kuluessa. Oracle CRM On Demand laskee kunkin vuosineljänneksen ennusteet ja erittelee niiden tiedot tilivuoden kuukauden mukaan. Oracle CRM On Demand -sovelluksen ennusteet automatisoivat prosessin, joka on muussa tapauksessa usein manuaalinen ja joskus epätarkka. Ennusteiden avulla yritykset voivat kehittää myyntistrategioitaan. Ennusteita käytetään myös määritettäessä tulevia liiketoimintatarpeita, sillä ennusteista johtajat saavat tarkkoja ja ajan tasalla olevia tietoja odotetusta myynnistä ja myyntitavoitteiden saavuttamisesta vuosineljänneksittäin. Yksittäisten myyntiedustajien ei tarvitse koota tilastotietoja. Sen sijaan he päättävät, milloin tietue sisällytetään ennusteeseen. Muilta osin käsittely toimii automaattisesti. Yrityksesi voi käyttää ennusteidensa pohjana jotakin seuraavista: myyntimahdollisuuden tulot Myyntimahdollisuuksiin liittyvät tuotteen tulot ja määrät asiakkaan tulot yhteyshenkilön tulot. Ennusteen otteisiin tallennetaan ennustetut myyntimahdollisuuden, tuotteen tai tulon tiedot sekä oikaistut ennusteen kokonaissummat. Näin työntekijät ja esimiehet voivat tarkistaa ja arvioida ennustetrendejä. Lisäksi tallennettuja ennusteita tarkastelemalla voi tutkia niiden myyntimahdollisuuksien historiaa, joita tiimi parhaillaan työstää. Yrityksesi voi määrittää, että ennusteet laaditaan viikoittain tai kuukausittain. Määritetyn päivän alussa (eli sen jälkeen, kun kello on 0.01 isännöivän tilan aikavyöhykkeellä) Oracle CRM On Demand luo automaattisesti ennusteen ja näyttää ilmoituksen omalla kotisivulla. Kun olet saanut tämän ilmoituksen, voit verrata ennusteen avulla juuri laskettua potentiaalia sekä ennustettua ja päätettyä tuottoa kiintiötietoihin. Nykyinen ennuste arkistoidaan automaattisesti tunti ennen seuraavaa ajoitettua ennusteen luontia, jotta kukaan ei muokkaa sitä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.