| Tulosta Avaa käytönaikaisen ohjeen PDF-versio

#### Tietoja tietueiden muokattujen kenttien tiedoista Oracle CRM On Demand tallentaa tietueen uusimpien muutosten tiedot seuraaviin järjestelmäkenttiin: Muokattu, ulkoinen Muutettu: Pvm Muokkaaja Muokattu: Ulkoinen pvm Tietyissä tapauksissa Oracle CRM On Demand kirjoittaa tiedot vähintään yhteen näistä kentistä tietueen niiden muutosten mukaan, jotka eivät aiheutuneet eksplisiittisestä käyttäjän toimesta. Tästä syystä ei ole suositeltavaa käyttää näiden kenttien tietoja käyttäjän tietueisiin tekemien muutosten seurannassa. Käyttäjän tietueiden tiettyihin kenttiin tekemien muutosten seurannassa kannattaa sen sijaan käyttää kirjausketjutoimintoa. Lisätietoja tietuetyyppien kirjausketjun mukautuksesta on kohdassa Kirjausketjun mukautus. Lisätietoja kentän asetusten, roolien ja käyttöoikeusprofiilien muutosten tarkastelusta on kohdassa Hallinnan määritysten kirjausketjumuutosten tarkastelu. Seuraavassa on esimerkki tietueeseen tehdystä Muokkaaja-kentän järjestelmämuutoksesta. Käyttäjä poistaa asiakkaan, joka on linkitetty yhteyshenkilötietueeseen yhteyshenkilön pääasiakkaana. Kun poistettu asiakastietue poistuu tietokannasta, tietokannasta poistuu myös poistetun asiakkaan ja yhteyshenkilön välinen linkki. Kun linkki on poistettu tietokannasta ja joku avaa yhteyshenkilötietueen, Oracle CRM On Demand valitsee yhteyshenkilön pääasiakkaaksi jonkin toisen linkitetyn asiakkaan ja kirjoittaa asiakkaan tunnuksen pääasiakaskenttään Jos yhteyshenkilöön ei ole linkitetty asiakkaita, Oracle CRM On Demand tekee siitä merkinnän tietueeseen. Sen jälkeen Oracle CRM On Demand päivittää Muokkaaja-kenttään yhteyshenkilötietueen avanneen käyttäjän nimen. Jos tietueet ovat ryhmän omistamia, tietueen järjestelmäkentissä olevat tiedot voivat lisäksi päivittyä automaattisesti, kun käyttäjä poistetaan ryhmästä. Jos ryhmästä poistetun käyttäjän nimi näkyy ryhmän omistaman jaetun tietueen Omistaja-kentässä, sovellus vaihtaa kyseisen tietueen Omistaja-kenttään toisen ryhmän jäsenen nimen, kun edellinen omistaja poistetaan ryhmästä. Kun tällainen muutos tehdään myyntimahdollisuustietueen tai salkkutietueen omistukseen, tietueen viimeisimmän muutoksen tiedot sisältävät kentät päivittyvät ja tiedot osoittavat, että Oraclen järjestelmänvalvojakäyttäjä päivitti tietueen. Muiden ryhmiä tukevien tietuetyyppien tapauksessa järjestelmäkentät eivät kuitenkaan päivity. Ryhmiä tukevissa tietuetyypeissä jaetun tietueen Omistaja-kentän muutos ei näy kirjausketjussa, kun kentän arvo muuttuu käyttäjän ryhmästä poiston vuoksi. Muutos ei näy silloinkaan, kun tietuetyypissä on määritetty, että tietuetyypin Omistaja-kentän arvoa seurataan. Tietueen Muokkaaja-kentässä voi näkyä myös sellaisen käyttäjän nimi, jolla ei ole omia käyttöoikeuksia tietueen päivitykseen. Jos esimerkiksi käyttäjän tila vaihtuu aktiivisesta passiiviseksi tai päinvastoin, Yrityksen profiili -sivun Aktiiviset käyttäjät- ja Passiiviset käyttäjät -kenttien arvot päivitetään. Näihin kenttiin tehtyjen muutosten seurauksena Yrityksen profiili -sivun Muokkaaja-kenttä päivitetään niin, että siinä näkyy käyttäjätietueen päivittäneen henkilön nimi, vaikka muutoksen tehneellä henkilöllä ei olisikaan yrityksen profiilin päivittämiseen tarvittavia käyttöoikeuksia.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.