| Tulosta Avaa käytönaikaisen ohjeen PDF-versio

### Tietueiden luonti Tietueita voi luoda sovelluksen eri osissa. Valittava osa vaihtelee sen mukaan, haluatko tehdä jonkin seuraavista: Luoda tietueen ponnahdusikkunassa, joka on erillään parhaillaan käsiteltävistä tietueista. Tällä tavalla et kadota paikkaasi sovelluksen pääosassa. Luoda tietueen napsauttamalla Uusi-painiketta Kotisivu-, Luettelo- tai Tiedot-sivulla. Kukin näistä sivuista avaa saman lomakkeen kuin muut tietueiden luontitavat, mutta kohdistus siirtyy nykyiseltä sivulta Muokkaa-sivulle. Palaa takaisin alkuperäiselle sivulle napsauttamalla Edellinen-linkkiä. Luoda tietueen, jonka tyyppi on erilainen kuin parhaillaan käsiteltävään tietueeseen automaattisesti linkitetty tyyppi. Voit luoda uusia tietueita myös seuraavasti: Tuomalla tietueita: Voit käyttää tuonnin aputoimintoa ja tuoda tietueita ulkoisista CSV-tiedostoista, jos käyttäjärooliisi on määritetty Oma tuonti -oikeus. Voit käyttää Oracle Data Loader On Demand -ohjelman asiakasapuohjelmaa. Web-palvelujen avulla voit synkronoida tietueita eri sovellusten kesken. Käyttäjäroolisi käyttöoikeudet määrittävät, mitä tietuetyyppejä voit tuoda. Lisätietoja tietueiden tuonnista ulkoisista CSV-tiedostoista ja muista ulkoisista lähteistä on kohdassa Tuonti- ja vientityökalut. Muuntamalla myyntivihjetietueet. Myyntivihjeen muuntosivulla valittujen asetusten mukaisesti voit luoda yhden tai useita seuraavista tietueista muuntamalla myyntivihjetietueen: asiakastietue yhteyshenkilötietue myyntimahdollisuustietue. Lisätietoja myyntivihjeiden muuntamisesta on kohdassa Myyntivihjeiden muuntaminen asiakkaiksi, yhteyshenkilöiksi, kaupan rekisteröinneiksi tai myyntimahdollisuuksiksi. Muuntamalla kaupan rekisteröintitietueet. Kaupan rekisteröinnin muuntosivulla valittujen asetusten mukaisesti voit luoda yhden tai useita seuraavista tietueista muuntamalla kaupan rekisteröintitietueen: asiakastietue yhteyshenkilötietue myyntimahdollisuustietue. Lisätietoja kaupan rekisteröintien muuntamisesta on kohdassa Kaupan rekisteröintien muuntaminen asiakkaiksi, yhteyshenkilöiksi tai myyntimahdollisuuksiksi. VIHJE: Estä tietueiden kahdentuminen etsimällä tietuetta ennen uuden luomista. Katso lisätietoja kohdasta Tietueiden etsiminen. HUOMAUTUS: Kentän nimen vieressä oleva tähti (*) osoittaa, että kenttä on pakollinen. Myös jos rooliisi liitetään mukautettu asettelu tietuetyypin uuden tietueen sivua varten, sivulla, joka avautuu, kun luot uuden tietueen, saattaa olla vähemmän kenttiä kuin tietuetyypin täydessä sivuasettelussa on käytettävissä. Jos haluat syöttää tietoja lisäkenttiä varten, voit avata täyden sivun napsauttamalla uuden tietueen sivun Lisäasetukset-linkkiä. Lisäasetukset-linkki on käytettävissä uuden tietueen sivulla vain, jos rooliisi on liitetty mukautettu asettelu tietuetyypin uuden tietueen sivua varten. Tietoja uusien tietueiden sivujen kentän asettelusta on kohdassa Tietoja uusien tietueiden sivujen asetteluista. Tietueen luominen Luo-osaa käyttämällä Laajenna toimintopalkin Luo-osiota tarvittaessa. Napsauta luotavaa tietuetyyppiä. Kirjoita Uusi tietue -lomakkeeseen tietueen tiedot. Tallenna tietue napsauttamalla Tallenna tai Tallenna ja jatka. Jos napsautat Tallenna, Oracle CRM On Demand tallentaa uuden tietueen ja sulkee Uusi tietue -lomakkeen. Jos napsautat Tallenna ja jatka, Oracle CRM On Demand tallentaa uuden tietueen ja siirtää sinut uuden tietueen Tiedot-sivulle, jotta voit liittää lisäsisältöä tietueeseen, esimerkiksi huomautuksia ja liitteitä. Tietueen luominen Kotisivu-, Luettelo- tai Tiedot-sivulla Napsauta näiden sivujen otsikkorivin Uusi-painiketta. Kirjoita Muokkaa-sivulle tietueen tiedot. Tallenna tietue. Valittuun tietueeseen linkitetyn tietueen luominen Valitse tietue. Ohjeita tietueiden valintaan on kohdassa Tietueiden etsiminen. Siirry tietueen tietosivulla oikeaan osaan. Napsauta osan otsikkopalkissa Uusi- tai Lisää-painiketta. Kirjoita Muokkaa-sivulle tietueen tiedot. Tallenna tietue. ### Tietojen kirjoittaminen tietueisiin Kun luot tietueita, voit kirjoittaa tietoja suoraan joihinkin kenttiin tai valita arvoja avattavista luetteloista. Joissakin kentissä voit lisäksi napsauttaa kentän viereistä kuvaketta, joka avaa ikkunan, jossa voit valita tai kirjoittaa arvoja. Kuvakkeet ovat: Puhelinkuvake. Kirjoita puhelinnumerotiedot. Kalenterikuvake. Valitse päivämäärä. Valuuttakuvake. Hae ja valitse valuutta. Hakukuvake (suurennuslasi). Hae ja valitse tietueet, jotka liitetään luotavaan tietueeseen. Hakukuvaketta käytetään myös valitsemaan arvoja monivalintaluettelokentistä. #### Tietoja valintaluettelon kentistä ja valintaluettelon arvoryhmistä Valintaluettelon kentästä voidaan valita ennalta määritetyssä arvojen luettelossa oleva arvo. Jos yrityksessä käytetään valintaluettelon arvoryhmiä, yrityksessä voidaan tietyissä tilanteissa rajoittaa valintaluettelon kentässä käytettävissä olevat arvot kentälle määritettyyn arvojen alijoukkoon. Lisätietoja valintaluettelon kentistä ja valintaluettelon arvoryhmistä on kohdassa Tietoja valintaluettelon kentistä, valintaluettelon arvoryhmistä ja yksiköistä. #### Tietoja monivalintaluetteloista Monivalintaluettelo on luettelo, josta voi valita useita arvoja. Monivalintaluettelon hakukuvakkeen napsauttaminen avaa ponnahdusikkunan, josta voit valita tarvittavat arvot siirtämällä ne Saatavilla-luettelosta Valittu-luetteloon. Voit siirtää arvon luettelosta toiseen kaksoisnapsauttamalla arvoa tai valitsemalla arvon ja siirtämällä sen vasemmalla ja oikealla nuolella. Voit myös lajitella Valittu-luettelon arvot. Seuraavat tietuetyypit tukevat monivalintaluetteloita: Asiakas Aktiviteetti Yhteyshenkilö Mukautettava objekti 01 Mukautettava objekti 02 Myyntivihje Myyntimahdollisuus Kumppani Palvelupyyntö #### Tietoja puhelinnumerokentistä Puhelinnumerokenttien vieressä on puhelinkuvake. Kuvaketta napsauttamalla voi avata puhelimen editorin, jossa voi tehdä seuraavaa: Valitse puhelinnumeron maa. Anna suuntanumero. Anna puhelinnumero. Anna alanumero, jos sellainen on. Kun tallennat puhelinnumeron, Oracle CRM On Demand liittää syötettyyn puhelinnumeroon seuraavaa: Plusmerkki (+), joka vastaa ulkomaille soitettaessa käytettävää ulkomaantunnusta. Jos käyttäjätietueen maa-asetus on englanti - Yhdysvallat, plusmerkki vastaa ulkomaantunnusta 011. Jos maa-asetus on suomi - Suomi, plusmerkki vastaa ulkomaantunnusta 00. Valitun maan maatunnus. Jos valitset maaksi esimerkiksi Espanjan, Oracle CRM On Demand liittää syötettyyn puhelinnumeroon plusmerkin lisäksi maatunnuksen 34. VIHJE: Jos haluat saada selville jonkin maan maatunnuksen, napsauta puhelinkuvaketta, valitse maa ja tallenna tiedot. Maatunnus tulee näkyviin Puhelin-kenttään. Puhelimen editorin maaluettelo sisältää joitakin itsenäisten valtioiden alusmaita, ulkomaisia alueita ja alueita. Esimerkiksi Mansaari on Ison-Britannian alusmaa ja Ahvenanmaa on Suomen alue. Alusmaalla, ulkomaisella alueella ja alueella voi olla sama maatunnus kuin itsenäisellä valtiolla, johon se kuuluu. Jos siis muokkaat puhelinnumeroa, jolla on tämä maatunnus, puhelimen editorin Maa-kentässä on itsenäisen valtion nimi, vaikka kyseisen valtion alusmaa, ulkomainen alue tai alue oli valittu, kun numero alun perin syötettiin. Voit esimerkiksi valita Ahvenanmaan puhelimen editorin Maa-kenttään, kun syötät puhelinnumeron ensimmäisen kerran. Oracle CRM On Demand liittää tähän puhelinnumeroon automaattisesti etuliitteen 358 ja plus-merkin. Jos myöhemmin haluat muokata puhelinnumeroa ja napsautat puhelimen kuvaketta, puhelimen editorin Maa-kenttään tulostuu Suomi. #### Tietoja ehdollisesti vaadituista kentistä Järjestelmänvalvoja voi määrittää, että kenttä on ehdollisesti pakollinen, eli kenttä ei ole pakollinen oletusarvon mukaan, mutta siitä tulee pakollinen, jos tietueen muiden kenttien tiedot täyttävät tietyt ehdot. Kun tämä tapahtuu, pakollisen kentän viereen tulostuu punainen tähti (*). Ja jos kenttään liittyy tekstiotsikko, se näkyy punaisena tekstinä. Jos kenttä on tyhjä, se on päivitettävä ennen tietueen tallennusta. Tietoja ehdollisesti pakollisten kenttien muokkauksen rajoituksista on kohdassa Tietoja ehdollisesti pakollisista kentistä. #### Tietoja tekstien automaattisesta muuntamisesta linkeiksi Jos Teksti (lyhyt)- tai Teksti (pitkä) -tyyppiseen kenttään syöttämäsi tekstimerkkijonon alussa on http:// tai https://, teksti saatetaan muuntaa automaattisesti linkiksi kentän arvon tallentamisen yhteydessä. Yritysprofiilin Muunna URL-osoitteen tekstin arvot linkeiksi -valintaruudun valinta määrää tällaisen tekstin käyttäytymisen näissä kentissä seuraavasti: Jos yrityksen profiilin valintaruutu on valittu, teksti muunnetaan automaattisesti linkiksi kentän arvon tallentamisen yhteydessä. Jos valintaruutua ei ole valittu, tekstiä ei muunneta linkiksi. #### Tietoja osoitekentistä Osoitekentät muuttuvat maakohtaisten tietojen mukaan. Jos esimerkiksi valitset asiakkaan laskutusosoitteen maaksi Japanin, muut osoitekentät muuttuvat japanilaisten osoitteiden kenttien mukaisiksi (Chome, Ku, Shi/Gun). Osoitteet tallennetaan yleensä erityisellä tietuetyypillä. Jotkin osoitteet kopioituvat, kun linkität tietueen toiseen. Jos esimerkiksi kirjoitat asiakkaan laskutus- ja toimitusosoitteen, laskutusosoite tulee näkyviin Yhteyshenkilön erittely -sivulla, kun linkität asiakkaan yhteyshenkilöön. Jos yrityksen järjestelmänvalvoja on lisännyt sovellukseesi Osoitteet-osan, voit seurata asiakkaiden ja yhteyshenkilöiden lisäosoitteita. Kun seuraat yhteyshenkilöiden osoitteita, ensisijainen osoite on aina se, joka on kirjoitettu Vaihtoehtoinen osoite -osaan. #### HTML-muotoilun tuki Yrityksen asetuksista riippuen HTML-muotoilu voi olla käytössä joissakin kentissä, kuten useiden tietuetyyppien Kuvaus-kentässä. Lisätietoja on kohdassa Tietoja HTML-editorista. #### Liittyvät aiheet Kohteeseen liittyvää tietoa on seuraavissa aiheissa: Tietoja yhdistetyistä kentistä Tietoja kuvina näytetyistä kentistä Tietoja valintaluettelon kentistä, valintaluettelon arvoryhmistä ja yksiköistä Tietoja salattavista kentistä Tietoja erikoismerkeistä sähköpostiosoitteissa Tietoja uusien tietueiden sivujen asetteluista

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.