| Tulosta Avaa käytönaikaisen ohjeen PDF-versio

## Jaettujen Analytics-ohjelman kansioiden käyttäjänäkyvyyden määritys Oletuksena on, että kaikki jaetut kansiot näkyvät kaikille käyttäjärooleille. Oletuksen voi kumota liittämällä määrättyjä rooleja yksittäisiin kansioihin manuaalisesti. Jos liität käyttäjäroolin kansioon manuaalisesti, Oracle CRM On Demand peruuttaa kansion näkymisen kaikilta muilta käyttäjärooleilta (paitsi järjestelmänvalvojalta). Jokainen rooli, jolle kansion halutaan näkyvän, on tällöin liitettävä siihen erikseen manuaalisesti. Ota huomioon, että jos poistat kaikki manuaalisesti linkitetyt roolit, oletusnäkyvyys ei palaudu. Kaikkien linkitettyjen roolien poisto aiheuttaa sen, että kukaan ei voi käyttää kansiota. Kaikki roolit on linkitettävä manuaalisesti kyseiseen kansioon, jotta sitä voidaan käyttää. HUOMAUTUS: Jos haluat määrittää näkyvyyden yrityksen siirrettyyn jaettuun kansioon, käyttäjäroolillasi on oltava yrityksen siirretyn jaetun kansion käyttöoikeudet. Jos liität roolin kansioon, jossa on alikansioita, rooli liitetään myös kaikkiin alikansioihin. Tämän voi muuttaa menemällä alikansioon ja tekemällä tarvittavat muutokset. Käyttäjärooliisi liitetty käyttöoikeustaso määrittää oikeutesi kussakin kansiossa. Käyttöoikeustason oikeudet ovat seuraavat: Luku. Voit avata ja näyttää objekteja kansiossa (oletus). Muuta/poista. Voit näyttää, muokata ja poistaa kansion objekteja. Voit luoda uusia kansioita ja nimetä nykyisen kansion alikansioita uudelleen. Nykyistä kansiota ei kuitenkaan voi nimetä uudelleen käyttämällä tätä käyttöoikeustasoa. Käyttöoikeustasosi määrittää myös Objektien hallinta-, Avaa objekti- ja Tallenna objekti -toiminnot oheisen taulukon mukaisesti.
Toiminto | Kuvaus
Objektien hallinta | Luku. Voit näyttää vain sisällöt. Et voi ottaa mitään toimia käyttöön. Muuta/poista. Voit luoda uusia kansioita sekä kopioida, poistaa, siirtää ja nimetä uudelleen objekteja.
Avaa objekti | Tämä toimi näyttää vain ne kansiot, jotka eivät ole tyhjiä ja joihin käyttäjäroolillasi on Luku- tai Muuttaminen/poistaminen-käyttöoikeustaso.
Tallenna objekti | Voit tallentaa objekteja vain niihin kansioihin, joihin käyttäjäroolillasi on Muuta/poista-käyttöoikeustaso.
Kaikki kansiot näkyvät aina järjestelmänvalvojalle. Siten järjestelmänvalvojan roolia ei voi manuaalisesti liittää kansioon eikä poistaa siitä. Kaikilla sellaisilla mukautetuilla rooleilla, jotka on muodostettu kopioimalla järjestelmänvalvojarooli, on myös oikeus nähdä aina kaikki kansiot, riippumatta siitä liitetäänkö rooli manuaalisesti johonkin kansioon tai poistetaan siitä. Seuraavat käyttöoikeudet vaikuttavat Jaettujen kansioiden näkyvyyden hallinta -sivulla näytettävään sisältöön: Koontinäyttöjen hallinta Roolien ja käyttöoikeuksien hallinta Mukautettavien raporttien hallinta Seuraavassa taulukossa kuvataan Koontinäytön näkyvyyden hallinta -sivun sisältö käyttöoikeuksiesi perusteella.
Roolien ja käyttöoikeuksien hallinta | Koontinäyttöjen hallinta | Mukautettavien raporttien hallinta | Koontinäytön näkyvyyden hallinta -sivun sisältö
Kyllä | Kyllä | Ei | Koontinäytön kansiot tulevat näkyviin
Kyllä | Ei | Kyllä | Kaikki kansiot lukuun ottamatta Koontinäytöt-kansiota näytetään
Kyllä | Kyllä | Kyllä | Koontinäytöt-kansio ja luettelon muut kansiot näytetään
Mukautettujen raporttien hallinnan analyysien käyttöoikeus antaa käyttäjäroolille oikeuden luoda ja tallentaa mukautettuja raportteja mihin tahansa raporttikansioon riippumatta siitä, onko yksittäisellä käyttäjällä kansioiden katseluoikeutta. Koontinäyttöjen hallinnan analyysien käyttöoikeus antaa käyttäjäroolille oikeuden luoda ja tallentaa mukautettuja koontinäyttöjä Koontinäytöt-kansioon riippumatta siitä, onko yksittäisellä käyttäjällä kansioiden katseluoikeutta. Jaettujen kansioiden näkyvyyden määritys Valitse Analyysit-välilehti. Valitse Hallinta-ruudussa Kansiot. Kansioluettelo-sivulla näytetään kaikki Jaetut mukautetut analyysit -pääkansion alikansiot. HUOMATUTUS: Kaikki käyttäjät näkevät Jaetut mukautetut analyysit -juurikansion. Valitse kansio seuraavasti: Jos kansio, jossa haluat määrittää näkyvyyden, on ylimmän tason kansio, napsauta kansion nimeä. Jos kansio, jossa haluat määrittää näkyvyyden, on alikansio, napsauta pääkansion Alikansiot-linkkiä, kunnes pääset haluamaasi kansioon. Napsauta sitten kansion nimeä. Kansion näkyvyyden määritys tietyille rooleille: Valitse Kansion tiedot -sivulla Lisää rooleja. Linkitä käyttäjäroolit valitsemalla kunkin Rooli-kentän vieressä Valitse. Valitse Tallenna. Kaikille valituille rooleille määritetään Luku-käyttöoikeustaso. Kansion tiedot -sivu avautuu ja sen Liittyvät roolit -välilehdellä näkyvät kaikki valitut roolit. Jos haluat muuttaa roolin Luku-käyttöoikeustason Muuta/poista-käyttöoikeustasoon, valitse roolin vieressä Muokkaa. Muokkaa roolin käyttöoikeutta -sivu avautuu. Valitse Käyttöoikeustaso-pudotusvalikossa joko Luku tai Muuta/Poista. Valitse Tallenna. Näkyvyyden poistaminen roolilta, jolle kansion näkyvyys on aikaisemmin määritetty: Avaa Kansion tiedot -sivulla tietuetason valikko (kolmiokuvake). Valitse Poista. Käyttöoikeustason muokkaaminen roolille, jolle kansion näkyvyys on aikaisemmin määritetty: Valitse Kansion tiedot -sivulla muutettavan roolin vieressä Muokkaa. Muokkaa käyttöoikeustasoa Muokkaa roolin käyttöoikeutta -sivulla. Valitse Tallenna. VIHJE: Kun määrität alikansiolle näkyvyyden, voit napsauttaa Pääkansio-kentässä olevaa kansion nimeä päästäksesi takaisin pääkansion Kansion tiedot -sivulle. ### Yksityisten raporttien jakaminen Oma yksityinen raporttikansio näkyy ainoastaan ohjelman Oracle CRM On Demand istunnon käyttäjälle. Omat analyysit -kansio sisältää raportteja, jotka käyttäjä on luonut ja tallentanut yksityisinä. Käyttäjät, joilla on mukautettujen raporttien hallintaoikeus, voivat jakaa yksityisiä raportteja muiden kanssa tallentamalla ne yrityksen jaettuun kansioon. Yksityisen raportin jakaminen Valitse sovelluksessa Oracle CRM On Demand Analyysit-välilehti. Etsi kotisivulla analyysi ja avaa se. Kun analyysi avautuu, valitse Muokkaa. Valitse oikeassa yläkulmassa Tallenna nimellä -kuvake. Valitse Tallenna nimellä -valintaikkunassa Jaetut kansiot -kansiosta kohdekansio (esimerkiksi yrityksen jaettu kansio) ja valitse OK. ### Valmiiden raporttien jakaminen ja piilottaminen Valmiit raportit jaetaan kaikille käyttäjille yrityksessä. Analyysiraportteihin pääsy- ja valmiiden analyysien katseluoikeuden avulla määritellään, näkyvätkö jaetut valmiit analyysit tietyille käyttäjärooleille. Jos käyttäjäroolilla on analyysiraporttien käyttöoikeus ja valmiiden analyysien katseluoikeus, kaikki jaetut valmiit analyysit näkyvät Analyysit-välilehdellä. Jos käyttäjäroolilla ei ole tätä oikeutta, kaikki valmiit analyysit piilotetaan. Piilottaaksesi määrätyt valmiit raportit ja näyttääksesi muita poista analyysiraportteihin pääsy- ja valmiiden analyysien katseluoikeus -valintaruudun valinta. Tällöin kaikki jaetut valmiit raportit piilotetaan. Jos haluat jakaa tiettyjä valmiita raportteja, siirry Analytics-ohjelmaan, avaa jaettava raportti ja tallenna se johonkin yrityksen jaetun kansion jaettuun kansioon. Konfiguroi jaetun kansion näkyvyys tarpeen mukaan. HUOMAUTUS: Analyysiraportteihin pääsy- ja valmiiden analyysien katseluoikeuden avulla määritetään, onko sinulla pääsyä valmiisiin raportteihin. Jos käyttöoikeutta ei ole, raportteja ei näytetä ja saatat saada virheviestin riippumatta kohteesta, jossa olet (esimerkiksi Analyysit-välilehti, kotisivu, koontinäyttö, web-sovelma tai web-välilehti).

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.