| Tulosta Avaa käytönaikaisen ohjeen PDF-versio

#### Tietoja työnkulkusäännöistä Työnkulkusääntö on sovellukselle Oracle CRM On Demand tarkoitettu ohje, jonka avulla suoritetaan automaattisesti vähintään yksi toimi määritetyn tapahtuman aikana. ### Käynnistintapahtumat ja työnkulkusääntöjen toimet Työnkulkusääntö arvioidaan, kun säännössä määritetty tapahtuma (käynnistintapahtuma) havaitaan. Jos säännön ehdot täyttyvät (tai jos säännössä ei ole ehtoja), säännössä määritetyt toimet suoritetaan. Voit esimerkiksi luoda työnkulkusäännön määrittämään, että kun myyntimahdollisuus luodaan (työnkulkusäännön käynnistintapahtuma), myyntimahdollisuuden omistajan esimiehelle lähtee sähköposti (työnkulkusäännön toimi). Voit myös määrittää, että sähköposti lähtee vain, jos myyntimahdollisuuden tulo ylittää tietyn summan (työnkulkusäännön ehto). Lisäksi voit määrittää sähköpostiviestin sisällön. Voit myös määrittää työnkulkusäännöt niin, että toimet suoritetaan, kun määritetty ajanjakso on kulunut tai kun määritetty päivämäärä ja aika saavutetaan. Lisätietoja aikaan perustuvista työnkulkutoimista on kohdassa Tietoja aikaan perustuvista työnkulkusäännöistä ja Tietoja ajoitetuista tapahtumista. Työnkulkusäännöt voivat käynnistyä jostakin seuraavista: Tietue luodaan, päivitetään, palautetaan, yhdistetään tai poistetaan. HUOMAUTUS: Työnkulkutoimen tekemä tietueen päivitys ei käynnistä uusia työnkulkusääntöjen jaksoja. Jos esimerkiksi arvojen päivitystoimi tilin tietuetyypin työnkulkusäännölle päivittää kentän asiakkaan tietueelle, tietueen muutos ei käynnistä työnkulkusääntöjä asiakkaan tietuetyypille, vaikka joillakin näistä säännöistä olisi Ennen muuttuneen tietueen tallennusta tai Kun muutettu tietue tallennetaan -käynnistintapahtumat. Jos haluat, että Oracle CRM On Demand suorittaa lisätoimia tietueen muutoksen tuloksena, nämä toimet on määritettävä samalla työnkulkusäännöllä kuin tietueen päivittänyt toimi. Tietue liitetään toiseen tietueeseen tai irrotetaan toisesta tietueesta. Liittämis- ja irrotustyönkulkusääntöjen käynnistimiä tuetaan vain tiettyjen tietuetyyppien välisissä liitoksissa. Lisätietoja on kohdassa Tietoja käynnistintapahtumien yhdistämisestä ja erottamisesta. Määritetty päivämäärä ja aika on saavutettu. HUOMAUTUS: Työnkulkusäännöt tukevat laajennetun poiston toimintoja ja syvän poiston toimintoja. Kun esimerkiksi asiakas poistetaan, myös siihen liittyvät jakamattomat osoitteet poistetaan. Osoitteen poisto taas käynnistää Osoite-tietuetyypin työnkulkusäännöt, joissa on Ennen tietueen poistoa -käynnistintapahtuma. Lisätietoja laajennetun poiston ja syvän poiston toiminnoista on kohdassa Tietoja tietueiden poistosta ja palautuksesta. Työnkulkusäännöille on useantyyppisiä käynnistintapahtumia, mutta kullakin työnkulkusäännöllä on vain yksi käynnistintapahtuma. Säännölle valittavan käynnistintapahtuman mukaan voit määrittää, että ohjelman Oracle CRM On Demand tulee suorittaa yksi tai useampi toimi automaattisesti, kun työnkulkusäännön ehdot täyttyvät. Kunkin säännön käynnistintapahtuma näkyy Työnkulkusääntöjen luettelo ‑sivulla ja työnkulkusääntöjen tietosivulla. Työnkulkusäännölle valittu käynnistintapahtuman tyyppi määrittää, onko säännön tyyppi jokin seuraavista: Työnkulkusääntö ennen tapahtumaa. Työnkulkutoimet tehdään, ennen kuin säännön käynnistävä tapahtuma on valmis. Työnkulkusääntö tapahtuman jälkeen. Työnkulkutoimet tehdään, kun työnkulkusäännön käynnistänyt tapahtuma on valmis. Ajoitettu tapahtuma. Ajoitetun tapahtuman tyyppi on tapahtuman jälkeisen säännön tyypin alityyppi. Ajoitettu tapahtuma on työnkulun sääntö, joka ei käynnisty käyttäjän toimesta. Sen sijaan ajoitettu tapahtuma suoritetaan automaattisesti, kun määritetty päivämäärä ja aika saavutetaan. Voit vaihtoehtoisesti määrittää, että ajoitettu tapahtuma suoritetaan useaan kertaan aikavälein, jotka tapahtumalle määritetään. Lisätietoja ajoitetuista tapahtumista on kohdissa Tietoja ajoitetuista tapahtumista, Ajoitettujen tapahtumien luonti ja Analyysin ajoitettujen tapahtumien luonti. Työnkulkusäännöt määritetään tietueelle kokonaisuudessaan, ei yksittäisille kentille. Ajoitetut tapahtumat määritetään tietueiden luetteloille. Analyysin ajoitetut tapahtumat määritetään määritettyjen käyttäjien suoritettaviksi. Huomautuksia: Kun sääntö on luotu, sen tietuetyyppiä tai käynnistintapahtumaa ei voi muuttaa. Mahdollisen säännön ehdon voit kuitenkin päivittää. Voit myös päivittää ajoitettujen tapahtumien ajoituksen tai valita toisen luettelon. Seuraavassa taulukossa ovat kullekin käynnistintapahtumalle käytettävissä olevat toimet.
Käynnistintapahtuma | Säännön tyyppi | Käytettävissä olevat toiminnot
--- | --- | ---
Kun uusi tietue tallennetaan | Tapahtuman jälkeen | Lähetä sähköpostiviesti Luo tehtävä Kirjan määritys Luo integrointitapahtuma Odota Päivitä arvot
Kun muutettu tietue tallennetaan | Tapahtuman jälkeen | Lähetä sähköpostiviesti Luo tehtävä Kirjan määritys Luo integrointitapahtuma Odota Päivitä arvot
Ennen kuin tietue poistetaan | Ennen tapahtumaa | Lähetä sähköpostiviesti Luo tehtävä Luo integrointitapahtuma
Ennen muuttuneen tietueen tallennusta | Ennen tapahtumaa | Päivitä arvot
Kun yhdistetty päätasoon | Tapahtuman jälkeen | Lähetä sähköpostiviesti Luo integrointitapahtuma Odota
Kun erotettu päätasosta | Tapahtuman jälkeen | Lähetä sähköpostiviesti Luo integrointitapahtuma Odota
Tietueen palaut. yhteydessä | Tapahtuman jälkeen | Lähetä sähköpostiviesti Luo integrointitapahtuma Luo tehtävä
Tiedostoja yhdistettäessä | Tapahtuman jälkeen | Lähetä sähköpostiviesti Luo integrointitapahtuma Luo tehtävä
Ajoitettu tapahtuma | Ajoitettu tapahtuma | Lähetä sähköpostiviesti Luo tehtävä Kirjan määritys Päivitä arvot HUOMAUTUS: Analyysi-tietuetyypin ajoitetut tapahtumat tukevat vain Lähetä sähköposti -toimintoa.
Sovelluksissa Oracle CRM On Demand Life Sciences Edition ja Oracle CRM On Demand for Partner Relationship Management on käytettävissä muutama työnkulkusäännön lisätoimi. Lisätietoja on kohdassa Tietoja työnkulkutoimista. HUOMAUTUS: Estettyjen tuotteiden käsittelyä ei tueta näytepyyntönimikkeitä varten, jos sovelluksessa Oracle CRM On Demand käytetään työnkulkuja. Lisätietoja on kohdassa Tietoja näytepyyntönimikkeiden työnkuluista ja estettyjen tuotteiden säännöistä. HUOMAUTUS: Tiettyjen tietuetyyppien työnkulkusääntöjä, jotka on määritetty Tietueen palautuksen yhteydessä -käynnistintapahtumalla, ei koskaan käynnistetä, koska sen tyyppisen tietueen palautus ei juuri nyt ole mahdollista. Juuri nyt ei ole esimerkiksi mahdollista palauttaa asiakastiimitietuetta. Jos tällaisten tietuetyyppien palautuksen tuki lisätään tulevaisuudessa, tällöin kaikki työnkulkusäännöt, jotka on määritetty Tietueen palautuksen yhteydessä -käynnistintapahtumalla, käynnistetään tarvittaessa. ### Työnkulkusääntöjä ja sääntötoimia koskevat rajoitukset Seuraavat rajoitukset ovat käytössä työnkulkusäännöissä, joiden käynnistystapahtuma on jokin muu kuin Ajoitettu tapahtuma, sekä näiden sääntöjen toimissa: Työnkulkusäännön ehdot. Jos määrität työnkulkusäännölle ehtoja, työnkulkusäännön toimet suoritetaan vain, jos säännön ehdot täyttyvät säännön käynnistyessä. Jos ehdot eivät täyty, toimia ei suoriteta. Jos et määritä työnkulkusäännölle lainkaan ehtoja, työnkulkusäännön toimet suoritetaan aina, kun sääntö käynnistyy. Yhden tietueen konteksti. Työnkulkusääntö, joka käynnistyy, kun tietue luodaan, päivitetään tai poistetaan, koskee aina vain yhtä tietuetta. Toisin sanoen tällainen työnkulkusääntö voi käyttää ja päivittää vain yhden tietueen kenttiä. Huomautuksia: Kun työnkulkusäännön käynnistää tietueliitos tai liitoksen purkutoimi, työnkulun luoma integrointitapahtuma voi sisältää kenttiä sekä alitietueesta että päätietueesta. Seuraavat rajoitukset ovat käytössä kaikissa työnkulkusäännöissä ja ajoitetuissa tapahtumissa sekä näiden sääntöjen ja ajoitettujen tapahtumien toimissa: Useat toimet työnkulkusäännöissä ja ajoitetuissa tapahtumissa. Voit luoda useita toimintoja työnkulkusääntöä tai ajoitettua tapahtumaa varten. Voit luoda työnkulkusäännölle enintään 25 toimintoa. Voit luoda ajoitetulle tapahtumalle enintään 5 työnkulun toimintoa. Jos yrität luoda työnkulkusäännölle tai ajoitetulle tapahtumalle toimintoja, joiden määrä ylittää enimmäismäärän, näyttöön tulee virhesanoma. HUOMAUTUS: Jos työnkulkusäännön tai ajoitetun tapahtuman työnkulkutoimi keskeytyy odottamattomasti, työnkulkusäännön tai ajoitetun tapahtuman jäljellä olevia toimia ei suoriteta. Lisätietoja työnkulkutoimen epäonnistumisesta on kohdassa Tietoja työnkulkusääntöjen ja työnkulkutoimien virheistä. Tietuetyypit. Voit luoda työnkulkusääntöjä ja ajoitettuja tapahtumia useille eri tietuetyypeille. Kutakin työnkulkusääntöä tai ajoitettua tapahtumaa käytetään kuitenkin vain yhdessä tietuetyypissä. Tämä tarkoittaa sitä, että jos luot työnkulkusäännön tai ajoitetun tapahtuman tietylle tietuetyypille ja haluat, että sama toimi tapahtuu myös toisen tietuetyypin kohdalla, sinun on luotava toiselle tietuetyypille samanlainen työnkulkusääntö tai ajoitettu tapahtuma. ### Työnkulkusääntöjen järjestys Kun luot työnkulkusäännön, Oracle CRM On Demand määrittää säännön automaattisesti seuraavalle vapaalle niiden sääntöjen järjestysnumerolle, jotka perustuvat samaan tietuetyyppiin ja samaan herätetapahtumaan. Jos työnkulkusäännön herätetapahtuma on Päätasoon liittämisen jälkeen tai Päätasosta irrottamisen jälkeen, Oracle CRM On Demand määrittää säännön automaattisesti seuraavalle vapaalle niiden sääntöjen järjestysnumerolle, jotka perustuvat samaan tietuetyyppiin, samaan herätetapahtumaan ja samaan päätason tietuetyyppiin. Työnkulun säännöille, joiden käynnistintapahtuma on muu kuin Ajoitettu tapahtuma, järjestysnumero määrittää sen, missä järjestyksessä Oracle CRM On Demand käynnistää työnkulun säännöt, jotka perustuvat samaan tietuetyyppiin, käynnistintapahtumaan ja päätietuetyyppiin, jos se on sovellettavissa. Voit muuttaa sääntöjen järjestystä. HUOMAUTUS: Työnkulun sääntöihin, joilla on Ajoitettu tapahtuma -käynnistintapahtuma, on liitetty järjestysnumero, mutta sääntöjä ei suoriteta järjestyksessä. Ajoitetuille tapahtumille järjestysnumero on Vain luku -muodossa. Lisätietoja työnkulkusääntöjen järjestyksen muuttamisesta on kohdassa Työnkulkusääntöjen järjestyksen muuttaminen. ### Työnkulkusääntöjen järjestyksestä poistuminen Jos työnkulkusäännön käynnistystapahtuma on jokin muu kuin Ajoitettu tapahtuma, voit määrittää, että Oracle CRM On Demand lopettaa työnkulkusääntöjen jakson käsittelyn, jos työnkulkusäännön ehto täyttyy. Kun työnkulkusääntö käynnistetään, säännön ehto arvioidaan. Jos säännön ehto täyttyy ja työnkulkusäännön Poistu-valintaruutu valitaan, nykyisen työnkulkusäännön aktiiviset toimet suoritetaan, mutta samaan tietuetyyppiin ja samaan käynnistintapahtumaan sekä joissain tapauksissa samaan päätietuetyyppiin pohjautuvia seuraavia työnkulkusääntöjä ei käsitellä. ### Työnkulkutoimintojen järjestys Kun työnkulkusäännöllä tai ajoitetulla tapahtumalla on useita toimia, toimet suoritetaan työnkulkusäännössä määritetyssä järjestyksessä alkaen toimesta numero 1. Jokainen toimi suoritetaan loppuun, ennen kuin seuraava aloitetaan. Säännön toimien järjestystä voi muuttaa. Lisätietoja työnkulkutoimista on kohdassa Tietoja työnkulkutoimista. Ajoitetun tapahtuman toimet suoritetaan suodatetun luettelon palauttamille tietueille kyseisenä päivänä. Tietueet käsitellään järjestyksessä. Tämä tarkoittaa sitä, että ajoitetun tapahtuman kaikki työnkulkutoimet suoritetaan ajoitetussa tapahtumassa määritetyssä järjestyksessä niin, että ensin suoritetaan luettelon ensimmäisen tietueen kaikki toimet, sitten toisen tietueen toimet ja niin edelleen. ### Työnkulkusääntöjen ja työnkulkutoimien virheet Jos työnkulkusäännön, ajoitetun tapahtuman tai työnkulkutoimen suoritus epäonnistuu, virhe raportoidaan työnkulkusäännön tai ajoitetun tapahtuman käynnistintapahtuman sekä virheen tyypin mukaan joko työnkulun virheiden valvontaan tai käyttäjälle, jonka toimet käynnistivät työnkulkusäännön. Lisätietoa on kohdassa Tietoja työnkulkusääntöjen ja työnkulkutoimien virheistä. ### Tietueen näkyvyys ja työnkulkutoimet Kun käyttäjä suorittaa työnkulkusäännön käynnistävän toimen, jotkin työnkulkusäännön toimista voivat epäonnistua, jos käyttäjän toimen tuloksena käyttäjä ei enää näe tietuetta. Työnkulkusääntö on saatettu käynnistää muokatun asiakastietueen tallennuksen yhteydessä. Jos asiakastietueen omistava käyttäjä määrittää asiakkaan toiselle käyttäjälle, työnkulkusääntö käynnistetään asiakastietueen tallennuksen yhteydessä. Jos tietueen alkuperäinen omistaja ei enää näe asiakastietuetta muiden toimintojen, kuten ryhmän tai kirjan jäsenyyden avulla, mikä tahansa asiakastietueen käyttöoikeudet vaativa työnkulkutoimi epäonnistuu. Vastaavasti ajoitetun tapahtuman instanssi epäonnistuu, jos ajoitetun tapahtuman aktivoineella käyttäjällä ei ole enää ajoitetulle tapahtumalle valitun luettelon käyttöoikeutta. ### Tietueen omistustilat ja työnkulkutoimet Voit muokata tietyetyyppejä, jotka tukevat mukautettuja kirjoja eri omistustiloissa: käyttäjätilassa, yhdistetyssä tilassa tai kirjatilassa. Lisätietoja tietueiden omistustiloista on kohdassa Tietoja tietueen omistustiloista. Tietueen omistustila on vuorovaikutuksessa työnkulun sääntöjen ja toimien kanssa. Jos Osoita kirjan työnkulku -toimi yrittää poistaa tietueesta ensisijaisen mukautetun kirjan, tapahtuu seuraavaa: Jos tietueen tyyppi on määritetty kirjatilassa, työnkulun toimi epäonnistuu. Jos tietueen tyyppi on määritetty yhdistetyssä tilassa, Oracle CRM On Demand poistaa arvon tietueen Kirja-kentästä, kun ensisijainen mukautettu kirja poistetaan tietueesta. Jos tietueen tyyppi on määritetty käyttäjätilassa, mikään tietueen kirjoista ei ole ensisijainen mukautettu kirja, eikä tietueen omistustila vaikuta työnkulun toimiin. Jos työnkulkutoimi on riippuvainen tietueen Omistaja-kentän arvosta, esimerkiksi jos Lähetä sähköpostiviesti -toimi määritetään lähettämään viesti käyttäen Tietueen suhteellinen käyttäjä -asetusta, seuraavat toiminnot tapahtuvat: Jos tietuetyyppi määritetään kirjatilassa, työnkulkutoimi epäonnistuu. Jos tietuetyyppi määritellään käyttäjä- tai sekatilassa, tietueen suhteellisen käyttäjän tunnistava kenttä on tyhjä ja työnkulkutoimi epäonnistuu. Jos esimerkiksi määrität Lähetä sähköpostiviesti -toimen lähettämään sähköpostiviestin asiakkaan omistajalle ja asiakastietueen tyypiksi on määritetty sekatila, työnkulkutoimi epäonnistuu, jos asiakastietueen Omistaja-kenttä on tyhjä. Kuitenkin jos Omistaja-kenttä täytetään, työnkulkutoimi onnistuu. ### Viive Työnkulkusäännöt, joiden käynnistystapahtuma on jokin muu kuin Ajoitettu tapahtuma, arvioidaan järjestyksessä ja synkronoidusti. Koko päivitystoiminto tehdään valmiiksi vasta, kun kaikki säännöt on arvioitu. Tämän vuoksi työnkulkusäännöt lisäävät pienen viiveen toimintoihin (eli pidentävät toiminnon alkamisen ja päättymisen välistä aikaa). Esimerkiksi jokainen työnkulkusäännön luoma tehtävä voi pidentää tietueen päivitystoimintoa 20 prosenttia. Sähköpostiviestin luontiin työnkulkusääntö lisää 5 prosentin viiveen. Lausekkeiden arviointi on nopeampaa. Voit lyhentää viivettä lisäämällä työnkulkuehtoihin toisensa pois sulkevia lausekkeita. Pidä mielessäsi suorituskykyyn vaikuttavat seikat työnkulkusääntöjä luodessasi. Napsauttamalla aihetta voit tarkastella seuraavan toimen vaiheittaisia menettelytapaohjeita: Työnkulkusääntöjen luonti Ajoitettujen tapahtumien luonti Työnkulkutoimien luonti: Kirjan määritys Työnkulun toimien luonti: Luo integrointitapahtuma Työnkulkutoimenpiteiden luonti: Tehtävän luonti Työnkulun toimien luonti: Lähetä sähköpostiviesti Työnkulun toimien luonti: Päivitä arvot Työnkulkutoimien luonti: Odotus Työnkulkusäännön toimien järjestyksen muuttaminen Työnkulkusääntöjen järjestyksen muuttaminen Työnkulkusääntöjen ja -toimien käytöstäpoisto Työnkulkusääntöjen ja -toimien poisto

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.