| Tulosta Avaa käytönaikaisen ohjeen PDF-versio

#### Tietoja kenttien hallinnasta Sovelluksessa Oracle CRM On Demand voit suorittaa seuraavat eri tietuetyyppejä koskevat kenttien hallintatoimet: Kenttien luonti ja muokkaus Kenttien otsikoiden hallinta Valintaluettelon arvojen muuttaminen Kun luot räätälöityjä kenttiä tai muokkaat kenttämäärityksiä, voit määrittää kentille oletusarvoja, jotka astuvat voimaan, kun uusia tietueita luodaan. Voit myös määrittää, että kentälle otetaan käyttöön kentän tarkistus, jolloin varmistetaan, että kentässä on tietty arvo. ### Tietoja kenttien kopioinnista Useimmissa sovelluksen Oracle CRM On Demand tietuetyypeissä on kopiointitoiminto, eli käyttäjät voivat kopioida tietueen, jota käyttävät parhaillaan. Kun käyttäjä valitsee Kopioi-painikkeen tietueen tietosivulta, avautuu näyttöön uusi tietuesivu. Tämä uusi tietuesivu sisältää kaikki kentät, jotka voidaan kopioida. Käyttäjä voi vaihtaa ja kopioida näitä kenttiä. HUOMAUTUS: Kun käytät Kopioi-painiketta, vain perustietue kopioituu, ei kohteeseen liittyvät alitietueet. Kopiointitoimintoa käytettäessä ovat voimassa seuraavat rajoitukset: Web-linkkejä, yhdistettyjä kenttiä, järjestelmäkenttiä, osoitekenttiä, laskettuja kenttiä tai viitekenttiä ei voi kopioida. Kopiointi käytössä -valintaikkuna ei ole käytettävissä näille kohteille. Vain luku -kenttiä ei voi kopioida. Vain luku -kentät ovat kenttiä, jotka on määritetty vain luku -muotoon kentän asetuksissa tai kentän asettelussa. Kenttiä, jotka eivät ole käytössä käyttäjän näytön asettelussa, ei voi kopioida. Seuraavia liitekenttiä ei voi kopioida: Liite Liite: Tiedoston nimi Liite: Koko (tavuina) Voit kopioida kentät käyttämällä sovelluksen Oracle CRM On Demand Kopioi-painiketta tietueen tietosivuilla. Voit ottaa käyttöön tämän asetuksen käyttämällä Kopiointi käytössä -valintaruutua Kenttien hallinta -sivulla sovelluksen Oracle CRM On Demand Sovelluksen mukauttaminen -osiossa. Katso lisätietoja kopioitavien kenttien määrittämisestä sovelluksessa Oracle CRM On Demand kohdasta Kopiointi käytössä -asetuksen hallinta. ### Pakolliset kentät On useita tilanteita, joissa voit määritellä kenttiä pakollisiksi. Yrityksesi saattaa esimerkiksi vaatia, että jokaiseen palvelupyyntöön liitetään tietoa palvelupyynnön syystä. Tässä tapauksessa määrittelet palvelupyyntöjen Syy-kentän pakolliseksi. Tällöin sovellus vahvistaa tietuetta luotaessa tai päivitettäessä, että Syy-kentän arvo on NOT NULL. Kun määrität jonkin kentän pakolliseksi, tarkistus toteutetaan kaikkien mahdollisten rajapintojen, mukaan lukien käyttöjärjestelmän, Web-palveluiden ja tietojen tuonnin kautta. Kentät, jotka on määritetty pakollisiksi Muokkaa kenttää -sivulla, ovat pakollisia kaikille käyttäjille näiden rooleista riippumatta. Jos haluat määrittää tietyn kentän pakolliseksi vain tietyssä roolissa oleville käyttäjille, voit tehdä sen muokkaamalla sopivien sivujen ulkoasuja kentille, jotka eivät ole vielä pakollisia. Lisätietoja sivujen ulkoasujen muokkauksesta kohdassa Staattisten sivujen asettelun mukautus. ### Ehdollisesti pakolliset kentät Voit määrittää, että kenttä on ehdollisesti pakollinen, eli kenttä ei ole pakollinen oletusarvon mukaan, mutta siitä tulee pakollinen, jos määritetty ehto täyttyy. Lisätietoja on kohdassa Tietoja ehdollisesti pakollisista kentistä. ### Vain luku -muotoiset kentät Seuraavissa tilanteissa voit määrittää kenttiä vain luku -muotoisiksi: Ulkoisista lähteistä peräisin olevat kentät. Jos yrityksesi seuraa esim. asiakkaan luottotietoja ulkoisessa järjestelmässä, haluat todennäköisesti tietojen päivittyvän säännöllisesti joka yö tehtävän tuonnin kautta, mutta haluat kentän olevan käyttöjärjestelmän sisällä vain luku -muodossa. Kentän siirtäminen räätälöityyn ja luetteloituun kenttään. Jos haluat käyttää jotakin räätälöidyistä ja luetteloiduista kentistä räätälöidyssä kentässä, voit määrittää vanhan kentän vain luku -muotoiseksi siksi aikaa, kun siirrät tietoja uuteen, luetteloituun kenttään. Tällainen määrittely auttaa pitämään tiedot yhdenmukaisina. HUOMAUTUS: Tietyt järjestelmäkentät ovat aina vain luku -muotoisia, ja ainoastaan Oracle CRM On Demand voi päivittää niitä. Esimerkkejä aina vain luku -muotoisista kentistä ovat Luotu-kenttä ja Luotu: Päivämäärä -kenttä, jotka molemmat ovat käytettävissä monissa tietuetyypeissä. ### Räätälöidyt kenttien tarkistussäännöt Voit käyttää sovellusta Oracle On Demand Expression Builder (Expression Builder) luodaksesi lausekkeita mukautetun kentän tarkistussäännöille. Avaa sovelluksen Expression Builder ikkuna, johon voit kirjata lausekkeen, valitsemalla fx-kuvake Kentän tarkistus -kentän vierestä. Katso lisätietoja syntaksista, jota voit käyttää lausekkeissa, kohdasta Expression Builder. Voit määrittää räätälöityjä kenttien tarkistussääntöjä seuraavissa tilanteissa: Liiketoimintaperiaatteiden käyttö. Jos yritykselläsi on esimerkiksi liiketoimintakäytäntö, jonka mukaan markkinointiraha on voimassa enintään yhden vuoden, voit määrittää Päättymispäivämäärä-kentälle tarkistussäännön, jolla varmistetaan, ettei kentän arvona oleva päivämäärä ole koskaan yli yhden vuoden alkamispäivämäärän jälkeen. Toisena esimerkkinä yritykselläsi voi olla liiketoimintakäytäntö, joka vaatii menetettyjen myyntimahdollisuuksien syiden seuraamista silloin, kun oletettu tulo on vähintään $100 000. Tässä tapauksessa määritetään tarkistussääntö Tila-kentälle. Kun sitten käyttäjä yrittää tallentaa myyntimahdollisuustietueen siten, että Tila-kentän arvoksi on määritetty Hävitty, Oracle CRM On Demand määrittää, onko tuloennuste 100 000 dollaria vai suurempi ja onko Voiton/tappion syy -kenttä tyhjä. Voit myös määrittää sanoman, joka näytetään, kun tarkistus epäonnistuu. Tässä tapauksessa sanoma varoittaa käyttäjää Voiton/tappion syy -kenttään valittavasta arvosta ennen tietueen tallennusta. HUOMAUTUS: Voit halutessasi määrittää, että Voiton/tappion syy -kenttä näkyy liiketoimintaprosessissa vain tietyissä tilanteissa, määrittämällä tämän kentän ehdollisesti pakolliseksi kentäksi. Lisätietoja on kohdassa Tietoja ehdollisesti pakollisista kentistä. Tietomuodon käyttö. Jos esimerkiksi yrityksesi käyttää arvolisäveronumeroa eurooppalaisten asiakkaiden yhteydessä, voit varmistaa oikean arvolisäveromuodon asiakkaan laskutusosoitteeseen mukaan. Voit esimerkiksi myös määrittää, että tietyn räätälöidyn kentän arvon on oltava täsmälleen nelinumeroinen. Kentän tarkistuslauseke arvioidaan aina, kun uuden tai aiemmin luodun tietueen kenttä päivitetään. Tarkistuslauseketta ei kuitenkaan arvioida seuraavissa olosuhteissa: Kenttä on jätetty tyhjäksi tietueen luonnin tai muokkauksen yhteydessä. Kentän tarkistus ei edellytä arvoa. Kentässä on jo sallittu tai virheellinen arvo. Arvoa ei ole muutettu tietueen päivityksen yhteydessä. Jos tarkistuslauseketta ei arvioida tai jos sen arvoksi tulee NULL, virheilmoitusta ei luoda. Virheilmoitus luodaan vain, kun tarkistuslauseke epäonnistuu (eli arvoksi tulee FALSE). Kentän varmistusilmauksissa oletetaan, että ensimmäisenä parametrina on kentän nimi. Jos haluat esimerkiksi asettaa Summa-kenttään varmistusilmauksen määrittääksesi, että arvon on oltava yli 1000, riittää että syötät >1000. Sinun ei tarvitse syöttää [<Amount>]>1000. Lisätietoja monimutkaisemmista ilmauksista on kohdassa Tietoja ilmauksista. #### Kentän tarkistussääntöjen määritystä koskevat rajoitteet Et voi määrittää seuraavien tyyppien kenttien tarkistussääntöjä: Järjestelmäkentät Sisäisesti lasketut kentät Rivitunnukset ja tunnustiedostot HUOMAUTUS: Muista, että Row_ID on järjestelmän sisäinen kenttä. Esimerkiksi tietueiden luonnin yhteydessä tapahtuvien järjestelmän siirtymisten vuoksi sen ei voi taata pysyvän aina muuttumattomana. Se saattaa olla erilainen kuin ExternalSystemID tai IntegrationID. Liittyvät kentät Moniarvoiset valintaluettelokentät Kentät, jotka on määritetty poissuljetuiksi niiden käyttäjäominaisuuksissa. Tiettyjä kenttiä on määritetty poikkeuksiksi, jotta sovelluksen koodissa oleva liiketoiminnan logiikka säilyisi. Web-linkit Yhdistetyt kentät Seuraavat liitekentät: Liite Liite: Tiedoston nimi Liite: Koko (tavuina) ### Tietoja kenttien oletusarvojen määrityksestä Luodessasi räätälöityjä kenttiä tai muokatessasi kenttämäärityksiä voit määrittää kenttien oletusarvoja Muokkaa kenttää -sivun kentässä Oletusarvo. Oletusarvon määrittäminen kentälle on hyödyllistä, kun halutaan vakioarvo kentälle. Voit esimerkiksi antaa Asiakkaan tyyppi -kenttään oletusarvon Asiakas, kun uutta tietuetta luodaan. kaavaan pohjautuva oletusarvo. Voi antaa esimerkiksi varojen pyyntöjen Määräpäivä-kenttään oletusarvon, joka sijoittuu 6 kuukautta varojen luomispäivästä eteenpäin. luoda kentälle yksilöllinen arvo. Voit esimerkiksi määrittää ilmauksen, joka luo yksilöllisen luvun jonkin Kuluraportti-kentän tunnukseksi. (Tämä kenttä on lisäksi vain luettavissa) roolista riippuva oletusarvo. Esimerkiksi yrityksessä, jossa asiakaspalvelun edustajat luovat suurimman osan palvelupyynnöistä, voisi olla Määritä uudelleen -kenttä, joka tarkistetaan oletusarvoisesti niin, että jos esimerkiksi myyntiedustaja avaa palvelupyynnön, se ohjautuu oikealle asiakaspalvelun edustajalle ennalta määrättyjen uudelleenohjaussääntöjen mukaisesti. HUOMAUTUS: Useimmat näistä ovat mahdollisia vain, jos rooliisi kuuluu Kentän laajennettu hallinta -oikeudet. Kentille on kahdenlaisia oletusarvoja: Oletusarvo luotaessa. Määritetty arvo tulee ensin kenttään, kun käyttäjä luo uuden tietueen. Käyttäjät voivat korvata tai hyväksyä oletusarvon. Oletusarvo tallennettaessa. Määritetty arvo ei tule kenttään, kun käyttäjä luo uuden tietueen, mutta määritetty oletusarvo tulee kenttään, kun tietue tallennetaan, mikäli käyttäjä jättää kentän tyhjäksi kenttä ei ole näkyvissä asettelussa integraatiotyökaluista ei ole saatu arvoa. Etukäteisoletus on kenttien arvojen oletusarvoinen tyyppi. Voit määrittää jälkikäteisoletuksen valitsemalla sitä kuvaavan valintaruudun Muokkaa kenttää -sivulla. Oletusarvoja voi soveltaa vain uusiin tietueisiin, ei päivityksiin. Jos määrität oletusarvon kentälle, jolla on jo valmiiksi järjestelmässä määritetty oletusarvo, määrittämäsi oletusarvo korvaa tämän arvon yrityksesi kohdalla. Poikkeuksena tähän sääntöön on Myyntimahdollisuus-tietueiden Tulo-kenttä. Tälle kentälle määrittämiäsi etukäteis- tai jälkikäteisoletuksia ei huomioida, sillä kenttää käytetään myyntimahdollisuuksien tuloon perustuvia ennusteita laadittaessa. Et voi asettaa oletusarvoja seuraavien tyyppien kentille: Järjestelmäkentät Sisäisesti lasketut kentät Rivitunnukset ja tunnustiedostot HUOMAUTUS: Muista, että Row_ID on järjestelmän sisäinen kenttä. Esimerkiksi tietueiden luonnin yhteydessä tapahtuvien järjestelmän siirtymisten vuoksi sen ei voi taata pysyvän aina muuttumattomana. Se saattaa olla erilainen kuin ExternalSystemID tai IntegrationID. Liittyvät kentät Moniarvoiset valintaluettelokentät Kentät, jotka on määritetty poissuljetuiksi niiden käyttäjäominaisuuksissa. Tiettyjä kenttiä on määritetty poikkeuksiksi, jotta sovelluksen koodissa oleva liiketoiminnan logiikka säilyisi. Web-linkit Yhdistetyt kentät Valintaruudut (jälkikäteisoletuksen arvot) Seuraavat liitekentät: Liite Liite: Tiedoston nimi Liite: Koko (tavuina) Seuraavassa taulukossa esitetään oletusarvot, jotka voit määrittää eri kenttätyypeille sovelluksessa Oracle CRM On Demand.
Kentän tyyppi | Kelvolliset oletusarvot
--- | ---
Valintaruutu | K, jos valintaruutu on valittava ja totuusarvo on tosi. E, jos valintaruutu ei saa olla valittuna ja totuusarvo on epätosi. Tyhjä edustaa valintaruudun määrittämätöntä arvoa, vaikka se näyttäisi jätetyn valitsematta Huomautus: Et voi valita valintaruutukentän arvoksi Kirjaa oletus.
Valuutta | Kelvollinen numeerinen arvo, jonka pituus on enintään 15 numeroa.
Pvm | Tänään + luku, jossa luku on tietty päivien lukumäärä. Oletusarvoinen päivämäärä lasketaan lisäämällä syötetty luku nykyiseen päivämäärään. Jos esimerkiksi tänään on 1.1.2008 ja syötät arvon Tänään + 7, oletusarvoksi asetetaan 8.1.2008.
Pvm/aika | Kuten tyypin Päivämäärä kenttä, mutta lisäksi näytetään myös kellonaika, jolloin uusi tietue on avattu.
Kokonaisluku | Kelvollinen numeerinen arvo väliltä -2147483648 - 2147483647.
Monivalintaluettelo | Monivalintaluettelolle ei voi määrittää oletusarvoa.
Huomautus | Enintään 16350 merkkiä sisältävä tekstiarvo.
Numero | Kelvollinen numeerinen arvo väliltä -2147483648 - 2147483647.
Prosentti | Kelvollinen numeerinen arvo väliltä -2147483648 - 2147483647.
Puhelin | Kelvollinen puhelinnumero.
Valintaluettelo | Kentän oletusarvona käytetään valintaluettelosta valittua arvoa.
Teksti (pitkä) | Enintään 255 merkkiä sisältävä tekstiarvo.
Teksti (lyhyt) | Enintään 40 merkin tekstiarvo mukautetuille kentille ja useimmille ennalta määritetyille kentille. Joihinkin ennalta määritettyihin kenttiin voi kuitenkin syöttää yli 40 merkkiä. Esimerkiksi Asiakas-tietuetyypillä voi olla yli 40 merkkiä pitkä nimi. Sen vuoksi oletuskentän arvon pituudeksi ei ole määritetty 40 merkkiä.
Teksti (lyhyt - salattavissa) | Enintään 40 merkin pituinen tekstiarvo, jonka tiedoista osa piilotetaan tietyiltä käyttäjiltä. Jos salattavassa kentässä on esimerkiksi arvo 4558785236, käyttäjät näkevät arvon XXXX5236. Käyttäjäroolin täytyy sisältää salattavien tietojen katseluoikeus, jotta käyttäjä voi katsella salattavan kentän tietoja. Lisätietoja on kohdassa Tietoja salattavista kentistä.
Web-linkki | Kelvollinen URL-osoite. Ilmaisut ja tarkistus eivät ole sallittuja. Oletusarvon voi määrittää Web-linkin muokkaussivulla. Näyttöteksti-kenttään voi syöttää enintään 250 merkkiä. URL-kenttään voi syöttää enintään 8 000 merkkiä. Selainten URL-osoitteiden enimmäispituudet vaihtelevat. Jos määrität liian pitkän URL-osoitteen, se ei ehkä toimi oikein. URL-osoitteen pituus muuttuu, jos käytät parametrin korvausta.
HUOMAUTUS: Jos luot ilmaisun oletusarvon määritystä varten, ilmaisun tuloksen pituus ei saa ylittää kentässä sallittua merkkien enimmäismäärää. Lisäksi mikään toiminnon Expression Builder funktiolle välitetty merkkijono tai numeerinen literaali ei saa sisältää enempää kuin 75 merkkiä. Lisätietoja lausekkeen muodostimesta on kohdassa Expression Builder. Lisäksi: Voit syöttää kaikkiin kenttätyyppeihin, myös valintaluetteloihin, vakioarvon. Esimerkki: Tila (Tehtävä) = 'Ei aloitettu' Voit määrittää päivämääräkenttiin tietyn määrän päiviä nykyisestä päivämäärästä lukien. Esimerkki: Määräpäivä (Varojen pyyntö) = Tänään() + 180 Voit määrittää Omistaja-kenttään muuttujan <tietueen luoja> tai jonkun tietyn käyttäjän. Hakua ei tueta. Kirjoita suoraan kenttään. Voit myös luoda oletuskenttien arvoille monimutkaisia lausekkeita. Voit syöttää lausekkeen suoraan Oletusarvo-kenttään, tai avata sovelluksen Expression Builder ikkunan, johon voit syöttää lausekkeen, valitsemalla fx-kuvakkeen. Katso lisätietoja syntaksista, jota voit käyttää lausekkeissa, kohdasta Expression Builder. Toiminnon Expression Builder käyttö kentän hallinnassa edellyttää, että käyttäjärooliisi sisältyy Kentän laajennettu hallinta -oikeus. Käyttäjät, joilla on pääkäyttäjän rooli, voivat ottaa tämän oikeuden käyttöön omalle roolilleen ja muille rooleille.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.