| Tulosta Avaa käytönaikaisen ohjeen PDF-versio

### Tietoja ohjatusta segmentointitoiminnosta Ohjatun segmentointitoiminnon avulla voit luoda yhteyshenkilösegmenttejä (yhteyshenkilöluetteloita), jotka perustuvat Oracle CRM On Demand -sovelluksen asiakas-, yhteyshenkilö-, myyntimahdollisuus- ja palvelupyyntökenttien yhdistelmään. Tuloksena olevat segmentit ovat monipuolisia asiakasluetteloita kampanjoiden kohdistamista varten. Voit luoda seuraavanlaisia segmenttejä: Dynaaminen segmentti. Dynaaminen segmentti voidaan päivittää tarvittaessa milloin tahansa. Kun päivität dynaamisen segmentin, segmentin mukana tallennetut suodattimet suodattavat Oracle CRM On Demand -sovelluksen tietueet uudelleen ja segmentti päivittyy uusien tietueiden mukaisesti. Uusi segmentti korvaa aiemman segmentin. Staattinen segmentti. Staattiset segmentit säilytetään otoksina. Staattiseen segmenttiin voidaan valita luetteloon sisällytettävät yhteyshenkilöt myös manuaalisesti. Staattista segmenttiä ei voi päivittää. Ulkoinen segmentti. Ulkoiset segmentit perustuvat ulkoisen järjestelmän tai lähteen tietoihin. Ohjattu segmentointitoiminto etsii ulkoisen luettelon tietoja vastaavat Oracle CRM On Demand -sovelluksen tietueet ja palauttaa linkitetyt yhteyshenkilöt. Ohjatulla segmentointitoiminnolla voit tehdä lisäksi seuraavat toiminnot: Segmenttien lataaminen kampanjan vastaanottajiksi Oracle CRM On Demand -sovellukseen Segmenttien vieminen CSV-tiedostoina ### Esimerkki ohjatun segmentointitoiminnon käyttämisestä Markkinointitiimisi suunnittelee markkinointitapahtumaa Saksassa autoteollisuuden sektorin johtajia varten. Tapahtumassa yrityksesi johto voi auttaa saamaan päätökseen suuria, aktiivisia myyntimahdollisuuksia ennen vuosineljänneksen päättymistä. Voit luoda näitä liiketoimintatarpeita tukevan segmentin käyttämällä seuraavia suodattimia: Yhteyshenkilön tehtävänimikkeeksi määritetään toimitusjohtaja. Asiakkaan sijainniksi määritetään Saksa. Asiakkaan toimialaksi määritetään autoteollisuus. Myyntimahdollisuuden myyntivaiheeksi määritetään neuvottelumyyntimahdollisuus. Tulo on suurempi kuin 1 000 000 €. Tuloksena on segmentti, joka sisältää luettelon määritetyt ehdot täyttävistä Oracle CRM On Demand -sovelluksen yhteyshenkilöistä. Yhteyshenkilötietue sisällytetään luetteloon, jos se on linkitetty asiakas- ja myyntimahdollisuustietueisiin, jotka täyttävät tietuetyypeille asetetut ehdot (sen lisäksi, että tietueen tehtävänimikkeenä on toimitusjohtaja).

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.