| Tulosta Avaa käytönaikaisen ohjeen PDF-versio

### Kampanjan kotisivun käyttö Kampanjan kotisivu on kampanjoiden hallinnan keskus. HUOMAUTUS: Yrityksesi järjestelmänvalvoja voi räätälöidä Kampanjan kotisivun asettelua. Jos käyttäjärooliisi sisältyy kotisivujen mukautusoikeus, voit lisätä ja poistaa sivun osia. ### Kampanjan luonti Voit luoda kampanjan valitsemalla Omat lähiaikoina näytetyt kampanjat -osan Uusi-painikkeen. Lisätietoja on kohdissa Tietueiden luonti ja Kampanjan kentät. ### Kampanjaluetteloiden käyttö Kampanjaluettelot-osassa näkyy useita suodatettuja luetteloita. Oracle CRM On Demand tarjoaa käyttöön joukon vakioluetteloita. Kaikki vakioluettelot ovat julkisia. Voit luoda esimiesten kanssa lisää luetteloita eri ehtojen mukaan. Seuraava taulukko sisältää kampanjoiden vakioluetteloiden kuvaukset.
Kampanjaluettelo | Suodatin
--- | ---
Kaikki aktiiviset kampanjat | Kampanjat, joissa Tila-kenttä on asetettu valintaan Aktiivinen
Kaikki valmiit kampanjat | Kampanjat, joissa Tila-kenttä on asetettu valintaan Tehty
Kaikki suunnitellut kampanjat | Kampanjat, joissa Tila-kenttä on asetettu valintaan Suunniteltu
Uudet kampanjat | Kaikki kampanjat lajiteltuina luontipäivämäärän mukaan. Uusin kampanja näkyy luettelossa ensimmäisenä.
Lähiaikoina muutetut kampanjat | Kaikki kampanjat lajiteltuina muutospäivämäärän mukaan. Viimeksi muokattu kampanja näkyy luettelossa ensimmäisenä.
Kaikki kampanjat | Ei mitään. Luettelossa näkyvät kaikki yrityksesi kampanjat lajiteltuina kampanjan nimen mukaan ja esitettyinä nousevassa järjestyksessä.
Omat lähiaikoina muutetut kampanjat | Kaikki omistamasi kampanjat. Luettelo on lajiteltu muutospäivämäärän mukaan. Viimeksi muokattu kampanja näkyy luettelossa ensimmäisenä.
Valitse luettelon nimi, kun haluat katsella luetteloa. Luo uusi luettelo valitsemalla Uusi. Lisätietoja luetteloiden luonnista on kohdassa Luetteloiden luonti ja tarkennus. Valitse Luetteloiden hallinta, kun haluat tarkistaa kaikki käytettävissä olevat luettelot, luoda uuden luettelon, katsella aiemmin luotua luetteloa tai muokata tai poistaa sen. Luetteloiden hallinta -sivulla on myös sovelluksen Oracle CRM On Demand mukana toimitetut vakioluettelot. Luetteloihin on vain katseluoikeus. eikä niitä voi muokata tai poistaa. ### Lähiaikoina näytettyjen kampanjoiden katselu Omat lähiaikoina näytetyt kampanjat ‑osiossa näkyvät kampanjat, joita olet katsellut viimeksi. ### Kampanjatehtävien käyttö Kampanjatehtävät-osassa näkyvät sinulle määrätyt tehtävät lajiteltuna määräpäivän ja sitten prioriteetin mukaan. Sinä tai esimiehesi asetatte määräpäivän ja prioriteetin. Tehtävän prioriteetti, kuten 1 - Korkea, 2 - Normaali tai 3 - Matala, on ilmoitettu nuolilla: nuoli ylöspäin kuvaa korkeaa prioriteettia, nuolen puuttuminen normaalia prioriteettia ja nuoli alaspäin matalaa prioriteettia. HUOMAUTUS: Jos yrityksen pääkäyttäjä muuttaa Prioriteetti-kentän näyttöarvoja oletusarvoista käsin (esimerkiksi oletusarvosta 1 - Korkea arvoon Korkein), Oracle CRM On Demand ei näytä nuolia tehtävälistojen Prioriteetti-kentässä, ellei yrityksen pääkäyttäjä käytä seuraavia malleja: 1 - otsikko, 2 - otsikko tai 3 - otsikko, joissa otsikko viittaa nimeen, jonka yrityksen pääkäyttäjä on antanut tehtävän prioriteetille. Tässä tapauksessa Oracle CRM On Demand näyttää ylänuolen arvolle 1-label, ei mitään nuolta arvolle 2-label, alanuolen arvolle 3-label eikä mitään nuolta millekään muulle näyttöarvolle. Oracle CRM On Demand näyttää esimerkiksi ylänuolen arvolle 1 - Oma korkein, mutta se ei näytä nuolta arvolle Oma korkein. Oracle CRM On Demand ei näytä nuolta räätälöidyille arvoille, jotka yrityksen pääkäyttäjä lisää Prioriteetti-kentän valintaluetteloon. Lisätietoja valintaluettelojen oletusarvojen, esimerkiksi Prioriteetti-kentän arvon, muuttamisesta on kohdassa Valintaluettelon arvojen muuttaminen. Voit tarkistaa tehtävän napsauttamalla Aihe-linkkiä. Voit tarkastella kampanjaa, johon tehtävä liittyy, napsauttamalla kampanjan nimeä. Voit laajentaa tehtäväluetteloa napsauttamalla Näytä koko luettelo -linkkiä. ### Aktiivisten kampanjoiden katselu Aktiiviset kampanjat ‑osassa näkyy luettelo kampanjoista, jotka ovat parhaillaan käynnissä. Voit tarkastella aktiivista kampanjaa napsauttamalla Kampanjan nimi ‑kenttää. Voit laajentaa luetteloa valitsemalla Näytä koko luettelo. ### Raporttiosat Yksi tai useampi raporttiosa voi näkyä kampanjan kotisivulla. Yrityksesi järjestelmänvalvoja voi määrittää, mitkä raportin osat näkyvät sivulla. Oracle CRM On Demand-ohjelmiston vakioversiossa näkyy Aktiivisen kampanjan tila -osa. #### Raporttien käyttäminen mittaamaan kampanjan tehokkuus Kampanjan kotisivulla saattaa näkyä yksi tai useampi raporttiosa (yrityksesi järjestelmänvalvoja voi määrittää, mitkä raportin osat näkyvät sivulla). Vakiosovelluksessa näkyy Aktiivisen kampanjan tila ‑osa, jossa näkyy analyysi kaikista aktiivisista kampanjoista. Jos haluat lisätietoa Aktiivisen kampanjan tila ‑osan käyttämisestä, katso Kampanjan tehokkuuden mittaaminen. ### Osien lisääminen kampanjan kotisivulle Jos käyttäjäroolillasi on Kotisivujen räätälöinti -oikeus, voit lisätä osia kampanjan kotisivullesi sen mukaan, mitkä osat yrityksesi järjestelmänvalvoja on asettanut näkyviin kampanjan kotisivulle. Osien lisäys kampanjan kotisivulle Valitse kampanjan kotisivulla Muokkaa asettelua. Lisää tai poista osia ja järjestä sivun osat kampanjan kotisivun Asettelu-sivulla napsauttamalla nuolia. Valitse Tallenna.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.