| Tulosta Avaa käytönaikaisen ohjeen PDF-versio

#### Liittyvien nimikkeiden oletussuodattimen ehtojen hallinta Jos Ota välilehdissä käyttöön laajennettu näkymä -vaihtoehto on valittu yrityksen profiilissa, voit määrittää liittyvien tietojen osien mukautetut oletussuodattimet, jotka tukevat laajennettua näkymää. Jos määrität liittyvien tietojen osalle suodattimen, suodatinta käytetään, kun käyttäjä avaa päätietueen tietosivun, jos molemmat seuraavista kohdista ovat tosia: Käyttäjä käyttää liittyvien tietojen osissa välilehtimuotoa. Suodattimessa käytössä oleva kenttä on käytettävissä oleva hakukenttä liittyvän tietuetyypin käyttäjäroolille määritetyssä hakuasettelussa. Käyttäjät voivat tyhjentää oletussuodattimen. Jos käyttäjä siirtyy pois tietueen tietosivulta ja palaa sille, mukautettu oletussuodatin otetaan uudelleen käyttöön. Ota huomioon seuraavat seikat, kun mukautetun oletussuodattimen ehto määritetään: Liittyvällä tietuetyypillä voi olla vain yksi suodatin annettua päätietuetyyppiä kohti. Tietuetyypin yksittäisille asetteluille ei voi määrittää erilaisia suodattimia. Suodatin voi vaikuttaa suorituskykyyn, kun käyttäjä avaa liittyvien tietojen välilehden. Se voi vaikuttaa suorituskykyyn myös silloin, kun käyttäjä avaa tietueen tietosivun, jos liittyvien tietojen osa on tietosivun ensimmäinen välilehti. Jos suodattimelle valittu kenttä ei sisälly tietuetyypin liittyvien tietojen osan asetteluun, kenttä lisätään liittyvien tietojen osaan suorituksen aikana siinä tapauksessa, että suodatinkenttä on käyttäjän roolin liittyvän tietuetyypin hakuasettelun käytettävissä oleva hakukenttä. Osa kentistä on optimoitu, jotta haku ja luettelojen lajittelu sujuisi nopeasti. Optimoidut kentät näkyvät vihreällä tekstillä niiden kenttien luettelossa, jotka ovat käytettävissä suodatinkenttinä. Hyvä käytäntö on käyttää suodattimessa jotakin näistä kentistä. Jos suodattimelle valittu kenttä ei ole valintaluettelon kenttä, antamasi suodattimen arvo tallennetaan käyttäjän kielellä, eikä sitä käännetä. Kun käyttäjä avaa liittyvien tietueiden luettelon, tietueet suodatetaan suodattimelle antamasi arvon mukaan suodatetun luettelon avanneen käyttäjän kielestä riippumatta. Lisätietoja valintaluettelon kenttien käytöstä oletussuodatusehdoissa on tämän aiheen Tietoja oletussuodatusehtojen valintaluettelon kentistä -kohdassa. Jos käytät kenttää, jonka muoto riippuu suodattimen nykyisen käyttäjän maa-asetuksesta, haku palauttaa suodattimen arvoa vastaavia tietueita muodosta riippumatta. Jos käytössä on esimerkiksi suodattimen päivämääräkenttä, haku palauttaa tietueet, joiden suodatinkentän päivämäärä vastaa määritettyä päivämäärää siitä huolimatta, onko päivämäärä muotoiltu liittyvien tietueiden luetteloa katsovaa käyttäjää varten. Kirjainkoolla on merkitystä suodatinehtoja vastaavien tietueiden haussa. ### Tietoja oletussuodatusehtojen valintaluettelon kentistä Jos valitset suodattimelle valintaluettelon kentän ja suodatusehdot edellyttävät yhden tai usean arvon määritystä, voit käyttää arvojen valinnassa valintakuvaketta (suurennuslasi) tai antaa arvot suoraan. Kun määrität suodatinehdon, seuraava toiminta koskee Yhtä kuin-, Sisältää kaikki arvot-, Ei sisällä yhtäkään arvoista- ja Eri suuri kuin -ehtoja. Jos käytät valintaluettelon arvon valinnassa valintakuvaketta tai jos annat arvon, joka vastaa täsmälleen olemassa olevaa valintaluettelon arvoa kielelläsi, valintaluettelon kielestä riippumaton koodi (language independent code, LIC) tallennetaan hakua varten. Kun käyttäjä avaa liittyvien tietueiden luettelon, Oracle CRM On Demand vertaa LIC-koodia valintaluettelon arvojen LIC-koodeihin. Käyttäjän LIC-koodin vastaavaa valintaluettelon arvoa käytetään liittyvien tietueiden luettelon suodatuksessa. Jos annat arvon, joka ei vastaa täsmälleen olemassa olevaa valintaluettelon arvoa määrittämälläsi käyttäjän kielellä, annettu arvo tallennetaan hakua varten. Arvo tallennetaan määrittämälläsi käyttäjän kielellä. Kun käyttäjä avaa liittyvien tietueiden luettelon, Oracle CRM On Demand vertaa annettua arvoa valintaluettelon arvojen LIC-koodeihin. Tietueet suodatetaan suodattimelle antamasi arvon mukaan suodatetun luettelon avanneen käyttäjän kielestä riippumatta. Suodattimelle antamasi tai valitsemasi Välillä-, Suurempi kuin- tai Pienempi kuin -ehdot tallennetaan hakua varten. Arvo tallennetaan määrittämälläsi käyttäjän kielellä. Oracle CRM On Demand vertaa näille ehdoille annettua arvoa valintaluettelon arvojen LIC-koodeihin. Suodattimen Sisältää vähintään yhden arvon -ehdolle annetut tai valitut arvot tallennetaan hakua varten. Arvot tallennetaan määrittämälläsi käyttäjän kielellä. Oracle CRM On Demand vertaa tälle ehdolle annettua arvoa valintaluettelon arvoihin, ei arvojen LIC-koodeihin. Tämän vuoksi Sisältää vähintään yhden arvon -ehdon käyttö oletussuodattimessa saattaa aiheuttaa ennustamattomia tilanteita käyttäjille, joilla ei ole sama käyttäjän kieli. Seuraavissa aiheissa on lisätietoja suodatinehdoista ja suodattimen arvoista: Tietoja suodatusehdoista Tietoja suodatusarvoista Tietoja monivalintaluetteloista hakemisesta Seuraavaksi annetaan ohjeet liittyvän tietuetyypin mukautetun oletussuodattimen ehdon määritystä varten. Ennen kuin aloitat. Voit tehdä tämän toimen, jos roolille on myönnetty sovellusten muokkausoikeus. Liittyvän tietuetyypin mukautetun oletussuodattimen ehdon määritys Napsauta Hallinta-yleislinkkiä minkä tahansa sivun oikeassa yläkulmassa. Valitse Sovelluksen mukautus. Valitse päätietuetyypin linkki Tietuetyypin asetukset -osassa. Jos haluat esimerkiksi määrittää tietueluettelolle suodattimen Puhelun tiedot -sivun liittyvien tietojen osassa, valitse Aktiviteetti. Valitse tietuetyypin Sovelluksen mukauttaminen -sivun Sivun asettelun hallinta -osan asiaankuuluvan tietuetyypin Liittyvien tietojen asettelu -linkki. Jos haluat esimerkiksi määrittää tietueluettelolle suodattimen asiakkaiden Puhelun tiedot -sivun yhteyshenkilön liittyvien tietojen osassa, valitse Aktiviteetin sovelluksen mukauttaminen -sivulla asiakaspuhelun liittyvien tietojen asettelu. Napsauta Liittyvien tietojen asetukset -sivun otsikkorivin Oletussuodatusehtojen hallinta -kohtaa. Valitse päätietuetyypin Oletussuodatusehdot-sivulla jokin seuraavista vaihtoehdoista: Jos liittyvällä tietuetyypillä ei ole suodatinta, valitse Uusi oletussuodatusehto. Jos liittyvällä tietuetyypillä on jo suodatin, valitse suodattimen tietuetason valikon vaihtoehto seuraavalla tavalla: Jos haluat muokata suodatinta, valitse Muokkaa. Jos haluat poistaa suodattimen, valitse Poista. Jos olet määrittämässä liittyvälle tietuetyypille suodatinta ensimmäistä kertaa, valitse Oletussuodatinehtojen muokkaus -sivun Liittyvä tietuetyyppi -kentässä liittyvä tietuetyyppi. Valittavissa ovat vain ne liittyvät tietuetyypit, joille ei vielä ole määritetty oletussuodatinta. HUOMAUTUS: Kun muokkaat liittyvän tietuetyypin olemassa olevaa mukautettua oletussuodatinta, et voi valita toista liittyvää tietuetyyppiä Liittyvä tietuetyyppi -kentässä. Luo uusi suodatin, kun haluat luoda suodattimen toiselle liittyvälle tietuetyypille. Valitse Oletussuodatusehdot-osassa suodattimen kenttä ja suodatusehto. Valitse tai anna suodattimen arvo. Tallenna muutokset.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.