| Tulosta Avaa käytönaikaisen ohjeen PDF-versio

7. #### Kenttien luonti ja muokkaus Voit luoda mukautettuja kenttiä ja muokata aiemmin luotujen kenttien määrityksiä tietuetyypin kentänmuokkaussivulla, jolle pääset tietuetyypin Kentät-sivulta. Tietuetyypin Kentät-sivulla näkyvät kenttien nimet, kunkin kentän tyyppi sekä onko kenttä pakollinen ja onko kentän kopiointitoiminto käytössä. Myös HTML-kenttätunnisteen sarake näkyy tietuetyypin Kentät-sivulla, jos roolillesi on myönnetty työaseman laajennusten latausoikeudet ja mukautetun HTML-otsikkotunnisteen hallintaoikeudet. Tämä sarake sisältää kenttien nimet, joita käytetään kenttiä käsittelevässä mukautetussa JavaScript-koodissa. Lisätietoja mukautetun koodin kirjoittamisesta on kohdassa Oracle CRM On Demand JavaScript API Developer’s Guide. Kunkin kentän integrointitunniste näkyy tietuetyypin Kentät-sivun Integration Tag Web Services v2.0 -sarakkeessa. Nämä ovat Web Services -sovelluksen version 2.0 WSDL-tiedostoissa käytetyt kenttien nimet. Lisätietoja WSDL-tiedostoista on kohdassa WSDL- ja skeematiedostojen lataus. Voit määrittää tietyille tietuetyypeille halutessasi räätälöidyn kentän, joka toimii liittyvien tietojen kenttänä. Seuraavat kentänmuokkaussivun kentät ovat käytettävissä vain liittyvien tietojen kenttien määrityksen yhteydessä: Ota liittyvät tiedot käyttöön Liittyvän tietueen tyyppi Liittyvä kenttä HUOMAUTUS: Jotkin kentänmuokkaussivun jäljellä olevista kentistä muuttuvat vain luku -kentiksi, kun valitset Ota liittyvät tiedot käyttöön -valintaruudun. Lisätietoja mukautettujen liittyvien tietojen kentistä ja niiden luonnista on kohdassa Tietoja mukautetuista liittyvien tietojen kentistä ja Mukautettujen liittyvien tietojen kenttien luonti. Voit vaihtoehtoisesti määrittää tietyille tietuetyypeille valintaluettelon kenttätyypin räätälöidyn kentän, jonka valintalista saadaan toisesta valintaluettelon kentästä. Seuraavia kentänmuokkaussivun kenttiä käytetään vain silloin, kun valintaluettelon kenttä määritetään saamaan arvonsa toisesta valintaluettelon kentästä: Jaettujen valintaluettelon arvojen käyttöönotto Jaettu tietuetyyppi Jaettu kenttä HUOMAUTUS: Jaettu kenttä- ja Jaettu tietuetyyppi -kentät ovat käytettävissä sen jälkeen, kun valitset Ota jaetut valintaluettelon arvot käyttöön -valintaruudun. Lisätietoja valintaluettelon mukautettavan kentän määrityksestä ja toisen valintaluettelon kentän valintalistan käytöstä on kohdassa Mukautettavien valintaluettelon kenttien luonti käyttäen jaettuja arvoja. Ennen kuin aloitat. Voit tehdä tämän toimen, jos roolille on myönnetty sovellusten muokkausoikeus. Mukautettujen kenttien luonti ja kenttien muokkaus Napsauta Hallinta-yleislinkkiä minkä tahansa sivun oikeassa yläkulmassa. Napsauta Sovelluksen mukauttaminen -kohdassa Sovelluksen mukauttaminen -linkkiä. Napsauta tarvittavan tietuetyypin linkkiä Tietuetyypin asetukset -osassa. Napsauta Kentän hallinta -osassa tietuetyyppiä Kentän asetukset. Kentät-sivu: Jos haluat luoda mukautetun kentän, valitse Uusi kenttä. Jos haluat muokata kentän määrityksiä, valitse kentän Muokkaa-linkki. HUOMAUTUS: Jos olet muokannut vakiokenttää ja haluat palauttaa kaikki muokatut arvot oletusasetusten mukaisiksi, valitse Tallenna- ja Peruuta-painikkeiden vieressä oleva Oletus-painike. Syötä kentänmuokkaussivulle näyttönimi. Näyttönimi on kentän nimi. Jos olet luomassa kenttää, valitse kentänmuokkaussivulta kentän tyyppi. VAROITUS: Kentän tyyppiä ei voi muuttaa mukautetun kentän tallennuksen jälkeen. Mukautettuihin kenttiin sovelletaan alla olevia sääntöjä. Ne saattavat poiketa samantyyppisten oletuskenttien säännöistä.
   Kentän tyyppi | Enimmäispituus | Huomautukset
   --- | --- | ---
   Valintaruutu | - | HUOMAUTUS: Käyttäjien ei ole pakko valita Valintaruutu-tyyppistä kenttää, joka on merkitty pakolliseksi. Jos haluat, että valintaruudun kentän arvo on Tosi (toisin sanoen haluat, että valintaruutu valitaan), käytä valintaruudun kentässä tarkistussääntöjä. Lisätietoja on kohdassa Tietoja kenttien hallinnasta.
   Pvm | 25 |
   Pvm/aika | 25 |
   Kokonaisluku | 10 | Kokonaisluvut väliltä -2147483647 - 2147483647.
   Monivalintaluettelo |  | Monivalintaluettelolle ei voi määrittää oletusarvoa.
   Numero | 10 | Numerot väliltä -2147483648 - 2147483647.
   Puhelin | 35 |
   Valintaluettelo | 30 | Valintaluetteloon voi määrittää enintään 1 000 arvoa. Käyttöliittymässä näkyy kuitenkin vain 300 arvoa. Ohjelma laskee valintalistaan noudettavien arvojen määrän kertomalla valintaluettelon arvojen määrän yritystasolla käytössä olevien kielten määrällä. Määrä voi olla enintään 10 000. Esimerkki: Jos arvoja on 900 ja käytössä on 12 kieltä, sovellus Oracle CRM On Demand ei voi avata tätä valintalistaa, koska noudettavien arvojen määrä on yhteensä 10 800. Vaikka valintaluettelon arvon enimmäispituus on 30, vain 28 ensimmäistä merkkiä käytetään määritettäessä, onko syötetty arvo aiemmin annetun arvon kaksoiskappale. HUOMAUTUS: Kunkin kielen valintaluettelon arvojen järjestys määritetään erikseen. Tämä tarkoittaa sitä, että kun määrität valintaluettelon arvojen järjestyksen yhdelle kielelle, järjestystä ei automaattisesti kopioida, jos käännät valintaluettelon muille kielille. Jos haluat säilyttää valintaluettelon arvojen järjestyksen samana kaikissa kielissä, määritä oikea järjestys manuaalisesti kaikille kielille.
   Teksti (pitkä) | 255 | Tekstikentät ovat yksirivisiä.
   Teksti (lyhyt) | 40 | Tekstikentät ovat yksirivisiä. Pituudet vaihtelevat kentän mukaan.
   Teksti (lyhyt - salattavissa) | 40 | Salattavien kenttien avulla voidaan piilottaa joitakin tiettyjen tietuetyyppien tietoja joiltakin käyttäjiltä. Jos salattavassa kentässä on esimerkiksi arvo 4558785236, käyttäjät näkevät arvon XXXX5236. Lisätietoja on kohdassa Tietoja salattavista kentistä.
   Web-linkki | - | Mukautetuilla Web-linkki-kentillä voit lisätä asetteluihin hyperlinkkejä. Näyttöteksti-kenttään voi syöttää enintään 250 merkkiä. URL-kenttään voi syöttää enintään 8 000 merkkiä. Selainten URL-osoitteiden enimmäispituudet vaihtelevat. Jos määrität liian pitkän URL-osoitteen, se ei ehkä toimi oikein. URL-osoitteen pituus muuttuu, jos käytät parametrin korvausta. Luotavien Web-linkkien ja yhdistettyjen kenttien kokonaismäärä määräytyy tietuetyypin mukaan. Tietyissä tietuetyypeissä kokonaismäärä on kuitenkin 100 Web-linkkiä ja yhdistettyä kenttää. Lisätietoja sovelluksen Oracle CRM On Demand kentistä on kohdassa Tietoja mukautetuista kentistä. Lisätietoja on kohdassa Web-linkkien määritys.
   Yhdistetty kenttä | - | Yhdistetty kenttä on kenttä, joka voi sisältää arvoja useista kentistä ja lisätekstin. Luotavien Web-linkkien ja yhdistettyjen kenttien kokonaismäärä määräytyy tietuetyypin mukaan. Tietyissä tietuetyypeissä kokonaismäärä on kuitenkin 100 Web-linkkiä ja yhdistettyä kenttää. Lisätietoja sovelluksen Oracle CRM On Demand kentistä on kohdassa Tietoja mukautetuista kentistä. Voit määrittää yhdistettyjä kenttiä useimmille tietuetyypeille. Lisätietoja on kohdassa Yhdistettyjen kenttien määritys.
10. (Valinnainen) Jos haluat määrittää, että kentän nimi on käännettävä muille yrityksessä aktivoiduille kielille, valitse Merkitse käännettäväksi -valintaruutu. Valitse Tallenna. Täytä seuraavat lisäominaisuusosan kentät tarpeen mukaan:
    Kenttä | Kommentit
    --- | ---
    Pakollinen | Valitse tämä valintaruutu, jos haluat kentän olevan pakollinen tietueita luotaessa tai päivitettäessä. Voit esimerkiksi edellyttää, että kaikki käyttäjät täyttävät Asiakas-kentän, kun he lisäävät uusia yhteyshenkilöitä. HUOMAUTUS: Käyttäjien ei ole pakko valita Valintaruutu-tyyppistä kenttää, joka on merkitty pakolliseksi. Jos haluat, että valintaruudun kentän arvo on Tosi (toisin sanoen haluat, että valintaruutu valitaan), käytä valintaruudun kentässä tarkistussääntöjä. Lisätietoja on kohdassa Tietoja kenttien hallinnasta.
    Ehdollisesti pakollinen | Jos haluat, että kenttä on pakollinen vain, kun määritetty ehto täyttyy, syötä ehtoa varten lauseke suoraan tai napsauta fx-kuvaketta, jotta ikkuna Expression Builder avautuu. HUOMAUTUS: Kenttien hallinnassa voidaan määrittää, että kenttä on pakollinen tai ehdollisesti pakollinen, mutta ei samaan aikaan molempia. Jos Pakollinen-valintaruutu valitaan, et voi syöttää lauseketta Ehdollisesti pakollinen -kenttään. Jotkin rajoitukset koskevat toimintoa Expression Builder, jota voit käyttää ehdollisesti pakollisten kenttien ehdoissa. Lisätietoja ehdollisesti pakollisista kentistä ja rajoituksista, jotka koskevat toimintoa Expression Builder on kohdassa Tietoja ehdollisesti pakollisista kentistä.
    Oletusarvo | Voit syöttää arvon tai lausekkeen suoraan tai avata toiminnon Expression Builder ikkunan valitsemalla fx-kuvakkeen. Voit lisätä monimutkaisia ilmauksia vain, jos roolisi sisältää Kentän laajennettu hallinta -oikeuden. Tähän kenttään voi syöttää enintään 1 024 merkkiä pitkän ilmaisun. Jos luot ilmaisun oletusarvon määritystä varten, ilmaisun tuloksen pituus ei saa ylittää kentässä sallittua merkkien enimmäismäärää. Lisäksi mikään toiminnon Expression Builder funktiolle välitetty merkkijono tai numeerinen literaali ei saa sisältää enempää kuin 75 merkkiä. Jos syötät oletusarvon suoraan tähän kenttään, oletusarvon merkkien määrä ei saa ylittää kentän tyypin sallittua merkkien enimmäismäärää. Numerotyyppisen kentän arvon on kuuluttava kyseisen kentän arvojoukkoon. Lisätietoja oletusarvojen määrityksestä on kohdassa Tietoja kenttien hallinnasta. Tietoja lausekkeissa käytettävästä syntaksista on kohdassa Expression Builder. HUOMAUTUS: Jos määrität salattavalle kentälle oletusarvon, täydellinen oletusarvo näkyy kentässä uuden tietueen luonnin yhteydessä, vaikka käyttäjän rooliin ei sisältyisikään salattujen tietojen tarkasteluoikeutta.
    Vain luku | Voit määrittää kentän Vain luku -kentäksi valitsemalla tämän valintaruudun.
    Kopiointi käytössä | Valitse tämä valintaruutu, kun haluat, että tämä kenttä kopioidaan tietuetyypin kopioinnin yhteydessä tietueen tietosivun Kopioi tietue -painikkeen avulla.
    Optimoitu | Tämä valintaruutu tulee käyttöön automaattisesti, kun valitset sellaisen kentän tyypin, jonka tietuetyypille optimoidut kentät ovat käytettävissä. Käytettävissä olevien optimoitujen kenttien jäljellä oleva määrä näkyy Optimoitu-valintaruudun oikealla puolella. Valitse Optimoitu-valintaruutu, jos tarvitset kentän optimoidun version. HUOMAUTUS: Jos kentälle valitaan Optimoitu-valintaruutu ja se tallennetaan, sen valintaa ei voi poistaa Muokkaa-sivulla. Voit kuitenkin nimetä kentän uudelleen, jos haluat sille uuden tarkoituksen.
    Kuvaus | Syötä kentän lisätiedot.
    Oletusarvo myöhemmin | Tämä kenttä näkyy vain, jos käyttäjäroolissa on Kentän laajennettu hallinta -oikeus. Valitse tämä valintaruutu, jos haluat, että kenttään ei lisätä oletusarvoa automaattisesti uuden tietueen luonnin yhteydessä. Määritettyä oletusarvoa käytetään, kun tietue tallennetaan, jos käyttäjä tai integrointityökalut eivät syötä kenttään arvoa. HUOMAUTUS: Valintaruutukentän arvoksi ei voi valita Kirjaa oletus.
    Kentän tarkistus | Tämä kenttä näkyy vain, jos käyttäjäroolissa on Kentän laajennettu hallinta -oikeus. Voit syöttää lausekkeen suoraan tai avata sovelluksen Expression Builder ikkunan valitsemalla fx-kuvakkeen. Tämä kenttä voi sisältää enintään 1 024 merkkiä. Lisätietoja kentän tarkistuksesta on kohdassa Tietoja kenttien hallinnasta. Tietoja lausekkeissa käytettävästä syntaksista on kohdassa Expression Builder.
    Kentän tarkistuksen virhesanoma | Tämä kenttä näkyy vain, jos käyttäjäroolissa on Kentän laajennettu hallinta -oikeus. Syötä mukautettu virhesanoma, joka näytetään vakioviestin lisäksi, jos kentän tarkistus epäonnistuu. Sanomassa voi olla pelkkiä kirjaimia, numeroja, välilyöntejä, pilkkuja, pisteitä ja yhdysmerkkejä. Alla kerrotaan, kuinka virhesanomat näkyvät eri tilanteissa. Jos kentän tarkistus on käytössä eikä mukautettua sanomaa ole määritetty: Kohteelle [Kenttä] syötetty arvo ei vastaa yrityksen järjestelmänvalvojan määrittämiä tarkistussääntöjä. Tarkistusehto on [sääntö] (virhekoodi). Jos kentän tarkistus on käytössä ja·mukautettu sanoma on määritetty: [mukautettu virhesanoma] (virhekoodi).
    Työkaluvihjeen näyttömuoto | Tämä kenttä näkyy vain, jos käyttäjäroolissa on Kentän laajennettu hallinta -oikeus. Valitse muoto, jossa työkaluvihje näytetään, valitsemalla avattavasta luettelosta HTML tai Pelkkä teksti. Tämän kentän oletusarvo on Pelkkä teksti. Käytettäessä HTML:llä muotoiltuja työkaluvihjeitä suorituskyky on parempi, jos vältetään monimutkaista HTML-koodia ja vähennetään työkaluvihjeessä näkyvien kuvien määrää. Vuorovaikutteisia ohjausobjekteja, kuten hyperlinkkejä, ei tueta. Käytettäessä HTML:llä muotoiltuja työkaluvihjeitä on myös suositeltavaa käyttää täyttöä, jotta työkaluvihjeen teksti on helpompi lukea. Käytettäessä HTML-tunnistetta <DIV> on suositeltavaa käyttää reunusta, jotta tunnisteen <DIV> sisältö pysyy työkaluvihjeen ruudussa. Esimerkki: <div style="background-color:red;padding:3px 8px; border-radius:5px;"> Tämä on työkaluvihjeen sanoma, jossa on täyttö ja punainen tausta. </div> HUOMAUTUS: Tietoja mukautetun koodin käytöstä sovelluksessa Oracle CRM On Demand on kohdassa Tärkeitä huomioita asiakkaille, jotka käyttävät mukautettua koodia Oracle CRM On Demand -sovelluksessa.
    Työkaluvihjeen teksti | Tämä kenttä näkyy vain, jos käyttäjäroolissa on Kentän laajennettu hallinta -oikeus. Syötä kentän toiminnon tiedot. Nämä tiedot näytetään työkaluvihjeenä, kun käyttäjä siirtää osoittimen kentän kohdalle. Tähän tekstikenttään voi antaa enintään 1500 merkkiä. HUOMAUTUS: On suositeltavaa käyttää työkaluvihjeitä niukasti sekä pitää työkaluvihjeen teksti informatiivisena ja tiiviinä.
Valitse Tallenna. Uudet automaattisesti lisätyt kentät näkyvät sulkeissa sinisellä tekstillä muilla käyttöön otetuilla kielillä (riippumatta Merkitse käännettäväksi -valintaruudun asetuksesta). Uuden nimen, kentän tarkistuksen virhesanoman, kuvauksen tai työkaluvihjeen tekstin käännöksen manuaalinen syöttö: Valitse avattavasta Käännöskieli-luettelosta kieli, jonka käännöksen haluat syöttää. Valitse sen kentän muokkauslinkki, jonka nimen, kentän tarkistuksen virhesanoman, kuvauksen tai työkaluvihjeen tekstin haluat kääntää. Syötä käännös Näyttönimi-, Kentän tarkistuksen virhesanoma-, Kuvaus- tai Työkaluvihjeen teksti -kenttään ja valitse Tallenna. Jos käänsit kentän nimen, nimen käännös näkyy mustana Näyttönimi-sarakkeessa. Tee vaiheet a-c kaikille kielille, joiden käännöksen haluat syöttää. Kun olet syöttänyt kaikki käännökset, voit jatkaa toimia tietuetyypin Kentät-sivulla valitsemalla avattavasta Kieli-luettelosta yrityksen oletuskielen. HUOMAUTUS: Jos sovelluksen Oracle CRM On Demand käyttäjän kieli on eri kuin kieli, jota käytettiin mukautetun kentän luonnin yhteydessä, mukautettu kenttä on käännettävä soveltuvalle kielelle, jotta se näkyy analyyseissa. Jos kentän luontikieli on esimerkiksi englanti, saksankielinen käyttäjä näkee kentän analyyseissa vain, jos se on käännetty saksaksi. Kun Merkitse käännettäväksi -valintaruutu valitaan, näyttönimi ja kentän tarkistuksen virhesanoma korvautuvat kaikissa muissa kielissä. Jos olet luonut valintaluettelon tai monivalintaluettelon: Valitse mukautetun kentän Muokkaa valintaluetteloa -linkki. Syötä jokainen arvo eri riville Valintaluettelon arvot -ruutuun. Tallenna tietue. (Valinnainen) Jos yrityksessäsi käytetään valintaluettelon arvoryhmiä, yhdistä valintaluettelon arvot valintaluettelon arvoryhmiin. Lisätietoja on kohdassa Valintaluettelon arvojen yhdistäminen valintaluettelon arvoryhmiin. HUOMAUTUS: Seuraavaksi uudet mukautetut kentät on otettava käyttöön, jotta ne näkyvät lomakkeissa (muokkaus-, tieto- ja luontilomakkeissa). Ne eivät näy lomakkeissa oletusarvoisesti. Ota mukautettu kenttä käyttöön luomalla tarvittavat uudet sivuasettelut. Varmista, että sivuasettelut on liitetty kaikkiin rooleihin, joille kentän tulee näkyä.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.