| Tulosta Avaa käytönaikaisen ohjeen PDF-versio

6. #### Työnkulkutoimien luonti: Arvojen päivitys Työnkulkusäännön arvojen päivitystoimi päivittää kentät automaattisesti, kun tietuetta on muutettu ilman, että alkuperäisen muutoksen tietoja (esim. tietoja, milloin tietuetta muutettiin, kuka muutti ja mitä tietoja muutettiin) katoaa. Toiminto suoritetaan odotusjakson päätyttyä. Odotusjakso voidaan määrittää yhdessä tai useassa työnkulkusäännön Arvojen päivitys -toimintoa edeltävässä odotustoiminnossa. Jos työnkulkusäännön herätintapahtumana ei ole Ennen muokatun tietueen tallennusta, työnkulussa on oltava vähintään yksi aktiivinen odotustoiminto ennen Päivitä arvot -toimintoa. Lukuun ottamatta työnkulkusääntöjä, joissa herätintapahtumana on Ennen muokatun tietueen tallennusta, Oracle CRM On Demand sallii Päivitä arvot -toiminnon aktivoinnin vain, jos toimintoa edeltää vähintään yksi aktiivinen odotustoiminto työnkulkusäännössä. Jos työnkulkusäännössä on useita Päivitä arvot -toimintoja, odotustoimintoa ei tarvita jokaiselle Päivitä arvot -toiminnolle. Riittää, että säännössä on yksi odotustoiminto ennen Päivitä arvot -toimintoja. Huomautus: Työnkulkusäännölle voidaan luoda useita toimia. Enimmäismäärä on 25 toimea sääntöä kohti. Seuraavassa kuvataan, miten arvojen päivitystoimi luodaan. Ennen kuin aloitat. Nämä toimet edellyttävät, että käyttäjäroolille on myönnetty Tietosääntöjen hallinta - työnkulkusääntöjen hallinta -käyttöoikeus. Lisätietoja oikeuksien lisäämisestä rooleihin on kohdassa Roolien lisäys. Arvojen päivitystoimen luonti Navigoi sääntöön, johon haluat luoda toimen: Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessin hallinta -kohdassa Työnkulun kokoonpano -kohtaa. Etsi Työnkulkusääntöjen luettelo -sivulta sääntö, johon haluat luoda toimen. Lisätietoja työnkulkusääntöjen etsimisestä luettelosivulta on kohdassa Luetteloiden suodattaminen. Napsauta säännön Työnkulun nimi -linkkiä. Valitse työnkulkusäännön tietosivun Toimet-otsikkopalkin Valikko ja valitse sitten Päivitä arvot. Huomautus: Työnkulkusäännön käynnistintapahtuma määrittää, minkä tyyppisiä toimia sääntöön voi luoda. VIHJE: Nykyisestä työnkulkusäännön toimesta voidaan luoda kopio napsauttamalla toimen Kopioi-linkkiä. Syötä työnkulkutoimen muokkaussivulle toimen nimi. Voit ottaa toimen käyttöön valitsemalla Aktiivinen-valintaruudun. Täytä seuraavassa taulukossa kuvaillut kentät ja tallenna sitten toimi.
   Kenttä | Kuvaus
   --- | ---
   Kentän nimi | Valitse avattavasta luettelosta päivitettävän kentän nimi. Huomaa: päivitettävissä oleva kenttäjoukko määräytyy työnkulkusäännön tietuetyypin mukaan. Jos kenttä on määritetty vain luku -tilaan kentän määritystasolla, kenttää ei voi päivittää Päivitä arvot -toimen avulla. Tietyissä tietuetyypeissä päivitettävien kenttien joukkoon kuuluu muutamia Mukautettu objekti -kenttiä. Kentät Mukautettu objekti 1, Mukautettu objekti 02 ja Mukautettu objekti 03 sekä vastaavat Tunnus-kentät voidaan päivittää useissa tietuetyypeissä. Myyntimahdollisuus-tietuetyypissä myös kentät Mukautettu objekti 05 ja Mukautettu objekti 06 sekä vastaavat Tunnus-kentät voidaan päivittää.
   Arvo | Napsauta kentän viereistä fx-kuvaketta ja määritä lauseke, joka laskee kenttään uuden arvon. Voit käyttää syntaksin testaamiseen toiminnon Expression Builder Tarkista syntaksi -painiketta. Tämä kenttä voi sisältää enintään 1 024 merkkiä. Jos määrität lausekkeen kentän laskentaan, kuten mukautetun Kate-kentän, missä kate on tulo vähennettynä kustannuksella, kentän arvo lasketaan aina, kun työnkulkusääntö käynnistetään, vaikka tulo tai kustannus ei ole muuttunut. Jotta suorituskyky olisi parempi, voit määrittää työnkulkusäännölle lisäehdon kuten: FieldValue('<Tulo>') <> PRE('<Tulo>') TAI FieldValue('<Kustannus>') <> PRE('<Kustannus>') PRE-toiminto palauttaa kenttään arvon, joka oli siinä ennen kentän päivitystä.
   Nykyisten arvojen päällekirjoitus | Valitse tämä valintaruutu, jos kentässä oleva nykyinen arvo on päällekirjoitettava uudella arvolla. Jos kentässä on jo arvo, sitä ei päivitetä, ellei tätä valintaruutua valita. Jos kenttä on tyhjä, arvo päivitetään uudella arvolla, vaikka tätä valintaruutua ei valita.
Lisätietoja muun tyyppisten työnkulkutoimien luonnista on kohdissa: Työnkulkutoimien luonti: Kirjan määritys Työnkulun toimien luonti: Luo integrointitapahtuma Työnkulkutoimenpiteiden luonti: Tehtävän luonti Työnkulun toimien luonti: Lähetä sähköpostiviesti Työnkulkutoimien luonti: Odotus #### Liittyvät aiheet Työnkulkutietoon liittyviä tietoja on seuraavissa aiheissa: Tietoja työnkulkusäännöistä Tietoja työnkulkutoiminnoista Tietoja aikaan perustuvista työnkulkusäännöistä Työnkulkusääntöjen luonti Työnkulkusäännön toimien järjestyksen muuttaminen Työnkulkusääntöjen ja -toimien käytöstäpoisto Työnkulkusääntöjen ja -toimien poisto

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.