| Tulosta Avaa käytönaikaisen ohjeen PDF-versio

## Näytteiden hallinta Useimmat suuret lääkevalmistajat tarjoavat ilmaisia näytteitä terveydenhoidon ammattilaisille osana tavallista kenttämyyntiä. Yhdysvalloissa näytteiden jakoa säätelee ruoka- ja lääkehallinto (FDA), ja se täytyy täsmäyttää vähintään kerran vuodessa. Tämä aihe kuvaa, miten näytteiden ja mainontanimikkeiden sähköistä varastoa hallitaan ja ylläpidetään ohjelman Oracle CRM On Demand näytteiden hallinta ‑toiminnossa. Järjestelmänvalvojat voivat määrittää ja ylläpitää näytevarastoa ja tarkkailla näytteiden toimitusta, siirtoa, vastaanottoa, ristiriitoja, mukautuksia ja varastomääriä. Loppukäyttäjät käyttävät ohjelman Oracle CRM On Demand näytteiden hallintaa jäljittämään näytteiden sähköistä varastoa, luomaan näytteiden siirtoja, kuittaamaan näytesiirtojen vastaanottoja ja mukauttamaan varastotaseita täsmäytystä varten. Ohjelman Oracle CRM On Demand näytteiden hallinnalla näytteiden järjestelmänvalvojat ja myyntiedustajat voivat mitata ja tarkkailla näytetoimituksia organisaation joka tasolla. Lisätietoja näytteiden järjestelmänvalvojan ja loppukäyttäjän tehtävien eroista on seuraavissa aiheissa. ### Näytteiden hallinta Tämä aihe esittelee yhden esimerkin näytteiden järjestelmänvalvojan ja terveydenhoidon ammattilaisille näytteitä jakelevien myyntiedustajien (loppukäyttäjien) suorittamista toimista. Yrityksesi voi käyttää eri prosessia liiketoiminnan edellytysten mukaan. Lääkeyrityksellä on uusia tuotteita markkinoille. Näytevaraston määrittämiseksi näytteiden järjestelmänvalvoja lisää tuotteet tietokantaan, liittää niihin tarvittavat eränumerot, määrittää näytteitä myyntiedustajille ja siirtää näytteitä kentällä oleville esimiehille ja myyntiedustajille. Myyntiedustajat sitten käyvät alueensa lääkäreiden luona viemässä uusia näytteitä. Kuukauden kuluttua kunkin myyntiedustajan täytyy pääkonttorin vaatimuksesta täsmäyttää varastonsa. Myyntiedustaja antaa ensin kunkin varastotietueen lopullisen määrän ja uusi varastokausi alkaa. Myyntiedustaja huomaa, että varastossa on ristiriitaisuuksia, kun hän ajaa täsmäytyksen. Tarvittavien säätöjen jälkeen myyntiedustaja suorittaa täsmäytyksen ja merkitsee varaston tehdyksi ja täsmäytetyksi. Tässä esimerkissä näytteiden järjestelmänvalvojat ovat vastuussa yrityksensä näytevarastosta ja sen varmistamisesta, että se noudattaa säädöksiä ja suosituksia. Tässä roolissa he ottavat vastuun päänäytevaraston määrittämisestä ja sitten näytteiden siirtämisestä kullekin loppukäyttäjälle. Kun loppukäyttäjät saavat lähetyksen, he lähettävät kuittauksen varastosta. Oracle CRM On Demand kirjaa vastaanotetut näytteet automaattisesti heidän varastomääriinsä. Tässä esimerkissä myyntiedustaja, myyntiedustajan esimies ja näytteiden järjestelmänvalvoja voivat tarkkailla ristiriitoja lähetettyjen määrien ja vastaanotettujen määrien välillä. #### Pääkäyttäjän toiminnot Näytteiden järjestelmänvalvojat tarvitsevat hallinnolliset vastuut näytteiden hallinnassa ohjelmassa Oracle CRM On Demand, jotta he voivat suorittaa seuraavat tehtävät: Määrittää näytteitä tuotteiksi ja lisätä ne ohjelman Oracle CRM On Demand tietokantaan. Lisätietoa yrityksesi tuotteiden määrittämisestä on kohdassa Sisällönhallinta. Jos organisaatiosi käyttää eränumeroita näytteiden jäljittämiseen, määritä eränumerot ja liitä ne näytetuotteisiin. Lisätietoja on kohdassa Näyte-erät. Määritä näytevarasto. Kukin näytevaraston tietue antaa myyntiedustajalle tietoa tuotteesta, joka on luokiteltu kelpaavaksi näytetoimitus-käsittelyyn. Lisätietoja on kohdassa Näytevarasto. Määritä kohdistukset ja kohdista näytteet myyntiedustajille. Kohdistustietue määrittää ajanjakson, jonka aikana näytetuotteet toimitetaan myyntiedustajalle klinikoille, sairaaloihin tai lääkäreille jakamista varten, kun toteutetaan näytetoimituskäynti. Kohdistustietue määrittää myös näytteeseen liittyvät rajat (esimerkiksi enimmäismäärän, jonka saa toimittaa yhdellä käynnillä). Lisätietoa on kohdassa Kohdistukset. Jos näytteidenhallintarakenteesi tukee tuotteen estämistä tietyltä terveydenhuollon ammattilaiselta (HCP) tai tukee tietyn tuotteen saatavissa olevan määrän rajoittamista tälle asiantuntijalle, löydät lisätietoja kohdistuksista kohdasta HCP-yhteyshenkilön kohdistukset tai Estetyt tuotteet. Määritä varastokausi, joka on määritetty kausi, jonka sisällä näytteiden tai mainontanimikkeiden liikkumista voidaan jäljittää. Järjestelmänvalvojat ja myyntiedustajat suorittavat kaikki alkulaskennat, tilapäiset tarkistuslaskennat, lopulliset tarkistuslaskennat, raportoinnit ja täsmäytykset varastokaudella. Lisätietoa on kohdassa Varastokausi. Siirrä näytteitä kentällä oleville loppukäyttäjille. Katso lisätietoja kohdasta Näytteiden siirron luonti. Seuraa näytteiden aktiviteetteja. Tarkkailtavia aktiviteetteja ovat näytetoimitukset, näytteiden siirrot työntekijöiden ja pääkonttorin välillä, käyttäjien varastomäärät ja varaston oikaisut. Lisätietoa on kohdassa Näytetoimien valvonta. Tarkista elektroniset allekirjoitukset. Myyntiedustajat keräävät elektroniset allekirjoitukset, ja ne tallennetaan sovelluksen Oracle CRM On Demand tietokantaan. Lisätietoa allekirjoituksista on kohdassa Elektronisten allekirjoitusten tarkistus. #### Loppukäyttäjän toiminnot Loppukäyttäjiä ovat myyntiedustajat, jotka jakelevat näytteitä terveydenhoidon ammattilaisille. He suorittavat seuraavat tehtävät: Näytevaraston vastaanoton kuittaus (ts. näytteiden siirtojen). Lisätietoja on kohdassa Näytevaraston vastaanoton vahvistus. Siirrä näytteitä muille loppukäyttäjille tai takaisin pääkonttoriin. Myyntiedustajat voivat vaihtaa näytteitä keskenään ja palauttaa näytteitä (esimerkiksi vanhentuneita näytteitä) pääkonttoriin. Katso lisätietoja kohdasta Näytteiden siirron luonti. Vievät näytteitä myyntikäyntien aikana asiakkaille. Lisätietoa on kohdassa Näytteiden toimitus myyntikäynnillä. Kerää elektroniset allekirjoitukset toimitetuille näytteille. Myyntiedustajien keräämät elektroniset allekirjoitukset ladataan sovelluksen Oracle CRM On Demand tietokantaan. Lisätietoja allekirjoituksista on kohdassa Tietoja elektronisista allekirjoituksista. Suorittavat väliaikaisia varastomääriä tarvittaessa. Katso lisätietoja kohdasta Väliaikaisen tarkistuslaskennan pyytäminen. Sulkevat varastokausia tarvittaessa. Lisätietoja on kohdassa Varastokauden sulkeminen. Vastaavat varastotietueiden ristiriidoista suorittamalla varaston oikaisuja ja lähettämällä muita tapahtumia. Lisätietoja on kohdissa Näytetapahtumien oikaisu, Kadonneiden ja löydettyjen näytetapahtumien luonti ja Maksutapahtumien katselu. Täsmäytä varasto tarvittaessa. Lisätietoja on kohdassa Varaston täsmäytysprosessi. ### Näytteiden hallinnan vaatimukset Seuraavat vaatimukset koskevat järjestelmänvalvojia ja loppukäyttäjiä: Pääkäyttäjät. Ennen kuin näytteitä voi hallita ohjelmassa Oracle CRM On Demand, järjestelmänvalvojan täytyy määrittää tuotteet. Lisätietoa yrityksesi tuotteiden määrittämisestä on kohdassa Sisällönhallinta. Loppukäyttäjät. Ennen kuin loppukäyttäjät voivat toimittaa näytteitä, heillä täytyy olla liittyvä kohdistustietue näytteistä ja heidän täytyy kuitata näytteiden vastaanotto. Lisätietoa kohdistuksista ja kuittauksista on aiheissa Kohdistukset ja Näytteen varaston vastaanoton vahvistus. Jotta järjestelmänvalvojat ja käyttäjät voivat hallita näytteitä, heidän käyttäjäroolillaan on oltava Perusnäytetoimintojen käyttöönotto- ja Näytemukautusten käyttöönotto -käyttöoikeudet. Tietoja elektronisten allekirjoitusten tarkistukseen tarvittavista käyttäjärooleista ja käyttöoikeusprofiilin asetuksista on kohdassa Elektronisten allekirjoitusten tarkistus.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.