| Tulosta Avaa käytönaikaisen ohjeen PDF-versio

### Muotoilun käyttö koontinäytöissä Koontinäytön luontitoiminnon muotoiluikkunassa voit käyttää ja hallinnoida koontinäyttöjen visuaalisia määritteitä. Valintaikkuna näyttää eri valintoja muotoiltavan objektin mukaan. Näitä ovat esimerkiksi fontin, solun ja reunojen määritykset, taustaväri ja muotoilun lisävalinnat, kuten solujen täyttö. Muotoilu vaikuttaa dashboardin sarakkeiden ja osien ulkoasuun, esimerkiksi taustaväriin ja reunoihin. Näyttöön tulevat vaaka- ja pystytasauksen valinnat ovat samanlaiset kuin tekstinkäsittelyohjelmien tekstin tasauksen valinnat. Pystytasauksella ei ole merkitystä, ellei sarake koostu useista toisten sarakkeiden riveistä. Ennen kuin aloitat. Jos haluat muokata koontinäyttöä, käyttäjäroolillasi on oltava V3-analyysien käyttöoikeus. Jos haluat muokata koontinäyttöjä, jotka eivät ole omia koontinäyttöjäsi (Oma koontinäyttö), käyttäjäroolillasi on myös oltava koontinäyttöjen hallintaoikeus. Jos haluat muokata räätälöityä koontinäyttöä, joka on tallennettu kohteeseen /Jaetut kansiot/Yrityksen siirretty jaettu kansio, käyttäjäroolillasi on oltava yrityksen siirretyn jaetun kansion käyttöoikeus. Muotoilun käyttö koontinäytössä Avaa koontinäyttö koontinäytön luontitoiminnossa. Lisätietoja koontinäytön avaamisesta koontinäytön luontitoiminnossa on kohdassa Koontinäyttöjen muokkaus. Valitse koontinäytön luontitoiminnossa sarakkeen tai osan Ominaisuudet-painike ja valitse Sarakkeen ominaisuudet- tai Muotoile osa -vaihtoehto. Määritä Solu-alueella kohdistus·ja taustaväri. HUOMAUTUS: Vaakasuuntaista kohdistusta·käytettäessä teksti tasataan yleensä vasemmalle. Numeerisia tietoja käytettäessä tiedot·tasataan yleensä oikealle. Pystysuuntaisella kohdistuksella ei ole vaikutusta, ellei sarake ulotu muiden sarakkeiden useille riveille. Määritä Reuna-alueella solun reunan sijainti, väri ja tyyli. VIHJE: Voit valita mukautettuja reunoja tai poistaa niiden valinnan napsauttamalla avattavan Sijainti-luettelon lähellä olevaa ylä- tai alareunaa tai vasen tai oikeaa reunaa. Jos haluat muotoilla solun sisäisen välistyksen, valitse lisämuotoiluasetukset ja määritä solun sisällön leveys ja korkeus sekä sisällön ylä- ja alapuolelle sekä oikealle ja vasemmalle puolelle tuleva väli. Arvot määritetään kuvapisteissä. Jos haluat ohittaa kohteen Oracle CRM On Demand tyylisivuilla määritetyt tyyli- ja luokkaelementit, tee Mukautetut CSS-tyylivalinnat -alueella seuraavat valinnat: Valitse haluamasi asetus. Määritä luokan, tyylin tai tyylisivun sijainti. HUOMAUTUS: Tyylin muotoilun lisäasetukset on tarkoitettu vain käyttäjille, jotka osaavat käyttää CSS-tyylisivuja. Valitse OK.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.