| Tulosta Avaa käytönaikaisen ohjeen PDF-versio

#### Myyntivihjeen muunnoksen hallinta Yrityksesi käyttäjät voivat muuntaa myyntivihjetietueita asiakas-, yhteyshenkilö- ja myyntimahdollisuustietueiksi. Jos Oracle CRM On Demand Partner Relationship Management Edition on määritetty yrityksesi käyttöön, käyttäjät voivat myös muuntaa myyntivihjetietueita myynnin rekisteröintitietueiksi. Myyntivihjetietueen muunnon aikana ovat käytettävissä seuraavat vaihtoehdot: Luo uudet asiakas-, yhteyshenkilö-, myyntimahdollisuus- tai kaupan rekisteröinnin tietueet, jotka linkitetään automaattisesti myyntivihjetietueeseen. Linkitä myyntivihjetietue olemassa oleviin asiakas- ja yhteyshenkilötietueisiin. Käyttäjät valitsevat tietueet, jotka haluavat linkittää myyntivihjeeseen myyntivihjeen muunnon aikana. Jos määrität tarvittavat valinnat käyttöön myyntivihjeiden muuntoasetteluihin, käyttäjät voivat tehdä myös seuraavaa: Kopioi myyntivihjetiimin jäsenet tiimiin muuntoprosessin aikana luodun tai myyntivihjeeseen linkitetyn asiakkaan, yhteyshenkilön ja myyntimahdollisuuden osalta. Linkitä myyntivihjeeseen liittyvät mukautetut objektitietueet muuntoprosessin aikana luodun tai myyntivihjeeseen linkitetyn asiakkaan, yhteyshenkilön ja myyntimahdollisuuden osalta. Voit määrittää, mitkä vaihtoehdot ovat käyttäjien käytettävissä myyntivihjeen muunnon sivulla, luomalla sivulle myyntivihjeen muunnon asettelut ja liittämällä asettelut käyttäjärooleille. Vakiosovelluksessa jotkin myyntivihjetietueen tiedot kopioituvat muuntoprosessin aikana luotavien tai myyntivihjeeseen linkitettävien Asiakas-, Yhteyshenkilö-, Myyntimahdollisuus- ja Kaupan rekisteröinti ‑tietueiden asianmukaisiin kenttiin. Voit määrittää kopioitavat tiedot antamalla seuraavat asetukset: Määritykset tietuetyypin Myyntivihje ja tietuetyyppien Asiakas, Yhteyshenkilö, Kaupan rekisteröinti ja Myyntimahdollisuus kenttien välillä. Lisätietoja on kohdassa Lisäkenttien määritys myyntivihjeitä muunnettaessa. Myyntivihjeen tietueen kentät, jotka näkyvät myyntivihjeen muunnossivun osissa Myyntimahdollisuus ja Kaupan rekisteröinti. Käyttäjät voivat muokata näiden kenttien arvoja myyntivihjeen muuntosivulla. Nämä arvot kopioituvat sitten uuteen myyntimahdollisuuteen tai kaupan rekisteröintiin. Lisätietoja myyntivihjeen muuntosivulla näkyvien kenttien määrityksestä on kohdassa Myyntivihjeen muunnoksen asettelujen luonti. HUOMAUTUS: Vain kentät, joista on määritetty vastaavuus tarvittavan tietuetyypin kenttiin, ovat lisättävissä myyntivihjeen muunnossivun asetteluun. Jos myyntivihjeen muunnossivulle lisättävästä kentästä ei ole vielä määritetty vastaavuutta tarvittavan tietuetyypin kenttiin, vastaavuus on määritettävä, ennen kuin kenttä voidaan lisätä myyntivihjeiden muunnossivun asetteluun. Yhdistettyjä kenttiä ja kenttiä, joiden tyyppi on Web-linkki, ei voi kuitenkaan lisätä myyntivihjeen muunnoksen asetteluun, vaikka tällaisille kentille olisikin määritetty vastaavuus asiaankuuluvan tietuetyypin kenttiin. Liittyvä myyntimahdollisuus -kenttä ja Seuraava vaihe -kenttä näkyvät aina myyntivihjeen muunnossivun Myyntimahdollisuus-osassa, ja Kaupan rekisteröinnin nimi -kenttä ja Pääasiallinen kumppaniasiakas -kenttä näkyvät aina Kaupan rekisteröinti -osassa. Näitä kenttiä ei voi poistaa sivun asettelusta. Käyttäjillä on oltava sopivat tietuetyyppien käyttöoikeudet ja sopivat roolin oikeudet myyntivihjeiden muuntamista varten. Lisätietoja on kohdassa Käyttöoikeusprofiilin ja roolin asetukset myyntivihjeiden muuntoa varten. Kun käyttäjät hylkäävät myyntivihjeen, heidän on valittava hylkäyksen koodi myyntivihjeen hylkäyksen sivun Hylkäyksen koodi -kentässä. Hylkäyskoodi-kenttään määritetään oletusarvoisesti arvoja, mutta voit muuttaa arvoa tai lisätä luetteloon lisää arvoja. Lisätietoja Hylkäyksen koodi -valintaluettelosta on kohdassa Myyntivihjeiden hylkäyksen koodi. #### Liittyvät aiheet Lisätietoja myyntivihjeen muunnon hallinnasta on seuraavissa aiheissa: Myyntivihjeen muunnon määritysprosessi Lisäkenttien määritys myyntivihjeen muunnon aikana Myyntivihjeen muunnoksen asettelujen luonti

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.