| Tulosta Avaa käytönaikaisen ohjeen PDF-versio

## Sisällönhallinta Yritykset haluavat usein seurata tuotteita, joista heidän asiakkaansa ovat kiinnostuneita ja joita he ostavat. Voit määrittää tuoteluettelon, jonka avulla yrityksesi työntekijät voivat seurata tuotetietoja. Tuoteluettelon määrityksessä tuotteet ryhmitellään luokkiin (tarvittaessa), jonka jälkeen ne määritetään kuhunkin luokkaan. Tuotteita ovat toistuvat tai kertaluonteiset tuotteet, palvelut ja koulutusvaihtoehdot. Seuraavissa osissa kuvataan hyödyllisiä tapoja seurata tuotteita ohjelmassa Oracle CRM On Demand: #### Myyntimahdollisuudet Myyntimahdollisuutta työstävä myyntiedustaja voi luoda myyntimahdollisuustietueen, jonka avulla hän voi seurata tietoja asiakkaan kiinnostuksen kohteista ja mahdollista tuottoa sopimuksesta. Asiakas voi olla kiinnostunut useista tuotteista ja voi harkita myös palvelusopimuksen hankkimista. Myyntiedustaja voi selata alaspäin myyntimahdollisuustietueen Tuotteet-osaan ja linkittää tuotetietueisiin kunkin nimikkeen, jonka ostoa asiakas harkitsee. Myyntiedustaja voi kirjata myös kuukausittain laskutettavan palvelusopimuksen tulotietoja. Myyntimahdollisuustietueessa on siten täydelliset tiedot mahdollisesta sopimuksesta, ja sen avulla yrityksesi voi: seurata kuhunkin myyntimahdollisuuteen kuuluvia tuotteita laskea kyseisiin (toistuviin ja kertaluonteisiin) tuotteisiin perustuvia ajanjaksoittain syntyviä tulovirtoja. #### Omaisuus Myynnin ja palvelualojen ammattilaisten on hyödyllistä tietää, mitä yrityksen tuotteita ja palveluita asiakas on jo ostanut. Oracle CRM On Demand -sovelluksessa voit seurata ostettuja tuotteita tai omaisuutta linkittämällä tuotetietueet asiakkaan asiakas- tai yhteyshenkilötietueeseen tai myyntimahdollisuustietueeseen. #### Ennusteet Ennuste on jaksottainen myyntimenestyksen tilannekuva, joka koostuu yksittäisistä myyntimahdollisuus- tai tuotetietueista. Linkittämällä tuotteet myyntimahdollisuus-, asiakas- tai yhteyshenkilötietueisiin yritys voi päättää, luodaanko ennusteet tuotetulon ja toistuvan tulon perusteella. Jos yrityksesi ennusteet perustuvat tuotetuloon myyntimahdollisuuden tulon sijaan, työntekijät voivat määrittää tuotteet, joita tulisi käyttää kokonaisennusteissa. Napsauttamalla aihetta voit tarkastella Sisällönhallintaa koskevia vaiheittaisia toimia: Tuoteluokkien määritys Yritystuotteiden määritys PRM:n hinnastojen määritys Life Sciences -ohjelman hinnastojen määritys Yrityksen liitteiden hallinta Tietosivun kuvien hallinta Arviointikyselyiden määritys

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.