| Tulosta Avaa käytönaikaisen ohjeen PDF-versio

### Tietoja valintaluettelon kentistä, valintaluettelon arvoryhmistä ja yksiköistä Monia tietuetyyppejä varten yrityksessä voidaan rajoittaa valintaluettelon kentässä käytettävissä olevat arvot kentälle määritettyyn arvojen alijoukkoon. Järjestelmänvalvoja voi rajoittaa valintaluettelon kenttien valintoja määrittämällä valintaluettelon arvoryhmiä ja linkittämällä valintaluettelon kenttien arvot valintaluettelon arvoryhmiin. Valintaluettelon arvoryhmät voivat hallita yhden tai usean tietuetyypin yhtä tai useaa valintaluettelon kenttää. Järjestelmänvalvoja voi lisätä Valintaluettelon arvoryhmä -kentän tietuetyypin sivuasetteluun. Tämä kenttä antaa sinun valita valintaluettelon arvoryhmän. Sen jälkeen valintaluettelossa näkyvät vain ne tietueesta valitun valintaluettelon arvoryhmän hallitseman valintaluettelon kentän arvot, jotka on linkitetty valintaluettelon arvoryhmään. Oletetaan, että yrityksessä on esimerkiksi kolme sovellusta Oracle CRM On Demand käyttävää puhelinpalvelukeskusta. Puhelinpalvelukeskuksen sijainnin ja tuotteiden perusteella jotkin valintaluettelon kenttien arvot palvelupyynnöissä eivät ole sallittuja valintoja eri puhelinpalvelukeskusten käyttäjille. Järjestelmänvalvoja määrittää kolme valintaluettelon arvoryhmää eli yhden valintaluettelon arvoryhmän kutakin puhelinpalvelukeskusta varten, jotta käyttäjät voivat valita omalle puhelinpalvelukeskukselleen sopivia arvoja. Sen jälkeen järjestelmänvalvoja linkittää arvojen alijoukon kutakin asiaankuuluvaa valintaluettelon kenttää varten jokaiseen valintaluettelon arvoryhmään ja lisää Valintaluettelon arvoryhmä -kentän Palvelupyyntö-tietuetyypin sivuasetteluun. Kun käyttäjä luo palvelupyynnön puhelinpalvelukeskuksessa, käyttäjä voi valita kyseistä puhelinpalvelukeskusta koskevan valintaluettelon arvoryhmän palvelupyynnön Valintaluettelon arvoryhmä -kentästä. Sen jälkeen tietueen valintaluettelon kenttien vaihtoehdot rajoittuvat puhelinpalvelukeskusta koskeviin arvoihin. ### Tietoja valintaluettelon arvoryhmistä ja yksiköistä Jos yrityksessä käytetään Yksikkö-tietuetyyppiä käyttäjien järjestämiseksi aliryhmiin liiketoiminnan tarkoituksia varten, käyttäjätietueesi on saatettu liittää yhteen tai useaan yksikköön, joista yksi on määritetty ensisijaiseksi yksiköksesi. Kukin yksikkö voidaan liittää valintaluettelon arvoryhmään. Kun luot tietueen, tietue liitetään automaattisesti ensisijaiseen yksikköösi ja yksikköön liittyvään valintaluettelon arvoryhmään. Valintaluettelon arvoryhmiä ja yksiköitä tukevat tietuetyypit sisältää luettelon tietuetyypeistä, joissa voidaan käyttää yksiköitä ja valintaluettelon arvoryhmiä. HUOMAUTUS: Järjestelmänvalvoja voi määrittää yrityksen liiketoiminnan tarpeita vastaavia yksiköitä ja valintaluettelon arvoryhmiä. Järjestelmänvalvoja voi myös nimetä uudelleen Yksikkö-tietuetyypin sekä minkä tahansa sellaisen tietuetyypin Yksikkö-kentän ja Valintaluettelon arvoryhmä -kentän, jossa kentät ovat käytettävissä. ### Valintaluettelon arvoryhmien ja yksiköiden määritys Jos yrityksessä käytetään valintaluettelon arvoryhmiä, seuraavat määritykset ovat voimassa: Järjestelmänvalvoja määrittää valintaluettelon arvoryhmät. Järjestelmänvalvoja linkittää eri kenttien valintaluettelon arvot valintaluettelon arvoryhmiin. Järjestelmänvalvoja lisää Valintaluettelon arvoryhmä -kentän käyttäjärooliisi liitettyihin sivuasetteluihin tiettyjä tietuetyyppejä varten. Jos yrityksessä käytetään myös Yksikkö-tietuetyyppiä, seuraavat määritykset ovat myös voimassa: Järjestelmänvalvoja määrittää, ketkä käyttäjät liitetään kuhunkin yksikköön. Järjestelmänvalvoja määrittää, mikä valintaluettelon arvoryhmä, jos mikään, liitetään kuhunkin yksikköön. Järjestelmänvalvoja voi lisätä Yksikkö-kentän käyttäjärooliisi liitettyihin sivuasetteluihin tiettyjä tietuetyyppejä varten. ### Yksikkö- ja Valintaluettelon arvoryhmä -kenttien toiminta luotaessa ja muokattaessa tietueita Jos yrityksessä käytetään valintaluettelon arvoryhmiä ja yksiköitä, tietueita luotaessa ja muokattaessa näkyy seuraava toiminta: Jos käyttäjätietueesi on liitetty yhteen tai useaan yksikköön, luodessasi tietueen tapahtuu seuraavaa: Tietueen Yksikkö-kenttään tulee automaattisesti ensisijaisen yksikkösi nimi. Jos valintaluettelon arvoryhmä on liitetty ensisijaiseen yksikköösi, Valintaluettelon arvoryhmä -kenttään tulee automaattisesti kyseisen yksikön valintaluettelon arvoryhmä. Jos ensisijaiseen yksikköösi ei ole liitetty valintaluettelon arvoryhmää, Valintaluettelon arvoryhmä -kenttää ei täytetä automaattisesti. Voit muuttaa kyseistä tyyppiä olevan uuden tietueen Yksikkö-kentän arvoa tai poistaa sen, ennen kuin tallennat uuden tietueen. Voit myös muuttaa aiemmin luodun tietueen Yksikkö-kentän arvoa tai poistaa sen, jos sinulla on tietueen päivitykseen tarvittavat oikeudet. Kun Yksikkö-kentän arvoa on muutettu, tietueen Valintaluettelon arvoryhmä -kentän arvo saattaa muuttua myös automaattisesti seuraavasti: Jos uuden yksikön valintaluettelon arvoryhmä on sama kuin aiempaan yksikköön liitetty valintaluettelon arvoryhmä, Valintaluettelon arvoryhmä -kentän arvo ei muutu. Jos uuden yksikön valintaluettelon arvoryhmä ei ole sama kuin aiempaan yksikköön liitetty valintaluettelon arvoryhmä, Valintaluettelon arvoryhmä -kentän arvo muuttuu uuden yksikön valintaluettelon arvoryhmäksi. Jos poistat arvon Yksikkö-kentästä, Valintaluettelon arvoryhmä -kenttä tyhjenee automaattisesti. HUOMAUTUS: Järjestelmänvalvoja voi määrittää Yksikkö-kentän vain luku -kentäksi, jolloin et voi muuttaa tai poistaa kentän arvoa. Voit muuttaa kyseistä tyyppiä olevan uuden tietueen Valintaluettelon arvoryhmä -kentän arvoa tai poistaa sen, ennen kuin tallennat uuden tietueen. Voit myös muuttaa aiemmin luodun tietueen Valintaluettelon arvoryhmä -kentän arvoa tai poistaa sen, jos sinulla on tietueen päivitykseen tarvittavat oikeudet. Tietueen yksikkö ei muutu automaattisesti, kun muutat Valintaluettelon arvoryhmä -kenttää tai tyhjennät sen. HUOMAUTUS: Järjestelmänvalvoja voi määrittää Valintaluettelon arvoryhmä -kentän vain luku -kentäksi. Tällöin et voi muuttaa tai poistaa kentän arvoa. Jos tietueen omistaja vaihtuu sen jälkeen, kun arvo on tallennettu tietueen Yksikkö-kenttään, Yksikkö-kentän ja Valintaluettelon arvoryhmä -kentän arvot eivät muutu automaattisesti, vaikka uutta omistajaa ei olisi liitetty tietueen yksikköön. ### Mitä tapahtuu, kun tietueen valintaluettelon arvoryhmä muuttuu Jos tietueen valintaluettelon arvoryhmä muuttuu joko sen takia, että valitset uuden yksikön, joka on liitetty eri valintaluettelon arvoryhmään, tai valitset uuden valintaluettelon arvoryhmän, arvot, jotka on aiemmin valittu valintaluettelon kentistä ja joita joko vanha valintaluettelon arvoryhmä tai uusi valintaluettelon arvoryhmä hallitsee, pysyvät muuttumattomina, vaikka tällaisesta kentästä valittua arvoa ei olisi linkitetty uuteen valintaluettelon arvoryhmään. Tällöin sovellus ei kehota päivittämään valintaluettelon arvojen kenttiä, kun päivität tietueen muita kenttiä. Kuitenkin kun seuraavan kerran muokkaat tietueen valintaluettelon kenttää, tapahtuu seuraavaa: Jos valintaluettelon kenttää hallitsee uusi valintaluettelon arvoryhmä, vain ne arvot, jotka on linkitetty uuteen valintaluettelon arvoryhmään, ovat käytettävissä valintaa varten. Voit valita kentälle uuden arvon tai voit säilyttää olemassa olevan arvon peruuttamalla muokkaustoiminnon. Jos valintaluettelon kenttää hallitsee vanha valintaluettelon arvoryhmä mutta ei uusi valintaluettelon arvoryhmä, kaikki arvot ovat käytettävissä valintaa varten. ### Tietoja valintaluettelon arvoryhmistä, yksiköistä ja rivin sisäisestä muokkauksesta Tietueen Valintaluettelon arvoryhmä -kentän tai Yksikkö-kentän rivin sisäinen muokkaus -toimintoa ei voi käyttää suoraan tietueen tietosivulla tai tietueen luettelosivulla. Jos haluat muokata näitä kenttiä, avaa tietueen Muokkaa-sivu. ### Tietoja valintaluettelon arvoryhmistä ja yksiköistä hauissa ja luettelon suodattimissa Seuraava koskee hakuja ja luettelon suodattimia: Järjestelmänvalvoja voi lisätä Yksikkö-kentän tai Valintaluettelon arvoryhmä -kentän tai molemmat toimintopalkin hakukenttiin yksiköitä tukevia tietuetyyppejä varten. Sen jälkeen voit etsiä tietueita valitsemalla yksikön tai valintaluettelon arvoryhmän. Jos Yksikkö-kenttä on käytettävissä hakukenttänä tai luettelon suodattimena, voit valita minkä tahansa yksikön osaksi haun tai luettelon suodattimen ehtoja. Voit valita muitakin yksiköitä kuin sinuun liitettyjä yksiköitä. Samoin jos Käyttäjä-kenttä on myös käytettävissä hakukenttänä tai luettelon suodattimena ja valitset käyttäjän osaksi ehtoja, voit valita myös muita yksiköitä kuin kyseiseen käyttäjään liitettyjä yksiköitä. Jos valitset yksikön osaksi haun tai luettelon suodattimen ehtoja, kyseisen yksikön valintaluettelon arvoryhmä ei tule automaattisesti valituksi osana ehtoja, vaikka Valintaluettelon arvoryhmä -kenttä olisi yksi tietuetyypin hakukentistä. Jos käytät valintaluettelon arvoryhmien hallitsemaa valintaluettelon kenttää osana haun tai luettelon suodattimen ehtoja, voit valita minkä tahansa valintaluettelon kentän arvoista suodattimeksi hakua tai luetteloa varten. Valintaluettelon kentässä käytettävissä olevat arvot eivät rajoitu tiettyyn valintaluettelon arvoryhmään linkitettyihin arvoihin, vaikka valitsisit valintaluettelon arvoryhmän osaksi ehtoja. Yksikön tietueita tai valintaluettelon arvoryhmän tietueita ei voida etsiä. ### Mitä tapahtuu, kun yksiköitä yhdistetään ja poistetaan Järjestelmänvalvoja voi poistaa yksikön tai yhdistää kaksi yksikköä tai useita yksiköitä yhdeksi yksiköksi. Tietoja siitä, mitä tapahtuu, kun yksiköitä yhdistetään ja poistetaan, on kohdassa Tietoja yksiköiden yhdistämisestä ja poistamisesta. #### Liittyvät aiheet Lisätietoja on seuraavassa aiheessa: Tietoja yksiköistä ja valintaluettelon arvoryhmistä tietueissa

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.