| Tulosta Avaa käytönaikaisen ohjeen PDF-versio

### Myyntivihjekentät Myyntivihjeen muokkaus -sivulla voit lisätä valmiille myyntivihjeelle tietoja tai muokata niitä. Myyntivihjeen muokkaus -sivulla näytetään myyntivihjeen kaikki kentät. VIHJE:Voit muokata myyntivihjeitä myös Myyntivihjeluettelot-sivulla ja Myyntivihjeen tiedot -sivulla. Lisätietoja tietueiden päivittämisestä on kohdassa Tietueen tietojen päivitys. HUOMAUTUS: Yrityksen järjestelmänvalvojat voivat mukauttaa sovellusta monin eri tavoin. He voivat esimerkiksi muuttaa tietuetyyppien, kenttien ja avattavan luettelon vaihtoehtojen nimiä. Näytössä näkyvät tiedot voivat siis poiketa tässä taulukossa kuvatuista vakiotiedoista. Seuraavassa taulukossa on lisätietoja kentistä.
Kenttä | Kuvaus
--- | ---
Tärkeimmät myyntivihjeen tiedot
Yritys | Yrityksellä vastaa asiakkaan nimeä.
Sähköpostiosoite | Myyntivihjeen sähköpostiosoite. Lisätietoja sähköpostiosoitteissa tuetuista merkeistä on kohdassa, joka sisältää tietoja erikoismerkeistä sähköpostiosoitteissa.
Älä lähetä koskaan sähköpostia | Ilmaisee, haluaako myyntivihje sähköpostia.
Myyntimahdollisuuteen liittyvät tiedot
Tila | Myyntivihjeen tila, kuten hyväksyttävänä, hyväksytty, muunnettu, hylätty ja arkistoitu. Tilaa voi muuttaa vain Myyntivihjeen muokkaus -sivulla,ei Uusi myyntivihje -sivulla. Kentän arvoista ja niiden merkityksestä on lisätietoa kohdassa Tila-kentän arvot.
Luokitus | Yrityksen käyttämän asteikon mukainen luokitus, esimerkiksi A = kuuma, B = lämmin, C = viileä ja D = kylmä.
Tuotekiinnostus | Tuote tai palvelu, josta myyntivihje on kiinnostunut.
Mahdolliset tulot | Mahdollinen tuotto käyttäjän tai järjestelmänvalvojan valitsemassa valuutassa.
Arvioitu päättymispvm | Päivämäärä ja kellonaika, jolloin myyntivihjeen odotetaan päättyvän.
Seuraava vaihe | Seuraavan vaiheen kuvaus
Lähde | Yrityksen luokituksen mukaiset lähteet, kuten mainos, suoramainonta, tapahtuma, myynninedistämiskampanja, suositus, messut, internet, kumppani, ostettu, vuokrattu ja muu.
Kampanja | Kampanja, jossa myyntivihje syntyy tai joka liittyy myyntivihjeeseen
Toimiala | Yrityksen luokituksen mukainen myyntivihjeen toimiala.
Vuotuinen liikevaihto | Myyntivihjeen yrityksen liikevaihto
Lisätietoja
Liittyvä asiakas | Myyntivihjeeseen liittyvä asiakas. Tarvitaan myyntivihjeiden muuntamiseen myyntitilaisuuksiksi.
Liittyvä yhteyshenkilö | Myyntivihjeeseen liittyvä yhteyshenkilö. Tarvitaan myyntivihjeiden muuntamiseen myyntitilaisuuksiksi.
Liittyvä kaupan rekisteröinti | Tähän myyntivihjeeseen linkitetty kaupan rekisteröinti. Kentän arvo määritetään automaattisesti, kun myyntivihje muunnetaan kaupan rekisteröinniksi.
Liittyvä myyntimahdollisuus | Myyntivihjeeseen liittyvä myyntimahdollisuus. Tarvitaan myyntivihjeiden muuntamiseen myyntitilaisuuksiksi.
Omistaja | Myyntivihjetietueen omistaja. Yrityksen järjestelmänvalvojan tietuetyypille määrittämän tietueen vastuuhenkilötilan mukaan tietueen tietosivulla saattaa näkyä Omistaja-kenttä tai Kirja-kenttä tai molemmat ja toinen tai kumpikin kenttä saattaa olla tyhjä. Lisätietoja tietueiden vastuuhenkilötiloista on kohdassa Tietoja tietojen käytöstä, tietueiden jakamisesta ja tietueiden vastuuhenkilöistä.
Omistajan koko nimi | Myyntivihjetietueen omistaja.
Määritä omistaja uudelleen | Ilmaisee, että myyntivihjeen omistaja pitää vaihtaa. Jos yrityksen järjestelmänvalvoja on asettanut myyntivihjeiden määrityssääntöjä, tämän kentän valinta saa aikaan sen, että toimeksiantohallinta sovelluksessa Oracle CRM On Demand käsittelee myyntivihjeen uudelleen ja määrittää sen sääntöjen mukaan. Toimeksiantohallinta voi määrittää tietueita uudelleen vain käyttäjille. Se voi määrittää tietueita uudelleen vain, jos tietuetyyppi on määritetty tietueen vastuuhenkilön käyttäjätilassa tai yhdistelmätilassa. Toimeksiantohallinto ei voi määrittää tietueita uudelleen, jos tietuetyyppi on määritetty kirjatilassa. Lisätietoja tietueiden vastuuhenkilötiloista on kohdassa Tietoja tietojen käytöstä, tietueiden jakamisesta ja tietueiden vastuuhenkilöistä. HUOMAUTUS: Tietueiden uudelleenmäärityksen käsittelyaika voi vaihdella sen mukaan, kuinka monimutkaisia yrityksesi määrityssäännöt ovat, kuinka monta uudelleenmääritettäviä tietueita on ja mikä on järjestelmän nykyinen kuormitus. Myyntivihjeen omistajan nimi vaihtuu, kun tietue kohdistetaan uudelleen.
Myyjä | Sen myyjän nimi, joka liitetään yrityksessäsi tähän myyntivihjeeseen. Myyntivihjeen Myyjä-kenttää voidaan päivittää automaattisesti seuraavalla tavalla riippuen siitä, miten liität asiakkaan myyntivihjeeseen: Jos liität asiakkaan myyntivihjeeseen valitsemalla asiakkaan myyntivihjetietueen Liittyvä asiakas -kentästä ja jos asiakkaaseen on liitetty omistaja, myyntivihjeen Myyjä-kenttään tulee valitsemasi asiakkaan omistajan nimi automaattisesti. Tämä sillä edellytyksellä, että Päivitä Myyjä-kenttä automaattisesti, kun asiakas liitetään myyntivihjetietueessa -asetus on valittu yritysprofiilissa. Jos tämän asetuksen valinta poistetaan, myyntivihjeen Myyjä-kenttää ei täytetä automaattisesti. Jos luot myyntivihjeen liittyvänä tietueena asiakasta varten, myyntivihjetietueen Liittyvä asiakas -kenttä täytetään asiakkaan nimellä, mutta myyntivihjetietueen Myyjä-kenttää ei täytetä automaattisesti, vaikka Päivitä Myyjä-kenttä automaattisesti, kun asiakas liitetään myyntivihjetietueessa -asetus on valittu yritysprofiilissa.
Kuvaus | Myyntivihjettä kuvailevia lisätietoja. Enimmäispituus on 16 350 merkkiä.
Sivusto | Web-sivu on linkitetty myyntivihjeeseen.
Omistuksen tila | Myyntivihjeen nykyinen omistuksen tila.
Ammatti | Tämä kenttä on käytössä vain versiossa Oracle CRM On Demand Financial Services Edition.
Arvioidut tulot | Tämä on valuuttakenttä. Tämä kenttä on käytössä vain versiossa Oracle CRM On Demand Financial Services Edition.
Syntymäaika | Tämä kenttä on käytössä vain versiossa Oracle CRM On Demand Financial Services Edition.
Ikä | Tämän kentän arvo lasketaan Syntymäaika-kentän avulla. Tämä kenttä on käytössä vain versiossa Oracle CRM On Demand Financial Services Edition.
Hyväksymispvm | Tähän kenttään päivittyy automaattisesti kuluvan päivän päivämäärä, kun Tila-kentän arvoksi on määritetty Hyväksytty.
### Tila-kentän arvot Myyntivihjeen tilakenttä ilmaisee myyntivihjeen sijainnin myyntivihjeiden hallintaprosessissa. Tilan arvot ovat tärkein myyntivihjeiden suodatustekijä. Hallintaprosessista on lisätietoja kohdassa Myyntivihjeet. Seuraavassa taulukossa luetellaan tilakentän mahdolliset arvot.
Tila | Kuvaus
--- | ---
Arkistoitu | Ilmaisee, että myyntivihje on käynyt läpi arkistointivaiheet (Myyntivihjeiden arkistointi). Myyntivihjeellä ei katsota olevan yritykselle arvoa, ja se poistetaan arviointiprosessista.
Muunnettu | Ilmaisee, että myyntivihje on käynyt läpi muuntovaiheet (Myyntivihjeiden muuntaminen asiakkaiksi, yhteyshenkilöiksi, kaupan rekisteröinneiksi ja myyntimahdollisuuksiksi). Myyntivihjeen katsotaan olevan riittävän vahva myyntimahdollisuudeksi.
Hyväksytty | Ilmaisee, että myyntivihje on käynyt läpi hyväksymisvaiheet (Myyntivihjeiden hyväksyminen). Myyntivihje on läpäissyt hyväksymisprosessin. Uudesta omistajasta tulee myyntivihjeeseen kohdistettu myyjä.
Hyväksyttävänä | Ilmaisee, että myyntivihje on käynyt läpi luontivaiheet (Myyntivihjeiden hyväksyminen). Myyntivihje on luotu ja se on parhaillaan hyväksyttävänä tai hyväksymisprosessi on juuri alkamassa. Omistajaksi oletetaan myyntivihjeen luoja.
Hylätty | Ilmaisee, että myyntivihje on käynyt läpi hylkäysvaiheet (Myyntivihjeiden hylkääminen). On todettu, että hyväksytty myyntivihje ei olekaan niin vahva kuin ensin ajateltiin.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.