| Tulosta Avaa käytönaikaisen ohjeen PDF-versio

#### Tietoja määrityssäännöistä Ennen kuin aloitat. Määrityssääntöjen määritys edellyttää, että käytössä oleva rooli sisältää Tietosäännöt ja -määritykset -oikeuden. Määrityssääntöjen avulla voit määrittää automaattisesti myyntivihjeen, myyntimahdollisuuden, palvelupyynnön tai asiakkaan oikealle henkilölle, tiimille tai alueelle. Määritys tehdään sääntöjen (sääntöryhmien) avulla. Jos yrityksesi on valinnut ryhmän määritysasetuksen, kaikki ryhmän jäsenet jakavat tiedostot, jotka olet määrittänyt jollekin ryhmän jäsenistä. Lisätietoja on kohdassa Ryhmän hallinta. Määrityssäännöt voivat olla yksinkertaisia. Yrityksen rakenne vaikuttaa tähän. Esimerkki: Kunkin maantieteellisen alueen myyntivihjeet määritetään aluemyyntipäällikölle. Uudet palvelupyynnöt määritetään teknisten palveluiden päällikölle. Säännöt voivat olla myös monimutkaisempia. Esimerkki: Suurin osa myyntivihjeistä määritetään asiantuntemuksen ja maantieteellisen sijainnin mukaan, mutta osa myyntivihjeistä määritetään puhelinmarkkinointipäällikölle. Suurin osa palvelupyynnöistä määritetään ongelma-alueen mukaan, mutta tiettyä tuotetta koskevat palvelupyynnöt reititetään tietylle henkilölle. Seuraavassa taulukossa kuvataan tietuetyyppien määritystä:
Tämän tietueen tyyppi | Määritysasetukset
--- | ---
Asiakkaat | Tietueet määritetään työntekijälle tai alueelle. Voit myös määrittää tiimit, jotka jakavat hiljattain määritettyjen asiakkaiden omistajuuden.
Myyntivihjeet | Tietueet määritetään työntekijälle.
Myyntimahdollisuudet | Tietueet määritetään työntekijälle tai alueelle. Voit myös määrittää tiimit, jotka jakavat hiljattain määritettyjen myyntimahdollisuuksien omistajuuden.
Palvelupyynnöt | Tietueet määritetään työntekijälle.
Aktiivisen sääntöryhmän määrityssäännöt arvioidaan, kun seuraavat tekijät toteutuvat: Myyntivihjeille: Määritä omistaja uudelleen -valintaruutu on valittu ja muutos on tallennettu. Palvelupyynnöt: Palvelupyyntö luodaan ilman omistajaa tai omistaja poistetaan tietueesta. (Omistaja-kenttä on tyhjä.) Määritä omistaja uudelleen -valintaruutu on valittu ja muutos on tallennettu. Asiakkaille: Määritä omistaja uudelleen -valintaruutu on valittu ja muutos on tallennettu. Myyntimahdollisuuksille: Määritä omistaja uudelleen -valintaruutu on valittu ja muutos on tallennettu. HUOMAUTUS: Määritysten hallinta yrittää määrittää tietueen uudelleen heti, kun Määritä omistaja uudelleen -valintaruutu on valittu tietueessa ja tietue on tallennettu. Jos myyntivihjetietue kuitenkin muunnetaan asiakkaaksi tai myyntimahdollisuudeksi, kaikki yritykset määrittää asiakas tai myyntimahdollisuus uudelleen epäonnistuvat, koska määritysten hallinta ei voi määrittää tietuetta uudelleen ennen kuin myyntivihje on muunnettu kokonaan. Jos esimerkiksi käytät työnkulkusääntöä Määritä omistaja uudelleen -valintaruudun valitsemisessa tai määrität asiakkaalle tai myyntimahdollisuudelle oletusarvon myyntivihjeen muunnon yhteydessä, tämä ei johda tietueen uudelleenmääritykseen. Sen sijaan sinun on määritettävä tietue manuaalisesti uudelleen valitsemalla Määritä omistaja uudelleen -valintaruutu muunnetussa tietueessa sen jälkeen, kun muunto on valmis. ### Sähköposti-ilmoitukset Kun myyntivihje tai palvelupyyntö määritetään omistajalle, uudelle omistajalle lähetetään sähköpostiviesti. Käytettävä sähköpostimalli määräytyy uuden omistajan henkilökohtaisella tietosivulla valitun kielen mukaan. Jos käyttäjä haluaa ilmoitussähköpostit esimerkiksi espanjaksi, käyttäjän henkilökohtaisen tietosivun Kieli-kentässä tulee valita espanja. Voit poistaa palvelupyyntöjen sähköposti-ilmoituksen käytöstä sääntökohtaisesti poistamalla Lähetä sähköposti -ilmoitus -valintaruudun valinta palvelupyynnön määrityssäännön muokkaussivulla. Tietoja määrityssääntöjen päivityksestä on kohdassa Määrityssääntöjen asettaminen. Sähköposti-ilmoituksissa Lähettäjä-kentän arvo on aina donotreply@crmondemand.com ja lähettäjäksi määritetään määrityssääntöryhmän Vastausosoite-kentässä määritetty osoite. Oracle CRM On Demand liittää kuhunkin sähköpostiviestiin merkkijonon, jonka perusteella viestiä voidaan seurata Oraclen sähköpostijärjestelmässä. Jos vastaanottaja vastaa sähköposti-ilmoitukseen, vastauksen Vastaanottaja-kentän arvoksi tulee määrityssääntöryhmän Vastausosoite-kentässä määritetty osoite. ### Uudelleenmääritysprosessin seuranta Voit käyttää kolmea kenttää apuna jäljittäessäsi omistajan uudelleenmääritysprosessin tai ajaessasi analyysejä määrittääksesi, kuinka kauan uudelleenmääritysprosessi kestää. Voit lisätä nämä kentät asiakkaan, myyntimahdollisuuden, myyntivihjeen ja palvelupyynnön sivun asetteluun. Kentät ovat seuraavat: Toimeksiannon tila Tila voi olla Jonossa (tietue jonottaa toimeksiantohallinnan käsittelyyn), Käsitellään (toimeksiantohallinta käsittelee tietuetta parhaillaan) tai tyhjä (tietue ei ole jonossa eikä käsittelyssä). Edellisen määrityksen lähetyspäivämäärä Jos tietue jonottaa käsittelyyn tai toimeksiantohallinta käsittelee sitä prahaillaan, tässä kentässä näkyvät päivämäärä ja aika, jolloin tietue tallennettiin Määritä omistaja uudelleen -valintaruutu valittuna. Jos kyseessä on palvelupyyntötietue, tässä kentässä näkyvät päivämäärä ja aika, jolloin tietue tallennettiin Omistaja-kenttä tyhjänä. Edellisen määrityksen valmistumispäivä Jos tietuetta ei ole koskaan määritetty uudelleen, tämä kenttä on tyhjä. Muussa tapauksessa kentässä näkyvät päivämäärä ja aika, jolloin tietue on viimeksi määritetty uudelleen. Lisätietoja kenttien lisäämisestä sivun asetteluihin on kohdassa Staattisten sivujen asettelun mukautus. ### Ryhmien määritys aktiivisiksi Voit luoda useita toimeksiantosäännön ryhmiä, mutta kullekin tietuetyypille voi aktivoida vain yhden toimeksiantosäännön ryhmän kerralla. VAROITUS: Sääntöryhmä, joka merkittiin aktiiviseksi edellisellä kerralla, kun säännöt vapautettiin, on aktiivinen niin kauan kuin säännöt vapautetaan seuraavan kerran. Kun säännöt julkistetaan seuraavan kerran, viimeksi aktiiviseksi merkitty sääntöryhmä muuttuu aktiiviseksi. Kun luot uuden sääntöryhmän ja merkitset sen aktiiviseksi, älä poista aiempaa aktiivista sääntöryhmää ennen sääntöjen vapauttamista. VIHJE: Sääntöryhmät voivat toimia myyntivihjeiden historiaviitteinä. Voit merkitä sääntöryhmät ei-aktiivisiksi poistamisen sijaan. ### Tietoja ryhmän määrityksestä Jos yritys määrittää tietueita kokonaisille ryhmille yksittäisten henkilöiden sijaan, yrityksen järjestelmänvalvojan tulee tehdä seuraavat toimet: Valitse Yrityksen profiili -sivun Ryhmän oletusmääritys -kenttä (katso kohtaa Yrityksen profiilin ja yleisten oletusarvojen määritys). Määritä ryhmät, ennen kuin aktivoit määrityssäännöt (katso kohtaa Ryhmien määritys). Valitse yksi ryhmän jäsenistä myyntimahdollisuuksien tai asiakkaiden omistajaksi määrityksen ajaksi. HUOMAUTUS: Myyntivihje- ja palvelupyyntötietueiden ryhmätoimintoa ei tueta. Kun tietue on määritetty ryhmän omistajalle omistajan tiedot näkyvät Omistaja-kentässä Ensisijainen ryhmä -kentässä näkyy sen ryhmän nimi, johon omistaja on liitetty tietueen muokkaus- ja tietosivuilla, jos yrityksen järjestelmänvalvoja on lisännyt tämän kentän asetteluun tietue näkyy sovelluksen alueilla, joilla tavallisesti näkyvät työntekijän tietueet, esimerkiksi kotisivuilla ja tietueiden luetteloissa yleensä kaikilla ryhmän jäsenillä on tietueen käyttöoikeus, mutta sitä on voitu rajoittaa määrittämällä käyttöoikeustaso. ### Tietoja tehtävänhallinnasta ja tietueiden omistustiloista Toimeksiantohallinta voi määrittää tietueita uudelleen vain käyttäjille. Se voi määrittää tietueita uudelleen vain, jos tietuetyyppi on määritetty tietueen vastuuhenkilön käyttäjätilassa tai yhdistelmätilassa. Jos tietueeseen on määritetty ensisijainen mukautettu kirja ennen kuin toimeksiantohallinta määrittää tietueen uudelleen omistajalle, toimeksiantohallinta poistaa ensisijaisen kirjan tietueesta. Toimeksiantohallinto ei voi määrittää tietueita uudelleen, jos tietuetyyppi on määritetty kirjatilassa. Jos määrität tietuetyypin kirjatilassa, on erittäin suositeltavaa, että poistat kaikkien kyseisen tietuetyypin sääntöryhmien aktivoinnin, Lisätietoja tietueiden omistustiloista on kohdassa Tietoja tietueen omistustiloista. ### Myyntivihjeiden määritysskenaario Seuraavassa esimerkissä kuvataan myyntivihjeiden määrityksen tyypillisiä liiketoimintasääntöjä. Järjestelmänvalvojan on toimittava seuraavasti määrittäessään säännöt, jotka määrittävät automaattisesti yrityksen myyntivihjeet: Järjestelmänvalvoja määrittää yrityksen liiketoimintasäännöt, jotka määrittävät, miten myyntivihjeet liitetään henkilöihin. Tässä esimerkissä monet Yhdysvalloissa sijaitsevista myyntialueista määräytyy osavaltion mukaan, mutta osa myyntialueista määräytyy tuoteasiantuntemuksen mukaan. Lisäksi yrityksen asiakas XYZ määritetään aina tietylle myyntipäällikölle myyntivihjeen tilasta tai tuotteesta riippumatta. Liiketoimintasäännöt kattavien määritysskenaarioiden luettelo: Asiakas (yritys) on Yritys XYZ. Määritä myyntipäällikölle A. Ensisijainen osoite - Osavaltio on CA, NV, OR, WA. Määritä myyntipäällikölle B. Ensisijainen osoite - Osavaltio on OH, IN, MI, NY, KY. Määritä myyntipäällikölle C. Myyntivihje on kiinnostunut tuotteesta ABC (muissa kuin edellä mainituissa osavaltioissa, eikä asiakas ole yritys XYZ). Määritä myyntipäällikölle D. Ensisijainen osoite - Osavaltiota ei ole luettelossa. Määritä myyntipäällikölle E. Järjestelmänvalvoja määrittää skenaariot järjestykseen, jossa ne otetaan huomioon. Tutustu ensin Asiakas-kenttään. Jos kentän arvo on Yritys XYZ, määritä myyntivihje myyntipäällikölle A. Tällöin muita ehtoja ei oteta huomioon. Jos tämä ehto ei täyty, tutustu Ensisijainen osoite - Osavaltio -kenttään. Jos arvo on CA, NV, OR tai WA, määritä myyntivihje myyntipäällikölle B ja niin edelleen. Tietueen määritysmalli on paras käytäntö, jonka avulla voit suunnitella yrityksen määritysskenaariot sekä määrittää säännöt, jotka tuottavat haluamasi tulokset. ### Määrityssääntöjen kriteerien ehdot Voit käyttää määrityssääntöjen kriteereissä seuraavia ehtoja: Välillä. Sovittaa säännön tietueisiin, joiden kriteerikentän arvo on säännön kriteerissä määritetyn kahden arvon välillä. (Tulokset eivät sisällä tietueita, joissa kriteerikentän arvo on yhtä suuri kuin jokin säännön arvoista.) Käytä pilkkua arvojen välillä. Älä käytä tavuviivaa (-) arvoalueen määrittämiseksi tai arvojen erottamiseksi toisistaan. Käytä Välillä-ehtoa vain päivämääräkentissä. Käytä päivämäärän muotoa KK/PP/VVVV. Sisältää kaikki arvot. Sovittaa säännön tietueisiin, joiden kriteerikentän arvo vastaa tarkkoja arvoja. Merkkijonojen osia ei haeta, ja isojen ja pienten kirjainten tulee vastata toisiaan. Voit syöttää yksittäisiä tai useita arvoja pilkulla erotettuna. Sisältää kentän tarkan arvon. Sovittaa säännön tietueisiin, joiden kriteerikentässä on kriteerikentän arvon koko merkkijono ilman ylimääräisiä merkkejä. Esimerkiksi ehdon arvo Suljettu kohdistaa säännön tietueisiin, joiden ehtokentän arvo on Suljettu, mutta ei Suljettu/voitettu. Et voi käyttää Sisältää kentän tarkan arvon -ehtoa päivämäärä- tai numerokentissä. Ei sisällä yhtäkään arvoista. Sovittaa säännön tietueisiin, joiden kriteerikentässä on mikä tahansa muu arvo kuin säännön kriteerin arvo. Et voi käyttää Ei sisällä yhtäkään arvoista -ehtoa päivämäärä- tai numerokentissä. Pienempi tai yhtä suuri kuin. Sovittaa säännön tietueisiin, joiden kriteerikentän arvo on pienempi tai yhtä suuri kuin säännön kriteerin arvo. Voit käyttää Pienempi tai yhtä suuri kuin -ehtoa vain numero- ja valuuttakentissä. Suurempi tai yhtäsuuri. Sovittaa säännön tietueisiin, joiden kriteerikentän arvo on suurempi tai yhtä suuri kuin säännön kriteerin arvo. Voit käyttää Suurempi tai yhtä suuri kuin -ehtoa vain numero- ja valuuttakentissä. Huomaa seuraavat säännön kriteereitä koskevat seikat: Sääntö, jolla ei ole kriteereitä, valitaan aina. Säännöt arvioidaan peräkkäin. Arviointi päättyy, kun jonkin säännön kriteerit täyttyvät. Jos esimerkiksi arvioitavana on kymmenen sääntöä ja säännön 6 kriteerit täyttyvät, säännöt 7, 8, 9 ja 10 ohitetaan (jätetään arvioimatta). Vastaavasti jos säännöllä 6 ei ole kriteereitä, se valitaan, mutta säännöt 7, 8, 9 ja 10 ohitetaan. Määrityssääntöjen yksityiskohtaiset määritysohjeet ovat kohdassa Määrityssääntöjen määritys.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.