| Tulosta Avaa käytönaikaisen ohjeen PDF-versio

#### Luetteloiden suodatus Kaikilla luettelosivuilla voit nopeasti suodattaa luetteloissa olevia tietueita kahdella eri tavalla: Suodattamalla tietyn sarakkeen tietoja aakkosellisen haun hallintatoimintojen avulla HUOMAUTUS: Jos käytät korealaista, japanilaista, yksinkertaistettua kiinalaista tai perinteistä kiinalaista merkistöä, aakkosellisen haun hallintatoiminnot eivät ole käytettävissä. Pikasuodatuskenttien käyttö Oletusasetuksena luettelosivuilla näytetään aakkosellisen haun hallintatoiminnot, jos ne ovat käytettävissä, mutta voit tuoda pikasuodatuskentät näkyviin napsauttamalla suodatuksenvaihtokuvaketta. Voit siirtyä takaisin aakkoselliseen hakuun valitsemalla ABC-kuvakkeen. Hakujen hallintatoiminnot ovat samat kaikissa istunnoissa. HUOMAUTUS: Aakkosellinen haun hallintatoiminnot ja pikasuodatuskentät, joita käytetään yleensä luettelon suodattamisessa, eivät ole käytettävissä tietueikkunan ollessa auki. Jos haluat suodattaa luettelon, tietueikkuna on suljettava. Lisätietoja tietueikkunasta on kohdissa Tietoja luettelosivujen tietueikkunasta ja Luettelosivujen tietueikkunan käyttö. Voit myös rajoittaa haettavien tietueiden määrää valitsemalla Kirja-valintatoiminnolla tietyn kirjan tai käyttäjän. Lisätietoja on kohdassa Kirjan valitsimen käyttö. Voit tarkentaa suodatusta tarkentamalla luetteloehtoja. Lisätietoja on kohdissa Luetteloiden tarkennus luettelosivuilla ja Luettelojen luonti ja tarkennus. ### Aakkosellinen haku Sarakkeen otsikon vieressä oleva nuoli näyttää, että saraketta käytetään luettelon lajitteluun ja suodatukseen, sekä sen, lajitellaanko luettelo nousevassa vai laskevassa järjestyksessä. Voit vaihtaa luettelon lajittelussa ja suodatuksessa käytettävää saraketta napsauttamalla käytettävän sarakkeen sarakeotsikkoa. Jos aakkosellisen haun hallintatoiminnot ovat käytettävissä, voit tehdä seuraavat toimet: tuoda näkyviin vain tietyllä kirjaimella alkavat tietueet valitsemalla kirjaimen aakkospalkista kirjoittaa merkkejä tekstikenttään ja suodattaa Siirry-painikkeella luettelon näyttämään vain näillä merkeillä alkavat tietueet. Voit myös käyttää yleismerkkejä; lisätietoja on kohdassa Tietoja suodatusarvoista. Aakkosellisessa haussa ei ole kirjainkokoerottelua eikä haku vaikuta Tarkenna luetteloa -hakuehtoihin Aakkospalkki ei ole aina aktiivinen eli sen kirjaimet eivät ole hyperlinkkejä, koska oletuslajittelujärjestys perustuu sarakkeeseen, jonka kanssa aakkospalkki ei toimi. Esimerkiksi Poistetut nimikkeet -sivun oletuslajittelujärjestys perustuu Tyyppi-sarakkeeseen, jota ei voi lajitella. Tällöin aakkospalkki ei ole käytössä. Jos napsautat Nimi-sarakkeen otsikkoa, tiedot lajitellaan ja aakkospalkki muuttuu jälleen aktiiviseksi. ### Pikasuodatuskentät Pikasuodatuskenttien avulla voit suodattaa luetteloa niin, että siinä näytetään tietueet, joiden valittu kenttä on tiettyjen hakuehtojen mukainen. Valitse tai kirjoita luettelosivun Näytä tulokset, joissa -osassa arvot kenttiin vasemmalta oikealle. Näin määrität järjestyksessä hakukentän, suodatusehdot ja suodattimen arvon (jos suodatinehto vaatii arvon). Suodatusehtoluettelon käytettävissä olevat arvot riippuvat hakukentän valinnoista. Lisätietoja käytettävissä olevista suodatusehdoista on kohdassa Tietoja suodatusehdoista. Suodatusarvo-kentän arvo muuttuu kenttätyypin mukaan. Siinä näkyy esimerkiksi kalenterikuvake, kun haluat valita päivämäärän tai puhelinkuvake, jos haluat valita puhelinnumeron. Suodatusarvo-kenttä on tyhjä, jos suodatusehto ei vaadi mitään arvoa. Teksti- ja puhelinnumerokenttien kohdalla voit käyttää myös yleismerkkejä; katso kohta Tietoja suodatusarvoista. Voit käyttää tietueluettelon suodattamiseen kaikkia kenttiä, jotka yrityksen järjestelmänvalvoja on määrittänyt käyttäjäroolillesi käytettäviksi hakukenttinä tietuetyypin hakuasettelussa. Jos yrityksen järjestelmänvalvoja ei aseta käytettävissä olevia hakukenttiä tietuetyypin käyttäjärooliin määritettyyn hakuasetteluun, et voi käyttää pikasuodatuskenttiä. HUOMAUTUS: Jos suodatettavan tietueluettelon hakuehtoihin sisältyy kenttä, jota ei ole määritetty hakukentäksi käyttäjäroolin kyseisen tietuetyypin hakuasettelussa, et voi käyttää pikasuodatuskenttiä. Pikasuodatuskenttien haut eivät vaikuta Tarkenna luetteloa -hakuehtoihin. Lisäksi kirjainkoolla on useimmiten merkitystä pikasuodatuskentissä. Joissakin kentissä kirjainkoolla ei kuitenkaan ole koskaan merkitystä. Näiden kenttien teksti on sinipunaista. VIHJE: Kun käsittelet luetteloa, voit tarkentaa sitä niin, että haut joissakin lisäkentissä eivät ole kirjainkokoa erottelevia. Kun valitset Ei kirjainkokoerottelua -valintaruudun Tarkenna luetteloa -sivulla ja suoritat sitten luettelon Tarkenna luetteloa -sivulla, niiden kenttien teksti, joissa ei ole jatkossa kirjainkokoerottelua, näkyy sinisenä pikasuodatuskentissä. Jos kuitenkin siirryt pois luettelosta, seuraavalla kerralla luettelon avatessasi luettelon kaikkien kenttien haut ovat taas kirjainkokoa erottelevia, lukuun ottamatta kenttiä, joiden teksti näkyy sinipunaisena. Luodessasi yksityisiä mukautettuja luetteloita ja julkisia mukautettuja luetteloita voit valita Ei kirjainkokoerottelua -valintaruudun ja sitten tallentaa luettelon, jolloin olennaiset kentät ovat pysyvästi ilman kirjainkokoerottelua. Luettelon suodatus pikasuodatuskenttien avulla Valitse Näytä tulokset kohdassa -otsikon oikealla puolella olevasta avattavasta luettelosta jokin kenttä. Valitse suodatusehdon avattavasta luettelosta ehto. Anna tarvittaessa arvo suodatusarvon avattavassa luettelossa. Valitse Siirry.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.