| Tulosta Avaa käytönaikaisen ohjeen PDF-versio

##### Lisäkenttien määritys myyntivihjeen muunnon aikana Yrityksesi käyttäjät voivat muuntaa myyntivihjetietueita asiakas-, yhteyshenkilö- ja myyntimahdollisuustietueiksi. Jos Oracle CRM On Demand Partner Relationship Management Edition on määritetty yrityksesi käyttöön, käyttäjät voivat myös muuntaa myyntivihjetietueita myynnin rekisteröintitietueiksi. Kun käyttäjät muuntavat myyntivihjeitä asiakas-, yhteyshenkilö-, myyntimahdollisuus- tai kaupan rekisteröintitietueiksi, tietyt arvot siirretään oletusarvoisesti uusiin tietueisiin. Voit kuitenkin laajentaa siirrettävien tietojen määrää kohdistamalla lisäkenttiä, kuten mukautettuja kenttiä. Esimerkki myyntivihjekenttien määritystavoista on aiheessa Myyntivihjeet. Myyntivihjetietueen muunnon aikana määritetyt kentät siirretään seuraavasti: Kun käyttäjät luovat uusia asiakas-, yhteyshenkilö-, myyntimahdollisuus- ja kaupan rekisteröintitietueita, myyntivihjetietueen määritettyjen kenttien arvot siirretään uuden tietueen määritettyihin kenttiin. Kun käyttäjät linkittävät myyntivihjetietueen myyntivihjeen muuntamisen yhteydessä valittuun aiemmin luotuun asiakas-, yhteyshenkilö-, myyntimahdollisuus- tai kaupan rekisteröintitietueeseen, olemassa olevien tietueiden arvoja sisältävät kentät eivät muutu. Tyhjiin kenttiin päivitetään myyntivihjekenttään määritetyt arvot. HUOMAUTUS: Kumppanikäyttäjä ei voi hyväksyä kaupan rekisteröintiä eikä määrittää hyväksyjää kaupan rekisteröinnille. Kun kumppanikäyttäjä yrittää muuntaa myyntivihjeen kaupan rekisteröinniksi, muunnos epäonnistuu, jos muunnosprosessi yrittää päivittää kaupan rekisteröintitietueen Nykyinen hyväksyjä- tai Lopullinen hyväksyjä -kentät. Jos yritys antaa kumppanikäyttäjälle mahdollisuuden muuntaa myyntivihjeitä kaupan rekisteröinneiksi, älä määritä myyntivihjetietueen mitään kenttää kaupan rekisteröinnin tietuetyypin Nykyinen hyväksyjä- tai Lopullinen hyväksyjä -kenttään. #### Tietoja Web-linkkikentistä Älä kohdista Web-linkkikenttiä myyntivihjeen muuntoa varten. Web-linkin kentät eivät sisällä tietoja. Sen sijaan ne sisältävät linkkien komentosarjoja, joita napsauttamalla käyttäjät voivat suorittaa toimenpiteitä. Web-linkin kenttien sisältöjä ei voi siirtää uusiin tietueisiin myyntivihjeen muuntamisen yhteydessä. #### Tietoja yhdistetyistä kentistä Älä kohdista yhdistettyjä kenttiä myyntivihjeen muuntoa varten. Yhdistetty kenttä on kenttä, joka voi sisältää arvoja useista kentistä ja lisäksi tekstin. Yhdistetyn kentän sisältöä ei voi siirtää uusiin tietueisiin myyntivihjeen muuntamisen yhteydessä. Jos haluat siirtää yhdistetyssä kentässä näkyvien kenttien arvot uusiin tietueisiin myyntivihjeen muunnon yhteydessä, kohdista yksittäiset kentät myyntivihjeen muuntoa varten. #### Tietoja valintaluettelon mukautetuista kentistä ja arvoista Voit kohdistaa myyntivihjetietueen valintaluettelon kentät asiakas-, yhteyshenkilö-, myyntivihje- ja kaupan rekisteröintitietueiden (pitkiin tai lyhyisiin) tekstikenttiin tai samat arvot sisältäviin valintaluettelon kenttiin. Ennen kuin aloitat. Seuraavien vaiheiden suoritus edellyttää, että käytössä oleva rooli sisältää tietosääntöjen ja -määritysten käyttöoikeudet. Lisäkenttien määritys myyntivihjetietueen muunnon aikana Napsauta Hallinta-linkkiä minkä tahansa sivun oikeassa yläkulmassa. Napsauta Liiketoimintaprosessin hallinta -kohdassa Tietosäännöt ja määritys -kohtaa. Valitse Myyntivihjeen muunnoksen hallinta ‑osan Myyntivihjeen muunnon määritys. Valitse määritettävät kentät myyntivihjeen muuntomäärityksen sivulla. Voit palauttaa määrityksen oletusasetuksen napsauttamalla otsikkorivin Oletus-painiketta. Valitse Tallenna.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.