| Tulosta Avaa käytönaikaisen ohjeen PDF-versio

##### Myyntivihjeen muunnoksen asettelujen luonti Voit määrittää, mitkä vaihtoehdot ovat käyttäjien käytettävissä, kun he muuntavat myyntivihjeitä luomalla mukautettuja asetteluja Muunna myyntivihje ‑sivulla ja sitten määräävät asettelut käyttäjärooleille. HUOMAUTUS: Jotta käyttäjät voivat muuntaa myyntivihjeitä asiakkaiksi, yhteyshenkilöiksi, myyntimahdollisuuksiksi tai kaupan rekisteröinneiksi, heidän käyttöoikeusprofiilinsa ja -roolinsa on täytynyt määrittää vastaavasti. Lisätietoja myyntivihjeiden muuntamisessa vaadittavista asetuksista on kohdassa Käyttöoikeusprofiilin ja roolin asetukset myyntivihjeiden muuntoa varten. Seuraavassa taulukossa on esitetty vaihtoehdot, jotka voidaan asettaa saataville Muunna myyntivihje ‑sivulle.
Tietuetyyppi | Valinnat
--- | ---
Asiakas | Älä muunna asiakkaaksi Käytä olemassa olevaa asiakasta Luo uusi asiakas automaattisesti Kopioi myyntivihjetiimi asiakkaalle Liitä mukautettu objekti n, jossa n on luku väliltä 01 ja 40
Yhteyshenkilö | Käytä olemassa olevaa yhteyshenkilöä Luo uusi yhteyshenkilö automaattisesti Kopioi myyntivihjetiimi yhteyshenkilölle Liitä mukautettu objekti n, jossa n on luku väliltä 01 ja 40
Myyntimahdollisuus | Älä muunna m.mahdollisuudeksi Luo uusi myyntimahdollisuus automaattisesti Kopioi myyntivihjetiimi myyntimahdollisuudelle Liitä mukautettu objekti n, jossa n on luku väliltä 01 ja 40
Kaupan rekisteröinti | Älä luo kaupan rekisteröintiä Luo kaupan rekisteröinti automaattisesti HUOMAUTUS: Kaupan rekisteröinti -valinta on käytettävissä vain, jos Oracle CRM On Demand Partner Relationship Management Edition on määritetty yrityksesi käyttöön.
Käytössäsi on vakioasettelu, Vakioasettelu sisältää joitakin asiakkaiden, yhteyshenkilöiden ja myyntimahdollisuuksien valintoja, mutta ei mitään kaupan rekisteröinnin valintoja. Voit kopioida vakioasettelun ja muokata sitten kopiota, mutta et voi muokata tai poistaa vakioasettelua. Sen mukaan, mitkä valinnat asetetaan saataville tietuetyyppiä kohden, se vaikuttaa tietuetyypin osiin Muunna myyntivihje ‑sivulla seuraavasti: Jos et aseta mitään valintoja saataville tietuetyypille, Muunna myyntivihje ‑sivu ei sisällä osaa sille tietuetyypille. Jos asetat vain Älä muunna asiakkaaksi ‑valinnan saataville asiakastietuetyypille, Asiakkaat-osa ei näy sivulla. Jos asetat vain Älä muunna m.mahdollisuudeksi ‑valinnan saataville myyntimahdollisuus-tietuetyypille, Myyntimahdollisuus-osa ei näy sivulla. (Koskee vain sovellusta Oracle CRM On Demand Partner Relationship Management Edition). Jos asetat kaupan rekisteröinnin tietuetyyppiä varten käyttöön vain Älä luo kaupan rekisteröintiä -valinnan, Kaupan rekisteröinti -osa ei näy sivulla. Ennen kuin aloitat. Tässä osassa kuvattujen toimien suorittamiseen roolillasi täytyy olla tietosäännöt ja määritys -oikeudet. Myyntivihjeen muunnoksen asettelun luonti Napsauta Hallinta-yleislinkkiä minkä tahansa sivun oikeassa yläkulmassa. Napsauta Liiketoimintaprosessin hallinta -kohdassa Tietosäännöt ja määritys -kohtaa. Valitse Myyntivihjeen muunnoksen hallinta ‑osassa Myyntivihjeen muunnon asettelu. Valitse Myyntivihjeen muunnoksen asettelu -luettelosivulla Uusi asettelu. Vaiheessa 1, Asettelun nimi: Kirjoita asettelun nimi. (Valinnaista) Kirjoita asettelulle kuvaus. Jos haluat tämän asettelun olevan oletusarvoinen kaikille käyttäjille, valitse Myyntivihjeen muunnon oletusasettelu ‑valintaruutu. HUOMAUTUS: Myyntivihjeen muunnon vakioasettelu ohjelmassa Oracle CRM On Demand toimii yrityksen myyntivihjeen muunnon oletusasetteluna, ellei muuta asettelua ole merkitty oletusarvoiseksi. Jos luot toisen asettelun ja valitset uudelle asettelulle Oletusasettelu-valintaruudun, myyntivihjeen muunnon vakioasettelu ei ole enää oletusarvoinen. Eli myyntivihjeen muunnon vakioasettelu on yrityksen oletusasettelu vain, kun Oletusasettelu-valintaruutua ei ole valittu minkään muun asettelun kohdalla. Myyntivihjeen muunnon vakioasettelun Oletusasettelu-valintaruutu pysyy kuitenkin aina valitsemattomana, vaikka se toimisi oletusarvoisena. Vaiheessa 2, Valitse toimet, korosta myyntivihjeen muunnoksen tietuetyypin osasta tietuetyyppi, jolle haluat valita toimet (Asiakas, Yhteyshenkilö, Myyntimahdollisuus tai Kaupan rekisteröinti), ja siirrä sitten sivulla näytettäviä toimia nuolipainikkeilla Myyntivihjeen muunnon käytettävissä olevat toimet ‑osasta Myyntivihjeen muunnon valitut toimet ‑osaan. Toista tämä vaihe kunkin tietuetyypin kohdalla. Valitse vaiheessa 3 (Valitse kentät) myyntivihjeen kentät, jotka haluat kopioida myyntivihjeen muunnossivun osiin Myyntimahdollisuus ja Kaupan rekisteröinti, kun käyttäjä valitsee Myyntivihjeen tiedot -sivulla Muunna, seuraavasti: Valitse Myyntivihjeen muunnon tietuetyypit -luettelosta tietuetyyppi, jolle haluat määrittää myyntivihjeen muunnossivun kentät (Myyntimahdollisuus tai Kaupan rekisteröinti). Myyntivihjeen muunnon valittujen kenttien luettelossa näkyvät ensin oletusarvoisesti kopioidut kentät. Myyntivihjeen muunnon käytettävissä olevien kenttien luettelossa näkyvät kaikki lisäkentät, jotka ovat kopioitavissa kyseisen tietuetyypin myyntivihjeen muuntosivulle. HUOMAUTUS: Vain kentät, joista on määritetty vastaavuus tarvittavan tietuetyypin kenttiin, ovat lisättävissä myyntivihjeen muunnossivun asetteluun. Jos myyntivihjeen muunnossivulle lisättävästä kentästä ei ole vielä määritetty vastaavuutta tarvittavan tietuetyypin kenttiin, vastaavuus on määritettävä, ennen kuin kenttä voidaan lisätä myyntivihjeiden muunnossivun asetteluun. Yhdistettyjä kenttiä ja kenttiä, joiden tyyppi on Web-linkki, ei voi kuitenkaan lisätä myyntivihjeen muunnoksen asetteluun, vaikka tällaisille kentille olisikin määritetty vastaavuus asiaankuuluvan tietuetyypin kenttiin. Liittyvä myyntimahdollisuus -kenttä ja Seuraava vaihe -kenttä näkyvät aina myyntivihjeen muunnossivun Myyntimahdollisuus-osassa, ja Kaupan rekisteröinnin nimi -kenttä ja Pääasiallinen kumppaniasiakas -kenttä näkyvät aina Kaupan rekisteröinti -osassa. Näitä kenttiä ei voi poistaa sivun asettelusta. Lisätietoja on kohdassa Lisäkenttien määritys myyntivihjeitä muunnettaessa. Siirrä haluamasi kentät myyntivihjeen muunnon Valitut kentät -luetteloon ja siirrä ne kentät, joita et halua, myyntivihjeen muunnon Käytettävissä olevat kentät -luetteloon. Tietuetyypille myyntivihjeen muunnon valittujen kenttien luetteloon sisällytettävien kenttien enimmäismäärä on yhdeksän. Toista vaiheet a ja b toisen tietuetyypin (Myyntimahdollisuus tai Kaupan rekisteröinti) osalta. Vaiheessa 4, Vahvista, tarkista valintasi ja palaa tarvittaessa vaiheeseen 2, Valitse toimet, tai vaiheeseen 3, Valitse kentät, muuttamaan valintojasi. Tallenna muutokset valitsemalla Valmis.

Julkaistu Elokuu 2022 | Copyright © 2005, 2022, Oracle ja/tai sen tytär-, sisar- tai osakkuusyhtiöt. Legal Notices.